
BĂIATUL DIN STORE-FROEN 


Pornind, încet, la totu-n juru-ne să 
luăm aminte, 

În cale-alitea frumuseți ne irec pe 
dinainte ! 


BJOERNSTJERNE BJOERNSON 


Ce pantă ameţitoare! 

Un vînt de gheaţă șfichiuiește obrajii cu mii 
de ace. 

Schiurile zboară peste troienele de zăpadă ca pe 
crestele îngheţate ale unor valuri. Umbra, deșirată, 
aleargă alături, cînd pe o parte, cînd pe alta. 

Doar cu greu reușește Fridtjorf să-și stăpînească 
schiurile. Încercînd să încetinească viteza, coboară 
în zigzag, dar și așa schiurile se depărtează unul 
de altul pe erusta de zăpadă întărită. Poate ar fi 
mai bine să alunece drept în jos. 

Scînteind cînd argintie, cînd în nuanţe albăstrii, 
în viteza vertiginoasă, zăpada îi apare ca un ne- 
sfîrșit linţoliu alb. Brazii tineri cu trunchiurile 
zvelte răsar înaintea ochilor ca să se mistuie de- 
îndată. Cit de lesne i-ar fi fost să taie un brăduţ, 
să-l încalece şi să coboare astfel poviîrnișul, ser- 
vindu-se de crengi ca de niște frîne! Fridtjorf e 
însă mindru. Asta se cade unui puști ; cînd ai îm- 
plinit însă unsprezece ani, e caraghios să cobori o 
pantă în felul acesta. 

Un iepure a sărit speriat din culcușul moale 
rostogolindu-se ca un ghem de puf. Cu un lătrat 
răgușit Sang a și făcut un salt în lături și după o 

rotire s-a mistuit în albul zăpezii. Nărodul, bătri- 
nul de Sang ! 

Dar acolo unde panta abruptă se contopește cu 
valea, în faţa lui Fridtjorf apăru pe neaşteptate un 
șir de brazi. Se înălţau atît de aproape unul de altul 
încît era cu neputinţă să treci printre ei. 

O izbitură |... și Fridtjorf se dete peste cap, cu 
nasul într-un nămete de zăpadă. Îl doare ? Ba bine 
că nu | Ar plinge de ciudă, dar se stăpînește încleş- 
tîndu-și doar fălcile. Se ridică, uitindu-se în jurul 
lui. Mare noroc că prin apropiere nu e nici ţipenie 
de om! Așadar nimeni afară de Sang nu-i văzuse 
această rușinoasă cădere | 

Fridtjorf își fixă schiurile și-și luă zborul spre 
adincul pădurii. Pe întinsul de zăpadă se vedeau 
urmele unor șoricei. După ele puteai să-ți dai seama 
cît de repede își mişcaseră lăbuţele. 

Dar iată și urme ceva mai mari înşiruite pe două 
rînduri. Probabil o hermină care a ieșit la vînătoare. 

Aici e bine să ai arma pregătită. Fridtjorf își 
scosese de pe umeri arcul. Nici chiar căpetenia unui 
trib de piei-roșşii n-ar fi fost în stare să facă un arc 
atit de minunat. Coarda, bine întinsă, era făcută 
dintr-o mlădiță de pin, iar săgețile cu virfurile de 
plumb erau înmuiate în veninul buretelui pestriţ. 

Hermina nu mai era nicăieri de găsit. În schimb 
în virful unui brad bătrîn a apărut o veveriţă. Fridt- 
jorf întinse coarda, ochi și slobozi săgeata. A dat 
greș | Nici a doua săgeată nu-și atinse ţinta. Ve- 
veriţa nici măcar nu se clinti de pe ram. Mare ne- 
caz! Cum de-or izbuti pieile roșii să vîneze cu arc 
şi săgeți ? 

Dar nu trebuie să se necăjească, un indian viteaz 
nu-și pierde niciodată cumpătul. Și de altfel, venise 
timpul să ia o gustare. Fridtjorf scoase de la piept 
un pacheţel cu clătite, calde, parcă le-ar fi luat 
atunci de pe foc. În aerul înghețat se ridicau din ele 
aburi. El descoperise sistemul de a le păstra căldura 
ţinîndu-le lingă trupul lui, și se mîndrea cu asta, 

Zăpada, ireal de albă, era moale ca vata de sub 
pomul de iarnă. Copacii aruncau umbre lungi, al- 


băstrui. Era atita liniște împrejur că-ţi ţiuiau ure- 
chile. Deodată un hohot de ris și zvon de glasuri 
tulburară tăcerea pădurii. De bună seamă flăcăi din 
Normarken. Poate ar fi mai bine să-i ocolească; 
ăstora le place să-i ia pe toţi în rîs l... 

— Aici, Sang! Şi Fridtjorf dete să se facă ne- 
văzut în desișul pădurii. 

Dar glasurile răsunară acum mai deslușit și mai 
aproape. Nu se înșelase: erau doi tineri din Nor- 
marken ; se întorceau de la o vinătoare rodnică. 
Strașnici vînători ! Nu-și iau niciodată pușca cu ei: 
gloanţele, zic ei, ciuruiesc blana. Şi-atunci ce fac ? 
Dibuiesc mai întîi jderul în scorbură, acoperă gura 
scorburii cu un sac și cu un ciocan bat în trunchiul 
copacului pînă ce biata sălbăticiune, asurzită, sare 
afară și nimereşte drept în sac. Cîţi jderi n-au prins 
în felul acesta flăcăii din Normarken ! 

Se pare că tinerii l-au văzut:totuși pe Fridtjorf 
cînd a căzut: 

— Aha! uite-l pe-ăl de-a nimerit cu nasul în 
troianul de zăpadă ! Chiar feciorul domnului Baldur 
Nansen, secretarul judecătoriei de ocol, spuse ri- 
zînd băiatul care ducea în spinare sacul cu vînat. 

— El e | confirmă celălalt care ţinea în mînă un 
ciocan greu de lemn. Cum de ai ajuns pînă aici, 
tocmai din Store-Froen, voinicule ? 

— Bună ziua, Ole, bună, Uve ! le răspunse Fridt- 
jorf în silă. | 

— Schiurile tale nu fac nici două parale |! Vrînd 
pesemne să lungească vorba, Ole își lăsă jos sacul 
din spinare. Nu-s bune de nimic: unul e prea scurt, 
celălalt o fi el mai lung, dar e strimb. 

— Ar fi bune de prăjină pentru o sperietoare de 
ciori ! făcu haz Uve. Nici nu-i de mirare c-ai venit 
de-a berbeleacul ! 

Ce mai putea Fridtjorf să le răspundă ? Adevărul 
e că schiurile lui erau din lemn de pin, meșterite 
din alte două perechi diferite pe care le folosiseră 
surorile lui. Din păcate, peticeala nu reușise. Schiu- 
rile nu erau deopotrivă de lungi. 


Fridtjorf tăcea, stingherit, în vreme ce Sang în- 
cepu să-i latre pe cei doi care-i jigneau stăpînul. 

— Hei, ţine-ţi javra ! strigă Ole. Ia te uită ce s-a 
mai pus pe lătrat! í 

— Nici javra nu e mai pricopsită. Un pudel bă- 
trîn și idiot, 

— Da' voi... ce sînteți ? Ia, niște hingheri, jupuiți 
animalele de vii. Iar minte n-aveți nici cît Sang al 
meu | 

Pe flăcăii din Normarken nu-i scoţi cu una cu 
două din sărite, așa că nu luară în seamă vorbele 
lui Fridtjorf, ci se puseră pe un rîs cu hohote. Cine 
știe cum s-ar fi terminat ciorovăiala dacă dinspre 
marginea pădurii nu s-ar fi auzit un glas autoritar: 

— Ce faceţi voi acolo ! Fridtjorf, lasă băţul | Şi 
voi, neghiobilor, daţi-i pace băiatului. Hai | Luaţi-vă 
vînatul și căraţi-vă degrabă | 

Poţi să nu te supui cînd cineva îţi vorbeşte atit 
de răspicat ? Cele două haimanale, Ole și Uve, nu 
mai așteptară să le spună și a doua oară și o şter- 
seră. 

— Bună ziua, domnule Fabrizius ! îi spuse Fridtjorf 
bătrînului înalt și spătos, îmbrăcat într-o scurtă de 
blană. 

— Bună ziua, drumeţule ; dar departe ai mai 
ajuns ! Oare fru Nansen n-o fi îngrijorată că nu știe 
pe unde-i umblă odrasla ? Ia te uită! Dar ce ai la 
frunte ? Ţi-a ieşit un cucuil Te-ai încăierat cu 
careva ? 

— Nu! Am căzut. Cînd veneam la vale... Curge 
sînge ? Nu e nimic. Să nu credeţi, domnule Fabrizius, 
că mi-a fost frică de flăcăii aceia din Normarken. 
Dar nu dau voie nimănui să-și bată joc de Sang. 
Și-apoi au spus că schiurile mele nu fac nici două 
parale. 

— Nu-ţi face sînge rău | 

— Să vă uitaţi și dumneavoastră cît de bine co- 
bor panta ! Uitaţi-vă ! Aici, Sang ! 

— Stai, stai | Pe un povirniș ca acesta Îți spargi 
capul | 

Dar ia-l de unde nu-i ! Și băiatul și cîinele dispă- 
ruseră de pe întinsul de un alb neîntinat al zăpezii. 

— Cu cine o fi semănînd ? Straşnic băiat | zimbi 
Fabrizius în barba-i căruntă. Totuși am să-l aștept 
pînă se întoarce... 

Bătrînul se așeză pe o buturugă, scoase din bu- 
zunar o pipă scurtă, o aprinse și începu să pufăie 
adîncit în gînduri. 

Era proprietarul unei tipografii modeste, și prie- 
ten vechi cu tatăl lui Fridtjorf, Baldur Nansen. 
Aveau și legături de afaceri. Ca secretar al judecă- 
toriei de ocol Nansen își ciștigase faima de avocat 
cinstit. Era harnic și stăruitor. E drept, Fabrizius n-ar 
fi putut spune că familia Nansen o duce prea bine. 
Asta nu ; și dacă fru Nansen n-ar fi gospodărit cu 
atita pricepere la Store-Froen, ar fi dus-o destul de 
greu. 

Ce firi deosebite au părinţii lui Fridtjorf! Plă- 
pîndul, uscățivul Baldur Nansen, în surtucul lui de 
culoare închisă și pălărie cu boruri largi, aducea mai 
mult a pastor decit a jurist, într-atît era totdeauna 
de grav, de măsurat și de calm. 

În schimb, fru Adelaida Nansen era veșnic în 
mișcare. Deși născută baroneasă de Vedel-Iarlberg, 
n-avea nimic din înfumurarea aristocrației și dis- 
preţuia orice convenţionalisme. Fără să ţină seama 
de părerea lumii care considera că nu se cuvine ca 
o femeie să facă sport, ea patinează, schiază și nu 
se dă în lături de la nici un fel de muncă: îi mai 
ajută și fetei în casă la spălat, sapă în livadă, pli- 
vește buruienile din grădina de zarzavat, coase sin- 
gură hăinuţe copiilor, iar în timpul liber citește 
foarte mult. 

Fridtjorf e leit maică-sa, și la fel de vioi și de 
energic. Are ceva și de la tată-său: e perseverent 
și cînd şi-a pus ceva în gind nu se lasă nici să-l tai. 

— Iată-mă înapoi! glasul voios al băiatului îl 
trezi pe bătrîn din visare. 

— Dar ce-ai păţit, băiete ? 

— Iar am căzut. Un schi rămîne în urmă, celă- 
lalt o ia înainte... 

— Într-adevăr, schiurile tale nu fac doi bani. Ei 
bine, să ştii că am să-ţi fac un dar... Nişte schiuri 
noi | 

— Schiuri adevărate ? 

— Care-or fi mai bune ; schiuri cu care să devii 
campionul regiunii noastre. 

— Mulţumesc, domnule Fabrizius. 

— Și-acum, să mergem la Store-Froen... 

Pădurea în veștmîntu-i de iarnă, cufundată în 
tăcere, înghiţi în desișul ei pe bătrînul cu barba că- 
runtă și pe băiatul care pășea alături. Înaintau încet 
şi tăcuţi de parcă s-ar fi temut să nu tulbure liniștea 
majestuoasă a lumii înconjurătoare. 


Atunci cînd profesorul de aritmetică intra în 
clasă și se îndrepta spre catedra lui înaltă fără să 
rostească un cuvînt, era semn că e în toane rele. 
Astăzi nu era așa, deși cînd copiii l-au salutat în 
cor: „Bună ziua, domnule Triigve“, a dat doar gră- 
bit din cap. 

— Copii ! spuse luînd unul din caietele pe care 
le adusese cu el: problema pe care v-am dat-o s-o 
rezolvaţi acasă n-a fost tocmai ușoară. Puţini dintre 
voi au reușit să afle exact cît a cîștigat negustorul 
de pește vinzindu-și marfa cu doi skilingi mai 
scump decît pînă atunci. Cu atît mai mult m-am 
bucurat cînd am văzut că un elev nu numai că a 
rezolvat exact problema, dar a rezolvat-o prin al- 
gebră. Și doar voi ați început-o de foarte puţină 
vreme. Asta înseamnă că este un matematician 
foarte bun și talentat. Cine este el? Un băiat care 
nu este întotdeauna la fel de silitor la învăţătură 
și de aceea n-are notele pe care le-ar putea avea. 
E Fridtjorf Nansen ! 

Fridtjorf pur și simplu nu-și credea auzului cînd 
după „foarte bun matematician“ își auzi numele lui. 
Nu se prea prăpădea cu firea pentru matematică 
și dacă totuși rezolvase problema prin algebră, o 
făcuse mai mult din joacă, fără să se gindească 
cîtuși de puțin că domnul Triigve îl va lăuda pen- 
tru asta. 

Cuvintele măgulitoare ale profesorului nu-l miș- 
cară însă prea mult. Cu totul altceva visa el. Dacă 
l-ar fi întrebat cineva: „Ce dorești tu cel mai mult 
în clipa asta ?“ — Fridtjorf i-ar fi răspuns fără să 
stea pe gînduri : „Să fac un arc atît de bun, încît 
să pot ochi fără greş veverița”. 

Profesorul scotea la tablă cînd pe un elev, cînd 
pe altul. 

— Jolmer Hundersen, rezolvă următoarea pro- 
blemă : „Un negustor a vîndut douăzeci de bucăţi 
de postav calitatea I şi de trei ori atit din calita- 
tea a Il-a. Care e cîștigul negustorului, dacă...“ 

— Otter Stefenssen, cît a cîștigat negustorul de 
pește care... 

— Ole Bolstad, cît cîştigă un negustor de vi- 
nuri socotind că... 

Cu vocea lui spartă domnul Triigve dicta pro- 
bleme în care veşnic cineva vindea, cumpăra, sau 
agonisea ceva. 

Fridtjorf se uita distrat pe fereastră. Îi era cu 
neputinţă să calculeze cîștigurile altora. 

„Ce-ar fi dacă în locul arcului aș face mai bine 
o pușcă ? O pușcă adevărată, dintr-o ţeavă de apă, 
care să tragă cu alice tăiate din cuie? Cu o ase- 
menea puşcă te încumeți să vinezi orice animal 
din pădure...“ 

Gindul năstrușnic îl făcu pe Fridtjorf să sară 
ca ars. Dar... praful de pușcă... de unde să iau praf 
de pușcă ? 

Ca un adevărat inventator, era cu totul absorbit 
de ideea sa. Nici chiar clopoţelul strident care 
anunţa recreaţia nu-i atrase atenţia. După ce toți 
elevii dădură buzna în coridor, Fridtjorf rămase 
singur în clasă. Ca să nu-l tulbure nimeni din chib- 
zuirea proiectelor sale, își plecă deasupra unei cărți 
capul bălai, prefăcîndu-se absorbit de lectură. 

— Hei, Nansen | Ce tot mocoșeşti acolo ? Ia te 
uită marele matematician. Cît face doi ori doi? 
Cinci ? Demonstrează prin algebră. Hai, de ce taci ? 

Cine altul putea să se lege în felul acesta de 
el decît Karl Daues, care se credea cel mai voinic 

din clasă. Se furișase pe nesimţite şi-şi pusese în 
gind să-l necăjească pe Fridtjorf. Vrajba dintre ei 
era veche : și Fridtjorf se credea cel mai voinic din 
clasa lor. 

— Fă bine și mă slăbește, se răsti la el Fridtjorf. 

— lacă nu vreaul 

— Şterge-o îţi spun. 

— Şterge-o tu | și Karl îl împinse cu cotul. 

— Jos laba! 

— Aha, ţi-e frică |... laşule ! 

Fridtjorf se repezi la el şi gata bătaia. 

Să te ţii pumni, ghionturi, vînătăi... 

Bătaie obișnuită între elevi. Nici n-ar face să 
mai pomenești de ea dacă n-ar fi scos la iveală o 
trăsătură de caracter a lui Fridtjorf. El ataca, deși 
încă de la început grăsunul Karl se dovedise su- 
perior în luptă. Greoi și stîngaci, dar rezistent la 
durere, Karl se apără cu lovituri puternice. 

— Te predai? propuse el. 

— Nu! 

O umflătură cît toate zilele care-i învinețise 
ochiul îl împiedeca pe Fridtjorf să-şi mai vadă ad- 
versarul. Se repezea totuși cu îndirjire la atac, fără 
să ţină seamă că din nas îi curgea sînge, iar sub 
ochi apăruse altă vînătaie. 

Numai domnul Triigve a fost în stare să pună 
capăt bătăii de care pînă și repetenţii, care nu se 
speriau cu una cu două, își aminteau cu admiraţie. 

Profesorul aplică o metodă educativă originală: 

— Bătăușilor, se răsti el, după oră veți rămîne 
amindoi în clasa goală. Să staţi singuri faţă-n faţă 
şi să vă daţi seama. Ruşine să vă fie | 

Într-adevăr, după ore, Fridtjort și Karl rămaseră 
singuri în clasa pustie. Cei doi adversari ședeau 
bosumflaţi în bănci. Din cînd în cînd privirile li 
se încrucișau și atunci fiecare și le muta în altă 
parte. Un minut, încă unul. Timpul trecea supă- 
rător de încet. 

Fridtjorf rupse primul tăcerea. 

— Ei... zise el fără să se întoarcă. 

— Ei... răspunse și Karl, fără să-și dezlipească 
privirile de la peretele ce-l aveau în faţă. 

— E o prostie să ne certăm ! Hai să ne împă- 
căm |! 

Se întoarseră amindoi și se uitară unul la altul. 

— Mă tot gindesc... spuse Fridtjorf. 

— La ce? 

— De unde să fac rost de praf de pușcă. 

— Foarte simplu | 

— Cum? 

— Trebuie să faci rost de artificii. În ele gă- 
sești mult praf de pușcă. 

Curînd după aceea, cînd profesorul aruncă o 
privire în clasă, îi văzu pe cei doi foști adversari 
stind alături și discutînd cu patimă te miri ce pro- 
Meme de ale lor. Bătaia parcă nu fusese de cînd 
umea. 


Mia fermă Store-Froen nu se deosebea cu ni- 
mic de celelalte gospodării care înconjoară ca un 
inel Christiania. Clădirile acoperite cu aceeași 
țiglă roșie se pierd în verdele pădurii de brazi. 
Poate că „fermă“ este prea pretenţios spus pentru 
peticul acela de pămînt pe care se ridica doar o 
casă veche destul de dărăpănată, un staul de vite 
și un grajd. E drept că în jurul lui era loc cît pof- 
teai | Pe lingă casă alerga vijelios un piîriiaș de 
munte purtîndu-și în unda răcoroasă mulțimea de 
păstrăvi. De după dealuri se zăresc turnurile vechii 
cetăţi ce se înalță pe țărmul mării necuprinse. 

Dacă urci pe dealul Triivand, în faţa ochilor ți 
se desfășoară priveliștea Normarken-ului, ţinutul 
munţilor stincoși și al pădurilor de nestrăbătut, 
unde în mijlocul naturii sălbatice poţi gusta din 
plin savoarea unei vieți de Robinson Crusoe. Bine- 
înțeles însă că fără pușcă nu ai ce face acolo. 

Iată de ce Fridtjorf, retras în mansarda casei de 
la Store-Froen, meșterește de zor o pușcă cu care 

să vineze animale și păsări în desișul pădurii de la 
Normarken. E aproape gata. Umplu capătul ţevii 
de apă, care a devenit acum ţeava puștii, cu praf 
de pușcă scos din cartușele de artificii și trecu la 
probă. 

Fridtjorf scăpără un chibrit pe sticla ferestrei 
și-l apropie de orificiul de aprindere al ţevii. Dar 
pulberea de artificii nu luă foc. A trebuit să aprindă 
alt chibrit și apoi alte două. Și deodată se produse 
o explozie asurzitoare. Geamurile se făcură ţăn- 
dări. Mansarda se umplu cu un fum înăbușitor. Faţa 
inventatorului, pîrlită toată și cu buburuze de praf 
de pușcă intrate în piele, se umplu de sînge. 

Așa își găsi fru Nansen fiul cînd alergă într-un 
suflet la mansardă. Oricare altă mamă ar fi în- 
lemnit de spaimă. Dar fru Nansen nu-și pierdea 
niciodată cumpătul. f 

— Deschide ochii, Fridtjorf | rosti ea cu voce 
hotărîtă. Vezi ? 

— Da, mamă! 

— Înseamnă că ochii sînt teferi. Nu te teme. 

— Nu mă tem, mamă. 

— Te doare? 

— Îngrozitor. 

— Rabdă pînă îţi scot fărimiţele astea intrate 
în piele. Ia te uită cîte mai sînt! 

Ce îndeminatice miîini are fru Nansen | Parcă 
și durerea o rabzi mai ușor îngrijit de asemenea 
mîini care se mișcă cu atita siguranţă. Lui Fridtjori 
îi venea să plingă, dar nu scoase nici măcar un 
geamăt, nici un vaiet în vreme ce maică-sa îi sco- 
tea una cîte una blestematele zgroboanțe de praf 
de pușcă. 

— Și acum treci în biroul tatii și stai liniștit 
pînă se potolește durerea. Eu rămîn aici să fac din 
nou ordine... spuse fru Nansen după ce termină 
operaţia. 

Nici un cuvînt de dojană nu auzi băiatul din 
gura mamei sale ; dimpotrivă, după ce plecă, o auzi 
strigindu-i din urmă : 

— la-ţi niște bomboane din bufet... 

Ce bine se simţea Fridtjorf în biroul tatălui său, 
cu ordinea aceea desăvirşită unde nici un obiect 
nu semăna cu al altor oameni! Cite lucruri minu- 
nate erau acolo: luneta telescopică de alamă stră- 
lucitoare, simfonionul din cutia de lemn cu mani- 
velă și plăci cu zimţi de oţel, ceasul cu un cuc care 
ieșea din cutiuţă la fiecare jumătate de oră, bătea 
din aripi și striga cu putere: „Cu-cu! Cu-cu!“ 

De pe pereţii încăperii îl priveau cu gravitate 
portretele în ulei înnegrite de vreme: erau stră- 
moşii tatălui său despre a căror viaţă se povesteau 
în familie amănunte emoţionante. 

Iată-l pe vestitul Hans Nansen. Lui Fridtjorf 
părea că-i insuflă teamă privirea aceea dreaptă și 
pătrunzătoare a străbunicului său, dar nu se putea 
opri să nu admire largul veșmînt de catifea neagră 
cu jabou alb și lanţul de aur de care era prins me- 
dalionul cu efigia regelui. 

Omul acesta cu adevărat excepţional a trăit în 
Danemarca la mijlocul secolului al XVIII-lea. Ne- 
închipuit de tenace încă din tinereţe, uimea prin 
fermitatea de caracter și setea lui de activitate. În 
vîrstă de numai șaisprezece ani a plecat pe o co- 
rabie într-o călătorie, aproape legendară pentru 
acele vremuri, ajungînd pînă la îndepărtata Mare 
Albă. Hans Nansen a învăţat limba rusă, a stră- 
bătut pe jos, de la peninsula Kola, întreaga Mos- 
covie, pină în orașul Kovno, și abia de acolo s-a 
îndreptat apoi spre patrie. 

Tatăl lui Fridtjorf povestea cu mîndrie copiilor 
despre viaţa și faptele gloriosului străbun. Era în- 
tr-adevăr de invidiat pentru cît de mult călătorise 
și pentru tot ce reușise să înfăptuiască în viaţă. 
Regele Danemarcei, Christian al IV-lea, l-a numit 
pe Hans Nansen (câre pe atunci abia împlinise 
21 de ani!) conducător al expediției ce pornea în 
regiunea fluviului Peciora să vîneze animale cu 
blană scumpă. Chiar și ţarul rus, Mihail Feodoro- 
vici, a aflat de îndrăzneţul navigator și i-a încre- 
dinţat misiunea să cerceteze țărmurile Mării Albe. 

Mulţi ani a navigat Hans Nansen pe diferite 
mări, în care timp a scris cartea Compendium Cos- 
mograficum. Un exemplar din această carte îl păs- 
tra cu evlavie Baldur Nansen într-o casetă anume, 
printre alte relicve familiale. Cînd o arăta copiilor 
le spunea că pe vremuri aceasta era cartea de că- 
pătii a marinarilor, și chiar și a celorlalţi oameni, 
De ce? Pentru că în ea sînt adunate tot felul de 
cunoștințe de astronomie, fizică, geografie, istorie 
și alte științe, precum și tabele cu altitudinea aștri- 
lor cerești și observaţii despre flux și reflux, răsă- 
ritul și apusul soarelui precum și alte date folo- 
sitoare. 

— Lucrarea aceasta este o mărturie a vastelor 
cunoștințe în toate domeniile ale marelui nostru 
strămoș | le vorbea adinc mișcat Baldur Nansen și, 
adresîndu-se copiilor, îi povăţuia : Voi, băieţi, Fridt- 
jorf și Alexander, să urmaţi în totul exemplul stră- 
bunicului vostru. Şi să nu uitaţi că el n-a fost numai 
navigator şi savant eminent, ci și model de virtute 
cetățenească. Locuitorii orașului Copenhaga l-au 
ales ca primul lor burgmistru. Hans Nansen s-a do- 
vedit demn de încrederea lor. În funcţia în care 
a fost ales s-a purtat ca un om cinstit și muncitor, 
iar în războiul dintre Danemarca și Suedia s-a re- 
marcat și prin aptitudini militare : sub conducerea 
lui, locuitorii orașului Copenhaga au rezistat eroic 
la asediul și asaltul orașului. 

— Înseamnă așadar că şi noi sîntem danezi ? în- 
trebă Alexander, fratele mai mic al lui Fridtjorf. 

— Nu. Bunicul meu Anger Antonin Nansen s-a 
stabilit în Norvegia și a întemeiat ramura norve- 
giană a neamului nostru. Cît despre tatăl meu, Hans 
Seyerdal, el a fost un înflăcărat patriot și luptător 
pentru eliberarea Norvegiei de sub stăpînirea Sue- 
diei. Dar, din nefericire, pati noastră mai este 
încă și astăzi dependentă de statul vecin. 

Iată aici într-o mică ramă ovală și portretul bu- 
nicii lui Fridtjorf. Frumoasa Vendelia Christiana 
Luiza cunoștea mai multe limbi străine și era în- 
zestrată cu talent poetic. 

Ascultind povestirile tatălui său, Fridtjori se stră- 
duia să și-i închipuie pe oamenii din portretele ce 
le avea în față: oameni de știință, navigatori, oa- 
meni de stat și cetăţeni simpli, cinstiţi, care și-au 
iubit cu credinţă și cu abnegaţie patria. Prin exem- 
plul vieţii lor ei îndemnau la fapte eroice și arătau 
calea ce trebuia urmată. În închipuirea lui Fridtjorf 
toţi aceşti oameni păreau că prind viaţă și că adre- 
sindu-se lui, urmașul lor, îl îmbie : „Du mai departe 
crezul vieţii noastre ! Înfăptuiește tu ceea ce n-am 
reușit noi să ducem pînă la capăt!“ 


* 
+ + 

— „Cînd apucă frunza stejarului să fie cît ure- 
chea unui șoricel, păstrăvul se prinde cu muște“ 
așa mi-a spus Ole Knub care locuiește în Valea 
Serke din Normarken. 

— Și vrei cu tot dinadinsul să mergi la Serke ? 
îl întrebă fratele său Alexander. 

— O să prindem o groază de păstrăvi și-o să-i 
frigem de-a dreptul pe cărbuni. 

— E departe. N-o să ne lase cei de-acasă. 

— Ei, Alexander, tu totdeauna șovăil Am citit 
într-o carte... și mi-a plăcut, am învăţat pe dinafară. 
Stai să-mi amintesc... Da ; „O nestemată nu lucește 
pînă n-o șlefuiești, iar un om nu ajunge la desă- 
virşire dacă nu înfruntă încercările vieţii“. Este o 
inscripție din templul chinezesc al Armoniei ne- 
pieritoare. ` 

— Ce-nseamnă Armonie nepieritoare ? 

— Nu știu, dar e ceva foarte interesant; va să 
zică nu vii cu mine la Ole Knub, în Valea Serke ? 

— Ba vin! Cum să nu vinil 

Cei doi fraţi își pregătiră uneltele de pescuit și 
le ascunseră în grădina din spatele casei de la 
Store-Froen. Lucrau amindoi cu sete de parcă de 
cînd lumea numai asta ar fi făcut. Era și firesc. 
Erau doar pescuitori pasionaţi și se pregăteau să 
meargă nu la piîriiașul din apropiere, ci tocmai la 
Normarken — ținutul făgăduinţei, raiul vînătorilor 

şi al pescarilor. Să meargă odată acolo eră o veche 
dorinţă a lui Fridtjorf. Și el nu știa ce-nseamnă do- 
rință neîmplinită. 

Porniră în aceeași zi. 

Amiaza îi găsi pe cei doi fraţi în desișul pădurii 
unde prin bolta de nepătruns a frunzișului nu pu- 
teau străbate nici cele mai sfredelitoare raze de 
soare, Era răcoare și aproape întuneric. Sărind peste 
trunchiurile copacilor doboriţi Fridtjorf croia cu 
greu drum prin hăţișul pădurii. 

Pădurea își schimba mereu înfățișarea ; aci erau 
nevoiţi să urce colnice, aci să ocolească locuri 
joase și mlăștinoase. Pe alocuri copacii se răreau și 
întîlneai poieniţe verzi unde pășteau oi cu mielu- 
șeii după ele. 

Nu oricine este receptiv la frumuseţile naturii. 
Sentimentul aceasta care poate exista la un copil, 
uneori poate lipsi unui om matur. Pesemne că 
această însușire depinde de bogăţia sufletească a 
omului. Fridtjorf iubea natura și nu se putu opri să 
nu exclame: | 

— Parcă ar fi o ţară de basm | 

Și într-adevăr, totul în jurul lor era învăluit în- 
tr-un farmec negrăit; lacul din pădure privea spre 
cer cu ochiul lui albastru de rusalcă, iar cerul se 
uita cu duioșie în jos peste pădurea necuprinsă, 
plină de-o taină pe care doar cei ce se adincesc în 
minunile naturii o pot pătrunde. 

Băieţii se afundau tot mai mult și mai mult în 
adincul verde și întunecat al pădurii. Părea că nu 
se mai sfirșește. Dar deodată copacii începură să 
fie tot mai rari și în faţă-le se deschidea o prive- 
liște luminoasă. 

— Valea Serke | Fridtjori se și repezi spre to- 
rentul care se rostogolea cu vuiet mare. 

Apa înspumată gonea nebunește în albia de pie- 
tre. Și deodată, înfrînîndu-și goana, se domolea 
într-un loc unde apa săpase intrînde adinci, și era 
atit de liniștită și de limpede încît vedeai păstrăvii 
rotindu-se în adînc. 

Cei doi fraţi scoaseră degrabă undiţele, prinseră 
momeala în cîrlige şi le aruncară în adîncitura din 
țărm. 

Trecu un minut, încă unul, trecură și altele, dar 
peștele nu se prindea. Dincolo de pădure se ridi- 
cau, înaintînd repede, nori grei, plumburii. 

Peștele se încăpăţina să nu se lase momit. 

Deodată, stropi mari și grei sparseră oglinda ne- 
mișcată a apei intrîndului din mal. Tunetul se ros- 
togoli cu o bubuitură puternică printre stincile văii 
înguste. Trăsnetul spintecă bolta cerului cu un zig- 
zag de aur. Se dezlănţui furtuna. Cei doi pescari se 
adăpostiră într-o văgăună a stincii de granit. Şi- 
roaiele de apă însă îi ajungeau și acolo, totuși sub 
acest adăpost se simțeau mai în siguranţă. 

— Nu-i de mirare că peștele n-a vrut să apuce, 
zise Fridtjorf. Peștele presimte furtuna. 

— Da, și atunci nimic nu-l mai ispitește, întări 
grav și Alexander. 

Prea multă vreme n-au fost nevoiţi să stea la 
adăpost. Norii grei se risipiră tot atît de neașteptat 
cum s-au ivit. Soarele se arătă din nou, biruitor. 

— Să schimbăm locul, propuse Fridtjorf. S-ar 
putea ca sub stinca aceea să găsim păstrăvi din cei 
mari. 

Fridtjorf aruncă undița într-o bulboană și tră- 
gînd-o încetișor înainta de-a lungul stîncii. Doar 
cîţiva pași și... hap! Peștele trăsese atit de tare 
încît simţi în tot trupul o smucitură puternică. Un- 
dița se îndoi ca un arc. Se auzi un plescăit pu- 
ternic. Prin apă săgetă o spinare întunecată de 
pește, și o coadă unduioasă se înălţă o clipă. Un 
păstrăv | 

— Trage | strigă Alexander. 

— Prea devreme! Lasă-l să mai smucească o 
dată... Fridtjorf strîngea cu putere capătul undiţei. 

Sfoara se întinse ca o coardă. Păstrăvul se roti 
o dată, apoi, brusc, se aruncă în lături. 

Fridtjorf începu să alerge pe mal, sărind din 
piatră în piatră, împiedicîndu-se, sau nimerind cu 
vreun picior în apă și împroșcînd în lături jerbe 

de stropi, dar undiţa n-o lăsă din mină. Lupta hotă- 
rîtoare se dete la cotul rîului. Fridtjorf știa că, deși 
subțire, sfoara era destul de trainică şi rezistă la 
zbatere și nici băţul undiţei făcut din nuc suplu 
n-avea să se rupă. 

Păstrăvul se rotea în loc trăgind cînd într-o 
parte și alta, cînd lăsîndu-se cît mai afund în apă. 
Fridtjorf se zbănţuia și el pe mal mai abitir ca 
prada. Se înroșise tot și nădușeala îi curgea în şi- 
roaie pe față în vreme ce ochii priveau ţintă la 
punctul în care sfoara se afunda în apă. 

În cele din urmă, sleit de puteri, peștele cedă, 
ieșind la suprafaţă cu pîntecele în sus. Fridtjorf îl 
trase binișor la mal. L-a scos | Peștele se mai zbătu 
un timp și pe nisip, apoi căscă gura. Era un păstrăv 
mare, lucios. 

Fridtjorf nu-și putea ascunde bucuria. Ochii lui 
albaștri scăpărau fericiți. Se simţea viteaz, puter- 
nic, un adevărat Robinson Crusoe. 

Aprinseră degrabă un foc pe malul apei, limbi 
lungi de flăcări învăluiră crengile de pin, dar vi- 
nătorii triumfători tot mai aruncau cînd și cînd în 
foc cîte un braţ de vreascuri. 

Cit de repede zboară vremea cînd cineva e atît 
de tînăr și lipsit de griji! Nici Fridtjorf, nici Ale- 
xander nu-și dădură seama cînd se lăsă amurgul 
preschimbînd lumea înconjurătoare într-una tainică 
și de necuprins. 

Focul se trecuse, dar sub cenușă cărbunii mai 
mocneau încă. Lîngă foc, strîns lipiţi unul de altul, 
cei doi fraţi adormiseră. Obosit, alături de ei, ați- 
pise și Sang. Deodată, cîinele începu să scheaune, 
și tot culcat, fără să-și ridice capul, dădea repede 
din picioare. Visase ceva : gonea poate după vreun 
iepure, ori după vreo pisică din vecini pe care nici- 
odată n-o lăsa să-i scape nescărmănată. 

Fridtjorf înălță capul uitîndu-se neliniștit în ju- 
rul lui, dar nu văzu nimic. Zglobiu, riușorul, la fel 
de tumultuos, gonea neobosit spre mare. De de- 
parte ajunse pînă la el țipătul unei păsări de noapte, 
urmă un foșnet suspect şi trosnituri de crengi rupte 

se auziră atît de aproape încît Sang sări în pi- 
cioare. De altfel demult era timpul să se întoarcă 
acasă. 

— Ei, scoală-te, își zgîlțîi Fridtjorf fratele. 

De frică, Alexander se făcea că doarme. A tre- 
buit să-l stropească cu apă rece. De astă dată bă- 
iatul sări în picioare. 

Fridtjorf își luă fratele de mînă și porniră prin 
întunecimea tainică a pădurii. 

Călătorie plină de primejdii, cînd reale, cînd în- 
chipuite. Cine nu ştie cît de înfricoșător poate fi 
în copilărie desișul întunecat al pădurii populat cu 
ființe de basmi De obicei tăcut, desișul învie... 
auzi — cînd glasuri stranii, înspăimîntătoare, cînd 
simți cum doi ochi, nevăzuţi pînă atunci, se aprind 
şi te urmăresc, umbre mișcătoare, fantastice se în- 
firipă din nimic și dispar într-o clipită. Se zben- 
guie pesemne ielele, rusalcele, duhurile rele și atî- 
tea închipuiri care de cînd lumea mișună în împă- 
răția pădurii. i 

Și cît de perfide sint în pădure gropile acope- 
rite cu crengi și frunziș! Cit de anevoie e să sui 
pieptiș cîte un dimb ripos, ori să răzbești prin tu- 
fișuri țepoase care te agaţă, ori prin înșiruirea 
deasă a copacilor cu rădăcini și crengi lungi ca 
niște braţe la pîndă, gata să te apuce. 

Prin cîte spaime reale și imaginare nu poate 
trece drumețul pe care l-a prins noaptea în pădu- 
rile din Normarken | 

Oameni care să nu se teamă de nimic nu există. 
Curajosul simte frica la fel ca ceilalți oameni, nu- 
mai că el merge cu îndrăzneală în întimpinarea 
ei, și o biruie. Înspăimîntaţi, Fridtjorf şi fratele lui 
se temeau și de umbra lor. Alexander începuse 
chiar să plîngă cînd din desișul de ferigi apăruse 
pe neașteptate un animal negru și păros. 

— Nu ţi-e ruşine să te smiorcăi! strigă la el 
Fridtjorf cu toate că trăsese și el o spaimă luîn- 
du-l pe Sang drept lup. Nu fi plingăreț! Nu mai 
ești mic | Trebuie să te stăpineștil 

De cite ori nu auziseră ei cuvintele astea din 
gura mamei. Acum Fridtjorf le repeta cu aceeași 
gravitate plină de duioșie. Își luă cu grijă de mînă 
fratele mai mic şi-l duse în întimpinarea fantas- 
melor întunecate ale pădurii. 

Multă vreme merseră fără să schimbe un cu- 
vînt. Prin bezna pădurii, se împiedecau, cădeau, se 
ridicau din nou şi din nou își croiau drum printre 
tufe și ierburi. Le-a trebuit un timp bun ca să se 
vadă ieșiți din desimea codrului din Normarken. 
Cind în sfîrşit își zăriră casa lor din Store-Froen, 
era noapte adîncă. 

— Ce luminiţe or fi alergînd într-acolo ? șopti 
Alexander. Uite, și-n crîng, și dincolo de mal... sînt 
oameni care aleargă cu felinare... ce s-o fi întim- 
plat ? 

— Ne caută pe noi. Sînt îngrijoraţi ; își închi- 
puie că ne-am înecat... răspunse mohorit Fridtjorf. 
Ce papară ne așteaptă! 

Li se tăiară picioarele cînd din întuneric auziră 
glasul mamei : 

— Voi sînteţi, copii ? Pe unde-aţi hoinărit atît ? 

În familia Nansen 'minciuna era socotită cel mai 
mare păcat: numai fricoșii mint. Oricum ar fi, să 
spuneţi întotdeauna numai adevărul! De aceea la 
întrebarea mamei, Fridtjorf răspunse fără înconjur : 

— Am fost în Valea Serke ! 

Se făcu tăcere. Avea să urmeze cu siguranţă o 
pedeapsă exemplară. Dar mama nu spuse decit: 

— Năzdrăvani copii! Și îngiîndurată, adăugă: 
Tu, Fridtjorf, mai ales !... 

Nici un cuvînt de dojană. Și mama avea la- 
crimi în ochi. 

Peste cîteva zile fru Nansen veni cu o propunere 
neașteptată. 

— Băieți, le spuse, ea feciorilor ei. Dacă vă în- 
deamnă inima să prindeţi pește la Normarken, du- 
ceţi-vă ! Tata și cu mine vă dăm voie. Puteţi să 
înnoptaţi în coliba lui Ole Knub. Nevastă-sa ne-a 
adus astăzi fragi; zice că în Valea Serke ar fi o 

mulțime de fragi, iar păstrăvii se prind chiar și cu 
muște. 

La auzul unei asemenea vești, fraţii nu mai 
știură ce să creadă. Părinţii, care de obicei îi ți- 
neau atit de strîns, le propuneau chiar ei acum să 
plece într-o asemenea expediţie îndepărtată. Ce 
să-nsemne asta ? Aha ! Alt sistem de educaţie | Ori- 
cum ar fi fost, băieții nu mai așteptară să li se 
spună a doua oară și se și apucară să facă pregă- 
tirile de drum. 

La plecare, mama se uită lung în urma lor, iar 
cînd privirea îi căzu pe cel mare, ochii i se înceţo- 
șară din nou. 

— Fridtjorf... șopti dînsa încetișor. Nădejdea 
mea... 

De atunci, părinţii nu le mai stînjeniră niciodată 
libertatea, și mai ales fiului mai mare. 


k 
+ + 


Nici iarna munții şi pădurile din jurul casei de la 
Store-Froen nu-și pierdeau frumuseţea. Natura își 
schimba doar uşorul ei veșmînt verde cu o șubă grea 
de zăpadă. 

Nici n-apucaseră să se cearnă întiii fulgi ușurei, 
vestitori ai iernii care se apropia, și Fridtjorf ieși 
pe drumul ce ducea la oraș ca să pîndească pe 
cineva. Pe cine? pe omul care stîrnise în el nă- 
dejdea unei mari fericiri. 

Bătrînul tipograf, în drum spre oraș, trecea la 
lucru, în fiece zi, exact la aceeași oră. N-a trebuit 
să-l aştepte prea multă vreme. De cum îl zări, de 
departe, înalt și cu barba lui căruntă, Fridtjorf 
alergă spre el într-un suflet. 

— Bună ziua, domnule Fabrizius ! . 

— A-a-a, tînărul meu prieten! Vii cumva din 
partea domnului Baldur Nansen ? Ori poate vrea 
fru Nansen să-i iau ceva de la oraș? 

— Nu, domnule Fabrizius. E o chestiune perso- 
nală. 

— Personală ? Ce spui? Ia s-auzim! 

— Ce e cu schiurile ? 

— Care schiuri ? 

— Pe care mi le-aţi promis. 

— Ahal De asta era vorba? O să le ai, o să 
le ail... 

Fabrizius era grăbit; așa că mai mult nu vor- 
biră. Peste cîteva zile Fridtjorf îi aținu din nou 
calea și iar îl întrebă: 

— Ce e cu schiurile? 

— O să le ai... o să le ai! Dar știi că ești dirz, 
băiete ! nu te lași cu una cu două. Ține minte, zise 
el: „totul îi vine la vreme celui care știe să aș- 
tepte |“ 

Albul veșmînt strălucitor al zăpezii acoperise 
bine pămîntul cînd în sfîrșit i se împlini și visul. 

Într-o zi cînd Fridtjort se înapoie de la școală, 
sora lui mai mică, Ida, îi spuse bucuroasă: 

— Ţi-a venit un colet mare... mare... lung... lung. 
Trebuie să fie de la Paris... 

— Ce-ţi veni să înșiri asemenea bazaconii ? se 
supără Fridtjorf de gluma surorii sale. 

— Ba e-adevărat. Ia privește după ușă | 

Într-adevăr, deşi nu de la Paris cum născocise 
năstrușnica de Ida, ca să facă impresie, în dosul 
ușii, rezemat de perete, stătea pachetul cu schiu- 
rile... noi... adevărate... 

Fridtjorf se uita ca vrăjit la ele, de parcă nici 
cînd mîna omului nu făcuse ceva mai minunat. 
Multă vreme nu-și putu desprinde ochii de pe bu- 
nătatea de schiuri din lemn de frasin lăcuit în 
dungi negre și roșii. 

Cuvintele i se opriseră în git de atîta fericire. 
Își luă în braţe darul mult aşteptat şi fără să se mai 
îmbrace se repezi cum era, fără șapcă și fără haină, 
afară. 

Sus, pe muntele Husebii, cel cu pantele abrupte, 
accesibile doar celor mai antrenați schiori, apăru și 
el, începătorul, care-i uimi pe toți prin curajul și 
îndemiînarea lui. Se căţără pînă în vîrful muntelui, 

își făcu vînt şi sări de pe marginea peretelui de 
stincă, drept, ca de pe o trambulină. 

Zborul vertiginos deasupra întinsului orbitor de 
zăpadă era o adevărată încîntare. Dar cînd s-ajungă 
jos, schiurile se agăţară în ceva, se desprinseră, iar 
el, dus mai departe, făcu un arc în aer și intră cu 
capul adînc în zăpadă. 

Toţi gindiră că băiatul și-a frînt gitul. Dar lui 
nici nu-i păsă. Ieși teafăr din zăpadă şi porni să se 
cațăre din nou în vîrful muntelui ca să reia de la 
capăt saltul, ca și cum nimic nu s-ar fi întîmplat. 


+ 
+ + 


Iernile norvegiene sînt geroase, lungi, cu ză- 
padă multă. Nu e de mirare așadar că și pe Fridt- 
jorf, și pe cei de o seamă cu el îi pasionau spor- 
turile de iarnă. Obţinu succese răsunătoare: la 17 
ani era campion al Norvegiei și mai tirziu campion 
al lumii la patinaj-viteză. 

Schiurile îi aduseră o adevărată glorie sportivă. 
Doisprezece ani în șir a ieșit mereu învingător în 
concursurile de mare fond. Și izbinzile nu erau de 
loc ușoare : schiorii norvegieni sînt doar renumiţi 
în toată lumea! 

Sportul însă n-a umbrit celelalte aspirații ale 
tînărului, iar sfera lor era foarte largă. Absolvi cu 
succes școala medie, dar cînd să-și aleagă drumul 
ce avea să-l urmeze în viaţă, se simţi oarecum dez- 
orientat. La început a vrut să-și aleagă cariera 
militară. Apoi se gîndi să studieze medicina, iar 
pînă la urmă se hotări pentru zoologie. 

Denotă aceasta o fire nestatornică ? Nu. Dim- 
potrivă, Nansen a dat totdeauna dovadă de fermi- 
tate și de viziune clară a scopului urmărit. La o 
analiză mai adincă, ezitările lui din pragul vieţii 
nu mai par atit de contradictorii. Hoinărind după 
vînat în codrii de nepătruns ai Norvegiei, Fridt- 
jorf se obișnuise cu lipsurile și viața austeră, plă- 

tind ca orice tînăr un tribut visurilor de glorie 
militară. Iar dragostea lui pentru natură l-a îndru- 
mat în mod firesc spre științele naturii. Cum toate 
aceste porniri se întilneau într-un singur suflet, 
ele trezeau în el tendinţe contradictorii. 
Bineînţeles că lupta sufletească nu s-a rezolvat 
nici dintr-o dată și nici simplu. A fost nevoie de ani 
şi ani pentru aceasta și de grele încercări în viaţă. 

UN OM SE CAUTĂ PE SINE 


Năvalnic, cu pași mari, lot spațiul ìl 
înghit, 
Al meu e Nord şi Sud, Apus și Răsăril. 
WALT WHITMAN 


Cu aripile larg deschise, albatroșii, vestitorii 
furtunii, planează jos de tot și deodată, fără să fre- 
mete, sfidînd parcă legile gravitaţiei, se-avîntă-n 
văzduh. Cerul plumburiu apasă greu deasupra ta- 
lazurilor care se îngrămădesc și se ridică tot mai 
sus, se sparg pe neașteptate și inundă cu spuma 
lor albă puntea vasului Viking. 

Catargele se îndoaie atit de mult în bătaia vîn- 
tului și sub greutatea pînzelor, încît ai crede că 
dintr-un moment într-altul vor trosni şi se vor 
fringe. Dar căpitanului Krefting, marinar încercat 
și neînfricat, îi place să navigheze cu vele chiar și 
atunci cînd vîntul este puternic. 

O dată cu lăsarea nopții vintul se înteţește stir- 
nind valuri şi mai mari. Din beznă năvălesc și se 
prăvălesc bubuind cascade nesfirșite de apă. Vasul 
se leagănă neobosit și fără pic de răgaz. 

Viking se îndreaptă către nord spre Spitzbergen. 
Este întîia călătorie polară a vasului și a singurului 
pasager de pe el, Fridtjorf Nansen. 

Cum se face că el, student la Universitatea din 
Christiania, se găsește pe vasul care întreprinde o 
expediţie de vinătoare de foci? 

Totul a pornit de la pasiunea lui pentru zoologie, 
curs facultativ în programul științelor universitare. 
Profesorul de zoologie Kollet văzînd cîtă pricepere 

și cît interes manifestă tînărul student pentru obiec- 
tul pe care-l preda el, l-a sfătuit: 

— Studiază biologia focii. E o problemă impor- 
tantă nu numai pentru știință. Are o însemnătate 
uriașă și pentru dezvoltarea pescuitului de foci. 
Dumneata eşti un vînător pasionat și un sportiv 
excelent. Îmi închipui că greutăţile unei expediţii 
în Nord nu te sperie. 

— Dimpotrivă, m-ar atrage, consimţi studentul 
cu înflăcărare. Dar cum aș putea să realizez 
aceasta ? 

— Adresează-te vinătorilor de foci. 

Fridtjorf porni cu mult zel să facă demersuri. 
Mai întîi află că printre vînătorii de foce, cel mai 
experimentat, deși poate puţin prea temerar, ar fi 
căpitanul Axel Krefting. 

— Luaţi-mă cu dumneavoastră la vînătoare | îl 
rugase el pe căpitan. 

După ce-i puse unele întrebări Axel Krefting îi 
spuse: 

— Bun! după cîte văd, ai fi gata să înfrunţi 
totul. Eu unul sînt de acord să te iau cu mine. Dar 
pentru asta trebuie să obţinem și autorizația com- 
paniei de navigaţie căreia îi aparţine vasul Viking. 

Birourile companiei se găseau în portul Arendal. 
A trebuit dar să se deplaseze acolo. Întimplarea 
făcu ca Baldur Nansen să aibă acolo un cunoscut 
influent care îl prezentă pe Fridtjori ca pe un tînăr 
energic și rezistent. Proprietarii vasului Viking 
apreciară aceste însușiri și își dădură consimţă- 
miîntul ca tînărul zoolog să se numere printre mem- 
brii echipajului. 

Pregătirile nu ţinură mult. În noaptea spre 11 
martie 1882 Viking părăsi pitorescul port Arendal. 
Cînd răsări soarele, vasul trecuse de-acum prin 
strîmtoare pe lîngă farul Turungen și ieşise în larg. 

Ținta cea mai apropiată a expediției era insula 
Jan Mayen unde, la frontiera ghețarilor, se găseau 
de obicei așa numitele „zăcăminte animale” ; adică 
zone unde focile de Groenlanda se adăposteau în 
turme de zeci de mii de capete. Cînd dau peste un 

astfel de „zăcămînt“, vînătorii de foci aduc vasului 
beneficii uriașe și nici ei nu rămîn în pagubă. 

Drept e că cu asemenea noroc te întîlnești mai rar. 

Viking, care era un vas cu pînze, avea și o ma- 
șină cu aburi, auxiliară. Era un vas mic, de numai 
șase sute de tone, și fusese construit special pentru 
navigație în condiţii polare. Corpul vasului era în- 
tărit nu numai printr-un bordaj dublu, dar avea pe 
deasupra și un lemn trainic, green-heart, din Indiile 
de Vest. Birnele etravei erau groase și îmbrăcate 
în metal. 

Părea că un asemenea cuirasat n-avea a se teme 
de îmbrăţișarea funestă a gheţurilor în derivă. Și 
totuși... dar să nu anticipăm... 

În a şaptea zi de navigaţie avu loc prima întîl- 
nire cu ghețurile polare. Era seara tîrziu, cînd Fridt- 
jorf auzi strigătul de alarmă al cuiva: 

— Gheţari ! ghețari |... 

Alergă într-un suflet pe punte dar la început 
nu putu distinge nimic în întuneric. Apoi prin 
bezna ce-l înconjura apăru ceva luminos care 
creștea, devenind tot mai luminos și scînteind pe 
catifeaua neagră a nopții. 

Gheţarii pluteau unul după altul ca niște uriașe 
pete luminoase și legănindu-se pe valuri piereau 
în depărtări în trosnete asurzitoare. 

Și ce priveliște de neasemuit li se înfățișa în 
zori | Învăluită în zăpada sclipitoare, proaspăt că- 
zută, întinderea albă se aşternea orbitoare cît cu- 
prinzi cu ochii. Nicăieri, nici cea mai mică pată în- 
tunecoasă | Iar .cerul era senin și foarte albastru. 

Astfel își ridica vălul, sub ochii înfriguraţi ai 
tinărului călător, lumea Nordului, fascinantă, necu- 
noscută, trezindu-i imaginaţia, și încălzindu-i inima 
însetată de aventuri. 

Iar aventurile nu s-au lăsat așteptate! E drept 
că ele erau de un gen cu totul diferit: fără atacuri 
de pirați fioroși, fără naufragii și debarcări pe 
insule pustii, fără dispariţii și regăsiri misterioase 
sau alte peripeții caracteristice romanelor de aven- 
turi. Nu! Nu! Au fost doar încercările aspre ale 


31 


școlii vieţii în care se călea caracterul, se forma 
perseverenţa și curajul. š 

Viking îşi croia înainte drumul spre nord. În- 
tr-una din nopți, în apropierea insulei Jan Mayen 
fu surprins de furtună. În greementul navei vintul 
mugea amenințător, iar valurile se rostogoleau pe 
punte. 

Vasul înainta prin întuneric izbind ghețarii în de- 
Tivă care veneáu necontenit. Se ciocneau, se răs- 
turnau și se lăsau pe o parte cu scrișnete, trosni- 
turi și bubuituri asurzitoare. Deodată la prora va- 
sului apăru un ghețar uriaş care amenința să dis- 
trugă greementul şi șalupa. 

— Cîrma la stînga! Banda stinga | Ridicaţi șa- 
lupa | porunci căpitanul. 

Nansen se repezi împreună cu marinarii să exe- 
cute comanda. Nu era ușor! O puternică rafală de 
vînt izbi vasul dintr-o parte. Viking trosni din toate 
încheieturile, aplecîndu-se. O altă lovitură și mai 
puternică | Marginea parapetului se rupse și fu 
zvirlită pe punte, iar coverta din jurul catargului 
principal se crăpă din amîndouă părţile. 

Totuși Viking scăpă relativ ușor de primejdi- 
oasa întîlnire cu ghețarul. Dar cine putea să garan- 
teze că și pe viitor va reuși să evite ciocniri care 
isar putea fi fatale. Cu toate astea Krefting îndreptă 
vasul de-a dreptul printre ghețari. Mare risc, dar 
cu șanse de izbindă, căci acolo presiunea ghețarilor 
nu era atit de puternică. 3 

Spre dimineață, cînd uraganul se mai îmblinzi, 
Fridtjorf cobori în cabină. Nu era chip să adoarmă ; 
se apucă să citească o carte. Așa îl găsi căpitanul 
care după o noapte atit de agitată hotări să-și vi- 
ziteze pasagerul. 

— De mult n-am mai avut de înfruntat o ase- 
menea furtună | Krefting stătea în pragul cabinei 
ud din cap pînă în picioare, istovit, dar mulţumit. 
Mulţumit de ce? Îl lămuri îndată: 

— Domnule student, te felicit | Bravo! Ai reu- 
şit excelent la examenul din Oceanul Îngheţat de 
Nord. 

Fire închisă, căpitanului nu-i sta în obicei să 
laude. Aveai de ce să fii mindru auzind asemenea 
cuvinte din gura lui. 

— Fumaţi cu mine o pipă, domnule Krefting? 
propuse Nansen măgulit. Am un Kăpsten excelent. 

— Cu plăcere | 

Mulţumiţi, unul de celălalt, își umplură pipele 
cu tutun și începură să pulfăie. Cite nu aveau de 
discutat | Veni vorba fireşte și despre zonele unde 
ar trebui căutate zăcăminte de foci. Cele mai sigure 
păreau să fie în apus. Dar într-acolo se formează 
nemaipomenite zăpoare de gheţuri. Nu cumva cro- 
nometrele au luat-o razna și direcția vasului este 
determinată greşit? Sau poate e mai bine s-o ia 
spre făsărit ? Ofiţerul timonier Evans, bunăoară, 
fuse de părere că ar fi mai bine. Dar bărbosul 
Evans vedea totul în negru. Veșnic nemulţumit, 
mormăia de fiecare dată: 

5 — Mizerabilă rută | Nu te poți aștepta la nimic 
un... 

Căpitanul Krefting nu stătu nici o clipă să as- 
culte la bombănelile bătrînului. Dar nu la fel face 
și cu studentul Nansen : în domeniul lui e destul 
de priceput și dacă se întîmplă să nu știe ceva în 
problemele naviqaţiei sau ale vînătorii de foci, nu 
se rușinează să întrebe. Fără preget în primejdii și 
ager la minte, pătrunde surprinzător de repede sub- 
tilitățile navigaţiei polare. Cu un asemenea tînăr 
e o plăcere să călătorești și ești mai folosit să te 
sfătuiești cu el decît cu acest bătrîn și îndărătnic 
timonier. 

Zilele treceau repede una după alta dar nu în- 
tilniseră încă nici una din regiunile bogat populate 
cu foci. Zadarnic, ori căpitanul, ori timonierul, sau 
chiar studentul Nansen, care-și cîştigase încrede- 
rea tuturor, stăteau de veghe neobosiţi în gabia de 
pe catargul principal. De la înălțimea aceea isco- 
deau întinderile de apă dintre ghețari, căutau foci, 
și fapt tot atit de important, urmăreau dacă nu se 
zăresc alte vase de vînătoare concurente. 

Într-o zi Nansen se afla pe gabie, cînd dintr-o 
dată se stirni un vînt de o putere excepţională. Pîn- 
zele începură să se zbată. Catargul pe care se afla 
postul de observaţie se îndoi ca un arc și începu 
să se clatine. 

— Jos | Coboară repede! îi strigă marinarul de 
cart văzindu-l pe Nansen cum se legăna la acea 
înălţime atit de calm, de parcă nu l-ar Ameninja 
nici o primejdie. 

Nansen începu să coboare. Vîntul rece și în- 
ţepător îl pătrunsese pînă la oase. Cînd a ajuns pe 
punte, degetele îi înțepeniseră într-atit, încît nu și 
le mai simţea. Cu toate acestea îi anunţă vesel: 

— Vin cu vești. Am văzut prin ochean două co- 
răbii cu pînze ! ' 

— Ce corăbii? îl întrebară într-un glas ofițe- 
rul timonier și marinarul de cart. 

— N-am reuşit să observ de la distanță. 

Cu toate pînzele sus, cu mașinile mergînd în 
plin, Viking începu să urmărească corăbiile zărite, 
dar trecu destulă vreme pînă ce Nansen să le poată 
examina bine. 

— Vasul cel mai apropiat are vergile gabie- 
rului duble! 

— Asta înseamnă că e Vega — observă căpi- 
tanul Krefting. 

— De unde ați dedus ? — se miră Nansen. 

— Un asemenea greement nu are nici un vas 
afară de Vega. E drept că și velierul englez La- 
brador are un greement asemănător, dar el nu 
s-a mai văzut de mult prin apele acestea. Vasul s-a 
dovedit a fi într-adevăr Vega. Apropiindu-se mai 
mult, căpitanul Krefting se duse pe bordul lui după 
noutăți. 

Era aceeaşi Vega pe care cu trei ani în urmă 
exploratorul polar suedez Adolf Nordenskjoeld în- 
făptuise visul de veacuri al navigatorilor : ajunsese 
din Europa în Asia navigind pe lîngă țărmurile 
nordice ale Siberiei. 

Catargele zvelte ale glorioasei corăbii se profi- 
lau măreț pe fondul norilor luminați de razele lunii. 

Pînă şi asprii vinători de foci, cu chipuri rareori în- 
seninate de un suris, exclamară cu o uimire plină 
de respect: | 

— Asta zic şi eu vas! Şi vine de departe... A 
fost tocmai în Siberia, a ajuns pînă în China. În 
toate porturile au fost întîmpinaţi cu mare cinste : 
cu salve de salut și cu focuri de artificii... 

Într-adevăr a fost un triumf pe care însuși 
Christofor Columb ar fi putut să-l pizmuiască. Des- 
coperirea Căii maritime de Nord a intrat pentru tot- 
deauna în istoria explorărilor polare. Acum Arcti- 
cei i-a rămas o ultimă taină apărată cu multă grijă 
— polul, 

Expediţiile multor țări au încercat să smulgă și 
această taină. Americanii în special s-au străduit 
mult în ultimii ani ca să-l descopere, dar tocmai 
ei au întimpinat cele mai mari insuccese, 

În mintea lui Nansen stăruiau încă vii comuni- 
catele ziarelor despre deplorabilul sfîrșit al expedi- 
ţiei căpitanului Hall pe vasul Polaris, despre piei- 
rea în condiţii tragice a celor din expediţia lui De 
Long de pe vasul Jeannette și încercarea tot atît de 
tragică a locotenentului Greely de a atinge polul. 
Au fost oameni plini de curaj și abnegaţie. Și cu 
toate astea, Polul Nord a rămas o terra incognita. 

Întîlnirea cu vasul Vega l-a emoţionat pe Fridt- 
jorf trezind în el sentimente confuze de neliniște. 

Venirea lui Krefting l-a scos pe Fridtjorf din 
starea de adincă îngîndurare. Căpitanul se întor- 
sese cu noutăţi importante. 

— Cronometrele noastre nu ne-au minţit, am 
stabilit bine longitudinea | Pe Vega și pe Capella 
s-au obținut aceleași cifre. De altfel, nici ei n-au 
întîlnit foci... adăugă Krefting. 

Gheaţa era masivă; din pricina ceţii erau ne- 
voiţi să înainteze foarte încet, cu multă atenţie. O 
întreagă flotilă de vase de vinătoare îl ajunsese 
din urmă pe Viking și urma calea pe care el, avind 
mașini mai puternice, o deschidea prin îngrămă- 
direa de ghețuri. 

Cu fiecare zi mercurul din termometru cobora 
tot mai jos. Gheaţa de curînd formată devenea tot 
mai densă și mai groasă iar în cele din urmă se 
făcu atit de dură, încît Viking se propti în margi- 
nea ei, nemaiputind s-o spargă. 

— Ce e de făcut? 

Căpitanii velierelor se adunaseră la Krefting să 
se sfătuiască. Înalţi și spătoși, cu bărbile stufoase 
și mari, umplură pînă la refuz cabina și așa destul 
de strimtă. Pufăiau toţi din lulele încît lumina 
lămpii abia de mai pilpiîia prin norii de fum. 

Căpitanul Markusen de pe Vega, Gay de pe 
Novaia Zemlia, Hensen de pe Helka și Kestlberg 
de pe Hardarde au fost de aceeași părere cu Kref- 
ting : focile trebuie să se fi aciuiat undeva în apus, 
și de aceea, cu orice risc, trebuie să se îndrepte 
spre apus. 

— Dar nu prea văd cum o să reușim, ripostă 
Hensen. 

— Şi cum evităm primejdia de a fi striviţi de 
gheţuri |... adăugă mohorîtul Gay. 

— Ne-om strecura întîi pînă la apa liberă; 
pentru asta luăm direcţia nord-vest. În direcţia 
aceasta cerul este mai înnorat, înseamnă că acolo 
e mai cald, deci mai multă apă, propuse Markusen. 

— Viking are maşini puternice ; să meargă el 
înainte ! După ce spuse asta Keslberg aruncă o pri- 
vire cercetătoare spre Krefting așteptind să vadă 
ce zice. Îl invidia pe norocosul căpitan de pe Vi- 
king și ori de cîte ori avea vreo ocazie, căuta să-l 
întărite. 

— Bună idee | are dreptate ! îl susținură ceilalți. 
Să meargă Viking înainte. 

— Şi dacă mă împotmolesc, ce se-ntîmplă ? Pe 
Krefting nu-l speria riscul, dar îi părea rău să iro- 
sească atiția cărbuni, și nici nu era bucuros să des- 
chidă drum concurenţilor. 

Dar căpitanii începură să strige care mai de 
care : 

— Dacă vrea, Krefting își croiește drum. Dintre 
noi, el are mai multă experienţă... Să treacă el 
primul | 

— Fie ! De acord... cedă Krefting măgulit de în- 
crederea pe care i-o arătau încercaţii navigatori 
polari. 

Lampa din cabină abia-și mai trăgea sufletul 
prin fumul gros de tutun, iar marinarii nu mai con- 
teneau să discute. Nansen asculta cu atenţie cu- 
vintele celor care navigaseră atîta amar de ani în 
apele nordice. În fiecare an înfruntau vitregia 
soartei în întilnirea cu gheţurile, dar nimeni nu 
ştia, de fapt, în ce fel se formau cîmpurile de 
gheaţă, de unde porneau și încotro se mișcau. Şi 
doar asta avea o însemnătate hotăritoare nu numai 
pentru succesul vînătorii de foci, ci în general 
pentru navigația în apele polare. 

„lată o problemă de care trebuie să mă ocup ! 
gîndi Fridtjorif și de îndată, după obiceiul lui de 
student, începu să discute în contradictoriu cu sine 
însuși. Dar eu sînt zoolog, și comportarea ghețu- 
rilor în Arctica nu mă privește cîtuși de puțin. Da. 
Dar, pe de altă parte...“ 

Şovăiala nu era de loc în firea lui Nansen. Îna- 
inte însă de a lua vreo hotăriîre, el se străduia să 
analizeze chestiunea sub toate aspectele. Şi acum 
ajunse la o hotărire fermă : fără să părăsească stu- 
diile zoologice, avea să se ocupe în același timp de 
studiul ghețurilor polare. 

* 


* t 


Viking face o încercare disperată de a se smulge 
din captivitatea ghețurilor. În ajutorul lui au venit 
echipajele de pe vasele vecine. Pe punte tropăiau 
din picioare vreo sută de oameni, alergînd de la 
un bord la celălalt ca să provoace balansarea va- 
sului, așa fel încît să spargă ghețurile ce-l țin 
captiv. 

Un timp Viking reuşeşte să înainteze, dar nu 
durează mult. Zăporul de gheaţă îi barează din nou 
calea, 

— Inapoi! comandă Krefting. 

Vasul dă înapoi ca să-și ia avînt, după care se 
auzi : 

— Cu toată forța — înainte I 

Viking pornește la asalt. Reușește să se ridice 
peste marginea gheții, o prinde dedesubt apăsînd-o, 
dar... nu are putere să se miște mai departe. 

Oamenii alergară din nou dintr-un bord într-altul 
și toţi laolaltă izbutesc să balanseze vasul. Gheţu- 
rile nu rezistă apăsării puternice, se sparg și se dis- 
locă. Dar elicea nu suportă șocuri atît de violente, 
mașinile amuţesc, vasul tresaltă și începe teama 
să nu se fi rupt palele elicei. 

În cele din urmă, cu greu, Viking ajunge la apa 
deschisă și marinarii se întorc pe vasele lor. Vi- 
king ia din nou viteză. Distanţa dintre el și cele- 
lalte corăbii care-l urmează crește mereu. Curînd 
ele rămîn cu totul în urmă și dispar din vedere. 

Vasul ţine direcția spre apus. Dar pentru cîtă 
vreme ? Dacă întilneşte din nou alte bariere de 
gheaţă ? 

Ld 
* t 


Zi de zi Nansen studiază în amănunțime viața 
ghețarilor. De sute, poate de mii de ori ia tempe- 
Tatura și cercetează procentul de sare al apei de 
mare la diferite adîncimi. Cabina i se umple treptat 
cu o mulțime de tabele de calcul și însemnări cu 
observațiile făcute. Pe baza lor studentul ajunge 
la concluzii pe cît de îndrăznețe, pe atît de neaș- 
teptate. Teoria unanim adoptată a cunoscutului 
profesor fizician Edland cu privire la originea ghe- 
țurilor se dovedește a fi inexactă. 

Savantul suedez afirma că la mare adîncime se 
găseşte un strat de apă suprarăcită care se trans- 
formă în „gheață de fund” ce iese la suprafața apei. 
Dar Nansen s-a convins că în realitate lucrurile 
stau altfel. De ce ? Pentru că la mari adîncimi can- 
titatea de sare este atît de mare, încît nu-i permite 
apei să se răcească prea mult. 

Prin urmare cimpurile de gheaţă se formează 
nu pe fundul, ci la suprafața bazinului polar. Îm- 
pinse de vînturi și de curenţi ele sînt într-o con- 
tinuă ‘mişcare. Dar de unde începe deriva lor? Și 
unde este capătul impetuoasei lor peregrinări ? 

Aceasta era cea mai importantă și cea mai grea 
necunoscută a cărei deplină rezolvare nu s-a putut 
efectua prea curînd. 

+ 
+ * 


În seara de Paști pe Viking era pus la cale un 
ospăț sărbătoresc: kaşa cu unt pînă la îmbuibare, 
bere pe săturate și pe deasupra un păhărel de grog. 

După o asemenea cină, în încăperile echipajului 
era o veselie de nespus. Vînătorii de foci cîntau în 
cor cîntecul lor favorit, mai bine zis singurul pe 
care-l știau : 


Tînăra Hansea în joc se prinde 
Și cîntul răsună vioi 
Tra-la-la-la, tra-la-la-la 
Tra-la-la-la — ahoi | 


Cîntecul era lipsit de sens, dar cîntat în cor avea 
mult haz. Și vrînd nevriînd, cînd toată lumea bătea 
tactul cu călcîiele și cînta în gura mare, te trezeai 
jucînd. 

Tra-la-la-la 
Tra-la-la-la, ahoi l 


Nansen îl înșfăcase pe bucătarul cu mustăți roș- 
covane care făcea pe „tînăra Hansea” și așa fel și-o 
sucea pe „Hansea” și cu atîta foc bătea din călcîie, 
că duduiau dușumelele. 

— Halal student ! Bravo, băiete | Marinarii puși 
pe chef băteau asurzitor din palme. Strașnic mai 
joacă | 

După aceea jucară „biza“. Cel mai mare haz îl 
făcea studentul ; adevărul e că avea și de ce: unul 
din jucători închidea ochii și-și ducea o mînă la 
spate. Ceilalţi îl loveau pe rînd cu palma peste 

mină ; el trebuia să ghicească cine l-a lovit. Regula 
jocului era să lovești cu palma, dar studentul Nan- 
sen lovea cît putea cu o vechitură de galoş. Ce de 
năzbitii îi dădeau prin gînd | 

Erau toţi veseli și cu voie bună de parcă-și uita- 
seră de vinătoarea lor de foci care dăduse greș. Nu- 
mai doi de pe Viking, în ciuda veseliei, nu erau atît 
de lipsiţi de griji pe cît voiau să pară. De la o 
vreme, fără să strice cheful celorlalţi, lăsară echipa- 
jul să petreacă mai departe și se strecurară afară pe 
punte. Tăcură un timp... Se uitară în jurul lor... Cît 
puteai cuprinde cu privirea doar nesfirșitele gheţuri 
plutitoare, discul de aur al lunii și stelele scînteind, 
iar deasupra lor bolta catifelată peste o liniște de 
nepătruns. 

— Tristă frumuseţe... rupse tăcerea cel tînăr. La 
noi, la Normarken, primăvara e acum în toi. Deasu- 


pra brădetului au și început să zboare sitarii... 

— Iar aici pînă și focile au dispărut naiba știe 
unde. Fire-ar să fie! 

— În copilărie mi se spunea adesea: „totul îi 
vine la vreme celui care ştie să aștepte”. 

— V-aţi conformat acestei învățături, domnule 
student ? 

— Ştiu eu, domnule căpitan. În parte, uneori... 
dar eu tot nu-mi pierd credinţa că voi atinge înţe- 
lepciunea de a ști să aștept. În orice caz, în Arctica 
văd că e neapărată nevoie de răbdare. 

— Aşa este. Fără răbdare nu vei deveni un ade- 
vărat cercetător polar. 

— Pe mine mă pasionează din ce în ce mai mult 
problema Bazinului polar. De pildă legile deplasării 
gheţurilor... 

— Vrei să iei taurul de coarne, cum s-ar zice. 
Foarte bine, dacă e așa, eu sînt gata să-ţi împărtă- 
șesc din experienţa mea. De-a lungul anilor cît am 
navigat în apele Nordului am avut prilejul să văd 
de toate... Haidem jos și am să-ți povestesc cum am 
devenit eu navigator polar. 

După vîntul rece şi pătrunzător de pe punte, în 
cabina căpitanului părea nespus de cald și de plă- 

cut și apoi, pentru că era sărbătoare, Krefting îl 
trată pe Nansen cu grog preparat după o reţetă 
proprie : mult rom și foarte puţină apă clocotită. 

— Eram un ștrengar cum nu sînt doi la fel, își 
începu Krefting povestirea. Eram un puști cînd am 
plecat prima oară pe ocean. Dar am înaintat repede. 
La început am devenit trăgător, vinător de foci, 
apoi timonier. Cînd velierul Magdalena a avut ne- 
voie de un căpitan nou, mi-a intrat în cap că acela 
trebuie să fiu eu. Aveam pe atunci doar douăzeci și 
ceva de ani. Bineînţeles m-au luat drept un băie- 
tandru îngimfat. Eu m-am dus totuși la proprietarul 
vasului să solicit postul de căpitan. Dar și proprie- 
tarul Magdalenei m-a socotit prea tînăr pentru ase- 
menea post. I-am ripostat însă : „Dacă nu sînt alte 
piedici, tinereţea nu-i un păcat“. „Cum așa?“ mi-a 
zis el. „Tinereţea e un neajuns care trece de la sine, 
o dată cu anii“, i-am răspuns eu. 

Fapt e că proprietarul vasului a cedat și mi-a 
încredinţat mie comanda Magdalenei. Și nu s-a căit 
niciodată. După fiecare rută mă înapoiam cu cala 
plină. Dar și riscul era mare. Odată, în Groenlanda, 
am dat peste un minunat zăcămiînt de foci și am în- 
cărcat vasul pînă sus. Dar pe drum, la înapoiere, un 
enorm talaz mi-a dat o zdruncinătură zdravănă. Va- 
sul a începu să ia apă, și atît de tare, încît abia am 
reușit să-l mai ținem în stare de plutire. Echipajul 
s-a istovit pompiînd apa zi și noapte și cînd întilni- 
răm pe mare un velier de pescuit, oamenii mei îmi 
trimiseră o delegaţie care mi-a făcut cunoscut că 
hotăriseră să părăsească Magdalena. 

Am ieșit pe punte. Mă uit, parte se și suiseră în 
șalupă și se pregăteau să coboare pe apă. 

Ce era de făcut ? Pe punte găsii pe jos un topor. 
L-am ridicat. Strig: „Așadar, băieţi, aţi hotărît să 
părăsiţi vasul ? Dacă-i aşa, vă ajut și eu...“ și ridic 
toporul ca să tai palancul bărcii. În aceeași clipă 
oamenii au sărit deodată jos din bărci. Și încă ce 
sprinteni ; mai iute decît se urcaseră. Le-am spus: 
„Vă purtaţi ca niște copii fără minte! Magdalena 
are o încărcătură prețioasă, iar voi vreţi s-o părăsiţi 

humai pentru că trebuie să mai muncim un timp la 
pompă... Cu ce obraz vă întoarceţi acasă ?* 

Am convins echipajul. Cu chiu-cu vai, am 
ajuns în portul nostru. Aici, abia încetasem să pom: 
păm, cînd vasul s-a lăsat pe un banc de nisip. Des- 
tul de greu, dar nu mai era periculos și încărcătura 
n-a avut de suferit. 

Pînă la urmă toată lumea a rămas mulțumită: 
echipajul a primit o recompensă bună, iar proprie- 
tarul vasului a cîștigat o avere. 

Nansen asculta încordat povestirea căpitanului. 
Ştia bine că Krefting nu era omul să se laude. Dim- 
potrivă. Îndrăzneţ pînă la temeritate, era în stare 
totuși mai degrabă să-și micșoreze meritele decît 
să le exagereze. 

— În meseria noastră trebuie să știi să rişti, con- 
tinuă căpitanul. Bineînţeles, nu riscuri prostești, ci 
să știi cînd, unde și cum să acţionezi. Dar ce să mai 
vorbim ? Viaţa unui marinar este o continuă luptă, 
iar în Oceanul Îngheţat de Nord, lupta e de-a drep- 
tul pe viaţă și pe moarte. 

— Părerea mea este, totuși, că dacă e să fii ma- 
rinar cu adevărat, apoi atunci să fii marinar în 
Nord. Dacă trebuie să riști, ştii de ce riști. În cu- 
vintele lui Nansen se simţea o convingere de ne- 
zdruncinat. 

— Din dumneata are să iasă un marinar exce- 
lent. Să bem pentru asta! Krefting turnă rom în 
pahare și ciocni cu pasagerul lui. 

— Iar acum să cîntăm, propuse el: 


Mie nu mi-ar place 'ntr-una 
Să beau să mă îmbăt tun, 
Dar cînd e între prieteni 
Nu zic „ba“ de un vin bun. 


Și cîntecelul, și vocile lăsau mult de dorit, dar 
simțeai în ele vigoare și sete de viaţă. 

Se despărțiră într-un tirziu, cînd noaptea iși 
risipise cu dărnicie pe cer mănunchiurile ei de 
stele... 

Studentul se obișnuia tot mai mult cu viaţa pe 
mare. L-ar mai recunoaște oare cunoștințele lui din 
capitală în vreme ce trudește ca simplu marinar pe 
bord, la rînd cu echipajul de pe Viking ? 

Acum au dat peste o întindere mai mare de apă 
și căpitanul ordonă să se înalțe pînzele. Oamenii 
alergară toţi ca unul să execute comenzile. Mai 
întîi întind velele pe jos : vela mare și trinca, apoi 
înalță velastraiul și brigantina. Mai trebuie înăl- 
țată vela gabiei care e atit de grea | 

Matrozii, printre care și domnul student (toţi îl 
numesc astfel, cu respect) se postează în rînd şi 
apucind funga gabiei, bat din călciie în tactul 
veselului cîntecel : 

Tînăra Hansea în joc se prinde 
și cîntul răsună vioi 

Tra-la-la-la-lă, tra-la-la-la, tra-la-la-la-la, ahoi! 

Viking se înveșmîntează degrabă cu toate pîn- 
zele şi mîndru despică valurile, avintindu-se tot 
înainte, mereu înainte ! 

Deodată, la cîteva mile de bordura de gheaţă, 
sînt descoperite două vase de vinătoare. Ciudat | 
Oare de ce staționează cu pînzele strînse? Nu 
cumva vînează foci ? 

Viking se îndreaptă degrabă într-acolo. Gheţu- 
rile devin mai compacte, mai grele. Întimpină și 
gheţuri moi, viscoase, în care înaintează cu multă 
greutate. 

Cele două vase sînt încă departe și întoarse cu 
pupa către Viking, totuși Nansen comunică : 

— E Magdalena şi Jason! 

Krefting suride în barbă. E mulțumit. Numai un 
ochi ager și experimentat poate recunoaște vasele 
de departe, mai ales cînd sînt întoarse cu pupa. 

— Domnul student nu s-a înșelat! confirmă că- 
pitanul. 

— Într-adevăr, sînt Magdalena și Jason. Păcat 
că s-a lăsat întunericul și nu se vede ce-or fi în- 

vîrtind pe aici. Sîntem nevoiţi să așteptăm pînă 
mîine... 

Dimineața, căpitanii Stocken de pe Magdalena 
şi Jacobsen de pe Jason îl vizitează pe Krefting. 
Vasele lor fuseseră prinse de ghețuri și abia în 
ajun reușiseră să se desprindă din greaua captivi- 
tate. N-au dat nici ei de vreun zăcămiînt de foci, 
dar în drum au întîlnit un velier englez al cărui 
căpitan i-a încredințat că a văzut foci și urși în- 
dreptîndu-se spre nord. 

— Dar parcă te poţi bizui pe asemenea spuse ? 
observă Jacobsen. În direcția aceea n-am întîlnit 
decît blocuri uriașe de gheață cu muchiile ascuţite. 

— Asemenea ghețari stranii n-am mai întîlnit 
niciodată, spuse Stocken. Ciudățeniile Arcticei... 

— Astea nu sînt ciudățenii, ripostă Krefting. 

— Dar ce sînt ? Capricii ? 

— Nici una, nici alta. Aici în Nord, totul se 
desfăşoară conform legilor neînduplecate ale na- 
turii. 

— Dar vezi că nici eu şi nici dumneata nu le 
cunoaștem | nu se dădu bătut Stocken. 

— Nimeni nu pricepe de ce se-ntimplă așa, și 
nu altfel! adăugă Jacobsen. 

— Din păcate așa el! Altfel nu ne-am afla în 
situația să orbecăim prin întuneric și nu ne-am ex- 
pune în permanenţă riscului de a fi striviţi de ghe- 
țari, 

Nansen asculta cu atenție spusele încercaţilor 
navigatori polari. De fapt, de la îndepărtatele vremi 
ale navigatorului Hans Nansen, nimic de seamă nu 
intervenise. Şi ei se aflau în aceeași totală depen- 
denţă față de dispoziția schimbătoare a Arcticei. 

Cînd vor reuși, în sfirșit, să dezlege tainele Nor- 
dului ? Și cui îi va fi hărăzit să le afle? Gindul 
acesta îl preocupa tot mai mult pe urmașul renu- 
mitului navigator. 

În fiecare seară studentul își nota observaţiile. 
Sub tavanul cabinei lampa se legăna ritmic arun- 
cînd umbre lungi, neliniștite. În geamul lumina- 
torului se zbătea o apă neagră. Din cînd în cînd 

vreun ghețar ciocnindu-se de etrava lui Viking 
făcea să se audă o izbitură, însoţită de un scriîșnet. 

În cabina lui, Nansen stătea aplecat deasupra 
mesei. Peniţa aluneca repede pe hirtie, lăsînd în 
urmă-i rînduri neregulate: „Marea Polară este 
ceva cu totul specific, care nu seamănă cu nimic 
din ceea ce am văzut mai-nainte, și, mai ales, nu 
seamănă cu imaginea pe care noi ne-o facem despre 
ea. Am citit mult despre Marea Polară înainte de 
a vedea cu ochii mei, şi mi-o închipuiam ca pe o 
lume a munților de gheaţă, grandioși, care-și înalţă 
spre cer culmile încununate cu falnice turnuri și 
creneluri de gheaţă, strălucind în toate formele și 
culorile. În realitate nu există nimic din toate astea. 
Gheaţa plutitoare, albă, uniformă și plată, se lea- 
gănă pe marea verde-albastră, iar peste imensitatea 
ei, rind pe rînd alternează ceața, strălucirea soare- 
lui, furtunile ori calmul. Iată tot ce am văzut pînă 
acum.“ Însemnarea aceasta a fost făcută în pri- 
mele zile de navigare ale lui Nansen... Curînd însă, 
autorul jurnalului de călătorie a întîlnit blocuri de 
gheaţă de forme curioase care luau înfățișarea 
cînd de nori, cînd de grote cu stalactite ce păreau 
că sprijină bolțile, sau de ciuperci gigantice cu 
pălărioare de culori deschise. 

Banchize în derivă... spectacol enigmatic și de 
o frumuseţe neasemuită. Plin de admiraţie Nansen 
îl contempla cu ochi de artist. Totodată însă îl 
studia cu privirea pătrunzătoare a cercetătorului. 

Cum și unde se formează aceste mase de gheaţă 
care plutesc în derivă? Tinărul om de ştiinţă ar 
fi putut să răspundă de pe acum la prima parte a 
întrebării, deși numai printr-o ipoteză. 

„O dată cu apropierea toamnei — scria el — 
cînd soarele coboară din ce în ce mai jos deasupra 
orizontului, toată întinderea mării din Bazinul po- 
lar se acoperă de gheaţă. 

Pe măsură ce lumina soarelui scade, iar întu- 
nericul cuprinde nemărginitele întinderi ale mării 
trecînd treptat la lunga noapte polară, are loc o 
rapidă îngroșare și consolidare a stratului de 

gheaţă. Dar gheaţa de formație mai recentă care a 
prins ochiurile și întinderile de apă, izbită de vînt 
și de valurile refluxului, se sfarmă în blocuri care, 
sub presiunea puternică, se îngrămădesc, dînd naş- 
tere la ghețari sau formînd ochiuri largi de apă 
de mărimea unor lacuri. Dar această întindere de 
apă se acoperă iarăși cu gheaţă de formaţie re- 
centă care în decursul unei singure zile sau nopţi 
poate ajunge la cîțiva centimetri grosime, iar 
după cîteva ore poate rezista la greutatea unui om.“ 

Studiind structura ghețarilor Nansen a ajuns la 
concluzia că îngroșarea gheții poate avea loc nu 
numai iarna, ci şi vara. Grosimea ei poate să depă- 
șească trei metri. Acest lucru nu e de mirare, pen- 
tru că procesul formării gheţurilor durează cîțiva 
ani, cît ţine deriva. 

Dar unde începe și unde sfîrșește această miste- 
rioasă călătorie ? lată o problemă cu multe ne- 
cunoscute care trebuie totuși rezolvată cu orice 
preţ. O cere știința, o așteaptă cu nerăbdare Kref- 
ting, Jacobsen, Stocken, precum și atiția alți navi- 
gatori polari, norvegieni, ruși, englezi, suedezi... 

Pentru rezolvarea unei probleme atit de impor- 
tante se cuvine să-ți consacri -chiar și întreaga 
viaţă. Cînd cercetătorul este perseverent în căută- 
rile sale, adevărul pare să-i vină singur în întimpi- 
nare. Aşa s-a întîmplat și cu Nansen. Un fapt cu 
totul neînsemnat și care ar fi trecut probabil ne- 
observat de altul l-a ajutat pe Nansen să pășească 
pe calea cea bună. 

Aceasta s-a petrecut în a doua lună de navigare 
pe Viking, la 16 aprilie 1882. În dimineaţa acelei 
zile Nansen a notat ca de obicei în jurnalul său 
coordonatele vasului și observaţiile meteorologice : 
„72°45 latitudine nordică și 10” longitudine estică. 
Temperatura 6” C, vintul N.N.E.” 

Viking staţiona chiar lîngă bordura gheții. „Tre- 
buie să profit de moment și să reglez tragerea 
puștii. Uite ce de pescăruși se rotesc în aer l” își 
zise Nansen. 

Nu-i trebui mai mult de un minut ca să ajungă 
de pe puntea vasului pe gheaţă iar Krefting de-abia 
avu vreme să-i strige din urmă: 

— lar ești îmbrăcat prea subțire, domnule stu- 
dent | Doar cu flanela de lină şi în capul gol! 

— Nu-i nimic, n-am să îngheţ. Astăzi nu-s decît 
şase grade. 

— Da, după termometrul dumitale de uscat. Dar 
în Oceanul Îngheţat unde bate un vint atit de 
puternic și-i umezeală, aerul e de patru ori mai 
tare. 

— Tot de patru ori mai tare am devenit și eu 
aici | glumi Nansen. Coborise de-acum cînd într-un 
ochi de apă observă un pescăruș cu capul albăstrui, 
din cei pe care — datorită ţinutei lor plină de im- 
portanță — navigatorii polari îi denumesc burg- 
mistru. Pescărușul îşi luase zborul și se depărtase 
destul de mult cînd viînătorul ridică pușca, ochi și 
trase. Măiastră lovitură ! Pasărea se prăbuși la mar- 
ginea blocului de gheaţă. Ciţi pași or fi pînă la 
locul acela ? Trebuia să afle acest lucru pentru 
reglajul tragerii. 

Nansen merse de-a lungul canalului larg de apă. 
Apa densă şi întunecată clipocea lovind ritmic în 
blocul de gheaţă. Veșnica răsuflare a oceanului.. 
Rareori e liniștit. De cele mai multe ori e agitat, 
furtunos. 

Deodată zări în apă un corp solid, negricios. Fu 
surprins. Bîrne. De unde pot să provină birnele 
astea ? Să fie rămășițele vreunei corăbii naufra- 
giate ? Nu, nu era lemnărie dată la rindea, ci trun- 
chiuri rotunde de pini. 

Nu trebuie să fii marinar ca să știi ce înseamnă 
trunchiuri aduse de apă. Curenţii marini pot aduce 
cu ei cele mai felurite materiale: copaci doboriţi 
de prin pădurile din preajma țărmurilor, rămășițe 
de corăbii sfărimate de furtună sau alte obiecte în 
stare să se menţină la suprafața apei. 

Nansen reuşi să scoată din apă un trunchi și 
să-l tragă la marginea gheții. Își mai păstra încă 
scoarţa. Cum ajunsese acolo ? 

Golfstreamul cald să-l fi adus din America? 
Nu! În apele Groenlandei plaurul este adus de 
obicei de ghețurile împinse în derivă din Siberia. 

Pinul siberian a parcurs o cale complicată. Dacă 
s-ar urmări această cale, s-ar putea stabili în ce fel 
şi pe unde trece deriva gheţurilor. 

„Ce-ar fi dacă într-adevăr ?...“ aproape că se 
sperie și el de îndrăzneala unui asemenea gind. 
Dar ideea își făcuse loc în cugetul lui și acum îl 
obseda : „Dacă s-ar utiliza deriva gheţurilor pentru 
o expediţie în necunoscutul Ocean Îngheţat de 
Nord ?“ 

„Nu, nul încerca să-și schimbe gîndul. Ideea 
este de-a dreptul fantezistă, n-are nici o bază în 
realitate. Nimeni n-a riscat pînă acum ceva de 
felul acesta. Trebuie să-mi scot din cap asemenea 
năzbitie |” 

O voce lăuntrică însă stăruia îndărătnică : „Nu, 
nu e năzbitie. Uite, ai concret în faţa ochilor un 
trunchi de pin care şi-a păstrat încă scoarţa; 
înseamnă că drumul pe care l-a parcurs n-a fost 
nici chiar atît de lung, nici chiar atît de primejdios. 
S-ar putea construi deci un vas capabil să reziste 
la presiunea gheţurilor. Există oare vreun vas atit 
de solid și rezistent ? Deocamdată nu, dar asta nu 
înseamnă că nu s-ar putea construi.” 

Pescărușul împușcat rămase uitat pe locul unde 
căzuse. Prins de cu totul alte ginduri, vînătorul și-a 
uitat de el. Se vede că gindurile îl purtaseră de- 
parte. Abia cînd se auzi strigat de pe vas: „Dom- 
nule student, înapoiaţi-vă !“ se trezi şi se urcă pe 
punte. 

Viking își continuă drumul spre apus unde căpi- 
tanul Krefting tot mai nădăjduia să dea de urma 
focilor. 


> 

Veni și vremea nopților albe. Soarele apunea 
tîrziu şi numai pentru scurt timp. În apus zarea se 
tivea cu aur purpuriu, văzduhul era transparent și 

orizontul limpede. Deodată înspre miazănoapte ce- 
rul se schimbă într-o avalanșă de culori luminoase 
în care jucau reflexele gheții și norii de purpură. 

Cît de fantastică, de diafană şi ireală era feeria 
de culori în imensitatea de necuprins a pustiului 
polar | Dar viînătorii de foci de pe Viking nu mai 
aveau timp să admire frumuseţile naturii. 

În sfîrşit sosi și ziua mult așteptată cînd căpi- 
tanul Krefting strigă „hoz !” 

Nici o comandă n-ar fi prilejuit atîta îndreptă- 
țită bucurie. Cuvîntul „hoz” însemna „vînătoare“, 
iar în vederea ei, de atîta vreme curățaseră puștile, 
pregătiseră cartuşele, ascuţiseră cuţitele. 

Ceea ce oamenii așteaptă vreme îndelungată 
vine uneori prin şurprindere. Așa s-a întîmplat și 
atunci cînd de sus, de la postul de observaţie de pe 
catarg, omul de cart a strigat: 

— Foci! Văd focil 

Și într-adevăr, în partea unde arăta, zărise în 
curînd o enormă pată întunecoasă, ca şi cum pe 
întinderea albă de zăpadă s-ar fi dezgolit pă- 
mintul: erau foci care, într-o masă neagră com- 
pactă, se zbenguiau și se fugăreau. Numai după ce 
Viking se apropie mai mult se putură distinge și ani- 
malele în parte. Focile își înălțau capetele, arun- 
cau oamenilor priviri curioase, apoi, una după alta 
se scufundau în apă. 

Ce sumedenie! Marea mișuna de atitea foci. 
Turmă după turmă, veneau înot în întimpinarea 
vasului, scoteau capetele chiar în fața etravei, se 
holbau la oameni iar apoi, ca la comandă, se scu- 
fundau toate în adînc. 

Descopereau mereu alte turme; erau atit de 
multe, de părea că la suprafaţă printre „ghețarii 
scînteietori răsărise o lungă insulă neagră. 

Dar nici de vinători nu era lipsă. O întreagă 
flotilă de vase de vînătoare : Horald, Geizer, Zorile 
şi altele se pregătiseră și ele să înceapă „hozull” 

— N-are nici un rost să luptăm cu atiția concu- 
renţi ! hotărî Krefting. Să plecăm mai departe! 
Avem mai multe șanse dacă sîntem singuri | 

Şi se dovedi că avusese dreptate, măcar că tre- 
buiră să mai străbată multă cale printre gheţuri. 
Dădură iar de-o turmă mare în apropierea căreia 
nu era decît un singur vas cu viteză redusă, Har- 
drode, pe care-l lăsară fără greutate în urmă. 

De pe Viking au fost lăsate pe apă șase șalupe. 
Într-una din ele, alături de cel mai bun trăgător, 
Ole Mogerud, se afla Nansen. 

Viînătorii începură să vislească vîrtos. Șalupele 
pomiră în grabă spre ghețarii pe care se îngrămădi- 
seră focile. Te dureau ochii urmărind mulţimea de 
blănuri alb cu negru. Aerul tremura de căldura 
emanată din trupurile lor şi în răstimpuri venea 
dinspre ele un murmur asemănător cu torsul unor 
pisici, iar alteori un muget surd şi prelung 
„ho-hoo !” 

— Ce spectacol uluitor | șopti Nansen. 

— În comparaţie cu un zăcămînt adevărat, asta-i 
doar un biet pilculeţ, spuse Mogerud. Leneșe ani- 
male mai sînt focile | Ore în şir stau lungite și se 
întorc de pe o parte pe alta ; aici se scarpină la git 
cu înotătoarea din faţă, ba se lungesc cu spatele 
la soare, sau se întind pe burtă și privesc în gol 
pînă se sperie de te miri ce. Nu există animal mai 
leneș pe lume! 

Șalupele se strecurară binișor pînă în apropierea 
focilor, la distanță de o bătaie de pușcă. Vislașii 
mai dădură de cîteva ori din lopeţi pînă ce cîrma- 
ciul ordonă: „stop!“ Vislele se lăsară fără zgomot 
de-a lungul șalupelor care în virtutea inerţiei con- 
tinuau să alunece mai departe. 

Ole ridică pușca, ochi bine şi trase. Întiia focă 
se prăbuși cu capul pe gheaţă... Încă o împușcătură 
și alt cap se plecă. 

Cuţitele scînteiară prin aer. Vînătorii jupuiră 
degrabă animalele, încărcară pieile în șalupă şi se 
îndreptară către o altă turmă. 

Ole cobori iarăși cel dintîi pe gheaţă și, tirîn- 
du-se pe burtă, se furișă pe după un bloc înalt. 
Nansen o luă pe urmele lui străduindu-se să imite 
întocmai mișcările experimentatului vînător. Şi din 

alte şalupe coboriră oameni care, furişindu-se, se 
apropiau de turmă. În curind, din toate părţile 
deodată, se auziră împușcături. 

Nansen trăgea în dreapta și în stinga, abia mai 
prididind să încarce arma, apoi, împreună cu Ole, 
jupuia focile şi încărca blănurile și grăsimea în 
șalupă. 

— Ce mai ospăț pentru păsări! observă Ole. 
Animalele pier şi ele se bucură ! Ia te uită cum mai 
vin, de unde or fi apărut atît de multe ? 

Ole avea dreptate: stoluri de pescăruși, mulți 
de întunecau soarele, se năpusteau de-a valma cu 
țipete sălbatice asupra cărnurilor jupuite. Parcă 
știind dinainte ce ospăț le așteaptă, cînd vînătorii 
se furișau spre turmă, păsările se și roteau în jurul 
lor, pîndind momentul să se repeadă asupra focii 
ucise, de îndată ce va fi jupuită. Pînă și burgmistrii, 
cei atît de tacticoși și prevăzători, deveniră mai 
îndrăzneţi. Se roteau sus în cercuri line, apoi, strîn- 
gîndu-și maiestuos aripile, se lăsau pe gheaţă, în- 
dreptîndu-se cu atîta demnitate către stirvuri, încît 
pescărușii obișnuiți, plini de respect, le cedau 
locul. 

Puzderie de foci. Răsăreau mereu alte turme. Nu 
mai era nevoie să le cauţi. Viînătoarea urmă fără 
contenire pînă cînd pe catargul vasului a fost 
înălțat steagul ce semnaliza ordinul de întoarcere 
a șalupelor. 

Au vînat patruzeci și patru de foci, dintre care 
șaptesprezece piei numai în barca lui Ole. 

Uneori trăgătorii puneau la cale și întreceri, 
fiecare străduindu-se să fie cel mai bun. Vinătoarea 
constituia un fel de examen pentru membrii echi- 
pajului : numai priceperea de a trage cu precizie 
nu era destul. Se lua în consideraţie și chibzuinţa, 
prezența de spirit în timpul muncii. Trebuia să 
vîslești cu îndeminare spre ţintă, să jupoi prada 
fără a pierde nici o clipă. De aceea cînd Ole Moge- 
rud a declarat la masa de seară : „Ehei, să știți că 
domnul student este un foarte abil trăgător“, cuvin- 
tele lui îi merseră lui Nansen la inimă. 

Dar experienţa nu se dobindi dintr-o dată, 
măcar că studentul era sîrguitor și nu-i scăpa 
nimic : cîte animale n-a ucis el în cîțiva ani! Dar 
care locuri oferă cele mai bune condiţii de vină- 
toare ? Care sînt condiţiile de navigaţie din Bazi- 
nul polar ? La această sumedenie de „de ce și pen- 
tru ce“ ale lui Nansen trebuiau să răspundă mari- 
narii, vînători încercaţi. În schimb, nu era zi în 
care el să nu noteze în caietul său ceva de folos 
pentru toţi. Erau însemnările unui om de știință, 
însetat de cunoștințe temeinice, nu simple însem- 
nări ale unui om stăpiînit de curiozitate. 


UN OM SE GĂSEŞTE PE SINE 


Eu țărmul l-am uitat ; 
Pe veci al mării sînt ! 
BJOERNSTJERNE BJOERNSON 


Duminică, 7 mai, Nansen notează în jurnalul 
său : „Suprafaţa inferioară a gheții de formaţie 
recentă are uneori un colorit roşiatic. Azi am navi- 
gat printr-o astfel de gheață. Am coborit pe apă o 
şalupă şi am luat o bucată de gheaţă pentru ana- 
liză microscopică. Am constatat că această culoare 
se explică prin prezenţa unor organisme vegetale 
extrem de mici care se menţin pe faţa inferioară a 
gheții şi constau din felurite specii de alge sili- 
cioase care colorează gheața atit de intens, încît 
atunci cînd se sfărimă sub greutatea vasului, de 
jur împrejur marea pare însingerată. 

Krefting spune că o asemenea gheaţă se întil- 
nește de obicei acolo unde sînt turme de foci. Fap- 
tul îmi pare verosimil. Dacă partea inferioară a 
gheții se  înroșește din cauza acestor plante, 
înseamnă că ele se găsesc în apă în cantităţi mari 
şi servesc drept hrană vietăților mărunte, de exem- 
plu curstaceelor cu care, la rîndul lor, se hrănesc 
focile, şi în special puii de focă.“ 

Peste trei zile, după obișnuitele date privind 
starea timpului şi poziţia bine determinată a vasu- 
lui, Nansen scrie în jurnalul său: „Am văzut cu 
toţii un oaspete rar în aceste ape: o uriașă balenă 
groenlandeză care a apărut de cîteva ori la supra- 
față, în apropierea vasului, aruncind un jet de apă. 
Spre deosebire de balenele mari scromboide, 
aceasta nu are aripioare dorsale. O astfel de balenă 

este denumită vărgată. Odinioară această balenă 
prețioasă se găsea din abundență în apele arctice, 
mai ales de-a lungul marginii ghețarilor de la 
Spitzbergen. Flotile întregi de vase mari de vînă- 
toare plecau îndeosebi prin secolele al XVII-lea 
și al XVIII-lea să vîneze acest fel de balene, mai 
ales pentru satisfacerea cochetăriei feminine : osul 
de balenă era foarte cerut pentru corsetele femei- 
lor. Grăsimea de balenă e de asemenea necesară: 
prin topirea ei se obţine uleiul lampant. 

O balenă groenlandeză de mărime mijlocie dă 
în medie 20 de tone de grăsime iar cele mai mari 
chiar 30 de tone. În total o balenă cîntăreşte circa 
70 tone. Trupul stingaci şi greoi şi-l mișcă în apă 
cu ajutorul cozii puternice. Capul de dimensiuni 
enorme reprezintă o treime din lungimea «i. 

Zona de răspindire a balenei groenlandeze este 
limitată. O dovadă în acest sens este următorul 
fapt ciudat: în strimtoarea Davis a fost capturată 
o balenă neobişnuit de mare în grăsimea căreia s-a 
găsit un harpon cu marcajul corăbiei Jean, data 
scrisă indica o vechime de 40 de ani. Corabia 
aceasta se scufundase în strimtoarea Davis. Balena 
însă a continuat să rătăcească vreme de zeci de 
ani în aceleași ape.“ 

Nansen a studiat în amănunţime înmulţirea și 
capturarea balenelor groenlandeze în cursul cîtorva 
secole. Și a ajuns la concluzia exprimată în cuvinte 
pline de indignare și de revoltă: 

„Istoricul exterminării balenelor constituie un 
capitol rușinos în istoria civilizaţiei omenirii; el 
dovedește o dată mai mult cît sîntem încă de 
înapoiaţi față de reputația noastră de fiinţe înţe- 
lepte și cu o judecată sănătoasă. Nimicim cu bună 
știință unul din cei mai mari giganţi ai naturii, care 
nu pricinuiește nimănui vreun rău şi nu reușim să 
ajungem la o convenţie internaţională pentru înce- 
tarea exterminării barbare a acestui animal folosi- 
tor chiar și numai pentru menţinerea unui izvor de 
venituri permanente și sigure. Ai putea crede că 
oamenii, cuprinşi de instinctul de a nimici, închid 

în mod voit ochii ori de cite ori se pune această 
problemă." 

Luptind cu energie împotriva jefuirii naturii 
Nansen se pronunța pentru o exploatare raţională. 
Iată de ce el însuși participă la vinători, mai ales 
de foci, și devine un pasionat vinător. 

La 13 mai Nansen notează cu miîndrie că i s-a 
încredințat pentru întîia oară conducerea șalupei 
pe timpul vînătorii. Descrierea acestei vînători este 
caracteristică pentru autorul jurnalului : 

„După ce-am fost lăsaţi pe apă, am pornit vislind 
în direcţia unde se vedea zăcămiîntul de foci. Emo- 
ţia era mare. Valuri masive spărgeau blocuri de 
gheţuri împroșcîndu-le în toate părţile și trebuia 
să fii cu mare băgare de seamă să nu strivească 
barca. Gheţari scunzi, în rostogolirea lor, formau 
guri de viltori. Nu e ușor să ochești pe asemenea 
hulă, ; 

Am dat peste o turmă de foci tinere, în mare 
parte cam de un an, care sînt mai sperioase decit 
cele bătrîne. 

Cînd ne-am apropiat, primele animale au reușit 
să se cufunde în apă, speriate de bubuitul puștii. 
Dar tot am avut noroc; am ucis trei pe gheaţă, una 
în apă, apoi încă patru pe gheaţă. Către sfîrşit a 
mers și mai cu spor. Am împușcat toate vietăţile 
pe care le-am mai întîlnit. 

Pe ghețarul alăturat două foci culcate dormeau. 
Ieșind cu greu dintr-o viltoare, șalupa noastră s-a 
apropiat de ele la o bătaie de pușcă. Deși ne des- 
părțea o distanță relativ mică, nici una din ele nu 
înălță capul. Aştept — nu clintește nici una. Am 
ochit-o pe cea mai apropiată, deși era cam incomod 
de tras. i 

Arma detună. Animalul rămase tot nemișcat; 
doar un firicel de singe săpase în gheaţă o gropiță 
rotundă și roșie, semn că glonțul nimerise ţinta. 

Cealaltă focă auzind detunătura, își înălţă capul, 
se uită împrejur, privi pieziș la tovarășa ei adormită 
pe veci, și se culcă din nou, calmă. Din pricina focii 
ucise nu vedeam decît ceafa celeilalte. Am tras, la 

întîmplare, glonțul a atins doar animalul! care s-a 
ridicat în grabă și șontic-șontic se îndreptă spre 
apă. O nouă împușcătură o culcă la picioarele ghe- 
țarului. i 

Apărură încă două foci coborînd fiecare pe altă 
parte spre apă. Am ochit-o întîi pe una, care căzu 
rănită. Al doilea glonţ îi sfărîmă ţeasta. Am sărit 
pe gheaţă ca s-o găsesc pe cealaltă și am dat de ea. 
Foca a luat-o la goană. Am ochit spre ea și glon- 
tul i-a zdrobit capul. 

Nu erau prea multe foci, așa că vinătoarea a 
luat repede sfîrşit. Pe vas, de altfel înălțaseră stea- 
gul-semnal. A trebuit să ne înapoiem pe bord. în 
barca noastră erau treisprezece foci ucise. Vinase- 
răm cele mai multe și ne-am clasat pe primul loc. 
Locul doi i-a revenit lui Ole Mogerud.“ 

Să-l întreci pe Ole Mogerud, cel mai iscusit 
dintre vînători, nu era puţin ! Nu oricine putea să 
obțină un asemenea succes. Dar în curînd studen- 
tul universităţii din Christiania cuceri o glorie și 
mai mare printre membrii echipajului de pe Viking. 

Asta s-a întîmplat de Înălţare, cînd toate mun- 
cile pe vas fuseseră suspendate. Era o zi însorită, 
călduroasă. După dejunul care, avind în vedere 
sărbătoarea, fusese copios, tot echipajul s-a adunat 
pe punte unde oamenii rideau voioși, glumind și 
tachinîndu-se unii pe alții. Au hotărît să joace 
capcana vulpii. 

Pentru jocul acesta trebuiau mușchi tari. Dacă 
n-ai picioare zdravene, zadarnic te mai culci pe 
punte încercînd să-i pui piedică adversarului. 

Domnul student s-a dovedit de neînvins în 
jocul acesta. La început l-a trîntit pe Ole, apoi pe 
marangozul vasului, apoi au fost daţi de-a rosto- 
golul Hans, Ulaf şi alți marinari care s-au încume- 
tat să-și măsoare puterile cu domnul student. Chiar 
și pe bondocul Christian, poreclit Balonul fiindcă 
era atit de rotofei, l-a dat de-a dura pe podele ca 
pe-o minge. Doar cu lunganul de Paul a avut mai 
mult de furcă, și asta numai pentru că n-a reușit 
dintr-o dată să-l agaţe și să-i facă vînt. 

Krefting care privea făcînd haz îi spuse: 

— Dar cu mine nu vrei să-ți măsori puterea? 

— De ce nu? răspunse Nansen. 

Se culcară amindoi pe spate, unul lîngă altul, 
își întinseră picioarele cum cerea jocul, se prinseră 
strins cu braţul drept, apoi fiecare ridică piciorul 
drept. O zmucitură ! Şi-n hohotele de rîs ale celor- 
lalţi, căpitanul zbură cît colo, 

— Ei da, se apără Krefting, asta pentru că dom- 
nul student mi-a luat-o înainte și nu mi-a dat răgaz 
să mă pregătesc. Să mai încercăm o dată, dar nu 
cu grabă... 

Se lungiră din nou pe punte și Nansen îi lăsă 
căpitanului timp să se pregătească. 

— Gata | ordonă Balonul abia ţinîndu-se de riîs. 

Lupta începu, dar Nansen nu știa cum se face 
că de data asta nu putu nici măcar să-l clintească 
pe adversar. Krefting părea lipit de punte. Nici 
chiar atunci cînd Nansen se opinti din răsputeri, 
nu-l putu clinti pe căpitan din loc. 

Echipajul se prăpădea de ris. Deodată însă Kref- 
ting gemu și strigă : 

— Mă predau | 

Nansen îi dădu drumul, se ridică şi se uită în 
jurul lui. De ce rideau toți așa? Aha, iată cauza: 
căpitanul își fixase piciorul stîng într-o scoabă de 
pe punte gîndind că în felul acesta nu va fi urnit. 
Dar nu i-a reușit, căci domnul student era cit pe- 
aci să-i rupă piciorul. 

— Ăsta voinic! I-a biruit pe toţi, chiar și pe 
căpitan. Ehe, cel mai tare om | De mult nu s-a mai 
îs atita pe Viking ! şi sub o ploaie de glume și 
zeflemele, fiecare învins îi înmină învingătorului 
cîte o priză de tutun de mestecat. 


* 
* * 


Pe Viking zilele de odihnă erau rare. Curînd 
începură vînătoarea de foci cristata de care atîrna 
succesul întregii expediții. 

Focile cristata sint varietatea cea mai vigu- 
roasă a focii nordice. Numai ruda ei mai apro- 
piată, leul de mare, care trăieşte în Oceanul Pacific 
şi în Marea Polară de Sud, atinge dimensiuni mai 
mari. Foca cristata are un cap mare, aproape negru, 
care se lățește spre bot, formînd o umilătură ca o 
pungă de piele și care aduce cu o pernă tare. 
Masculii adulți poartă această pungă pe cap, în 
vreme ce la femele ea este doar ca o proeminenţă 
deasupra nasului, însă fără să se umfle. 

Foca cristata înoată, se scufundă și sare cu 
multă ușurință încît poate sări din apă pe un bloc 
de gheaţă de doi metri înălțime. Masculii bătrîni 
sînt vînjoși și agresivi, iar cînd sînt răniţi devin 
primejdioși pentru vinători. Viînătoarea de foci 
cristata este spornică și avantajoasă, dar de loc 
ușoară. De departe, animalele cu capetele lor întu- 
necate par niște pete negre de cerneală pe fondul 
alb de zăpadă. Dacă sînt multe la un loc, pot fi 
zărite prin lunetă de la postul de observaţie de pe 
catarg de la o distanţă de circa douăzeci de kilo- 
metri, iar pe vreme frumoasă, chiar mai de departe. 

De asemenea trebuie avut în vedere să nu 
existe prin apropiere și alți vinători. Nu degeaba 
vînătorii de foci au zicala: „La masa de joc și la 
vînătoarea. de foci n-ai prieteni”. 

Fiecare se străduie să-şi inducă în eroare adver- 
sarul. Cînd un marinar zărește de departe vreun 
vas care încă n-a descoperit cîmpul de foci, se dă 
la mașini presiune maximă şi în plină viteză vasul 
pornește în direcţia opusă. După ce și-a atras ad- 
versarul cît mai departe, se întoarce degrabă îna- 
poi, la locul cu pricina, cu chip că ocolise ghețarii. 

Atunci nu mai face economie de cărbune! 

La fel a procedat și căpitanul Krefting cînd a 
văzut că vasul Cap Nord se apropie de o turmă 
mare de foci. L-a atras în altă parte, apoi a schim- 
bat brusc direcţia și a dat semnalul „cu toată forța 
înainte |“ Fochiștii, ca să execute ordinul, au um- 
plut gurile focarelor cu cărbuni pină la refuz, și 

ca să mărească şi mai mult presiunea aburului, au 
inchis și supapa de siguranţă. 

Viking înainta cu atita putere încît gheţurile se 
sfărimau cu scrișnete asurzitoare în cioburi mă- 
runte, iar cînd întilnea doi ghețari foarte apro- 
piați, etrava își tăia drum printre ei împingîndu-i 
în lături și strecurîndu-se prin trecerea îngustă, 

Comenzile la cîrmă se succedau la intervale 
scurte: „Cîrma la stînga... Așal... Drept așal... 
Cîrma la dreapta! Cirma la zero!“ Doi timonieri 
lac de sudoare manevrau timona. Elicea se rotea 
nebunește, lăsînd în urmă virtejuri albastre. 

Viking se apropiase de o turmă mare. Răsună 
comanda ; „Gata de atac!“ Pe corabie domnea o 
atmosferă înfrigurată. Oamenii se îmbrăcară, șefii 
echipajului le înmiînară echipamentul de vină- 
toare : cartușe, galete, slănină, butoiașe cu bere. 
Cele zece șalupe se îndepărtară în grabă de vas. 

Nansen nimeri ca trăgător în barca cîrmaciului 
Christian, Balonul, împreună cu încă patru oameni 
care urmau să jupoaie animalele împușcate. Să fii 
trăgător într-o asemenea echipă era o mare cinste. 

De foca cristata trebuie să te apropii într-altfel 
decît de foca groenlandeză pe care trebuie s-o iei 
prin surprindere. La vinătoarea de foci cristata, 
dimpotrivă, mergi de-a dreptul către ele și chiar e 
mai bine dacă observă șalupa din depărtare. Ani- 
malul înalță atunci capul, holbează ochii și îşi 
apleacă „boneta“ pe gheaţă. 

Vislașii din barca Balonului trăgeau la visle din 
răsputeri. În față, pe ghețar, stătea culcată o focă 
mare care, după ce se uită ţintă la vietatea ne- 
cunoscută ei care se apropia, oarecum neliniștită, 
se tîrî mai aproape de apă. Atunci, la un semn al 
trăgătorului Nansen, întreaga echipă scoase un 
strigăt scurt. Animalul luat prin surprindere își 
pierdu cumpătul și încremeni pe loc. Vislașii făcură 
un ultim efort. 

Foca începu din nou să se tirască spre marginea 
ghețarului şi iarăși la un semn al trăgătorului ră- 
sună strigătul vînătorilor, de data aceasta mai 

încet dar mai înfiorător. Foca se mai opri pentru 
o clipă, dar îndată înaintă spre marginea gheţaru- 
lui ; înotătoarele atirnau deasupra apei. Acum nici 
cel mai diavolesc urlet n-ar mai fi reușit s-o 
oprească pe loc. 

Mai era un singur mijloc: un glonț tras în mar- 
ginea ghețarului, pentru ca cioburile de gheaţă 
care sar stropșind-o să-i taie retragerea. Dar de ce 
să nu încerce s-o împuște de la distantă? Pentru 
că trebuia tras numai la sigur, altfel animalul rănit 
se va arunca fulgerător în apă și va atrage după el 
întreaga turmă învecinată. 

Nansen ochi, trase. Țăndările de gheaţă împroșş- 
cate se risipiră în toate părțile la mare distanţă. 
Speriată, foca întinse capul și se dădu înapoi cu 
ochii gata să-i iasă din orbite. 

— Stop | comandă Balonul. 

Vislașii lăsară lopeţile. 

Cîrmaciul îndrepta barca spre animal. Toţi își 
aţintiră privirile încordate de așteptare asupra 
trăgătorului. În clipa aceea totul depindea de tăria 
şi de priceperea lui. 

Nansen lipi patul puștii de obraz. Zăbovi... aşa 
li se păru celor din barcă. În sfirșit apăsă pe tră- 
gaci. Împușcătura detună. .Glontele pătrunse în 
ţeasta animalului care lăsă capul pe gheaţa acope- 
rită de zăpada pufoasă. 

Vinătoarea începuse bine. 

+ 
* * 


Iulie era pe sfirșite. Oamenii cădeau frînți de 
oboseală, dar vînătoarea era prea îmbelșugată ca 
să se lase păgubași. Calele vasului erau pline pînă 
la refuz cu blănuri şi untură de focă. 

Nansen se transformase într-un aprig vînător. 
îmbrăcămintea, mîinile și faţa de multă vreme ne- 
rasă prinseseră o crustă de noroi și untură de 
pește. N-aveau timp să se spele. În schimb se în- 
tîmpla uneori să se îmbăieze fără voie, în apa de 
gheaţă. 

Într-una din zile, șaiupa pe care o conducea 
cirmaciul Balon, după ce a descărcat pieile pe vas, 
a pornit din nou la vinătoare. În ziua aceea vină- 
toarea îi istovise atit de tare pe oameni încît ador- 
meau la visle. Nansen, care era trăgător, se ţinea 
cel mai bine. Încercă dar să împingă cu cangea 
un ghețar care bara drumul bărcii, dar cangea 
alunecă şi Nansen căzu cu capul în apă. 

Plescăitul apei îi trezi pe oamenii care dormitau. 

— Domnul student a căzut peste bord! strigă 
înspăimîntat unul din ei. Se îneacă! Se îneacă ! 

— Nu, răspunse Nansen. Înot... 

Apa îngheţată îi ardea trupul, îmbrăcămintea 
udă și grea îl trăgeau la fund; ajunse înot pînă la 
barcă. Apucîndu-se cu o mînă de marginea bărcii 
iar cu cealaltă de bordura ghețarului încercă să se 
cațăre printr-o supremă încordare a mușchilor, dar 
cînd printr-un ultim efort vru să-și tragă piciorul 
peste bord, șalupă devie într-o parte din cauza 
greutăţii și Fridtjorf se cuflundă a doua oră în apă. 

Numai un sportiv bine antrenat putea să suporte 
o asemenea încercare grea. Nansen ieși la supra- 
faţa apei și se căţără pe ghețarul cel mai apropiat. 
Acolo își scoase cizmele, la goli de apă, își scoase 
hainele, le stoarse cum putu și le îmbrăcă din nou. 
Și aşa, cu îmbrăcămintea și cu cizmele ude, conti- 
huă să vineze. 

Șalupa Balonului se înapoie la vas abia seara 
tîrziu. Pînă atunci hainele de pe trupul lui Nansen 
se uscaseră, iar el era, ca de obicei, vesel și vioi. 

Altă dată, baia în apa de gheaţă a fost și mai 
plină de peripeții și riscuri, căci s-a întimplat cu 
prilejul unei primejdioase vinători de urși. 

Trebuie să spunem că acest feroce stăpin al 
întinsurilor polare îl întrece cu mult ca statură 
şi forță pe semenul său din pădure. Cu o singură 
lovitură de labă el poate dobori o focă mare. Dar 
în ciuda greutăţii lui, ursul alb este foarte sprinten. 
Ușor şi suplu ca o pisică, sare și aleargă pe supra- 
fața neregulată a gheții cu o repeziciune uimitoare. 

Nu degeaba vagabondul acesta înveterat se încu- 
metă la cele mai îndepărtate peregrinări. 

Într-una din zile Fridtjorf zări de la postul de 
observaţie de pe catarg un urs neobișnuit de mare. 
Rătăcea printre blocurile de gheață din apropierea 
vasului. 

— Ne luăm după el? propuse Fridtjorf căpi- 
tanului. 

— Haidem | răspunse fără să ezite Krefting, care 
la rîndul lui îl îmboldi pe Paul marinarul, alt vină- 
tor pătimaş, 

— Hai cu noil 

Își luară îndată puștile, coboriră pe gheaţă, 
alergară într-un suflet pînă la locul unde bănuiau 
să mai dea de el, dar ursul parcă intrase în pămînt. 
Vinătorii se uitară încolo, încoace, vedeau pe ză- 
pada afînată urmele proaspete de labe, dar ursul 
nicăieri. 

Îi căutară mult timp, pînă ce timonierul le sem- 
naliză de pe catarg în ce direcţie să apuce ca să-l 
găsească. „Știu că v-a dus ursul de nas, le spunea 
timonierul cînd s-au întors pe punte: o luaţi voi 
la dreapta — ursul se bălăbănea și el în urma 
voastră; o luaţi la stînga, ursul la fel și el. Ne 
uitam după voi şi ne prăpădeam de ris!“ 

Cînd vinătorii îl descoperiră în sfîrşit, ursul o 
rupse la fugă. Nansen se luă după el, dar în grabă 
își uită cu totul de marginile perfide și subţiate ale 
gheții. În plină goană nici n-apucă bine să sară 
peste un ochi larg de apă, cînd marginea gheții se 
rupse. Vinătorul se trezi în apă. Prima lui grijă fu 
să-și salveze puşca. Aruncă arma pe gheaţă, porni 
înot către o margine joasă a ghețarului, se cățără 
pe ea și ieşi din apă. 

Urmărirea continua. Ud leoarcă, dar îmbrăcat 
ușor, fără haină, numai într-o flanelă de lină și în 
sandale de casă, Nansen îl întrecu chiar şi pe lun- 
ganul de Paul la fugă. 

Cînd ursul se ivi de după un bloc de gheaţă, 
Nansen ridică arma. Dar animalul se aruncă sprin- 
ten în apă și glonţul îl răni doar ușor în coastă. 


62 


Fritdjorf porni în goană pe marginea ghețarului 
ca să răpună fiara pe care de departe o vedea ca 
o pată albă în apa albastră. În ce loc va ieși din 
apă ? Era greu de ghicit. Poate de cealaltă parte a 
ochiului de apă ? Fără să pregete, vinătorul hotărî 
să-și croiască drum într-acolo folosindu-se de două 
sloiuri plutitoare. 

O săritură şi iată-l pe primul sloi, căutînd să-şi 
menţină echilibrul. Tocmai se pregătea pentru o 
nouă săritură cînd deodată în față îi apăru capul 
mare al ursului. Se propti pe labele dinainte în 
marginea sloiului. Încă o clipă și s-ar fi aruncat 
asupra vinătorului. 

Clătinîndu-se, Fridtjorf își lipi pușca de obraz. 
Trase. Glonţul nimeri fiara în piept şi o văzu că se 
scufundă în apă. Fridtjorf îl apucă de ureche. 

Vinătorii rămași mai în urmă sosiră cînd na- 
mila se ridicase iar la suprafaţa apei. 

— Mare spaimă am tras pentru dumneata, ex- 
clamă Krefting. Ursul se ridicase chiar la picioa- 
rele dumitale şi te ţineai atît de nestabil. Părea că 
dintr-o clipă într-alta aveai să te prăbușești chiar 
în gura lui. Și nici nu puteam să trag; erai chiar 
în dreptul lui. 

Ursul acesta era cel mai mare dintre toţi cei 
ucişi de vinătorii de pe Viking. Avea o mulţime de 
cicatrice, pesemne, din încăierările avute cu alți 
urși, la fel de fioroși. Ca să pornești la luptă și să-i 
vii de hac unei asemenea namile trebuie să ai un 
curaj nemaiîntilnit. 

Curajul acesta îl avea din plin Nansen, și cum 
pe lingă curaj mai avea tenacitate şi voinţă de neiîn- 
frînt, Fritdjorf Nansen era o forţă căreia nimic nu-i 
mai sta împotrivă. De aceea, de îndată ce de pe 
vas i-au semnalizat apariția a încă trei urşi, el porni 
pe dată în întîmpinarea primejdiei. 

Vinătoarea aceasta a descris-o în jurnalul său, 
simplu, fără nici o înfloritură : „Dacă tot eram ud 
pînă la piele, nu mai avea sens să mai evit ochiu- 
rile de apă. Cînd nu le puteam sări, și dacă din apă 
ieşea cît de cit o muchie de gheaţă, treceam pe ea 

ca prin vad. Dacă nu se vedea nici o muchie por- 
neam înot. În felul acesta scurtam mult din drum.. 

Așa i-am ajuns curînd pe băieţii noștri, care cul- 
caţi jos aşteptau ursul ce venea drept spre ei. M-am 
ascuns ceva mai departe ca să nu-i stingheresc. Însă 
am observat că unul dintre vînători s-a întors, s-a 
uitat la mine și a șoptit ceva tovarășului său. Se 
vede că se temeau să nu le-o iau înainte și atunci 
s-au grăbit să tragă, dar n-au reușit decît să rănească 
animalul care a luat-o la goană. Am trimis și-eu 
un glonţ care străpunse pieptul ursului. Fugarul 
căzu, dar se ridică iar, și-și reluă goana. M-am luat 
după el, dar el se întoarse deodată către mine. 
Glonţul slobozit acum îl dobori pe loc. 

Era acum rîndul celuilalt. De ia postul de obser- 
vaţie, de pe vas, mi s-a dat semnalul. Am pornit 
în direcţia indicată și l-am zărit pe urs ospătîndu-se 
dintr-o focă mică. Era atit de preocupat de prada 
lui încît n-a observat cînd m-am furișat pînă la 
o distanţă potrivită. Nu mă încredeam în precizia 
tovarășilor mei, dar nu voiam nici să mă apropii 
socotind că-l voi putea nimeri și de la distanța 
unde mă aflam. Am fluierat ca ursul să-și ridice 
capul, dar fără rezultat. Am mai fluierat o dată, dar 
și acum în zadar. Am fluierat atunci din toate pu- 
terile. Animalul a ridicat în sfîrșit capul. Am ochit 
și am apăsat pe trăgaci. 

În același timp au tras și ceilalți doi. Ursul se 
prăvăli pe spate în apă. Am alergat pînă la mar- 
ginea ochiului de apă închipuindu-mi că-i venisem 
de hac dihaniei, și liniştit, îl aşteptam ca să termir, 
cu el. Dar m-am înșelat amarnic. Ursul șiret a ieșit 
din apă pe după niște blocuri de gheaţă și furișin- 
du-se, ușor ca o pisică, a rupt-o la fugă lăsindu-mă 
mofluz. 

M-am repezit pe urmele lui. Ulaf Holmerstran- 
ding, care nu avea pușcă, ci doar o cange pentru foci, 
alergă după mine, dar rămase în urmă chiar de la 
primul ochi de apă mai larg peste care nu putuse 
sări. Eu m-am aruncat în apă și am pornit-o înot 
spre cealaltă parte. 

Ulaf se prăpădea de ris. Nu mai văzuse pină 
acum să gonești după un urs în felul acesta. Vrind 
să mă întreacă în istețime, atrase spre diînsul cu 
cangea un sloi nu prea mare și sări pe el. Acum 
era rîndul meu să rid: Ulaf căzuse cu pieptul 
peste marginea sloiului de care se ţinea cu mîinile, 
iar corpul îi era pînă la briîu în apă. Cizmele înalte, 
impermeabile, se umplură cu apă pînă sus. Începu 
să scoată apa din cizme. 

N-aveam vreme să-l aștept. Ulaf urla în urma 
mea să nu plec că n-are pușcă și nu poate să rămînă 
singur cu urșşii. Am rîs de el și mi-am continuat 
goana. 

Alergam printre ghețuri aci apropiindu-mă de 
urs, aci răminînd în urmă. Nu-l pierdeam o clipă 
din ochi cum sărea de pe un ghețar pe altul. Cînd 
nu putea să sară peste un ochi de apă prea larg, 
ursul îl trecea înot, în care timp eu mă apropiam 
mult de el, ca apoi ajungind eu însumi la apă, să 
fiu nevoit s-o trec înot şi ursul cîştiga distanţă. 

Lăsam în urmă milă după milă și ursul gonea 
mereu. După vreo patru mile însă, ursul începu să 
meargă șerpuit în vreme ce eu mergeam în linie 
dreaptă scurtînd din drum. 

Animalul dădea acum semne vizibile de oste- 
neală. Atunci mi-am încetinit și eu fuga. Apoi 
ursul se făcu nevăzut după un bloc de gheaţă, iar 
eu, folosindu-mă de acest adăpost, am rupt-o la 
fugă cît puteam de repede. El observă șiretlicul 
meu și-și înteți și el pașii, dar după cîtva timp 
își domoli din nou fuga. 

L-am ajuns în sfîrşit și l-am împuşcat în piept. 
Ursul făcu cîteva salturi și se prăbuși pe gheaţă. 
Glonţul următor care-l nimeri după ureche îi puse 
capăt zilelor. Era și ultimul meu cartuș.“ 

Caracteristică relatare | Oricare alt vinător în- 
tr-o asemenea împrejurare şi-ar fi exagerat meri- 
tele ca să pară cit mai viteaz cu putinţă. Nu e de 
mirare că şi căpitanul Krefting, şi alţii din echipaj 
care observaseră prin lunetă cum alerga și înota 

Nansen luîndu-se la întrece cu ursul își amintiră 
multă vreme cu uimire de această vînătoare. 

Pentru mulţi dintre cei de pe Viking studentul 
devenise o enigmă. Oamenii nu se puteau dumiri 
de ce scotocește el prin maţele de foci, de urși și 
de păsări, măsoară temperatura apei ori se ocupă 
cu tot felul de alte lucruri care lor le par mărunte, 
fără însemnătate... 

Într-una din zile marangozul l-a întrebat pe 
căpitan : 

— Şi ce-o să fie mai tirziu acest Nansen ? 

Căpitanul rămase foarte mirat de această între- 
bare și răspunse că, după părerea lui, domnul 
student tinde să devină naturalist. În limba nor- 
vegiană cuvîntul acesta se pronunţă „naturforsker“, 
dar dulgherul îl confundă cu un alt cuvînt „natur- 
fuker“ care înseamnă ignorant. Și răspunse : 

— Nu, asta nu... Să vă spun eu ce-o să devină: 
doctor veterinar. 

— Cum asta? întrebă căpitanul. 

— Ehei ! am văzut eu cu cîtă îndeminare ciopiîr- 
țește el animalele. 

Dar studentul nu se preocupa numai cu studierea 
lumii animale. Și cercetarea pietrelor de pe supra- 
fața  aisbergurilor plutitoare l-au dus către intere- 
sante concluzii științifice. 

n preajma țărmurilor Groenlandei întilniră 
aisberguri mult mai mari. Unii aveau pete întune- 
cate. Într-una din zile, plutind încet, se ivi un ais- 
berg, atit de pămintiu încît de departe părea o 
insulă. Cînd Viking se apropie de el, se văzu că 
pe toată suprafața gheții erau împrăștiate pietre. 

Cum au ajuns ele acolo ? Căpitanul se învoi ca 
studentul să pornească cu o șalupă pentru a cerceta 
fenomenul. 

Muntele de gheaţă se înălța mult deasupra apei. 
Pereţii, abrupți pe o parte și coborînd lin spre apă 
în partea opusă, erau în întregime acoperiţi de un 
pietriș mărunt în care se cimentaseră bolovani 
atît de mari încît un singur om nu i-ar fi putut ridica. 

Tinărul savant  cercetă în amănunt ais- 
bergul și ajunse la o concluzie care spulberă în- 
doielile multor geologi asupra capacităţii aisber- 
gurilor de a smulge de pe uscat atitea pietre cit 
să depună pe fundul mării depozite și bancuri. 

— Da, afirma cu convingere Nansen, unele ais- 
berguri transportă cantităţi uriașe de material pie- 
tros. Atunci cînd se topesc sau se prăbușesc în 
mare, depozitul acesta se cufundă în apă și se de- 
pune pe fund. În fiecare an o mulţime de asemenea 
aisberguri cu încărcături de pietre se deplasează 
dintr-un loc într-altul împrăștiind mase întregi de 
piatră în calea derivei lor. 

Vinătoarea de foci cristate se apropia de sfîrşit. 
Începu o lungă derivă, extrem de anevoioasă. Vasul 
înainta în zigzag prin strimtoarea daneză. O forţă 
de neînvins mina vasul cînd într-o parte, cînd 
într-alta. Care era forța aceea ? Vîntul ? Curenţii ? 
Altă forţă ? 

Nansen se apucă cu sirg să întocmească o hartă 
pentru studiul derivei. Își însemnă în fiecare zi cele 
mai mici schimbări de poziţie a vasului. În același 
timp, măsura intensitatea vîntului și a curentului 
mediu. Aceste observaţii au dat rezultate preţioase. 
Părea la început că vintul puternic este factorul 
care împinge ghețarii, și o dată cu ei vasul, către 
nord. Apoi, fără vreo cauză exterioară vizibilă, 
deriva își schimbă dintr-o dată mult direcția. După 
citeva zile însă, vintul slăbi, apoi încetă lăsînd în 
urmă un calm deplin, totuși Viking era minat spre 
sud. De aici Nansen ajunse la concluzia că nu 
vîntul, ci curenţii marini sint aceia care mînă 
corabia prinsă de gheţuri. 

Poate că totuși vintul este un factor important 
cu o influență considerabilă asupra caracterului 
derivei ? 

Studiul comparativ al puterii de înrurire a celor 
doi factori i-a permis lui Nansen să afirme că vintul 
nu influențează aproape de loc intensitatea curen- 
tului. Iar cauza principală a mișcării  capricioase 
şi-n continuă schimbare a ghețarilor este configura- 

tia fundului mării. Afară de aceasta, în strimtoarea 
daneză, un rol însemnat îl are curentul Irminger 
care înaintează spre nord de-a lungul unui banc 
lat, la vest de Islanda. 


+ * 


Așa cum se întimplă adesea în Arctica, interveni 
brusc o schimbare: deriva obositoare luă sfirşit 
dintr-o dată. Viking se smulse din încătușarea ghe- 
țurilor şi ieşi în larg. 

Și acum, spre patrie |! 

Marea albastră își leagănă din nou undele. Toate 
pinzele se umflă în vînt și elicea pulsează iarăși 
ritmic. Pupa lasă în urmă-i o diră largă și înspumată. 
În fată, soarele, văpaie incandescentă, aureșşte vîr- 
furile catargelor, se aprinde în geamul luminatoare- 
lor... acolo, în zare, este Norvegia... 

Tot echipajul a închinat un păhărel de punș pen- 
tru întoarcerea cu bine în patrie. Toastul rostit de 
domnul student a încălzit toate inimiie: „Să bem 
pentru marinarii din ţinuturile polare, pentru viața 
lor de zbucium și de luptă!“ 

Căpitanul îngînă apoi un cînt pe versurile lui 
Brown, poetul său favorit. 


Stixu-l vom trece în luntre acuma ; 
Ce ne așteaptă acolo, nu ştim, 
Sigur e însă, și aceasta-i totul, 
Cîntul și dragostea tot le găsim. 


Istovitoarea expediție de vinătoare și navigare 
plină de riscuri printre ghețari rămase în urmă. 
Calele vasulu Viking erau pline pînă la refuz cu 
blănuri, grăsime și untură de balenă. Vînătoarea fu- 
sese încordată, dar rodnică. De ispravă om căpitanul 
Krefting | Necruţător la datorie, poate cam aspru, 
dar neîntrecut în meseria lui. Marinarii şi vînătorii 
de foci au cîștigat frumuşel. Ehei ! Ce petrecere au 
să încingă pe țărm | Ca apoi, după un scurt răstimp 
de odihnă să pornească din nou pe mare. 

Viking se apropie tot mai mult de țărmurile 
dragi. În acest sfirșit de iulie, la orizont se iviră mai 
întîi virfurile munților, apoi insuliţele stincoase din 
preajma fiordurilor, dealurile împădurite, pășunile 
verzi... apăru farul de la Turungen şi în sfîrşit, în- 
tr-o dimineaţă senină de vară ancora vasului Viking 
căzu cu zgomot la fund, în portul Arendal. 

Studentul universităţii din Christiania, Fridtjori 
Nansen, păși în ziua aceea pe pămîntul norvegian 
cu convingerea fermă și clară de a se consacra pe 
deplin cercetărilor polare. 

Călătoria pe Viking i-a adus foloase. Cît de mult 
și-a îmbogăţit experienţa de viaţă și cum și-a călit 
caracterul ! | 

Dar atitea și atitea noi și complexe „de ce“ şi 
„pentru ce !” îşi cereau răspunsul cu o tenacitate 
de neînvins. Şi toate erau cuprinse într-un singur 
cuvînt : „Arctica |“ 


ÎN AJUN 


Puternic, plin de-avîni m-aştern la drum. 
WALT WHITMAN 


În vreme ce studentul Nansen vina foci și urși în 
preajma ţărmurilor Groenlandei, doi savanţi de 
frunte, profesorul Collet din capitală și Danielsen, 
directorul muzeului din Bergen, discutau cu aprin- 
dere despre el prin telegraf. Muzeul oraşului Ber- 
gen avea nevoie de un laborant. Danielsen îl ru- 
gase pe -Collet să-i recomande în această funcție 
un om capabil. 

S-ar fi părut că pentru niște modeste îndatoriri 
de laborant al muzeului mulți dintre tinerii care-și 
începeau cariera științifică ar fi fost corespunzători. 
Directorul muzeului din Bergen însă pretindea să 
aibă alături de dinsul un om cu totul excepţional. 
Își alegea colaboratorii pe măsura lui. 

Daniel Cornelius Danijelsen, zoolog și doctor în 
medicină, autor al multor lucrări despre lepră, 
membru de onoare al universităţilor din Lund și 
Copenhaga, era renumit în Norvegia nu numai ca 
mare om de știință. Neobosit om politic și militant 
pe tărim social, el a contribuit în largă măsură la 
dezvoltarea literaturii și artei. 

În orășelul său natal, Bergen, Danielsen înfiin- 
țase un muzeu care a devenit, de fapt, un institut 
de cercetări în domeniul biologiei. Oricare tînăr 
cercetător şi om de știință ar fi fost mindru să poată 
colabora acolo. Iată de ce, cînd se înapoie din ex- 
pediţie și profesorul Collet îi spuse : „Ai vrea să-ţi 
dau o recomandare pentru Danielsen din Bergen“, 
Nansen fu bucuros deși puţin cam încurcat, 

Biologia îl pasiona desigur și dorea să devină 
colaboratorul unui savant ca Danielsen. Dar cum ră- 
mîne cu Arctica ? Să renunţe la gindul de a cerceta 
depărtările acelea pline de taine ? Nu, studiul bio- 
logiei nu numai că nu va stinjeni, ci dimpotrivă, va 
contribui la o și mai profundă cunoaștere a vieţii 
din ţinuturile polare. 

Și Nansen răspunse afirmativ la propunerea de 
a lucra la Bergen. Cu aceeași perseverenţă și pa- 
siune cu care pe întinsurile de gheaţă urmărea ani- 
malele, studia acum la microscop și dezvoltarea mi- 
crobilor. 

Acest minunat microscop i-a fost dăruit lui Fridt- 
jorf de tatăl lui și costase scump. Om socotit, poate 
chiar puţin zgircit din fire, Baldur Nansen întrecu 
totuși toate limitele dărniciei cînd fu vorba de pre- 
ocupările științifice ale fiului său, care, captivat de 
nepreţuitul dar al părintelui, ore în șir nu-și putea 
dezlipi privirea de pe ocularul microscopului. 

Dar nu trebuie să credem că Fridtjorf se va de- 
dica exclusiv studiului și că avea să ducă un trai 
de schimnic renunţind la tot ce face farmecul, ne- 
prevăzutul și trepidaţia vieţii : laborantul muzeului 
din Bergen deveni membru a două societăţi de gim- 
nastică și studia cu pasiune muzica și canto. 

Unul dintre prietenii lui Nansen, doctorul Grieg 
din Bergen, amintindu-și de vremile acelea, spunea 
că Fridtjorf adora romanțţele lui Schubert și ale lui 
Schumann și recita adesea cunoscutul poem al lui 
Ibsen Pe virfurile munților. Îi plăcea mai ales ca- 
pitolul din poemul lui Terner : Plînsul lui Ingeborg 
şi de fiecare dată făcea mare haz cînd ajungea la 
versurile : 


Îmi vine-a ride, Fridtjort, de orbirea ta: 
Să merite femeia asemenea suspine ? 
Te-nșală una ? Sute-or rămîne, 
Nenumărate sînt — vin ele după tine! 


A trecut și el, ca oricare alt tinăr, prin înflăcă- 
rări trecătoare, încintări şi decepţii sentimentale. 
Dar conștiința superiorității lui îi dădea puterea 

să-și înfrîneze orice slăbiciuni de moment. De aceea 
poate îl și amuzau atit de mult versurile lui Terner. 

De altfel, și mult respectatul director al muzeu- 
lui din Bergen, cu toate că trecuse de 80 de ani, era 
plin de viaţă și nu-i displăcea să petreacă în cercul 
unor oameni apropiaţi lui din lumea științelor şi 
artelor şi ori de cite ori avea prilejul în atmosfera 
caldă și intimă a casei sale să închine cu tinerii lui 
colaboratori un pahar cu vin din pivnițele lui renu- 
mite, întreaga lui fiinţă iradia bucuria de a trăi. 

Pentru Fridtjorf, Danielsen însemna un îndrumă- 
tor ştiinţific plin de exigenţe dar în același timp și 
un prieten plin de atenţie. După curajosul căpitan 
Krefting, Danielsen este al doilea om de la care a 
învăţat că orice lucru trebuie făcut cu optimism şi 
energie. Iată de ce chiar și după ce s-a scurs multă 
vreme, Nansen găsește cuvinte atit de elogioase 
pentru acești doi oameni atit de diferiţi ca poziţie 
socială, dar atit de apropiaţi prin tăria de caracter. 
Amîndoi au lăsat urme adînci în viaţa lui. 

Care era activitatea lui Nansen la muzeul din 
Bergen ? La numai un an de muncă apăru studiul 
său intitulat Material privind anatomia şi histologia 
myzostomilor. Pentru ca această denumire subtilă 
să poată fi înţeleasă de către un neiniţiat, trebuie 
să spunem că myzostomii sînt niște viermi parazi- 
tari ai animalelor radiolare, viermi care provoacă 
modificări importante în organismul acestora. 

Nansen a studiat structura extrem de delicată a 
myzostomilor reușind să aducă contribuții la cerce- 
tările marilor săi predecesori, savanţi renumiţi ca 
Semper, Groff, Mecinikov și alții. 

Dar principalul obiect de cercetare al tinărului 
naturalist și experimentator era sistemul nervos al 
viermilor, crustaceelor precum și al celor mai infe- 
rioare vertebrate : lanceolate și myxine. Domeniul 
acesta al biologiei se găsea pe atunci în plin haos. 
Numeroasele teorii existente privind structura ce- 
lulelor, nodurilor și a fibrelor nervoase ale anima- 
lelor inferioare erau felurite, uneori chiar contra- 
dictorii. 

Folosind cele mai moderne metode de cercetare, 
Nansen a reușit să pătrundă în tainele structurii sis- 
temului nervos central al myxinelor și al lanceola- 
telor. În urma unor minuţioase cercetări, Nansen a 
publicat un amplu articol în limba engleză: Struc- 
tura și legătura dintre elementele histologice ale 
sistemului nervos central. Articolul a constituit un 
aport preţios în literatura de specialitate referitoare 
la această problemă. 

Nu este cazul să enumerăm alte teme de speciali- 
tate pe care le-a dezbătut laborantul muzeului din 
Bergen. Trebuie să subliniem însă că una din ele 
era necontenit prezentă în mintea lui și că avea o 
legătură nemijlocită cu Arctica. 

Balenele... Aceste mamifere marine, în cea mai 
mare parte polare, provin, se pare, din animalele 
care trăiesc pe uscat, Nansen caută cu asiduitate 
dovezi cu privire la originea terestră a balenelor. 

La Bergen s-a născut și ideea neobișnuit de în- 
drăzneaţă a unei expediţii pe schiuri în Groenlanda. 

„Ședeam într-o seară și ascultam indiferent ci- 
tirea ziarului, povestea mai tîrziu Nansen, deodată 
atenţia mi-a fost atrasă de telegrama care anunţa că 
Nordenskjoeld s-a înapoiat cu bine din expediţia în- 
treprinsă în Groenlanda, că n-a găsit acolo nici un 
fel de oaze, ci doar un nesfirșit pustiu de zăpadă 
unde, împreună cu doi laponi ce-l însoțeau, a par- 
curs mari distanţe într-un timp foarte scurt, întrucît 
era un drum minunat pentru schi. Ca un fulger îmi 
trecu prin minte : pe schiuri s-ar putea străbate în- 
treaga Groenlandă în lung și-n lat.“ 

__ Totuşi proiectul expediției în Groenlanda nu s-a 
înfăptuit decît cu cîțiva ani mai tirziu în care timp 
cutezătorul gind se înrădăcina tot mai adînc și nu-i 
dădea pace. În octombrie 1883 Nansen îi scria din 
Bergen tatălui său : „Simt un năvalnic impuls de a 
porni la drum. Se trezește în mine un neașteptat 
avînt, o năzuinţă fără margini de a trăi impresii noi, 
de a întreprinde o călătorie mare. Cit mă frămintă, 
cît de greu îmi vine să inăbuș această dorinţă, cît 
lupt cu ea ca în sfirşit s-o astimpăr! Singurul re- 


fugiu în asemenea crize îl găsesc în muncă. Mă 
afund așadar în ştiinţă, și de cele mai multe ori cu 
succes.“ 

Dar pasiunea de a călători, înăbușită prin efor- 
turi de voinţă, uneori izbucnește și iese la supra- 
faţă. Atunci Fridtjorf se smulge dintre pereţii labo- 
ratorului și ai muzeului și aleargă în sînul naturii 
sălbatice, lar uneori era atit de neașteptată încît 
pleca la întîmplare fără să mai stea mult pe gînduri. 

Drumurile în munți îi potoleau setea de înfrățire 
cu natura, dar nu puteau să fie pe măsura unei călă- 
torii adevărate în depărtări necunoscute sau chiar 
în țările mai apropiate din Europa. Nu, nu era o 
simplă dorinţă de a hoinări, nici o înclinaţie, atit 
de răspîndită printre turiști, spre o contemplare 
lipsită de conţinut a vieţii. 

Nu, tînărul om de știință, atunci cînd a plecat 
în Italia, nu considera că face o călătorie de amu- 
zament. 

Ce l-a atras spre această țară? 

Eminentul histolog italian, profesorul Golgi, pen- 
tru a studia structura fibrelor nervoase, le-a colorat. 
Comunicarea făcută asupra acestei metode a fost 
primită de lumea științifică cu neîncredere şi critici 
severe. În ciuda dezaprobării generale, Nansen a 
devenit un partizan convins al noii metode și s-a 
decis s-o studieze sub îndrumarea directă a lui 
Golgi, la Pavia. 

Mijloacele modeste ale laborantului nu erau sufi- 
ciente pentru o călătorie în străinătate. Dar Nansen, 
ingenios, a găsit o soluţie. Cu puţin înainte de 
aceasta îi fusese acordată Marea medalie de aur 
pentru lucrarea despre myzostomi. Și atunci, a pro- 
pus să i se dea o simplă medalie de bronz, iar di- 
ferența valorii să i se plătească în bani. Cu banii 
aceștia Nansen a plecat în Italia. 

La începutul primăverii anului 1886 tinărul nor- 
vegian, înalt și blond, s-a prezentat la profesorul 
Golgi. Savantul italian i-a expus, cu multă bună- 
voinţă, noului sosit metoda sa de cercetare. 

Şederea lui Nansen la Pavia nu s-a prelungit 
prea mult. Sfătuit de Golgi, el a plecat la Neapole, 
unde se afla stațiunea biologică înființată de do- 
centul universității din Jena, Anton Dorn. 

Despre această originală instituție merită să 
vorbim mai pe larg. 

De-a lungul golfului Neapole se întinde Corso 
— faleză de pe care se deschide larg priveliștea 
întinderilor albastre ale Mării Mediterane și pito- 
reasca insulă Capri. 

Strălucitorul Corso este animat în timpul se- 
zonului de cavalcade, de trăsuri elegante, de o 
mulțime mondenă, dornică să vadă și să fie văzută. 
În preajma acestui loc plin de însufleţire se întinde 
un parc vast și tăcut. Aleile sale de stejari falnici 
alternează cu peluze umbrite de cununile de accacia 
și palmieri de sub care apar statui de marmură albă 
— admirabile copii după originalele unor sculpturi 
antice. În adîncul parcului se înalță clădirea staţiu- 
nii de biologie. 

Nu întimplător a ales Anton Dorn pentru con- 
struirea ei ţărmul Mării Mediterane. Fauna acestei 
mări, excepțional de bogată şi de variată, oferă un 
material inepuizabil pentru cercetări. Și ceea ce 
este deosebit de important, afirma Dorn, aici cerce- 
tătorii pot studia fauna marină, nu pe bază de exem- 
plare conservate în spirt, ci pe viu în condiţii ase- 
mănătoare mediului lor natural. 

Cite greutăţi n-a întîmpinat Dorn pînă să-și în- 
făptuiască proiectul. În anul 1870, după multe in- 
tervențţii, Municipiul din Neapole a alocat terenul 
pentru construirea staţiunii de biologie. Plin de în- 
credere în iniţiativa sa, Dom a investit în această 
construcție toate mijloacele sale personale. Dar 
curînd s-a dovedit că ele nu ajungeau nici cît să 
înalțe corpul principal al clădirii. 

Atunci Dorn a început să facă demersuri pe 
lingă guvernul german pentru acordarea unor sub- 
venţii. Reuși să obțină promisiunea guvernului de 
a i şe acorda un ajutor cu condiția ca proiectul 

de clădire al stațiunii să fie aprobat și de Acade- 
mia de științe. 

Academia de științe din Berlin însă refuză să 
sprijine iniţiativa entuziastului savant. Totodată, 
din cauza unor intrigi, Municipiul din Neapole a 
oprit lucrările de construcţie a staţiunii. 

Oricare altul, în asemenea situaţie, poate că s-ar 
fi descurajat. Dorn însă, cu o hotărire de nezdrun- 
cinat, învinse toate piedicile care i se iveau în cale. 
Găsi la Berlin partizani influenţi care interveniră 
pe cale diplomatică la Neapole, în favoarea scopu- 
lui urmărit. 

După patru ani de luptă și muncă Anton Dorn 
îşi văzu idealul împlinit. În scurt timp „opera“ lui, 
stațiunea de biologie, își cîștigă un renume mon- 
dial. Multe state, printre care și Rusia, se obligară 
să verse anual o anumită sumă pentru întreţinerea 
staţiunii de biologie din Neapole, care devenise 
unul din cele mai importante centre de știință din 
Europa. 

În articolul său pentru revista Natura, Nansen 

descria astfel ştaţiunea din Neapole : „Întregul sub- 
sol al uriașei clădiri adăpostește acvariul, căruia 
e greu să-i găsești pereche; acvariul este deschis 
și pentru public. Această vastă amenajare, cu nu- 
meroase bazine, se distinge printr-un stil simplu, 
sobru, străin de orice element baroc sau efecte ex- 
terioare stridente, atrăgind nu numai atenţia turiș- 
tilor, ci şi a oamenilor de știință. 
„__ Cercetătorul poate petrece aici ore întregi, urmă- 
rind fenomenele cele mai rare ale faunei marine, 
observind viaţa în cele mai stranii și diverse forme 
ale ei; el poate învăţa în acest timp mult mai mult 
decît citind tomuri groase, complicate sau răscolind 
comorile moarte ale tuturor muzeelor. 

O și mai mare importanţă, din punct de vedere 
științific, prezintă cabinetele situate la etajele su- 
perioare ale clădirii. Aici lucrează cercetători natu- 
raliști din națiunile europene, care au la îndemină 
tot ceea ce le trebuie pentru munca lor. Fiecare 
poate cere laborantului staţiunii vieţăţile de care 

are nevoie pentru studiu, și organismele i se aduc 
vii, în mediul lor natural. 

Cercetătorul naturalist nu are nevoie să facă 
vreun pas în afara cabinetului său, avind totul la 
dispoziţie : instrumente, mici acvarii, o bibliotecă 
excelentă. În aceasta constă uriașa însemnătate a 
instituţiei. Iar cînd viaţa de cabinet l-a obosit, sa- 
vantul poate pleca cu ambarcaţiunile staţiunii pe 
mare pentru colectarea materialului ce-i este nece- 
sar. Staţiunea dispune de cîteva bărci, de două va- 
poare, de scafandrii proprii şi de diferite utilaje 
pentru a pescui viețuitoarele mării.” 

Cuvintele acestea pline de entuziasm denotă in- 
teresul uriaş cu care s-a apucat Nansen de lucru, 
cucerindu-și dintr-o dată prețuirea și simpatia con- 
ducătorului stațiunii. Anton Dorn l-a remarcat din- 
tre numeroșii străini care lucrau în cadrul labora- 
toarelor pe norvegianul înzestrat și muncitor, și 
între ei s-au stabilit relaţii simple, prietenești. 

Se poate spune că la Neapole, Nansen s-a con- 
sacrat științei într-o și mai mare măsură decit la 
Bergen. Nu ocolea însă nici plăcerile vieţii. Nici 
n-ar fi fost firesc. Fremătătorul Neapole, cu pito- 
rescul unei vieţi atit de specific sudice, nu se putea 
compara ou austerul orășel din nord: plimbările 
sub clar de lună la San-Sebastiano, excursiile cu 
bărci pe insula Capri sau la Sorrento și micile pe- 
treceri în cercul savanților de toate neamurile ce-și 
dădeau întîlnire la Neapole |! 

Nansen deveni sufletul acestei societăți. „Nu 
ocolea nici una din bucuriile vieţii. Era un dansa- 
tor excelent“, spunea Anton Dorn despre colabora- 
torul său norvegian. Iată ce povestește despre Nan- 
sen un savant ungur, care lucra și el la Neapole. 
„Nansen contribuia foarte mult la animația gene- 
rală. Pe toţi ne dispunea, ba se întimpla să mai facă 
şi pe dirijorul uneori cînd ne găseam la cîte o re- 
uniune cu vin și muzică iar noi, oameni de știință 
serioşi, deveneam aşa de bine dispuşi, încît înce- 
peam să dansăm cadril. 

Într-o zi am plecat la Sorrento prin Castelamare. 
Pe drum ne-a ajuns o trăsură cu două doamne. Ca 
să-și rîdă de noi, s-au luat la întrecere cu trăsura 
noastră şi ne-au luat-o mult înainte. Nansen a sărit 
atunci jos din trăsură, şi fugind pe jos, le-a întrecut 
pe doamnele care se amuzaseră pe seama noastră 
apoi a alergat alături de trăsura lor o bună bucată 
de drum, stîrnind veselia zgomotoasă a tuturor.” 

Existau însă și momente cînd Nansen devenea 
dintr-o dată neobișnuit de tăcut și nesociabil. Ace- 
lași savant ungur își amintește cum odată, la poa- 
lele Vezuviului „Nansen a stat tăcut și neclintit pe 
un bloc de lavă cîteva ore în șir, cu privirea pier- 
dută. Oricît m-am străduit să-l trezesc din gindurile 
lui, oricit l-am strigat, n-a fost chip să-l clintesc. 
Chiar şi la înapoiere, în vreme ce mergea la braţ 
cu mine, cu toate stăruinţele mele, a continuat să 
rămînă la fel de tăcut.“ 

În sufletul lui Nansen se dădea o luptă compli- 
cată. După accese de veselie impetuoasă în cercul 
prietenilor, cădea adesea pe gînduri, uitînd cu totul 
de lumea din jur; gindurile lui zburau atunci în 
depărtări nemărginite. Era în ajunul unor mari în- 
făptuiri... 


MAREA EXPEDIȚIE 


Neprimitor, tăcut, de ne-nțeles e întîi 
pămîntul 
dar nu slăbi, ci stăruie-nainte, 
căci lucruri minunate vei găsi. 
WALT WHITMAN 


Regele normanzilor, Eric Roșcovanul, după ce 
a săvirşit o crimă în Islanda, a fugit undeva în 
miazănoapte. Ciţiva ani a dispărut fără de urmă, dar 
în 985, spre nenorocirea supușilor săi s-a înapoiat. 
O veche sagă spune că la nelegiuirea dintii, odio- 
sul rege a adăugat o nouă fărădelege: le-a vorbit 
oamenilor despre o minunată Țară verde — Groen- 
landa, pe care ar fi descoperit-o el. Numele atrăgă- 
tor dat țării gheţurilor eterne, spune legenda, a 
atras înspre ea o mulțime de islandezi. Douăzeci și 
cinci de corăbii au plecat în căutarea păminturilor 
făgăduinţii. Jumătate din ele au pierit pe drum, iar 
celelalte au ajuns la țărm numai ca să-și dea seama 
de înșelăciunea regelui. 

Cea mai mare insulă a globului, Groenlanda, a 
rămas multă vreme o taină. Date cu privire la ea 
erau puţine: o calotă de gheaţă, a cărei grosime 
atinge doi kilometri și chiar mai mult, acoperă în 
întregime pămîntul Groenlandei. 

Sahara Arctică a atras încă din timpuri îndepăr- 
tate privirile oamenilor de știință. Și este un lucru 
lesne de înţeles. În istoria formării planetei noastre 
şi a dezvoltării vieţii organice pe această planetă, 
perioada glaciară joacă un rol de cea mai mare im- 
portanță. Savana albă care acoperea odinioară o 

parte considerabilă a Europei și Asiei, s-a menţinut 
astăzi numai în Groenlanda. Această ţară este o 
imagine modernă a Pămîntului din perioada gla- 
ciară. Studierea ei prezintă pentru ştiinţă un interes 
considerabil. 

Danezul Dalager a încercat primul, în 1752, să 
pătrundă în adîncul acestei ţări misterioase, dar 
din pricina barierelor de gheață n-a reușit să par- 
curgă decit treisprezece kilometri. 

După o sută și ceva de ani, exploratorul polar 
american Heis a înfruntat nouăzeci de kilometri. 
Renumitul om de ştiinţă suedez A. Nordenskjoeld 
a înaintat în anul 1883 o sută șaptesprezece kilo- 
metri pe cupola de gheaţă. În sfirșit, în anul 1886 
americanul Robert Peary a stabilit un fel de record, 
pătrunzînd în interiorul ținutului o sută șaizeci de 
kilometri. 

Toate aceste expediţii au furnizat un bogat ma- 
terial științific, dar sarcina principală rămînea to- 
tuşi neîndeplinită, deoarece nimeni nu reușise să 
străbată în întregime insula acoperită de gheaţă, 
sau să atingă partea ei centrală. 

Eschimoșii care trăiau pe țărmurile Groenlandei 
afirmau că ţara lor este ferecată cu o platoșă de 
gheață, de nepătruns, deasupra căreia pîndesc 
duhuri înfricoșătoare. A. Nordenskjoeld a emis ipo- 
teza că în interiorul Groenlandei clima este blindă 
şi că există chiar locuri acoperite cu păduri. Pă- 
rerea savantului suedez nu era verificată practic. 

Laborantul muzeului din Bergen a fost tulburat 
încă de la primele comunicate ale ziarelor despre 
expediţia lui Nordenskjoeld în Groenlanda. De 
atunci în mintea lui s-a înfiripat ideea unei expe- 
diţii cu schiurile de-a curmezișul întregii ţări. 

Niciunde în scrisori, sau în jurnalul lui Nansen, 
nu există menţionat, ce anume l-a determinat să se 
pregătească atit de febril pentru înfăptuirea planu- 
lui său chiar în anul 1887. Se pot totuși bănui cau- 
zele care l-au împins la grăbirea expediției. Știrile 
despre succesele expediției americanului Robert 
Peary, ajunse în presă în anul 1887, au avut un 

ecou furtunos în sufletul omului care visa şi el o 
expediție cu schiurile prin Sahara Arcticii. 

Desigur că și sentimentele patriotice au jucat un 
rol însemnat în această problemă. Nansen, pe atunci 
în vîrstă de douăzeci şi șase de ani, suferea foarte 
mult știindu-și ţara în stare de dependenţă faţă de 
Suedia. Ce putea fi mai binevenit decit o faptă 
eroică spre gloria și onoarea patriei sale | 

Contemporanii lui descriu cu mult pitoresc sta- 
rea lui Nansen înainte de a pleca în expediţia gro- 
enlandeză. Doctorul Grieg, prietenul său din Ber- 
gen, scria: 

„Într-o seară, în iarna anului 1887, şedeam în 
camera mea și lucram. Deodată ușa se deschide larg 
și intră Nansen cu Genna, cîinele său cu păr lung 
și rău dresat. Fără să mă consider specialist în 
acest domeniu, pot să spun totuși că Nansen este 
prea distrat ca să dreseze cîini de. vînătoare. 

Seara era atît de rece încît chiar şi Nansen își 
pusese pe umeri un pled. Se așeză în faţa mea pe 
divan. În aparenţă, era calm și își cîntărea cu mi- 
nuțiozitate fiecare cuvînt, dar mi-am putut da lesne 
seama că era obsedat de un gînd: 

— Vreau să încerc traversarea platoului Groen- 
landei... spuse Nansen și-mi expuse planul lui, 
folosindu-se de o veche hartă geografică a mea, 
devenită din acea seară istorică. 

Din spusele lui se vedea că nu s-ar fi mulțumit 
cu un succes ușor, dimpotrivă; și căuta înadins 
prilej de comentarii. Eu mă străduiam să-i satisfac 
dorinţa, pe cît puteam. 

— Cel mai lesne, spunea el, ar fi să traversez 
Groenlanda mai aproape de sud, unde platoul e în- 
gust, dar este foarte important să arăţi lumii că 
platoul poate fi parcurs și mult mai la nord. Nansen 
îmi arătă pe hartă itinerariul pe care şi l-a propus. 

Atunci nu-și închipuia că fîșia de coastă, pe 
care, în acea seară, o „trecea“ atît de ușor cu dege- 
tul pe hartă, va deveni mai tirziu un obstacol atit 
de serios. 

Aflind că Nansen se pregătește să plece la Stock- 
holm, l-am întrebat : 

— Pentru ce? 

— Ca să-l caut pe Nordenskjoeld și să-l rog 
să-mi examineze planul... Dar mai întîi vreau să-mi 
trec examenul de doctorat și abia după aceea să 
plec în Groenlanda. După cum vezi, voi avea o 
primăvară plină de griji, dar nu-i nimic, am s-o 
scot eu la capăt ! 

În seara aceea a mai trecut pe la mine un prie- 
ten și am ieşit toţi trei să ne plimbăm. Eu și priete- 
nul meu, ca simpli muritori ce eram, încercam încă 
timid să-i arătăm piedicile de neînvins ale unei 
fapte atit de temerare, dar Nansen se înflăcăra tot 
mai mult, vădind o credinţă nezdruncinată în jus- 
teţea punctului său de vedere. Da, era decis să-și 
riște viața şi cu siguranță va izbîndi. 

Hotăriîrea lui nestrămutată de a-și da viaţa pen- 
tru realizarea unei idei a constituit pentru mine un 
fel de revelaţie, și mi-a săpat adînc în minte discu- 
ţia noastră din acea seară.” 

Nansen pleacă la Stockholm. Își terminase di- 
zertaţia cu privire la elementele histologice și urma 
s-o susțină pentru obținerea titlului de doctor. 

Profesorul Bregger descrie cu mult umor apari- 
ţia lui Nansen în capitala Suediei : 

„Joi, 3 noiembrie, cînd am venit la cabinetul 
meu de lucru de la Institutul de mineralogie din 
Stockholm, intendentul m-a anunţat că un norve- 
gian întrebase de mine, dar că nu-și lăsase cartea 
de vizită și nici nu-și spusese numele. De altfel, 
pe la mine treceau mulți compatrioți. «Probabil, 
iarăși vreunul pe care trebuie să-l scot din vreo 
încurcătură |!» gîndeam. 

— Şi cum arăta ? 

— Lung, blond ! 

— Bine îmbrăcat ? 

— Fără palton | zimbi intendentul. O fi vreun 
marinar sau așa ceva... 

Așadar, marinar... și... fără piton | Asta e... si- 
gur, va trebui să-i fac rost de palton. Ce să-i faci, 
nu-i pentru prima oară! 

După ciîtva timp intră la mine profesorul Ville 
şi mă întrebă: 

— Te-a găsit Nansen ? 

— Nansen ? Prin urmare marinarul fusese Nan- 
sen ? Fără palton ? 

— Cum adică fără palton? Ştii că și-a pus în 
gînd să traverseze platoul de gheaţă al Groenlandei ! 

O oră mai tirziu trecu pe la mine alt prieten, pro- 
fesorul de zoologie Lecke, și mă întrebă: 

— Te-ai văzut cu Nansen ? Strașnic băiat | Mi-a 
vorbit despre o descoperire extrem de interesantă : 
organele de procreare la myxine. Dar cercetările 
lui asupra sistemului nervos, ce lucru admirabil! 

După aceste înștiințări prealabile apăru însuși 
Nansen. Un atlet înalt, bine făcut, cu umeri largi, 
care respira sănătate, tinereţe ! Într-adevăr lung și 
blond, cum îl descrisese intendentul. Părul dat pe 
spate, fruntea înaltă, îmbrăcămintea destul de pono- 
sită. Veni către mine și întinzîndu-mi mîna, cu un 
zîmbet deschis și caracteristic, se prezentă. 

— Aveţi de gind să traversaţi Groenlanda? 
l-am întrebat. 

— Da. Intenţionez. 

Nu-mi luam ochii de la el: avea o privire lim- 
pede, care inspira încredere și un zîmbet blind pe 
fața virilă, cu trăsături pronunțate. Pe măsură ce 
vorbea, cu toate că mi se adresa simplu, aproape 
stingherit, Nansen părea că se înalță sub privirile 
mele. Proiectul său de a parcurge pe schiuri Groen- 
landa de la țărmul răsăritean la cel apusean mi s-a 
părut la început o simplă elucubraţie a minții — 
dar explicaţiile lui mi l-au dezvăluit ca lucrul cel 
mai firesc din lume. Mai mult, m-am simţit dintr-o 
dată pătruns de credinţa că Nansen va izbuti să în- 
făptuiască temerara-i năzuinţă de a străbate Groen- 
landa ! Un adevăr limpede ca lumina zilei. 

Omul pe care-l văzusem pentru prima oară, cu 
numai citeva ore înainte, îmi devenise acum atit 

de apropiat, de parcă l-aș fi cunoscut de cînd lumea. 
M-aș fi simţit mindru și fericit să fiu toată viața 
prieten cu el. A 

— Să mergem chiar acum la Nordenskjoeld! 
am propus eu. 

N-am mai zăbovit nici o > clipă. Originalul său 
costum — o haină tricotată, de culoare închisă, 
strinsă pe corp — atrăgea atenţia trecătorilor pe 
stradă. Din pricina acestui costum Gustav Rezius 
l-a luat pe Nansen drept acrobat ori dansator pe 
sîrmă. 

Nordenskjoeld era, ca de obicei, în cabinetul de 
fizică. În drum l-am întîlnit pe custodele muzeului, 
Bindstrem, care ducea nişte retorte. 

— Bătrînul e acolo, dar e foarte ocupat! mi-a 
șoptit el în treacăt. 

Cînd am intrat în cabinetul de fizică am văzut 
că bătrînul Nord era preocupat de mineralele lui. 
Spatele lui lat și musculos mi-a amintit, fără voie, 
o întîmplare din expediția de pe Enisei, din 1875. 
Fluviul era umflat de valuri mari care amenințau 
în fiece clipă să răstoarne barca cu călători. Nor- 
denskjoeld, fără să stea mult pe ginduri, s-a așezat 
chiar la marginea pupei, încît valurile reci ca gheaţa 
se spărgeau de spatele lui lat. A stat așa, ca o 
pavăză împotriva valurilor, citeva ore. Din plămada 
aceasta de oameni căliți se ridică cercetătorii ți- 
nuturilor polare | 

L-am salutat pe Nordenskjoeld și i l-am pre- 
zentat pe însoțitorul meu : 

— Nansen, laborant la muzeul din Bergen, care 
a hotărît să traverseze peste ghețurile continentale 
ale Groenlandei | | 

— Ce spui ! Minunat! 

— Dar ar dori mai întîi să stea de vorbă cu 
tine. 

— Vă stau la dispoziţie! Prin urmare domnul 
Nansen a hotărît să traverseze Groenlanda ? 

În fața lui Nordenskjoeld părea că explodase o 
bombă. Expresia, la început blindă, dar oarecum 
distrată, dispăru de pe chipul său. Era tot numai 

urechi și părea că-l cîntărește din ochi pe tînărul 
său oaspe, pentru a se convinge ce fel de om are 
în faţa lui. Apoi spuse vesel: 

— Pot să-i dăruiesc domnului Nansen o pereche 
de cizme admirabile. Da, da, nu glumesc de loc. În 
asemenea cazuri este extrem de important să-ţi asi- 
guri o încălţăminte de cea mai bună caiitate. 

Gheaţa fusese ruptă. Nansen începu să-și ex- 
pună planul. Nordenskjoeld îl asculta, dînd uneori 
sceptic din cap, sau puniînd cîte o întrebare. În 
general, după cîte am înţeles eu, planul lui Nansen 
îi păru, deși foarte îndrăzneţ, totuși nu cu totul 
irealizabil, Simţeai că personalitatea lui Nansen fă- 
cuse asupra lui, chiar din primul moment, o puter- 
nică impresie și bătriînul se hotărî de îndată să-l 
ajute pe tînăr cu sfaturile și experienţa lui. 

Trebuiau puse la punct încă o mulţime de amă- 
nunte ale planului și rezolvate numeroase probleme 
privind partea practică a expediției, dar bătrînul 
era foarte ocupat și de aceea ne-am înţeles ca Nan- 
sen să treacă altă dată pe la el să se sfătuiască. 
Ne-am despărţit, cu promisiunea să ne revedem în 
aceeași seară la Societatea de geologie. Înainte de 
plecare i-am șoptit la ureche lui Nordenskjoeld: 

— Ei, ce părere ai ? În ceea ce mă priveşte sînt 
încredinţat că va izbuti. 

— S-ar putea să ai dreptate ! răspunse Norden- 
skjoeld. Dar expresia feţei lui luă din nou o nuanţă 
sceptică. 

După ședința de la Societatea de geologie, Nan- 
sen trecu pe la mine. Era destul de tirziu. Într-o 
vreme, în timpul discuţiei pe care eu o duceam cu 
multă aprindere, iar Nansen cu încredere calmă, au- 
zirăm soneria și apăru Nordenskjoeld. Am înţeles 
atunci că proiectul lui Nansen îl pasiona. 

Am stat pînă tîrziu după miezul nopții, vorbind 
despre expediția proiectată în Groenlanda, cît și 
despre alte expediţii arctice și antarctice, 

La cîteva zile după aceea, Nansen plecă la Chri- 
stiania. Nu știu nici astăzi dacă a luat cu dînsul pe- 
rechea de cizme promisă de Nordenskjoeld. Însă 

ştiu că Nordenskjoeld i-a trimis apoi o pereche de 
ochelari de zăpadă. În schimb Nansen a dus cu el, 
fără îndoială, multe indicaţii preţioase şi convinge- 
rea că se bucură de deplina înţelegere și simpatie 
din partea renumitului cercetător al ținuturilor 
polare.“ 

Nansen nu pierdea nici o zi în zadar. Încurajat 
de sprijinul lui Nordenskjoeld, s-a adresat Acade- 
miei de științe a Suediei, cerînd o subvenție din 
partea guvernului pentru expediția proiectată. 
Cerea o sumă foarte modestă — doar cinci mii de 
coroane. 

Cu toată recomandarea Academiei, guvernul a 
refuzat să-i acorde subvenţia. În acest timp în presă 
au apărut proteste violente și ironii aproape groso- 
lane la adresa îndrăzneţului care plănuiește „să 
facă o plimbare de agrement în Groenlanda” cu 
banii statului. S-au găsit oameni care denumeau 
planul lui Nansen o fantezie de nebun. O fiţuică 
obscură din Bergen, de pildă, publica următorul 
anunţ batjocoritor : „În luna iunie a anului curent, 
laborantul muzeului Bergen va da o reprezentaţie 
— alergare pe schiuri cu sărituri pe gheaţa conti- 
nentală a Groenlandei. Locuri pentru public în cră- 
păturile gheții. Bilet de întoarcere puteţi să nu mai 
luaţi.“ 

Chiar în cercurile mai serioase, se găseau destui 
care să declare că „e păcat să contribui la o sinuci- 
dere premeditată“. Iar un cercetător danez al Gro- 
enlandei afirma într-o conferință ținută la Copen- 
haga : „Pentru cei ce cunosc condiţiile climatice și 
geografice ale Groenlandei răsăritene, nu există 
nici o îndoială că atunci cînd va fi nevoit să renunţe 
la expediţia sa şi nu va mai afla corabia care să-i 
aducă înapoi, Nansen va pierde în mod inutil atit 
viaţa lui, cît și vieţile însoţitorilor săi“. 

Deși aceste cuvinte pline de neîncredere au fost 
rostite în capitala Danemarcei, totuși ajutorul i-a 
venit lui Nansen din partea unui danez : comercian- 
tul Augustin Hamel din Copenhaga a donat pentru 
expediția din Groenlanda cinci mii de coroane, 

Anul 1888 a început pentru Nansen așa cum pre- 
văzuse și el cu multe griji. În lunile de iarnă se an- 
trenase intens, făcînd drumuri lungi în munţi cu 
schiurile. În primăvară și-a susținut la Universitatea 
din Christiania disertația pentru doctorat : Elemen- 
tele nervoase, structura şi legătura lor cu sistemul 
nervos central. 

Totodată trebuia să pregătească echipamentul 
pentru viitoarea expediţie. „Mai curind m-aș fi îm- 
păcat cu o diplomă proastă de doctor, decît cu un 
echipament prost pentru expediţia noastră“, îi spu- 
nea el prietenului său, doctorul Grieg. Uneori în 
timpul zilei Nansen ţinea conferințe publice, ca să 
cîştige bani pentru cumpărarea echipamentului 
necesar, iar noaptea se cățăra pe vîrful muntelui 
Blamanden, de lingă Bergen, ca să verifice acolo 
calitatea sacului de dormit, pregătit pentru ex- 
pediţie. 

Nansen a publicat în revista Natura planul său 
de traversare a Groenlandei, un plan bine gîndit, 
original și îndrăzneţ. „Pentru succesul expediției 
proiectate, scria el, o importanţă hotăritoare o are 
punctul din care va începe traversarea. Explora- 
torii precedenţi porniseră de obicei de pe țărmul 
apusean, populat, spre cel răsăritean, înconjurat de 
ghețari în derivă, care nu permit vaselor de mare să 
se apropie de coastă. De aceea, chiar dacă expediţia 
şi-ar atinge ţinta, ea ar fi nevoită să se înapoieze, 
adică să facă o cale dublă. 

Cu totul altfel stau lucrurile dacă, pătrunzind 
prin gheţurile în derivă, vom începe traversarea de 
la țărmul inabordabil. În acest caz, ca să ajungi în 
partea apuseană, populată, a ţării, cei aproape șase 
sute de kilometri vor fi parcurși doar o singură 
dată.“ 

Autorul proiectului acorda multă importanță 
faptului că întrucît vor „arde toate corăbiile” nu se 
vor putea retrage; pentru a rămîne în viaţă vor 
trebui să străbată, cu orice preţ, spre regiunile 
populate din vest. 

Planul publicat a stirnit noi atacuri din partea 
adversarilor expediției, mai ales cînd a fost vorba 
de „arderea corăbiilor în urma lor“. Ţineau să-i 
arate lui Nansen că un bun conducător este dator, 
dimpotrivă, să se îngrijească în primul rind de o 
cale sigură pentru o eventuală retragere; numai 
așa și-ar păstra, ziceau ei, încrederea celor în sub- 
ordine. 

Nansen răspundea însă cu convingere : „Părerea 
mea este următoarea : «Calea de retragere» este un 
obstacol primejdios pentru cine urmărește să-şi 
atingă țelul, deoarece pentru îndeplinirea sarcinii 
propuse trebuie să dai tot ce poţi, nu să pierzi timp 
preţios, uitîndu-te înapoi, cînd totul este să privești 
numai înainte”, 

Drept răspuns cei neîncrezători își dădeau păre- 
rea : „Un plan irealizabil | O himeră |! Ce nebunie 1...“ 

Totuși s-au găsit cutezători care doreau să par- 
ticipe la expediţia plină de riscuri. După o selecţie 
minuțioasă, Nansen luă cu dinsul pe căpitanul 
Otto Sverdrup, marinar cu multă experienţă, pe 
locotenentul de infanterie Olaf Christiansen și pe 
tînărul ţăran Christian Tranu. Pentru eventualita- 
tea unei călătorii cu reni, luară în echipajul expe- 
diției și doi laponi, crescători de reni: Balto și 
Ravnu. 

La începutul lunii mai a anului 1888 expediţia 
pleacă prin Scoţia în Islanda, iar de acolo, pe ba- 
leniera Jason spre țărmul răsăritean al Groenlandei. 

Căpitanul vasului Jason îi aduse pînă la margi- 
nea gheţurilor în derivă, lingă fiordul Semilick, pe 
coasta groenlandeză. Aici Nansen debarcă și începu 
expediţia propriu-zisă. „Coborim în bărci cu încre- 
derea nezdruncinată că totul se va sfirși cu bine“, 
scrie el în ultima scrisoare, trimisă prin căpitanul 
vasului Jason care se întorcea în ţară. 

Trebuie să ai o rezervă uriașă de optimism ca să 
scrii asemenea cuvinte. În jur, natura era spăimîntă- 
tor de mohorită. Deasupra munţilor din preajma 
țărmului pluteau nori întunecaţi. Cădea o ploaie 
rece. Gheaţă compactă le îngrădea calea. 

Cei șase oameni în haine cafenii impermeabile, 
cu glugi ţuguiate, ofereau un spectacol ciudat în 
vreme ce se strecurau tăcuți şi dirji printre gheţu- 
rile albe, pe apa neagră. Tot mai des erau nevoiţi 
să se folosească de topoare, căngi de fier ori să 
transporte bărcile cu braţele. Chiar în prima noapte 
a expediției un ghețar cu muchii ascuţite spintecă 
bordajul bărcii greu încărcate, pe care o comanda 
Sverdrup. Dar marinarul nu se sperie: cu ajutorul 
lui Christiansen el descărcă barca, o scoase din 
apă și repară cu pricepere spărtura. 

Următoarele douăzeci şi patru de ore călătorii le 
petrecură pe o banchiză, în mijlocul mării furtu- 
noase. Vîntul foarte puternic o fărîmiţa și îi în- 
depărta de țărm cu o viteză spăimîntătoare. Din 
fericire reușiră să se mute pe un ghețar mai solid. 
Dar cum spre dimineaţă valurile se întețiră, apa îi 
ajunse și în acest refugiu. 

Nansen însemnă în jurnalul său: „Dacă vre- 
mea se înrăutățește, vom fi nevoiţi, ca o măsură 
extremă, să lăsăm bărcile pe apă și să vislim împo- 
triva valurilor. N-o să fie treabă ușoară, dar viaţa-i 
scumpă și n-o vom da ieftin“. Dedesubt urmau cu- 
vintele : 


„Adio“, greu cuvînt, mai dureros ca toate 
Cînd sînt în lume-atitea lucruri minunate I 


Spre seară, zbuciumul neîncetat al valurilor care 
izbeau vuind în ghețarul unde-și găsiseră adăpost 
cei șase oameni îl șubreziră de tot, transformîndu-l 
într-un sloi sfărîmicios. Primejdia creștea cu fie- 
care clipă. Mereu te puteai aștepta la o ultimă și 
fatală lovitură; atunci ar fi fost nevoiţi să vis- 
lească în bărcile lor șubrede pe marea dezlănţuită. 
Greu de presupus că asta ar fi însemnat salvarea... 

Oamenii găsiră-n ei tăria să întindă cortul pen- 
tru odihnă. „De-om fi nevoiți să pornim pe mare, 
le zise conducătorul expediției, trebuie mai întîi să 
dormim, pentru că atunci, mai mult ca sigur, va fi 
nevoie să vislim zile-n șir...“ Sverdrup rămase pri- 

mul de cart, ca să-i trezească pe ceilalți în caz de 
mare primejdie. 

Marea era tot mai dezlănțuită. Valurile asaltau 
ghețarul din toate părțile. Un bloc uriaș de gheaţă 
ameninţa să se prăbușească peste cortul în care se 
adăpostiseră oamenii. În mai multe rinduri, omul 
de cart fusese gata să dea alarma, dar de fiecare dată 
se oprea la intrarea cortului în speranţa că primej- 
dia îi va ocoli. A fost un moment în care Sverdrup 
a deschis chiar încuietoarea de la intrare, dar în 
aceeași clipă surveni schimbarea salvatoare : vîn- 
tul își modifică brusc direcţia și începu să mîine 
ghețarul spre coastă. 

Începu o derivă spre sud care dură mai multe 
zile. Ghețarul era cînd apropiat de pămînt, cînd mî- 
nat către largul mării. În sfîrşit, după două săptă- 
mîni de zbuciumată plutire, apăru albastrul mării 
deschise. 

Bărcile expediției se apropiară de țărmul stincos. 
Nansen sări vesel pe pămînt. Fiecare moviliţă stir- 
nea în el un nou val de încîntare. Avea și de ce: 
visul lui începea să devină realitate ; era în Groen- 
landa | 

Numai un om cu suflet generos și mare putea 
să-și trăiască cu atita plenitudine fericirea. Stind 
pe o piatră și încălzindu-se la soare Nansen ob- 
servă o vietate care zbură ţiuind pe lingă el și i se 
așeză pe mină. Era un ţinţar, un ţinţar ca toţi ţin- 
țarii. Curiînd veniră în zbor şi alţii. „Le-am dat voie 
să mă înțepe, scrie Nansen în jurnalul său. Văzin- 
du-i cum îmi sugeau sîngele, și se umflau, aveam 
senzaţia că mă aflu într-adevăr pe pămînt...” 

Apoi se auzi un ciripit, și alături pe o piatră, se 
așeză o păsărică polară. Se uită la oaspetele nou 
venit, ciripi, sări pe o altă piatră, se uită din nou, 
și-și luă zborul. „Viaţa este minunată și plină de 
bucurii |“ — încheie Nansen descrierea acestor 
simple scene din primele ore ale debarcării lor pe 
țărmul vitreg al Groenlandei. 

Deși plin de lirism, Nansen era neînduplecat în 
îndeplinirea misiunii sale, și nu-și îngăduia nici cea 

mai mică abatere atit sieși cît şi celorlalți. Nici n-a 
pășit bine pe pămîntul Groenlandei și a stabilit un 
regulament riguros : „Somn cît mai puţin, mîncare 
cît mai puţină și în grabă, în schimb cît mai multă 
muncă. Ca hrană se dau în primul rînd galete, carne 
uscată și apă. Nu trebuie să se piardă timp cu fier- 
tul mîncării, nici cu vînatul.“ 

Acest regulament a fost respectat cu toată stric- 
teţea. Mai tirziu, fiind întrebat : „Te-ai hrănit sufi- 
cient în timpul expediției ?“ Christiansen a recu- 
noscut : „Sătul n-am fost niciodată!“ — „Ai supor- 
tat greu foamea ?“ — „Oh, da, mai ales la început, 
cînd încă nu ne obișnuisem cu asta, și adăugă: 
Nansen însă ne-a spus că primim hrană suficientă, 
și asta ne-a ajutat. Așa a și fost.“ 

Apa, aproape liberă de ghețari, a permis bărci- 
lor să se înapoieze spre nord. Navigarea, care a 
durat aproape două săptămîni, n-a fost ușoară. To- 
tuși Nansen, sensibil la frumusețile naturii, a de- 
numit-o călătoria într-o „lume de basm, necu- 
noscută”, 

Greu de spus ce a fost mai impresionant : frumu- 
seţea ? primejdia ? Deseori blocuri uriașe de gheaţă 
se prăbușeau de pe înălțimi cu un zgomot asurzitor, 
stirnind munţi de apă în jurul bărcilor, gata să se 
răstoarne. Prăvălirea unui asemenea uriaș era un 
spectacol de orară măreție. Între altele, călătorii 
trebuiră să treacă printr-un tunel lung, de sub un 
munte de gheaţă, iar de sus picura apa. În interiorul 
muntelui de cristal era un joc de culori minunat 
de la albastrul-verzui al apei pînă la albastrul pur 
şi ultramarinul intens din nenumăratele grote de 
gheaţă. Noaptea îi trezeau bubuitul de tun al ais- 
bergurilor care se prăbușeau în mare. 

Și-așa, admirînd imagini de măreție a naturii, şi 
luptîind cu forțele ei dușmănoase și înfricoșetoare, 
călătorii ajunseră la capul Umivik. De aici hotări 
Nansen să înceapă drumul pînă la Christianshaab, 
adică să străbată întreaga Groenlandă de la nord 
spre vest, 

Sărbătorirăzatingerea capului Umivik printr-o 
ceașcă de cafea fierbinte (după douăsprezece zile de 
navigaţie de-a lungul coastelor, era a doua oară cînd 
aveau hrană caldă) ; plin de prevedere, conducătonil 
expediției puse la punct tot ce era necesar pentru 
continuarea călătoriei. 

Drumul pe gheaţă cerea o încălțăminte trainică, 
de aceea membrii expediției și-au aplicat pe cizme 
tălpi noi, iar ca să fie mai trainice, le-au pus mar- 
gini de oţel și ţinte de alamă. O atenție deosebită 
au acordat săniilor. Tălpile de oţel ale săniilor rugi- 
niseră foarte mult în timpul călătoriei pe mare. Le-au 
răzuit, le-au curăţat și le-au făcut cît se putea mai 
netede. 

Săniile lui Nansen trebuie descrise mai amănun- 
tit, întrucît, după această expediţie, ele au devenit 
sănii model pentru expedițiile polare, de mai tîr- 
ziu. Nansen a renunţat la săniile mari, grele, care 
erau folosite, de obicei, în nord. El a construit sănii 
trainice dar atît de ușoare încît puteau fi trase de 
un singur om. Erau făcute din frasin flexibil, iar 
părţile lor componente nu se băteau în cuie ci se 
legau, din care cauză, la vreo izbitură, săniile nu se 
rupeau ci doar se îndoiau. Înapoia tălpilor era fixat 
un arc ca un fel de spetează, care îţi da putinţa s-o 
împingi și ușura conducerea săniei. Aceste originale 
sănii-schiuri alunecau pe zăpadă fără să se afunde 
în ea. 

Fiecare membru al expediției în afară de citeva 
perechi de schiuri obișnuite avea schiuri speciale 
canadiene, pentru zăpadă afînată. În sacii de dormit, 
din piei de ren, încăpeau trei persoane. Și acest 
amănunt fusese gîndit: sacul pentru trei persoane 
este mai ușor decit trei saci deosebiți, și e mai bine 
de dormit în el, pentru că oamenii se încălzesc mai 
ușor. 

În afară de laponi, care purtau haine largi și 
pantaloni din blană de reni, toţi aveau îmbrăcăminte 
de lînă. Peste ea, îmbrăcau scurte din țesătură de 
bumbac prin care nu trecea vintul (după expediţia 

din Groenlanda, schiorii din toată lumea au inceput 
să folosească o asemenea îmbrăcăminte). 

Pentru a obţine apă topită, fiecare purta în sîn 
un bidon de tinichea, plat, umplut cu zăpadă. Alcoo- 
lul, sub orice formă, a fost eliminat cu totul din 
raţie, întrucît Nansen considera că acesta încăl- 
zește și dă o stare plăcută numai pe moment, însă 
apoi slăbește forţele. Consumul de tutun era permis 
într-o măsură cît mai moderată, deoarece nicotina 
micșorează rezistenţa fizică și tăria morală. 

În schimb expediţia era bine utilată cu instru- 
mente științifice, echipată cu puști, frînghii de alpi- 
nism, lopeţi, topoare, precum și medicamente, între 
care nu fuseseră uitate picăturile contra durerilor 
de dinţi și nici soluţia pentru apărarea ochilor de 
orbirea zăpezii. „Într-o asemenea expediție trebuie 
să iei mult bagaj și să fii pregătit pentru orice even- 
tualitate.” 

Nu e cazul să descriem toate amănuntele uimi- 
toarei călătorii, ele sînt zugrăvite viu în lucrarea lui 
F. Nansen Pe schiuri prin Groenlanda. Trebuie to- 
tuși înfățișat măcar pe scurt cum s-a desfăşurat 
această faptă eroică în numele științei. 

Cînd expediţia a pornit la drum, din văzduh i-a 
petrecut ciripitul vesel al păsării polare. Era ulti- 
mul salut al pămîntului. Din clipa aceea au trecut 
multe zile, săptămîni de-a rîndul au tras călătorii 
săniile greu încărcate. Un noian nesfirșit de ză- 
padă orbitoare îi înconjura din toate părțile. Ne- 
curmat în jurul lor aceeași monotonie albă; nimic 
care să reţină privirea. 

Nici un punct de orientare! Direcţia o păstrau 
numai după busolă și o stabileau după soare, atunci 
pînă apărea. Cei dinainte se uitau mereu la cei care 
veneau în urma lor, controlindu-și neîncetat urmele, 
ca să meargă în linie dreaptă, nu în zigzag. 

La început „drumul“ era drept, fără pante, apoi 
începu să urce pe coame din ce în ce mai înalte 
Vîntul mătura zăpada măruntă, formînd nămeţi pe 
care săniile erau trase ca pe nisip. Era o muncă isto- 
vitoare ; schiurile lor nu alunecau pe o asemenea 

suprafaţă, iar bețele se afundau în adincul pulberii 
de zăpadă aşternută în straturi. Pe astfel de por- 
tiuni, hamurile de fringhie ale săniilor tăiau dureros 
umerii. 

Pe scala termometrelor cu mercur, luate de expe- 
diţie, nu fuseseră trecute gradaţiile sub 30° C, de- 
oarece nimeni nu se aștepta ca la sfîrșitul verii să 
fie o temperatură prea coborită. Dar seara, după 
apusul soarelui, mercurul termometrelor cobora 
mult mai jos de ultima gradaţie. Într-una din zile la 
culcare, Nansen a pus, pentru experienţă, sub pernă, 
un termometru cu spirt. Spre dimineaţă coloana de 
spirt coborise sub ultima diviziune a scalei: minus 
treizeci și şapte grade. 

După un dejun sumar, începeau de îndată munca 
obișnuită : trasul săniilor prin pustiul alb. După 
cîteva ore se făcea un scurt popas și fiecare primea 
cîte un baton de carne presată. Apoi mai înaintau 
cîteva ore, pînă la prînz, pe care-l consumau cît mai 
în grabă. Nu era greu să termine repede masa cînd 
porțiile de prînz erau atit de reduse ! Erau minuţios 
drămuite pe un cîntar minuscul. Şi drumul dura pînă 
seara tirziu, cu întreruperi doar pentru o scurtă 
odihnă. Refacerea organismului răminea doar pe 
seama invariabilului baton de came uscată. 

Ceasurile de seară, petrecute în cort, erau cele 
mai plăcute din cursul celor douăzeci și patru de 
ore. Atunci se așezau pe sacii lor, în jurul vasului 
în care fierbea apa, și în așteptarea mesei se încăl- 
zeau la lampa de spirt. Nansen, cu tot frigul și obo- 
seala, era veșnic voios; clipele astea din cort pă- 
reau să-i spună: 


Rămas în urmă, greul l-am uitat... 
Cuib drag, ne-ai fost refugiu şi palat. 


Cînd din căni se ridica aburul supei fierbinţi, își 
cîntăreau porţiile de pîine și aprindeau un muc de 
lumînare, uitau toată truda şi se socoteau cei mai 
fericiţi dintre muritori. 

E drept însă, mai mult ca orice, călătorii sim- 
teau în permanență o cumplită lipsă de grăsimi. 
Din cauza unei regretabile neînţelegeri, expediția 
n-a dispus decît de o foarte redusă cantitate de gră- 
simi. lar datorită uriașelor eforturi fizice și a tem- 
peraturii atit de joase, nevoia de grăsime a orga- 
nismului a devenit și mai mare. Într-una din zile 
Sverdrup l-a întrebat pe Nansen : 

— Ce părere aveţi, mi-ar face rău dacă aș bea 
unsoarea de cizme ? Doar e făcută cu ulei de in... 

Şi a fost foarte mîhnit de remarca lui Nansen: 

— Mă îndoiesc că ar fi un lucru înţelept. 

Mai era ceva: îi chinuia o sete cumplită. Apă 
puteau dobîndi numai topind zăpada din bidoanele 
de tinichea. Bidoanele umplute cu zăpadă erau 
puse pe piept, dar nu aveau răbdarea să aștepte 
pînă se va topi în întregime la căldura corpului și 
bînd picătură cu picătură, pe măsură ce se topea, 
nu reușeau niciodată să-și potolească setea cum 
trebuie. 

Tutunul îl preţuiau aproape deopotrivă cu gră- 
simile și apa. Luleaua de duminică o fumau așa 
fel încît să prelungească plăcerea cît mai mult. La 
început fumau tutunul, apoi cenușa, apoi lemnul 
lulelei. Dar cum nu le ajungea pentru toată săp- 
tămîna, au început să bage în pipă frînghie smo- 
lită. Tutunul de mestecat a fost înlocuit tot cu friîn- 
ghie smolită. Pînă şi rezistentul Nansen nu s-a 
putut abține într-o zi și a încercat să o mestece, 
dar a scuipat-o de îndată. A constatat însă că în 
timpul mersului e bine să mesteci așchii de lemn, 
pentru că menţin salivația gurii și astimpără parcă 
setea. Cele mai gustoase i s-au părut așchiile de 
schiuri canadiene, făcute din lemn de măslin. El 
și Sverdrup și-au mestecat aproape în întregime 
schiurile canadiene. 

Nansen se ocupa în permanenţă de stabilirea 
direcţiei pe care trebuia s-o urmeze expediţia. Di- 
mineața măsura înălțimea soarelui la orizont pen- 
tru determinarea longitudinii, iar la amiază — a 
latitudinii locului în care se aflau. Nu era de loc 

ușor să efectuezi asemenea măsurători, căci tre- 
buia să răsucești șuruburile teodolitului cu dege- 
tele goale, în ger și viscol. Cu toate acestea măsu- 
rătorile se făceau întotdeauna foarte precis. 

Conducătorul expediției dădea dovadă de o te- 
nacitate nemaiintilnită în urmărirea scopului pro- 
pus. Nimic nu putea să-i înfrîngă voința de oţel. 
Și totuși nu era ciîtuși de puţin pedant în vreme 
ce-și realiza ţinta : Dovadă este faptul că deși por- 
nit de multe zile pe drum, Nansen a schimbat ca- 
tegoric itinerariul întregii expediţii. De ce? 

Conform planului inițial, punctul terminus al 
itinerariului ar fi trebuit să fie Christianshaab, care 
se afla la o distanţă de șase sute de kilometri de ţăr- 
mul răsăritean. 

Urmînd direcţia către Christianshaab mergeau 
cu vîntul în faţă, un vînt foarte puternic care nu 
numai că îngreuna înaintarea oamenilor, dar su- 
flind drept în faţă, nu permitea utilizarea pînzelor. 
Da, a pinzelor pe care inventivii călători le con- 
fecţionaseră din materialele avute la îndemiînă și 
pe care le fixaseră pe săniile lor. În felul acesta, 
utilizînd. puterea vîntului, își ușuraseră considerabil 
munca istovitoare. 

După calculele lui Nansen vîntul potrivnic pu- 
tea să se menţină multă vreme și nu le-ar fi permis 
să ajungă la Christianshaab pînă la jumătatea lunii 
septembrie, cînd plecau ultimele vase spre Dane- 
marca, caz în care se vedeau nevoiți să-și petreacă 
iarna în Groenlanda. 

Ceva mai la sud de Christianshaab este situată 
colonia daneză Godthaab, iar pînă la ea distanţa 
este cu o sută treizeci de kilometri mai scurtă 1 
Și-apoi, cotind într-acolo, puteau nădăjdui că vor 
avea un vînt favorabil. E drept că pe o mare por- 
ţiune a acestui drum pămîntul era dezgolit, și deci 
nu puteau folosi săniile. Pe de altă parte, pe-o dis- 
tanță de vreo sută de kilometri înainte de Godthaab 
trebuiau ocoliți munţii înalţi, care măreau fiordu- 
rile adînc intrate în continent. 

F. Nansen 
student. 


F. Nansen în laboratorul muzeului din Bergen. 


Gheţari prăbușşiţi în mare la țărmul Groenlandei. 


Şi totuși, la o cercetare mai amănunţită a argu- 
mentelor „pentru“ şi „contra“, Nansen a hotărît să 
modifice itinerariul inițial al expediției. Un argu- 
ment extrem de puternic.în favoarea acestei hotă- 
rîri a fost și faptul că ghețurile continentale din 
direcția coloniei Godthaab nu fuseseră încă cerce- 
tate de nimeni. De aceea datele despre ele erau 
noi și prezentau un mare interes științific, pe cînd 
regiunea Christianshaab de mult fusese vizitată și 
descrisă de Nordenskjoeld. 

Într-adevăr graţie vîntului favorabil săniile îna- 
intau destul de repede spre Godthaab. Uneori însă 
vîntul se întețea, transformîndu-se în furtună și 
viscol. Furtuna o dată dezlănţuită nu se liniștea 
multă vreme, silindu-i să se adăpostească în cort 
şi să se afunde mai adînc în sacii de dormit. Dar 
de-abia se potolea vintul, și călătorii își dezlegau 
cortul îngropat de troiene continuîndu-și mai de- 
parte drumul către țărmul apusean. 

La 17 septembrie se împlineau exact două luni 
de cînd expediţia părăsise vasul Jason. S-a întîm- 
plat ca în ziua aceea rația de mîncare să conţină 
și unt — eveniment care făcea întotdeauna să 
crească buna dispoziţie generală. De altfel, era și 
prima zi cînd, în interiorul cortului, pereţii nu erau 
acoperiţi de o brumă groasă. În timpul micului de- 
jun au auzit cu toții, deodată, ciripit de păsări. Iar 
curînd după aceea, cînd începu obișnuitul drum cu 
săniile, apăru în zbor o păsărică polară asemenea 
celei care pe țărmul răsăritean le trimisese ultimul 
salut al pămîntului ; de data aceasta părea că-i în- 
timpină voioasă: „Bine aţi venit pe țărmul apu- 
sean |“ 

În curînd semnele prevestitoare de bucurie s-au 
adeverit. După cîteva etape de drum, călătorii au 
zărit la orizont un punct întunecat. Laponul Balto, 
care avea ochiul foarte ager, strigă primul: „Pă- 
mînt !“. Era un munte iar în spatele lui apărea un 
altul, 

Fură cuprinși cu toţii de un adevărat delir de 
bucurie : în sfîrșit, aveau în fața lor pămîntul acesta 

pentru atingerea căruia n-au cruțat nici un efort. 
Furtuna, care se dezlănţuise între timp, învăluise 
virfurile munţilor, dar nu putu stinge și bucuria din 
sufletele lor. Cu toate rafalele șuierătoare ale vi- 
forniţei, călătorii se îndreptară cu mare grabă în 
întîmpinarea pămîntului. 

Căzind pe ridicături mai înalte, prăbușindu-se 
și căţărîndu-se din crăpături, fără popasuri pentru 
odihnă, înaintau necontenit către apus. Se lăsase 
noaptea, dar ei continuau să meargă. Nansen îi 
călăuzea mergind în frunte și sondînd terenul cu 
băţul. Crăpăturile înguste nici nu le lua în seamă. 
Dar gura întunecată a unei crevase adinci în gheaţă 
îl făcu să se oprească. Abia atunci dădu dispoziția 
să se facă popas, pentru ca locul primejdios să-l 
poată ocoli de îndată ce s-or ivi zorile. 

Ziua trecuse într-o asemenea agitaţie și bucu- 
rie, încît abia la culcare simţi Nansen durerea pu- 
ternică din amîndouă mîinile ; îi erau degerate. Iar 
în dimineața următoare mai descoperiră și altă ne- 
norocire : uitase în ajun să întoarcă ceasul. Cul- 
mea că și Sverdrup uitase; ce necaz! Determi- 
area exactă a longitudinii locului devenise impo- 
sibilă. 

Dar pe optimistul Nansen părea că nimic nu-l 
mai putea întrista. Iată cum descrise el dimineaţa 
aceea : „Cînd am scos capetele prin deschizătura 
cortului, în fața noastră se întindea pămîntul sub 
înfățișarea unor culmi de munte. Ce priveliște mi- 
nunată |... vîrfurile munților erau ninse cu zăpadă 
proaspăt căzută, iar între ele se căscau întunecate 
prăpăstii adinci. Presimțeam cu toții că jos, în adin- 
cimile acelea trebuiau să fie fiordurile, dar încă nu 
se vedeau. 

În dimineaţa aceea ne-am luat gustarea liniștiți 
și fără grabă, am fiert ceaiul și am mîncat caș- 
caval de capră cu galete de ovăz. Chiar și Ravnu 
radia de bucurie, spunea că simte miros de pămînt 
dezgolit şi de mușchi.“ | 

Dar nu zăboviră mult să-și analizeze micile 
bucurii. După masa „sărbătorească“ au reluat cu 

rivnă marșul. Vintul se potolise așa încît fură ne- 
voiţi să se înhame la sănii. Către seară se stirni o 
furtună cu grindină care le biciuia fețele în vreme 
ce vintul smucea săniile într-o parte şi alta. A doua 
zi se porni din nou să ningă. Era o zi mai grea de 
mers, deoarece dispăruse orice vizibilitate și gheaţa 
era brăzdată de crăpături, deseori de netrecut. 

Însă chiar și în asemenea condiții Nansen găsi 
prilej de bucurie. Într-o zi el, Sverdrup și Chris- 
tiansen, legindu-se cu funii, ieșiră să facă o recu- 
noaștere a terenului. Printre crestele ascuţite aco- 
perite de zăpadă zări o groapă mică întunecată. 
„Să fie apă?” se gîndi Nansen, și înainte de a le 
spune și tovarășilor de drum, pipăi suprafaţa gropii 
cu băţul. Da, era apă! 

„Bucuria noastră nu cunoștea margini, scrie 
Nansen. Ne-am aruncat pe zăpadă, lipindu-ne gurile 
de apă și am început să bem. Atît de mult suferi- 
sem de sete, amăgită doar cu picăturile de apă ce 
se topeau din zăpadă, încît era o delectare să bei 
cît îți poftea inima... Seara aceasta în care pentru 
prima oară în tot cursul expediției pe gheaţa 
continentală am băut pe săturate, n-o vom uita 
niciodată |” di 

Călătorii pășeau pe pămînt din ce în ce mai 
entuziasmați. De cum au simțit terenul stîncos sub 
picioare și-au scos de îndată de pe tălpi cuiele de 
care se folosiseră pentru mersul pe gheaţă. Și „cu 
ușurința unor reni care zburdă“ începură să alerge 
pe pămînt. În sfîrșit, lăsaseră în urmă îngrozitoarea 
carapace a gheții continentale. În față se așternea 
pămîntul dezgolit, brăzdat de văi — drumul spre 
mare... Nansen scrie despre acest moment : „Nu se 
poate exprima în cuvinte ce înseamnă să simţi sub 
picioare pămînt și pietre, să ai senzaţia dulce că 
pasul ţi se afundă în lăstărișul verde... Pentru prima 
oară în decursul călătoriei ne-am culcat pe iarba 
înaltă și moale. Ne-am întins trăgind în piept cu 
nesaț aerul proaspăt de munte în care simțeam 
minunate adieri ce aduceau cu rășina din pădurile 
mari de brad. Mireasma aceasta era răspîndită de 

o plantă care crește prin locurile acelea. În față 
cortului am făcut un foc mare. După masa de seară 
fumătorii și-au umplut pipele cu mușchi și s-au 
întins în jurul focului care ardea, ca să simtă din 
plin bucuria că toate suferințele îndurate pe gheţu- 
rile Groenlandei erau de domeniul trecutului. Era 
o noapte minunată...“ 

Munţii înalţi cu văi prăpăstioase îngreunau dru- 
mul. mai departe. Puținele rezerve de alimente ale 
expediției erau pe sfirșite. Trebuiau să se gră- 
bească. Nansen hotărî să riște împreună cu Sver- 
drup să treacă peste fiord la Godthaab ca de acolo 
să trimită de urgenţă alimente. 

Expediția nu dispunea de un vas potrivit pen- 
tru o asemenea călătorie pe apă. Dar ce putea să-l 
oprească pe un om ca el care atunci cînd lua o 
hotărîre nu se lăsa pînă n-o vedea împlinită ? 

Pe loc porniră să întocmească o barcă specială : 
două prăjini de lemn de bambus și un băț de schi 
serviră drept schelet pentru corpul bărcii. Coastele 
le făcură din nuiele groase de salcie iar bordajul 
din dușumeaua cortului. Deși principala unealtă 
fusese doar toporul, iar pînza aspră o cususeră cu 
degetele neapărate de degetar, reușiră totuși să-și 
înjghebeze barca într-o singură zi. 

Era o bărcuță nearătoasă, scurtă și lată, care 
semăna cu o broască ţestoasă. În schimb putea ține 
pe suprafaţa apei două persoane și putea să înain- 
teze cu ajutorul vislelor făcute din crengi de sal- 
cie, în formă de furci, îmbrăcate în pînză groasă 
impermeabilă. Cele mai proaste erau banchetele 
bărcii, foarte înguste și tari: unul făcut din tri- 
piedul teodolitului, iar celălalt din bețe subțiri de 
bambus. Nansen afirma că erau cele mai înguste 
scaune din toate scaunele pe care i-a fost dat să se 
așeze vreodată, din care cauză, în foarte scurt 
timp o anumită parte a corpului a avut mult de 
pătimit. 

Minuscula „coajă de nucă“ abia se strecura prin- 
tre valurile mari și repezi, înfruntînd cu greu vîntul 
aspru care sufla din faţă. Totuși se apropia, deși 

încet, de țelul sfint al tuturor visurilor: țărmul 
apusean. Nansen era într-o dispoziție minunată şi 
își lăuda cu umor șubreda lui bărcuţă : „nici o pică- 
tură de apă nu pătrunde în ea, afară de cele care 
țîșnesc prin fund“. În vreme ce barca plutea Nan- 
sen împușcă șase pescăruși mari, albaștri. Îi jumu- 
liră degrabă fierbîndu-i într-o oală. În sfîrșit, după 
atita subalimentare reușiră să se sature și ei din 
plin. Întrebat după aceea dacă păsările fuseseră 
bine curățate, Sverdrup răspunse: 

— Să spun drept, nu știu; am văzut că Nansen 
a scos ceva din ele, probabil că niște maţe; cele- 
lalte au mers în supă. Dar ceva mai bun n-am mîn- 
cat niciodată. 

Nansen împărtășea în totul părerea tovarășului 
său de drum. Merită să fie citate în întregime cu- 
vintele lui, ce-l caracterizează admirabil, pe acest 
om cu sufletul atît de pătruns de poezia vieţii încît 
greutățile și vitregiile ei rămîneau totdeauna în 
umbră : „Sfirtecam păsările cu dinţii și cu unghiile, 
și curînd, primele două fierte în oală, le devorarăm 
cu capete, cu gheare și tot ce mai aveau. Apoi am 
trecut la celelalte două, însă de data asta cu mai 
mult calm. Fierserăm și supa. Și astfel puteam 
simți din plin savoarea vieţii, acum cînd aurora 
boreală, de o intensitate neobișnuită, eclipsa lumina 
focului nostru. Pilpîia înflăcărată și dinspre nord și 
dinspre sud, iar deodată într-un viîrtej amețitor 
inundă tot cerul suind și adunîndu-se în înaltul 
bolții ca un uriaș mănunchi de foc ce se rotea. 
Ochii ne fură orbiți de o lumină puternică. Dar 
iată că văpaia de foc începu să pălească și se stinse 
treptat, lăsînd în urmă doar cîteva nebuloase cu 
o lumină mată, ce pluteau pe cerul smălţuit de 
stele. Rămaserăm amîndoi uluiți: o asemenea 
auroră boreală nu mai văzusem nici înainte și nici 
după aceea. Jos, sub noi, se zărea întunecat fiordul 
liniştit.” 

Plutirea pe apele fiordului a ținut cîteva zile. 
Au fost cele mai frumoase zile din tot timpul călă- 
toriei, căci ținta era aproape. Şi asta era de ajuns 

pentru a crea buna dispoziţie. Pe de altă parte lua- 
seră sfîrșit şi lipsurile, şi chinurile foamei. Încre- 
derea în sfîrşitul apropiat al expediției i-a hotărît 
să pună capăt asprului regim de economii la ali- 
mente și... să se hrănească pe săturate cu pescăruși. 
Nansen nu contenea cu laudele la adresa delicioa- 
sei supe de pescăruși, care, după spusele lui, este 
„incomparabilă“ cu oricare alta și atît de substan- 
țială, încît, înghițind litri întregi de fiertură con- 
centrată, puterile creșteau văzînd cu ochii. 

La începutul lui octombrie se petrecu și eveni- 
mentul mult așteptat: barca de salcie a celor doi 
călători se apropie de capul Godthaab. Din casele 
de pe țărm alergară îndată localnicii, în cea mai 
mare parte femei eschimoase. Nici nu le venea să-și 
creadă ochilor cînd văzură jalnica ambarcaţie cu 
doi oameni albi. Nu înțelegeau cum de au putut 
acești oameni să înfrunte furtuni şi valuri într-o 
asemenea albie. 

Eschimoșii îi primiră prietenos pe cei doi călă- 
tori. Apoi se apropie de ei un tînăr european, îm- 
brăcat în haine de eschimos. Luîndu-i pe cei doi 
sosiți drept englezi naufragiaţi, li se adresă în en- 
gleză cu accent danez. Nansen îi răspunse în 
daneză, explicîndu-i apariţia lor atît de neașteptată 
și surprinzătoare, 

Nu se iînșelase ; era într-adevăr un danez, func- 
ționar al agenţiei comerciale din Godthaab. 

— Cînd pleacă de aci vreun vas pentru Eu- 
ropa ? a fost prima întrebare pe care i-a pus-o 
Nansen. 

— Vail trebuie să vă miîhnesc, răspunse da- 
nezul. Ultimul vapor a plecat acum cîteva luni. În 
Groenlanda nu există în momentul de față nici un 
vas pe care ați putea pleca. De altfel, în sud, la 
Ivigtut, s-ar putea să mai fie.Fox, care se pare că 
trebuie să plece pe la mijlocul lui octombne. 

— Şi e departe pînă la Ivigtut ? 

— Patru sute de kilometri... N-ajungeţi la timp | 

Se spulbera ultima nădejde a lui Nansen de a 
se înapoia în patrie în același an, nădejde care-l 

susținuse în clipele istovitoare ale expediției cînd 
visa cu ardoare odihna de pe vapor ! Înseamnă că 
vor fi nevoiţi să petreacă la Godthaab o iarnă 
lungă, iar rudele şi prietenii din patrie, neprimind 
nici o veste, vor crede că expediţia a eșuat și echi- 
pajul a pierit. 

La Godthaab se aflau cinci case de tip european, 
cîteva colibe de eschimoși şi o biserică. Întreaga 
populaţie a acestei mici colonii alergă degrabă să 
întîmpine călătorii sosiți pe neașteptate. Erau salu- 
taţi ca niște oaspeţi dragi. Răsună chiar și o salvă 
de salut trasă de tunuri vechi care cine știe prin 
ce soartă ajunseseră pe țărmul acela uitat de lume. 

— În bubuitul tunului ne-am luat rămas bun de 
la civilizația europeană, și tot în bubuit de tun 
ne-am întîlnit din nou cu ea. Bubuitul tunurilor să 
fie oare simbolul civilizaţiei noastre ? S-ar părea 
că da! remarcă Nansen cu ironie amară. 

Ce plăcere neînchipuită să te speli cu săpun și 
apă fierbinte, să-ți pui haine curate! Totul predis- 
punea la odihnă. Dar conducătorul expediției nu 
rămase inactiv : în ciuda împrejurărilor nefavora- 
bile, el hotări să încerce a stabili o legătură cu 
căpitanul vasului Fox. Şi-apoi trebuia să trimită cît 
mai degrabă alimente tovarășilor săi de drum 
rămași în golful Amerlik. 

Deocamdată nici una nici alta nu era cu pu- 
tință, căci se stîrnise un vînt atit de puternic, încît 
nici un eschimos nu cuteza să înfrunte marea în 
caiacul lui ușor. Abia în ziua următoare se oferi 
un eschimos să ducă o scrisoare la Ivigtut. Scri- 
soarea transmitea căpitanului de pe Fox rugă- 
mintea lui Nansen de a lua pe bordul vasului expe- 
diţia de la Godthaab, sau cel puţin să comunice 
în Norvegia că țărmul apusean al Groenlandei a 
fost atins cu bine. 

Deși vremea continua să se menţină neschim- 
bată, doi oameni îndrăzneţi primiră, în sfîrşit, să 
ducă alimentele la Amerlik. Prevenitori, colonia- 
liștii din Godthaab adăugară la această încărcătură 
tot felul de bunătăţi. Iar Nansen, pe lingă toate 

cele de trebuinţă, îi trimise laponului Balto o pipă 
de porțelan și un funt întreg de tutun, pe care i le 
promisese într-o zi, voind să-l întremeze în vederea 
unei etape grele. 

Au trecut şaisprezece zile pină ce membrii 
expediției să se poată aduna din nou laolaltă la 
Godthaab. Nansen i-a întîmpinat cu nespusă bucu- 
rie pe tovarășii săi de expediţie. Oare și el, cu atit 
de puţin timp în urmă, să fi arătat la fel de istovit, 
de murdar și cu părul sălbăticit ? 

Neajunsurile călătoriei fuseră repede uitate. 
Zilele treceau pe negiîndite ; îi îngrijora doar întir- 
zierea ştirilor de la căpitanul vasului Fox. Ajun- 
sese oare la Ivigtut eschimosul trimis acolo? 
Reușise să mai prindă vaporul? Și dacă vaporul 
nu plecase, ce-a răspuns căpitanul: va lua cu 
dînsul expediţia ? 

Răspunsul veni ca o dezamăgire: eschimosul 
reîntors anunţă că ajunsese la Ivigtut în ultima 
clipă, cînd Fox ridica ancora. Căpitanul nu voise 
să riște o cursă suplimentară spre nord, la Godt- 
haab, pe vreme de toamnă tirzie, pentru că nu 
cunoștea ruta navigabilă iar noaptea polară deve- 
nea tot mai întunecoasă. Și Fox plecase... 

Le rămînea o singură mîngiiere : vasul va duce 
în patrie știrea că expediţia s-a încheiat cu succes 
și toți membrii ei sînt sănătoși și au un moral bun. 
Prin urmare, aveau să petreacă în Groenlanda cel 
puţin o jumătate de an. 2 


NUMAI OM DE ȘTIINȚĂ ? NU! 


Şi ei se bucură de viaţă și natură, dar 
sîngerează sub călcîiul nostru de fier. 
F. NANSEN 


Ce aport a adus expediția din Groenlanda 
ştiinţei ? 

S-au obţinut în sfîrşit date demne de încredere 
în legătură cu partea centrală a acestei uriașe 
insule. Legenda despre existența în centrul platou- 
lui a unui pămînt cu climă caldă, acoperit cu 
păduri și, poate, chiar locuit, a fost cu totul spulbe- 
Tată. În realitate, în interiorul insulei clima s-a 
dovedit a fi și mai aspră decît de-a lungul țărmuri- 
lor mării, iar teritoriul lipsit de vegetaţie și 
nelocuit, 

A fost întocmită pentru prima oară o hartă 
exactă a vastei întinderi dintre ţărmul răsăritean și 
cel apusean al Groenlandei. Relieful ținutului, 
lumea vegetală și, ceea ce este foarte important, 
caracterul formării gheții, toate acestea au încetat 
de a mai fi simple presupuneri. Știința a dobindit 
date veridice și asupra părţii centrale a ţării, în 
jurul căreia se creaseră cele mai fantastice presu- 
puneri. 

Dar acestea n-au fost singurele merite ale expe- 
diției lui Nansen. De fapt tînărul savant a descope- 
rit Groenlanda, pentru restul lumii, și sub un alt 
aspect, oarecum neașteptat. Smulgînd naturii tai- 
nele ei, el nu s-a limitat la scopuri științifice de 
interes restrîns. Datorită lui Nansen lumea a aflat 
adevărul și despre viaţa acelora care pînă atunci 

erau consideraţi drept „sălbatici”, primitivi. Unii 
europeni (se găseau și dintre aceștia !) se îndoiau 
chiar şi de origina lor omenească. 

Eschimoșii... 

Nu se ştie cînd a apărut în Groenlanda acest 
popor mic. În orice caz asta s-a întîmplat în vre- 
muri îndepărtate. Descoperirea unor obiecte şi 
unelte de vînătoare antice permit să se presupună 
că încă din timpurile preistorice eschimoșii trăiau 
în nord, în preajma fiordului Wmanak, iar mult 
mai tîrziu s-au stabilit în partea de sud a ţării. 

În al nouălea deceniu al secolului trecut, pe 
coasta apuseană a Groenlandei se numărau în total 
aproximativ zece mii de eschimoși, iar pe cea răsă- 
riteană, lîngă Angmagslik, ceva mai mulţi de cinci 
sute. Cu fiecare an numărul lor scădea neîncetat. 
Poporul era pe cale de dispariţie. 

În timpul șederii sale la Godthaab, Nansen a 
studiat temeinic traiul și caracterul eschimoșşilor 
groenlandezi și a scris o carte despre ei. Anticipînd 
puţin, trebuie să spunem că această carte veridică, 
pasionantă, a stirnit în Europa o reacţie furtunoasă. 
Nici nu e de mirare | Autorul ei pleda întru apăra- 
rea unui popor care piere din cauza cruntei exploa- 
tări a colonizatorilor europeni. 

Pe pămiînt, scria Nansen, bunurile vieţii sînt 
repartizate în mod inegal. Sînt oameni pentru care 
e de ajuns să fi sădit în tinereţe un arbore de piine, 
ca să fie puși la adăpost de greutăţi o dată pentru 
totdeauna, în vreme ce alții sînt nevoiţi să tru- 
dească din greu o viață de om pentru a-i smulge 
naturii vrăjmașe doar niște biete fărîmituri cu care 
să-și ţină zilele. Eschimoșii sînt unul din aceste 
popoare : ei se găsesc în avanposturile omenirii, 
în lupta permanentă a omului cu natura. 

Eschimoșii din Groenlanda trăiesc pe un pămînt 
pe care ceilalţi îl dispreţuiesc. În lupta grea pentru 
existenţă ei au învăţat să facă o mulțime de lucruri, 
pentru alţii imposibile. Acolo unde pentru ceilalți 
oameni condiţiile de viaţă se termină, pentru eschi- 
moși abia începe viața. Ei s-au obișnuit cu locul 

lor natal, îl îndrăgesc, considerîndu-l drept singu- 
rul în lume în care pot trăi adevărații oameni. 

După părerea lui Nansen groenlandezul este 
omul cel mai cumsecade din câți a creat natura“ 
bunătatea, caracterul pașnic și sociabil, sînt trăsă- 
turi inerente firii lui. Totdeauna gata să fie în cele 
mai bune relaţii cu toată lumea, evită să aducă 
cuiva vreo jignire, fără să mai vorbim de ocările 
grosolane. Nu-i place să contrazică oamenii, chiar 
cînd ştie că ceea ce i s-a spus nu e cu totul exact. 
În orice caz, el ripostează celui care i-a spus un 
neadevăr' ori vreo exagerare într-un fel cît mai 
delicat cu putinţă și se străduiește să ocolească 
adevărul, cînd crede că acesta nu este pe plac celor 
de faţă, alegînd termeni vagi, chiar dacă nu este 
vorba decît despre vreme. 

Dar, scrie Nansen, au apărut europenii. Necu- 
noscînd și neînţelegînd acest popor și nevoile lui, 
primul lucru pe care l-au făcut a fost de a le im- 
pune religia lor, de a distruge obiceiurile și tradi- 
tiile indigene, fără să le dea nimic în schimb, 
Misionarii europeni vroiau să-i convertească pe 
eschimoșşi la creștinism, fără să bănuiască măcar 
că poporul acesta liber, de vînători, poseda și prac- 
tica doctrina carității şi a iubirii aproapelui mult 
mai deplin decît naţiunile creștine. 

Nansen nu-i idealiza nicidecum pe eschimoși, 
atunci cînd opunea bunătatea lor lăcomiei colonia- 
liștilor europeni. Şi fireşte, aroganțţii colonialiști 
s-au simțit lezaţi de afirmația lui că printre groen- 
landezii băștinași, a-ţi ajuta aproapele în nevoie 
cînd ai cu ce, era considerat o obligaţie de la sine 
înțeleasă. În vremuri de foamete, groenlandezii 
îndurau laolaltă lipsurile. În Groenlanda nu s-a în- 
tîmplat vreodată ca unii să huzurească, în vreme 
ce alţii sînt în nevoie, pe cînd în societatea euro- 
peană un asemenea fenomen se întilnește la fiecare 
pas. Și nu o dată se întîmplă ca magaziile colonia- 
liștilor europeni să fie înțesate cu de toate, iar 
groenlandezii să moară de foame. 

Ca la orice popor de vinători, și la eschimoși, 
noțiunea de proprietate individuală era destul de 
limitată. Prin proprietatea particulară se putea 
înțelege doar vreun caiac ori vreo unealtă de vină- 
toare sau pescuit. Toate aceste obiecte aparţineau 
vînătorului și nimeni nu încerca să și le însușească. 
În schimb, la eschimoși nu exista noţiunea de pro- 
prietate privată asupra pămîntului și nu-și puteau 
închipui certurile pentru împărţirea lui. 

Și iată ce convingere a dobindit Nansen în 
această privinţă : „Europenii se conduc după prin- 
cipiul că un simţ de proprietate bine dezvoltat este 
prima condiţie a civilizaţiei. Ar constitui aceasta 
o binefacere pentru eschimoși ? La această între- 
bare unii ar răspunde poate printr-un șovăielnic 
«da !» ; în ceea ce mă privește însă, eu răspund 
fără nici o șovăială «nul». Și adaugă: Legile de 
bază ale societăţii groenlandeze sînt extrem de 
apropiate de adevăratul socialism, transpus în 
viaţă.“ 

În cartea sa despre Groenlanda, tînărul savant 
și-a exprimat cu tărie și convingere concepţiile 
radicale ; pentru orientarea lui progresistă, sînt 
semnificative și alte opinii exprimate aici. 

„Dacă judecăm după modul cum se comportă 
de obicei europenii cu triburile băștinașe din 
Africa şi din alte ţinuturi, după cum se vede, jefui- 
rea popoarelor străine face casă bună cu morala 
europeană... Marala eschimoșilor este în multe pri- 
vințe superioară celei existente la majoritatea so- 
cietăților europene. Amintesc doar de iubirea lor 
plină de abnegaţie faţă de aproape și de faptul că 
sînt oricind gata să-și vină în ajutor unul altuia; 
în societatea noastră, în genere, nici nu poate fi 
vorba de aşa ceva.“ 

Criticînd cu asprime comportarea europenilor 
în Groenlanda, Nansen constată că totuși cu eschi- 
moșii ei se purtau mult mai blind decît cu alte po- 
poare supuse „experienţelor civilizatoare“. Cu toate 
acestea relaţiile „civilizatorilor“ cu populaţia locală 
sînt caracterizate de fapte ca acestea: în coloniile 

daneze, în sudul Groenlandei, indigenilor lì să 
interzicea să ţină cîini, care le erau strict necesari, 
numai pentru că aceştia deranjau caprele aparţi- 
nînd cîtorva familii europene. La fel proceda și 
misionarul din așezarea respectivă. 

Groenlandezii, afirmă Nansen, sînt un popor 
blind, răbdător. Odată, un european care locuia la 
Godthaab, a trimis niște femei eschimoase să co- 
sească finul pe cîmpiile de lingă fiordul Amerlik. 
Femeile întirziau să se întoarcă și nimeni nu-și 
închipuia ce s-a întîmplat cu ele. În sfîrşit s-au 
înapoiat. „Ce ați făcut atita vreme la Amerlik ?” 
le-au întrebat ceilalţi. „Cînd am ajuns acolo, iarba 
era încă atit de măruntă încît a trebuit să aștep- 
tăm să crească“, au răspuns ele. 

„Exact cu aceeași răbdare își așteaptă groen- 
landezii și apropiata lor pieire, încheie Nansen cu 
amărăciune relatarea acestei întîmplări. Sînt un 
popor tare răbdător.“ 

„Ce folos a adus groenlandezilor civilizaţia 
europeană ?“ se întreabă Nansen. Și în răspunsul 
ce-l dă se întrezărește un grăunte ai viitoarei lui 
filozofii umaniste, 

La prima vedere ar putea să pară că europenii 
au adus poporului care trăia, de fapt, în epoca de 
piatră, multe înlesniri de natură să le ușureze lupta 
grea pentru existență. În realitate s-a întîmplat 
tocmai invers. Majoritatea înlesnirilor aduse „,săl- 
baticilor“, departe de a le folosi — le-au fost de-a 
dreptul dăunătoare. 

Armele de foc? Nu, spune Nansen, puștile nu 
i-au ajutat pe vînători, căci tentaţi de cîștigul ime- 
diat, au mers către o rapidă exterminare a renilor. 
Pe fîșia îngustă de pămînt pustiu care se-ntinde 
de-a lungul țărmului apusean, erau decimaţi anual 
nu mai puţin de şaisprezece mii de reni. Și de fapt 
le jupuiau doar pielea, cumpărată de europeni pe 
o nimica toată, iar carnea o aruncau. Ca urmare a 
unor vinători atît de sălbatice, renii au fost exter- 
minați aproape în întregime. Același lucru s-a 
întîmplat și cu focile: datorită armelor de foc tur- 

mele de ioci, odinioară nenumărate, au ajuns să 
fie atit de rare. 

Un rău ireparabil l-au adus eschimoșilor şi 
unele mărfuri europene cum sînt tutunul și alcoo- 
lul. Au apărut apoi și boli pe care groenlandezii nu 
le cunoșteau în trecut: tuberculoza și sifilisul. 

Activitatea europenilor în Groenlanda a avut 
ca rezultat declinul și degenerarea populaţiei 
locale. Singura „răsplată“ a fost introducerea for- 
mală a creștinismului. Se pune întrebarea: oare 
această binefacere nu este prea scump plătită? 
exclamă Nansen. 

Și nu încolţește oare, chiar și în conștiința celui 
mai pătruns credincios, îndoiala, făcîndu-l să se 
întrebe dacă creștinismul este într-adevăr o bine- 
facere pentru popor, atunci cînd trebuie s-o plă- 
tească cu preţul întregii sale bunăstări ? 

„„Și se mai pune o întrebare : este oare mai de 
invidiat situația unui eschimos creștin numai cu 
numele, dar care nu are posibilitate să-şi între- 
țină familia, ori cu o sănătate șubredă și care se 
afundă din ce în ce mai mult în mizerie, decit situa- 
ţia unui eschimos-păgin, care trăiește în „beznă 
spirituală“, dar care poate să-și întrețină familia, 
are o sănătate de fier și este pe deplin mulțumit 
cu viaţa lui ? 

Dacă eschimosul ar avea posibilitatea să-și 
apere cu adevărat interesele, i-ar înălța lui Dumne- 
zeu o rugă fierbinte : „Doamne, apără-mă de prie- 
teni, că de vrăjmași mă apăr singur!“ 

Reflectind la consecinţele civilizației europene 
asupra poporului Groenlandei, Nansen a tras con- 
cluzii pline de amărăciune. Deși europenii s-au 
purtat cu eschimoșii mult mai blînd și cu mai multă 
cruţare decît se poartă de obicei cu băștinașii din 
colonii, eschimoșii sînt totuși sortiţi pieirii. 

„Oare aceasta nu constituie pentru noi un aver- 
tisment serios ? Dacă ne uităm și la celelalte po- 
poare primitive, nu vom constata oare că rezulta- 
tele contactului cu civilizația europeană și cu creș- 
tinismul sînt aceleași pretutindeni ? 

Ce s-a întimplat cu indienii din America ? Ce au 
devenit mexicanii, odinioară atît de mîndri, sau 
incașii din Peru ? popor atit de înzestrat. Unde sînt 
indigenii Tasmaniei şi popoarele băștinașe ale 
Australiei ? Curînd nu va mai exista nici unul ca 
să-și înalțe glasul acuzator împotriva acelora ce 
le-au adus pieirea. Dar Africa ? S-a și început jefui- 
rea ei. Dacă negrii nu se vor dovedi mai dirji 
decît alte popoare, îndată ce se va ivi și la ei creș- 
tinismul cu flamurile lui fluturinde vor fi împinși, 
fără îndoială, pe același drum al pieirii. Dar nu ne 
tulbură pe noi asta căci avem totdeauna la înde- 
mînă fraze răsunătoare despre binefacerile crești- 
nismului și civilizaţiei pe care noi le aducem bieţi- 
lor băștinași.“ 

Aceste cuvinte pătimașe nu sînt o izbucnire în- 
tîmplătoare. Nu, ele reflectă însăși vederile lui 
Nansen, sînt concluziile la care a ajuns cugetînd 
profund și plin de amărăciune, nu numai asupra 
celor văzute în Groenlanda, ci și a celor ce se pe- 
treceau în alte părți ale lumii. 

Aceeași nestăpînită indignare îi stirnesc misio- 
narii creștini din China, propovăduitori ipocriţi ai 
păcii și iubirii de oameni. Cînd, spre deosebire de 
neajutoraţii groenlandezi, chinezii le-au opus rezis- 
tență, acești așa-ziși împăciuitori au apelat la gu- 
vernele lor. Iar guvernele le-au trimis corăbii, 
tunuri și oști, care s-au răfuit cu oameni nevino- 
vaţi. Şi atunci cînd chinezii au încercat să se fe- 
rească de invadarea ţării cu nimicitoarea otravă — 
opiul, popoarele care confesau creștinismul au 
pornit un război sîngeros pentru deschiderea portu- 
rilor chineze comerțului cu opiu. 

„În nici o limbă nu se găsesc cuvinte pentru a 
înfiera această  odioasă nelegiuire |!" exclamă 
Nansen. 

Impresiile lui Nansen despre Groenlanda sfir- 
şesc cu concluzii ample, generalizatoare, concluzii 
ce reflectă clar concepția omului de știință com- 
bativ, și a militantului progresist pe tărîm social. 

Considerăm că este într-adevăr necesar să re- 

producem aici măcar cîteva din concepţiile sale; 
ele ne dau posibilitatea să înțelegem mai bine acti- 
vitatea ulterioară a savantului-umanist. 

„Oare niciodată nu vom deschide ochii ca să 
ne dăm seama ce facem într-adevăr? Oare nu e 
de datoria tuturor prietenilor adevăraţi ai.omenirii, 
de la un pol la celălalt, să ridice un energic și 
unanim protest împotriva tuturor abuzurilor, împo- 
triva arbitrariului și comportării rușinoase faţă de 
fraţii noștri de altă credinţă și aflaţi într-un alt sta- 
diu de civilizaţie ? 

Va veni un timp cînd urmașii ne vor condamna 
cu asprime, și toate abuzurile pe care le săvirșim 
noi astăzi în numele principiilor fundamentale ale 
creştinismului, vor fi înfierate ca profund imorale. 
Atunci, oamenii vor fi atit de morali, încît nu se 
vor mai socoti în drept să se arunce asupra ori- 
cărui popor primitiv care le va apare în cale, numai 
pentru a-și satisface propria lor vanitate religioasă 
și pentru a face «fapte bune», care nu sînt cîtuși 
de puţin în avantajul poporului asuprit.“ 

— Va veni vreodată vremea cînd oamenii vor 
acorda în mod cinstit și dezinteresat ajutor popoa- 
relor slabe, înapviate ? se întreabă Nansen. Și este 
cuprins de neîncredere, aproape de disperare, 
întrucît, după părerea lui, este greu de presupus 
că așa-zisa pătură civilizată a omenirii își va da 
seama de aberaţiile ei înainte ca foametea și mize- 
ria să şteargă de pe faţa pămîntului popoarele 
înrobite. 

Așa gindea omul care a știut să străbată primul 
o țară aspră necercetată pînă atunci, omul cu o 
S îndrăzneală, dîrzenie și dragoste de 
viață, 


ACASĂ ȘI PRINTRE STRĂINI 


Dragostea mea ţi-o-nchin, cea mai 
presus de toate, 
“ți-nchin tot eul meu, n-ascult porunci, 
poveţi. 
Dar mi le dai tu oare? Căi grele spre-a 
străbale 
pornim nedespărțiji pîn'la sfîrşitul 
astei vieți ? 
W. WHITMAN 


Întoarcerea lui Nansen din Groenlanda am 
putea-o numi aproape triumfală. Spunem „aproape“ 
doar pentru că la cîţiva ani după aceea a fost din 
nou întîmpinat în patria sa, de data asta cu ono- 
ruri și mai mari. 

Exploratorul în vîrstă de numai douăzeci și opt 
de ani a devenit dintr-o dată eroul naţional al 
Norvegiei. Gloria lui a făcut înconjurul lumii. Di- 
plome și titluri de onoare, ordine și medalii se 
revărsau de pretutindeni asupra modestului custode 
al muzeului din Bergen. 

Societatea de Geografie din Londra luînd în 
consideraţie fapta lui Nansen i-a acordat cea mai 
înaltă distincţie — Medalia Victoria: 

„Pentru meritul de a fi călăuzit o expediţie ex- 
trem de primejdioasă, în care nu exista nici o posi- 
bilitate de a da înapoi riscîndu-și propria lui viață 
cît și pe aceea a însoţitorilor săi | Pentru îndepli- 
nirea unei misiuni care presupunea cele mai desă- 
vîrşite calități de călător-explorator ! 

Pentru faptul că, deși a avut de înfruntat tot 
felul de lipsuri și greutăţi, n-a încetat să efectueze 
observaţii astronomice și meteorologice, care ce- 
reau din partea omului de știință o rezistenţă ex- 
cepțională și aptitudini remarcabile”. 

Cunoscutul explorator englez al Arcţicii Albert 
Markham a declarat: „Personal, din punctul de 
vedere al geografului, consider expediţia în Groen- 
landa drept una dintre cele mai uriașe și mai eroice 
înfăptuiri ale timpului nostru, care a reunit în ea 
cel mai înalt act de bravură cu cel mai vast cîmp 
de investigaţii științifice”. 

S-ar putea spune că cea mai mare satisfacţie i-a 
adus-o lui Nansen distincţia pe care i-a acordat-o 
Societatea suedeză de antropologie și geografie. 
Medalia Vega... a fost instituită în cinstea celebrei 
corăbii Vega, care a deschis calea maritimă de 
nord în Oceanul îngheţat. Această înaltă distinc- 
ție internaţională se acorda numai în cazuri rare, 
pentru descoperiri geografice remarcabile. Pină 
atunci această medalie fusese acordată doar lui 
ON jel Polander, Stanley, Prjevalski, Jun- 

er. 

Pe vremea cînd studentul Nansen, navigînd pe 
vasul Viking, vîna foci în Oceanul Îngheţat, a 
avut loc prima lui întîlnire cu glorioasa Vega. El 
a admirat cu un entuziasm pios vasul pe care Nor- 
denskjoeld cutezase să ocolească Asia. Tînărul 
student nu 'se gîndise pe atunci că va veni o zi 
cînd el însuși, asemeni lui Nordenskjoeld, va fi 
deţinătorul medaliei Vega. 

Pentru Norvegia Nansen era marele său fiu. El 
biruise ţinutul gheţurilor veșnice, atît prin capaci- 
tatea lui de om de știință eminent, cît și prin aceea 
de sportiv de mare clasă. Este izbitor cît de organic 
se îmbină în cartea sa știința cu sportul. Schiuri I 
Schiuri ! O pereche de schiuri obișnuite... Fără de 
ele nu s-ar fi putut învinge înspăimîntătoarea ,Sa- 
hară de zăpadă“. Pînă atunci, atît în Europa, cît 
și în America, erau puțini cei care practicau acest 
sport — schiul. După expediţia din Groenlanda însă, 

pasiunea pentru schi a devenit generală. După 
exemplul norvegienilor, germanii au înfiinţat pri- 
mul lor club de schi în Schwarzwald, apoi au luat 
ființă cluburi asemănătoare în Rusia, Elveţia și în 
alte ţări. 

Cartea despre Expediția în Groenlanda a avut 
un succes grandios, și a constituit o revelaţie pen- 
tru generaţia vîrstnică și pentru tineret. Autorul ei 
nu și-a cucerit gloria cu preţul vieţii altor oameni, 
cum au făcut majoritatea eroilor din istorie. Gloria 
i-a venit singură în întimpinare pentru că era un 
adevărat erou cu voinţă de fier, cu mintea avîntată 
și inima deschisă. 

Expediția din Groenlanda a devenit un fel de 
școală pentru toţi cei ce plecau în călătorii. Ei stu- 
diau această experienţă și căutau s-o aplice nu 
numai în aspra Arctică, ci și în condiţiile Africii 
toride. În ştiinţă actul de eroism nu cunoaște gra- 
niţe, și pretutindeni năzuiesc spre el cele mai în- 
treprinzătoare minţi și cele mai avîntate inimi 
omenești. 


„Ea mă așteaptă...“ scria Nansen la 19 iunie 
1889 în jurnalul său. Cine este „ea“? 

Dar mai întîi încă puţin despre el. În ajun 
străbătea străzile pustii ale Christianiei cu pasul 
întins și degajat de sportiv, cu pasul călătorului 
obișnuit să înfrunte poviîrnișuri și rafale de vînt. 
La ora aceea din noapte orașul cufundat în somn 
era atit de liniștit cum numai marea poate fi în 
ceasuri de acalmie. 

Pe strada Ailert-Zund se opri lingă una din 
micile case cu acoperișul roșu de ţiglă. Ferestrele 
casei erau joase şi Nansen ar fi putut ajunge ușor, 
chiar fără să se înalțe pe virfuri, să arunce o pri- 
vire înăuntru; luă totuși de jos un pumn de nisip 
și-l zviîrli în fereastră. 

Zăngănitul geamului trezi dinăuntru o voce 
somnoroasă și nemulțumită 

— La dracu, cine-i acolo ? 

— Eu sînt! 

— Tu ești, Fridtjori ? 

— Da, scumpe cumnat! 

— Nimic de zis, bună oră ai mai găsit pentru 
vizite | Crede-mă, numai tu ești în stare... 

Uşa se deschise, Nansen intră buzna în dormi- 
torul surorii și al cumnatului său. Zvelt, cu picioa- 
rele depărtate și mîinile în buzunare, vesel, îi pri- 
vea în tăcere. 

— Pentru Dumnezeu, spune mai repede, ce 
s-a-ntimplat ? exclamă speriată sora lui. Nu era 
prima oară, cind fratele ei se înfiinţa la ore ne- 
potrivite, dar chiar așa în puterea nopţii, asta n-o 
mai făcuse niciodată. 

Fridtjorf tăcea, continuînd să zimbească. 

— Spune odată, ce-i cu tine? 

În sfîrşit taina ieși la iveală. 

— M-am logodit... șopti el abia auzit, și de-odată 
izbucni într-un rîs zgomotos, fericit. 

— Cu cine ? 

— Cu Eva, firește |... Eva Sars și Fridtjorf Nan- 
sen... ascultă numai cît de minunat sună! Nu? 

— Felicitări | Felicitări | se entuziasmară sora 
și cumnatul. 

Bineînţeles că ei o cunoșteau pe logodnică ; era 
dintr-o familie norvegiană destul de cunoscută. 
Tatăl ei, Mikel Sars, fusese mai întîi preot, apoi se 
dedicase științei, devenind un eminent zoolog, care 
a muncit mult ca oceanograf, apoi profesor la Uni- 
versitatea din Christiania. Dintre rudele soţiei lui 
mulți au jucat un rol de seamă în viaţa culturală 
și mai ales artistică a ţării. Așa, bunăoară, fratele 
soţiei, Welhaven, care a fost un binecunoscut mî- 
nuitor de versuri, 

Dar Eva Sars ? nu puteai să nu-i admiri frumu- 
seţea mîndră şi rece. Cei care trăiseră în preajma 
ei susțin că în adîncul inimii ei era caldă şi iubi- 
toare. Avea voce frumoasă, studiase muzica la 
Berlin și în același timp se remarcase ca o exce- 
lentă sportivă. 

— E adevărat ce spune lumea, că v-aţi cunoscut 
în pădure la Froneralm ? îl întrebă sora lui, unde 

ai văzut ieșind dintr-un nămete de zăpadă două 
picioare cu schiuri care se agitau, iar cînd ai aju- 
tat-o să se ridice, ai constatat că ele aparţineau... 

— Unei fete de o rară frumuseţe! Și m-am în- 
drăgostit de ea de cum am văzut-o !... Nansen nu 
confirma însă dacă întimplarea era adevărată, dar 
nici nu nega; se mulțumea numai să rîidă. Era 
pornit pe ris, nu din pricina șampaniei băute, pe 
care cumnatul o adusese degrabă din pivniţă, pen- 
tru a sărbători evenimentul atit de solemn, ci pen- 
tru că simpla evocare a Evei Sars era pentru el 
prilej de nespusă bucurie. 

Cu hotărîrea omului pe care nimeni și nimic 
nu-l poate abate de la țelul vieţii lui, atunci cînd 
a cerut mîna Evei, el a prevenit pe toată lumea că 
este pe cale să pornească într-o nouă călătorie în- 
depărtată. „Încotro ?“ l-a întrebat dînsa. „La Polul 
Nord I“ a răspuns Nansen. 

Nu i-a fost tocmai uşor să-i destăinuiască ase- 
menea hotărîre. Cuvintele lui au răsunat ca o 
prevenire, că viața alăturea de el nu va fi o viață 
liniștită, la gura sobei. Nansen care nu știa ce în- 
seamnă minciuna și şiretenia în relațiile lui cu 
ceilalți oameni n-a vrut să-i ascundă, viitoarei sale 
soţii, cel mai sfint vis al vieţii lui. 

Se înţelege că nici logodnicei lui nu i-a fost 
uşor să consimtă chiar dinainte de cununie la acea 
lungă despărţire de viitorul ei soţ. S-a învoit totuși, 
pentru că simţea cu toată ființa ei cîtă forţă îl 
mînă să-și înfăptuiască visul vieţii. 

Polul Nord... Aceste două cuvinte erau refrenul 
veșnic, miez al tuturor acțiunilor lui Nansen cu 
mult înainte de a putea să pornească spre punctul 
cel mai nordic al pămîntului. 

Toate acţiunile lui erau subordonate acestei în- 
făptuiri. Curînd după cununie, în august 1889, în- 
cepu un lung turneu de conferințe prin diferite 
orașe ale Europei și Americii. Stockholm... Ham- 
burg... Londra... New York... Paris... Relatarea călă- 
toriei în Groenlanda și planurile noii expediții spre 
pol produceau pretutindeni o impresie profundă și se 

încheiau de fiecare dată printr-o sărbătorire entu- 
ziastă. 

În toamna aceluiași an Nansen s-a întors în pa- 
trie și împreună cu soția s-a instalat la Marta 
Larsen, care odinioară a fost menajeră în casa pă- 
rinților lui, la Store-Froen. Aici a locuit și în pri- 
măvara agitată, dinainte de susținerea tezei de 
doctorat, cînd în același timp se pregătea și pentru 
expediţia în Groenlanda. Împreună cu buna bătri- 
nică, care-l crescuse încă de mic, își amintea 'de 
zilele trecute ale copilăriei. Așa își petreceau lun- 
gile seri de toamnă. 

Toată viața Nansen a avut o grijă plină de 
respect pentru această bătriînă. Este semnificativ 
faptul că, în timp ce se afla pe Fram în clipa cînd 
își lua rămas bun de la pămînt, în strîmtoarea Iu- 
gorski Şar, el îi scria Martei Larsen : „Acum cînd 
părăsesc acest ultim loc din care se mai pot trimite 
scrisori în patrie, nu pot să nu-ţi trimit un ultim 
bun rămas şi să-ți mulțumesc pentru toată prietenia 
și bunătatea ta față de mine”. 

Mai departe, vorbind de această prietenie el o 
califică drept „neobosită“ și îi mulțumește Martei 
Larsen pentru marea atenţie pe care o vădește față 
de el și de soţia lui. Cîtă sensibilitate reflectă cu- 
vintele acestea | Nici chiar în cele mai importante 
clipe ale vieţii, el n-o uită pe bătrînica rămasă de- 
parte și care pe vremuri i-a îngrijit și pe părinții 
lui. 

Zgomotul orasului îl supăra. Ca să fie cît mai 
aproape de natură, Nansen se hotări să se stabi- 
lească în apropiere de Christiania, în pitoreasca re- 
giune Lisaker, unde în copilărie vînase de multe 
ori rațe sălbatice. 

Puse dar să-i construiască aici o căsuţă simplă 
cu dușumeaua așezată direct pe pămînt, din care 
cauză în singura cameră a acestei modeste locuințe 
noaptea se făcea atit de frig, încît iarna îi îngheţa 
apa în lighean. Numai Nansen, atît de puțin pre- 
tențios la confort, putea suporta asemenea condiții 

spartane de viață. „În iarna aceea, spunea Eva 
Nansen, m-am învățat să suport frigul”. 

În camera geroasă ce semăna mai mult a ma- 
gazie, s-a născut cartea lui despre Groenlanda. Nu 
degeaba se spunea în glumă despre el: „Autorului 
nu i-a fost greu să scrie — își închipuia că se află 
tot pe gheaţa continentală“. 

Casa din afara orașului, unde s-au stabilit în 
urmă soții Nansen, răsărea veselă din desișul de 
copaci de pe țărmul fiordului de unde se deschidea 
o vedere largă asupra mării. La propunerea scriito- 
rului Bjoernstjerne Bjoernson, în amintirea timpu- 
lui trăit printre eschimoși, noua lui locuinţă o nu- 
miră Godthaab — Buna speranță. Întregul interior 
de la Godthaab era în stil vechi norvegian. Cei mai 
renumiți artiști şi pictori ai Norvegiei se adunau 
sub acoperișul casei acesteia atit de primitoare | 

La Godthaab viaţa se scurgea lină și fericită. Și 
Nansen, și soţia lui, uniți prin aceleași interese 
spirituale se pasionau deopotrivă și pentru sport. 
Odată soţii Nansen au întîmpinat pe schiuri Anul 
nou | lată cum a descris Nansen acest episod: 

„Era chiar în ajunul Anului nou, în 1890. Eva şi 
cu mine am plecat în munţi dornici să respirăm 
aerul tare al culmilor. Pe drum ne-am hotărît să 
urcăm pe muntele Nore, bineînţeles pînă în vîrf. 
Am petrecut noaptea la Olberg. De dimineaţă, nu 
ştiu de ce am lenevit așa că am plecat de acolo 
de-abia pe la amiază. La început nu ne-am prea 
grăbit, şi nici n-am știut cînd a trecut ziua. Nici 
vara nu e ușor de ajuns în virf. În vreme de iarnă 
însă, cînd zilele sînt scurte, trebuia s-o luăm repe- 
jor la pas ca să ajungem sus încă pe lumină. 

Zăpada era foarte abundentă, iar noi nu luasem 
călăuză. Spre sfîrşit urcușul deveni atît de abrupt, 
încît a trebuit să ne scoatem schiurile şi să le mai 
cărăm și pe ele în spinare. Ultima etapă a drumului 
a fost din cale-afară de grea: Trebuia pas cu pas 
să ne cioplim trepte cu beţele de schi. Eu mergeam 
înainte, Eva în urma mea și pentru fiecare pas 

înainte, trebuia să facem doi paşi înapoi. Am ajuns 
totuși în virf | 

Se lăsase noaptea, noi urcasem fără opriri şi 
fără să mincăm. Provizii aveam destule — între 
altele un amestec de brînză cu pemmikan. Și ne-am 
așezat să mîncăm. 

(«Mulţumiţi soartei că astăzi nu vă tratează ni- 
meni cu un asemenea amestec!» l-a întrerupt în 
acest loc pe povestitor soţia lui). 

Şedeam amindoi pe un nămete de zăpadă în vir- 
ful muntelui Nore, la o înălțime de vreo 5000 pi- 
cioare deasupra mării. Gerul ne înţepa obrajii, iar 
întunericul era tot mai compact. Era timpul s-o 
pornim înapoi. Am pornit prin beznă, eu înainte, 
Eva după mine. Zburam ca un vifor peste povir- 
nișuri și stînci. La un moment dat am fost nevoit 
să mă opresc şi să o strig pe Eva. Panta devenise 
prea abruptă pentru schiuri și nu aveam de făcut 
decît un singur lucru: să ne așezăm în zăpadă și 
să alunecăm pe «tălpile» noastre proprii. O aseme- 
nea metodă de coborire lasă urme pe pantaloni 
dar în schimb e mai sigură, mai ales pe întuneric. 

Am pornit-o în goană. Vîntul ne șuiera în ure- 
chi, iar zăpada spulberată ne șfichiuia obrajii. Nu 
s-ar putea spune că era moină. Deodată în plină 
coboriîre, mi-a zburat şapca de pe cap. A trebuit să 
frînez pentru un moment. Departe, sus, se vedea 
ceva negru. Am ajuns tîrîș pînă acolo și am dat 
s-o apuc... dar m-am lovit cu mîna de-o piatră. Deci 
șapca era ceva mai departe. Ah! Iat-o | am întins 
mîna și iar am dat de-o piatră. Apoi, ori unde mă 
uitam, vedeam tot șepci și iar șepci, dar cînd s-o 
ridic și să mi-o pun pe cap, dădeam iar de-o piatră, 
Piatră în loc de piine — e rău, dar nici piatră în loc 
de șapcă nu e mai bine. N-am avut încotro și a 
trebuit să pornesc mai departe fără șapcă, 

Ultima milă gîndeam că nu se mai sfirșește. Dar 
pantalonii mai rezistau, trebuiau să reziste pînă la 
capăt. Din cînd în cînd ne ajutam și de schiuri. 
Deodată poviîrnișul deveni din nou atît de abrupt, 
încît a trebuit să ne oprim. Ne-am oprit la vreme, 

Chiar în fața prăpastiei. Nu ţineam nici un fel de 
direcţie, știam doar că trebuie să venim la vale. 
Pînă la urmă am găsit albia unui rîu, nu prea po- 
trivită pentru un coboriș cu schiuri, mai ales pe 
întuneric cu stomacul gol și cu conștiința încărcată. 
În fond făcusem o imprudență de neiertat: ne 
Tiscasem viața. Dar e pur și simplu de necrezut 
cum te poţi descurca uneori ; căci pînă la urmă am 
trecut cu bine prin albia rîului. 

Cînd am ajuns la drum, ne simțeam minunat. 
Și ne-am pus iar pe mers pînă am dat de o colibă. 
Mie unul mi s-a părut foarte simpatică și primi- 
toare dar Eva n-a fost de aceeași părere. Acum ea 
făcea nazuri și se grăbea să pornească mai departe. 
Așa sînt femeile. 

Am mai mers o bună bucată de vreme pînă 
cînd, în sfîrşit, am ajuns în curtea clopotarului, în 
valea Egge. A trebuit să-i trezim pe-ai casei. Clo- 
potarul a făcut o mină îngrozită cînd a auzit că 
le-am căzut pe cap din virful lui Nore. 

De data aceasta Eva n-a mai făcut nici un fel 
de nazuri pentru adăpostul acesta. Nici n-a apucat 
să se așeze pe scaun, că a și adormit. 

— Se pare că flăcăul tău a obosit de tot! mi-a 
spus clopotarul. Eva purta un costum de schi cenu- 
şiu și pantaloni. 

— Nu e băiat, e soția mea — i-am răspuns. 

Ce haz a fost! 

— Ai-ai-ai | Să-ţi cari nevasta pe virful Nore 
în noaptea de Anul noul! 

Ne-au adus imediat mîncarea, iar Eva, de-ndată 
ce a simțit mirosul de brînză cu pemmikan, s-a și 
trezit. 

După aceasta am rămas să ne odihnim la clopo- 
tar vreo trei zile. Aceasta a fost plimbarea pe care 
am făcut-o noi în noaptea de Anul nou pe virful 
Nore | Mie, unul, mi-a părut frumoasă, nu știu cum 
i s-a părut Evei...“ 


Marele explorator, care avea și diploma de doc- 
tor, ocupa tot modesta funcție de custode al cabi- 

netului zoologic la . Universitatea din Christia- 
nia. Însă situaţia nu prea înaltă pe scara ierarhică 
nu-l frămînta de loc pe Nansen. Fiinţa lui întreagă 
era stăpinită numai de gindul expediției la Polul 
Nord, pentru a cărui înfăptuire nici un efort nu era 
prea mare. 

Ideea îndrăzneață a expediției trebuia populari- 
zată și dezbătută în cercuri științifice largi. În 
acest scop Nansen a întreprins din nou un mare 
turneu prin Europa: la Copenhaga, Londra, Berlin, 
Dresda, Miinchen și în multe alte oraşe a răsunat 
vocea viguroasă care chema pe oameni la cunoaș- 
terea pămîntului. Le explica situaţia stupidă că o 
parte însemnată a emisferei nordice rămîne ca o 
„pată albă“ pe harta lumii. Putem noi considera că 
civilizația a atins trepte superioare atita vreme cît 
planeta pe care trăim mai păstrează încă taina 
Polului Nord ? E timpul să smulgem naturii această 
taină atît de importantă. Ne-o cere știința și intere- 
sele întregii omeniri. 

Auditoriul era foarte variat: savanţi în vîrstă 
şi tineri studenţi, politicieni şi comercianți, repre- 
zentanţi „ai înaltei societăți“ și oameni simpli; — 
toţi ascultau cu o atenţie încordată pe gloriosul 
norvegian în care se îmbinau în mod surprinzător 
de armonic forțele fizice cu cele spirituale, Privirea 
lui dreaptă oglindea pasiune înflăcărată și voinţă 
de nezdruncinat iar mişcările suple de atlet dove- 
deau o excelentă pregătire sportivă. Totul în acest 
om inspira încredere în realizarea grandiosului 
plan. 

E drept, unii mai erau sceptici, cel mai adesea 
dintre oamenii care se credeau foarte competenţi 
în aceste probleme. Dar despre ei vom vorbi mai 
tîrziu. 

Planul lui Nansen era original și genial de sim- 
plu. Încă în anul 1884 eminentul explorator polar, 
profesorul Mon, publicase un articol despre desco- 
perirea unor epave ale vasului ce aparținuse expe- 
diției americanului De-Long, în apropierea coastei 
de sud-vest a Groenlandei. Expediția aceasta ple- 

case pe vasul Jeannette în căutarea unei căi de 
trecere nord-estice în Oceanul Îngheţat. Jeannelte 
fusese strivită de gheţuri în preajma țărmurilor 
siberiene, iar De-Long cu tovarășii săi, deși au fost 
aduşi de gheaţă pînă pe continent, au pierit de 
foame. 

Apariţia în apropierea coastei Groenlandei a 
rămășițelor expediției, pierite atît de tragic, era 
explicată de profesorul Mon prin direcţia curen- 
tului din bazinul polar. La timpul său pe Viking, 
Nansen observase plaurii, mesteceni și pini, aduși 
de ape de pe țărmurile îndepărtatei Siberii. Încă 
pe atunci „domnul student“ a tras concluzia că se 
poate utiliza forța de propulsie a acestui curent 
pentru a pătrunde în inima Arcticii. 

În ce fel? Printr-un procedeu simplu: lăsînd 
vasul să fie prins de gheţurile în derivă și înain- 
tind cu ele cît mai departe către nord. Nansen 
afirma cu convingere că ar fi posibil „să se pă- 
trundă cu ajutorul acestui curent în acea regiune 
pe care zadarnic au încercat s-o atingă toţi cei 
care mai înainte au mers împotriva curentului. 
Dacă se va conlucra cu forţele naturii, şi nu în 
contradicție cu ele, vom avea posibilitatea să găsim 
metoda cea mai sigură şi cea mai ușoară dea 
atinge polul.“ 3 

De altfel, el nu considera atingerea polului ca 
un obiectiv de primă necesitate; în orice caz, nu 
aceasta constituia țelul lui principal. Expediția 
trebuie să pornească, spunea el, „nu pentru a găsi 
punctul matematic care reprezintă extremitatea 
nordică a axei pămîntului, pentru că atingerea 
acestui punct ca atare nu are în sine o valoare 
deosebită, ci pentru a efectua observaţii asupra 
vastului cuprins, necercetat al globului pămîntesc 
care înconjoară polul. Interesul pe care-l prezintă 
pentru știință aceste observaţii nu ar fi cu nimic 
diminuat dacă drumul nostru, în loc să treacă chiar 
prin pol, ar trece la o oarecare distanță de el.” 

Voința neînduplecată și înţelepciunea de a 
aștepta cu răbdare, erau calităţi proprii lui Nansen. 

El a chibzuit vreme îndelungată planul expediției 
la Polul Nord studiindu-l atent în toate amănun- 
tele lui. 

În această muncă de pregătire l-a ajutat fără 
preget și fără încetare nepreţuita lui tovarășă de 
viață. La Godthaab domnea fericirea. Pe atunci 
familia lui număra trei membri; li se născuse o 
fetiță. li puseră un nume scurt, dar foarte suges- 
tiv : Liv, ceea ce înseamnă „viață“. 


PREGĂTIRI 
5 

În viitorul îndepărtat va veni un 

timp, cînd 
Oceanul se va sculura de călușele 

lucrurilor, cînd 
va fi descoperit întregul pămînt de 
necuprins... şi Tule va înceta de a 

mai fi cea mai 
îndepărtată dintre ţări. 

SENECA 


Aceste cuvinte au fost puse de Nansen drept 
motto la cartea sa despre expediția la Polul Nord. 
Timp de milenii ţările polare au dormit un somn 
de moarte. Nimeni nu turbura tăcerea lor adîncă. 
Și aceasta nu pentru că oamenii ar fi atît de încli- 
naţi să respecte liniștea altora, ci doar pentru că 
erau neputincioşi în împărăţia nopții și a frigului. 
Păsările și fiarele erau în această privinţă mai tari 
decit omul; ele puteau trăi mult mai la nord de 
legendara insulă Tule, dincolo de care oamenii din 
antichitate nu reușiseră să pătrundă. 

Totuși graniţele necunoscutului din natură se 
retrăgeau treptat în faţa geniului omenesc. Înain- 
tarea lui victorioasă părea că nu cunoaște piedici 
de neînvins, pînă cînd i-au apărut în cale dușmanii 
crînceni a tot ce-i viu pe pămînt — gerul și noap- 
tea polară. Și omul s-a oprit, de data aceasta în 
pragul polului, punctul unde se îmbină limitele 
pămîntului. 

Miturile scandinave spuneau că departe, din- 
colo de ceața de nepătruns, se întinde mohorita 


125 


țară Niflheim, în care stăpînește zeița morţii, Hell, 
căreia Odin, părintele zeilor, i-a încredințat sar- 
cina de a da un lăcaș tuturor morţilor de bătriîneţe 
şi boală. Întinderile stăpinite de ea sînt de necu- 
prins, şi acolo ea e atotputernică. Palatul ei se 
numeşte nefericirea, bucatele ei — foamea, cuțitul 
ei — setea, lenea este roaba ei, încetineala îi e slu- 
jitoare, culcușul ei este tristeţea, pologul ei — 
îndelungi lipsuri. Pe zeița Hell o recunoști ușor 
după înfăţișarea-i aspră, înfricoșătoare. 

Și totuși nimic nu-i oprea pe oameni în setea 
lor de totdeauna de a-și lumina viaţa prin cunoaș- 
tere. Istoria călătoriilor arctice este plină de poves- 
tiri tragice despre războirea cu nemiloasa stăpînă 
a ţării groazei. Cu preţul unor uriașe eforturi, 
suferinţe și jertfe, oamenii reușeau să pătrundă tot 
mai adînc în împărăţia de gheaţă. Dar Polul Nord 
mai rămăsese încă sub stăpînirea zeiţei Hell. 

-Străvechii vikingi au fost primii navigatori 
polari. Deschizind noi căi spre nord, ei purtau o 
necurmată luptă împotriva ghețurilor. Cu mult 
înaintea altor popoare normanzii au descoperit 
Islanda, Groenlanda, au ajuns pînă în America. 
Mulţi dintre ei și-au găsit moartea în aceste expe- 
diţii glorioase. 

Ce-i atrăgea pe oameni în aceste călătorii 
îndepărtate și pline de primejdii ? Setea de aven- 
tură, care nu le dădea pace ? În parte da. Dar cel 
mai mult îi stimula năzuința de a cunoaște, setea 
nepotolită de a descoperi, atît de proprie omului 
în toate stadiile dezvoltării lui. Aceeași aprigă do- 
rinţă l-a mînat și pe regele normanzilor Harald 
Hordrode cînd a străbătut cu corăbiile sale apele 
Mării Nordului pină ce „întunericul a învăluit 
întinsurile lumii care dispărea. Cu greu a reușit 
să-și mai întoarcă corăbiile ca să nu fie înghiţite 
de viltoarea fără fund.“ 

Au apus de mult vremile normanzilor care se 
avîntau neînfricaţi pe mare cu corăbiile lor șubrede, 
meșterite din scînduri de pin sau brad, la fel de 
puţin adaptate pentru o navigare printre ghețari, 

ca și greoaiele caravele engleze și olandeze. De 
atunci oamenii au învăţat să construiască vase mai 
trainice și mai puternice care le-au permis să se 
aventureze tot mai departe în înfricoșătoarea ţară 
Niflheim. 

Istoria descoperirilor polare și destinele eroilor 
care și-au jertfit viața pentru un ţel înalt, impun 
o cercetare atentă. Trebuie să subliniem însă că 
majoritatea precursorilor lui Nansen au folosit 
mijloace tradiţionale de deplasare în condiţii po- 
lare : vase de mare și sănii trase de oameni. 

Popoarele nordice ale Siberiei și ale Americii 
foloseau, din timpuri străvechi, pentru deplasări pe 
zăpadă și gheaţă, sănii trase de cîini. În felul 
acesta încă din secolul al XVII-lea, neînfricaţii că- 
lători ruși ajungeau pe gheţurile plutitoare, chiar 
și mai la nord de insulele Novosibirsk conturind 
pe hartă țărmurile pînă la strîmtoarea Bering. Cu- 
noscuțţii exploratori polari, englezul Mac Clintock 
și americanul Peary se deplasau în același mod pe 
gheaţa continentală. 

Cu ocazia traversării Groenlandei, Nansen a re- 
nunţat la atelajele trase de cîini numai pentru că 
n-a izbutit să găsească cîini buni de ham. În 
schimb pentru expediția la Polul Nord a hotărît să 
folosească un mijloc original de transport: o com- 
binație de barcă cu sanie trasă de cîini. Un ase- 
menea mijloc de deplasare este în mod curent 
practicat de eschimoși : caiacele ușoare se menţin 
excelent pe apă, iar pe zăpadă cîinii le trag fără 
nici o greutate. Puţini au fost călătorii care au avut 
ideea să urmeze exemplul eschimoșilor, popor cu 
multă experiență în această privinţă. 

Pe unde trece drumul spre Polul Nord ? 

Studiind istoria explorărilor polare, Nansen a 
ajuns la concluzia că pe drumurile „bătătorite“ po- 
lul nu poate fi atins. Cel mai adesea expedițiile 
porneau prin strîmtoarea Smith, deoarece unii ex- 
ploratori americani afirmau, cu totul neîntemeiat, 
că acolo s-ar afla, chipurile, Marea Polară deschisă, 
care se întinde spre nord în depărtări nemărginite. 

În realitate, prin partea aceea zăpoare masive de 
gheaţă îngrădesc mai totdeauna calea şi o fac im- 
practicabilă. 

Şi expediţia engleză din 1875, bogat echipată și 
condusă de Nares, a pornit pe acest traseu. Tova- 
răşul de drum al lui Nares, comandorul Markham 
a atins cea mai mare latitudine, pentru acel timp, 
83*20', dar asta l-a costat eforturi și lipsuri imense. 
De aceea Nares a afirmat că el a dovedit pentru 
totdeauna imposibilitatea de a atinge polul pe 
acest itinerar. 

Lockwood, din expediția americană Greely, 
aflîndu-se în perioada anilor 1881—1884 pe ace- 
laşi traseu a pătruns totuşi ceva mai adînc spre 
nord. Acela a fost punctul cel mai nordic atins 
de om. 

S-au făcut multe încercări pentru a ajunge la 
pol, pe mare, între Groenlanda și Spitzbergen. Încă 
în anul 1607, curajosul navigator englez Henry 
Hudson a pomit de-a lungul țărmului răsăritean al 
Groenlandei unde, după presupunerea lui, trebuia 
să fie mare deschisă și o trecere spre Oceanul Pa- 
cific, scontînd să atingă de aici polul. 

Realitatea a arătat că proiectul a fost greșit; 
după ce a înaintat puţin spre nord, Hudson a fost 
blocat în așa măsură de gheţuri, încît a denumit 
acest loc: Stai și speră! 

Nereușita aceasta nu-i scade celelalte merite: 
descoperirea gurilor fluviului, a golfului și strim- 
torii de pe continentul american, care se numesc 
de atunci Hudson. Și este profund regretabil că 
acest om, care a făcut atît de mult pentru cunoaș- 
terea lumii, a pierit atît de tragic în Arctica, unde 
marinarii răsculați l-au părăsit împreună cu fiul 
său nevirstnic, printre gheţuri, fără alimente și 
arme. 

Germanul Koldewey a străbătut în anul 1870 
aceleaşi ape, atingind însă doar 77° latitudine nor- 
dică ; drumul mai departe i-a fost barat de un ză- 
por de ghețuri de nestrăbătut. 

După cîţiva ani, expediția Austro-Ungară a ti- 
nerilor şi perseverenților oameni de știință Wey- 
precht și Payer s-a îndreptat în direcţia Spitzber- 
gen-ului, cu scopul de a găsi trecerea la nord-est. 
Dar, lingă Novaia Zemlia au fost blocaţi de ghe- 
țuri și purtaţi spre nord, unde, întimplător au des- 
coperit un arhipelag, căruia i-au dat numele de 
Tara lui Franz Iosef. (Existenţa acestui arhipelag 
fusese prezisă mai înainte de savanții ruşi — ofi- 
țerul de marină Șiling și geograful Kropotkin). De 
aici Payer a mers cu săniile spre nord și a desco- 
perit insula pe care a denumit-o Țara Kronprinţu- 
lui Rudolf. 

Insuccesul i-a urmărit și pe puţinii exploratori 
care au încercat să pătrundă spre pol prin strîm- 
toarea Bering. 

De-Long a fost ultimul dintre acești nenorocoși. 
El își pusese nădejdea în curentul cald japonez 
care îi va purta corabia lui, Jeannete, din strîm- 
toarea Bering drept spre pol. Vinătorii de balene 
observaseră într-adevăr, că, de fiecare dată cînd 
fuseseră blocaţi de gheaţă, vasele erau purtate nu- 
mai spre nord. „Asta trebuie să le ușureze explora- 
torilor atingerea latitudinilor mari, dar le va în- 
greuna în același timp drumul de întoarcere“, spu- 
nea De-Long; soarta sa a fost o confirmare tra- 
gică a justeţei acestor cuvinte. Prinsă între ghe- 
țarii în derivă Jeannette a fost purtată forțat de 
aceștia, timp de aproape doi ani, pînă cînd s-a scu- 
fundat, în apropierea insulelor Novosibirsk, iar De- 
Long, împreună cu cea mai mare parte a echipajului 
său, și-a găsit un sfîrşit tragic, după ce a ajuns cu 
barca, pe țărmurile Siberiei. 

Pretutindeni gheaţa a fost avanpostul de netre- 
cut al polului. 

Care să fie adevărata cale? . 

În anul 1890 Nansen a prezentat Societății de 
geografie din Christiania planul expediției sale. Nu- 
meroasele încercări de a se ajunge la Polul Nord, 
a spus el, duc la concluzii descurajatoare. Toţi cei 
care au plecat într-acolo pe mare, s-au oprit chiar 

în pragul misteriosului cuprins. Calea pe uscat pare 
mai de nădejde. Dar este greu de presupus ca Gro- 
enlanda să se întindă pînă departe spre nord și pu- 
ţin probabil ca Țara lui Franz Iosef care este, după 
cît se pare, un arhipelag, să atingă polul. 

Ar fi mai bine oare să se amine explorarea aces- 
tor ţinuturi greu accesibile pînă cînd oamenii vor 
reuși să inventeze mijloace de deplasare noi, mai 
eficace ? Nansen răspunde la această întrebare în 
mod convingător: „Am auzit odată exprimată pă- 
rerea că într-o bună zi se va putea întreprinde călă- 
toria spre pol cu balonul și de aceea, atita timp cît 
această zi n-a sosit încă, nu merită să mai încerci 
să ajungi acolo. Cred că nici nu mai e nevoie să de- 
monstrezi cît de inconsistent este acest raționament. 
Chiar dacă am admite că într-un viitor apropiat sau 
îndepărtat ar fi posibil să se înfăptuiască acest plan, 
adesea exprimat, de a pluti spre pol «cu o corabie 
zburătoare», o asemenea călătorie, oricît de intere- 
santă ar fi în anumite privinţe, n-ar da rezultate 
științifice atît de documentate ca o expediţie obiș- 
nuită. 

Rezultate științifice importante pentru diferite 
domenii de cunoaștere se pot obţine doar în cazul 
unor observaţii neîntrerupte și al unei îndelungate 
şederi în acele regiuni, în timp ce observaţiile ce se 
pot face în timpul unui zbor cu balonul vor fi în 
mod inevitabil, superficiale.“ 

Era greu să mai aduci obiecţii împotriva unei 
păreri atit de argumentate și categorice. De altfel, 
viitorul a confirmat întru totul justeţea punctului 
său de vedere : încercările de a zbura spre pol cu 
balonul sau chiar cu un dirijabil, nu numai că nu dă- 
deau rezultate științifice, dar au avut un sfîrșit de- 
plorabil. i 

Care era mijlocul- cel mai rațional pentru a 
atinge țelul ? Propunerea lui Nansen era genial de 
simplă : să transformi forţele naturii din dușmani 
ai omului în aliaţi ai lui. „Este inutil, afirma el, să 
mergi împotriva curentului, așa cum se proceda 
în expedițiile anterioare ; trebuie să cercetăm amă- 

nunţit, dacă nu cumva există un curent favorabil. 
Sînt adînc convins că expediţia de pe Jeannette a 
fost singura care a pornit pe calea cea bună, deși 
aceasta s-a întîmplat nu din vrerea ei. 

Am mai spus că Nansen acorda o însemnătate 
uriașă faptului că eschimoșşii din Groenlanda au 
descoperit lingă țărmurile lor epava și obiecte de 
pe vasul care a naufragiat lingă insulele Novosi- 
birsk. Printre acestea : inventarul alimentelor, con- 
trasemnat de mina comandantului Jeannetiei, De- 
Long, lista bărcilor acestei nefericite corăbii, o pe- 
reche de pantaloni impermeabili cu matricola 
unuia dintre matrozi, un cozoroc de soare, însem- 
nat cu numele altui marinar. 

Toate aceste obiecte au fost găsite în gheaţa 
unui aisberg care plutise de la locul naufragiului 
aproape trei mii de mile marine!. Viteza.curen- 
tului polar este de aproape două mile în douăzeci 
și patru de ore, ceea ce înseamnă că această dis- 
tanță a fost parcursă în aproximativ o mie și o sută 
de zile. Prin urmare, durata expediției care ar îna- 
inta o dată cu ghețarii în derivă, pe această cale, 
trebuie calculată la cîţiva ani. 

Mai era un fapt care te făcea să crezi că există 
un curent polar care circulă dinspre strimtoarea 
Bering în direcţia Groenlandei. Într-o zi un locuitor 
din Godthaab a găsit pe mal, printre plauri, o scîn- 
durică din cele cu ajutorul cărora eschimoșii aruncă 
săgețile atunci cînd viînează păsări. Scindurica nu 
semăna cu cele care se foloseau de obicei în Gro- 
enlanda și era împodobită cu mărgele de sticlă 
chinezești, pe care eschimoșii din Alaska și le pro- 
cură doar prin schimb, în partea asiatică a strim- 
torii Bering. Se vede că această scindurică fusese 
adusă de curent de pe țărmurile Alaskăi. 

Atenţia lui Nansen a fost atrasă și de faptul că 
în apele Groenlandei ajung trunchiuri de brazi și 
foioase siberiene. Groenlanda este o ţară lipsită de 
păduri și acești copaci servesc locuitorilor rive- 


1 O milă marină este egală cu 1852 m. 

rani ca material gratuit de construcţie și combus- 
tibil. 

Nansen a ajuns la concluzia fermă că pe la pol 
sau foarte aproape de acesta trece un curent marin 
care apoi se îndreaptă spre Groenlanda și Spitz- 
bergen. Tocmai acest curent trebuie să ușureze 
atingerea Polului Nord. 

Pentru expediția sa Nansen a hotărit să cons- 
truiască un vas de dimensiuni cît mai mici, dar care 
să poată lua o rezervă de cărbuni și alimente pen- 
tru un echipaj de douăsprezece persoane pe timp 
de cinci ani. Extrem de important era ca acest vas 
să fie atit de trainic, încît să poată rezista la pre- 
siunea implacabilă a menghinii de gheaţă. În acest 
scop el trebuie să aibă bordajele înclinate, căci 
atunci gheţurile care presează vasul nu vor putea 
să-l strivească, ci doar să-l salte în sus. 

Dar oare la pol gerul nu va fi cumva prea pu- 
ternic încît să facă imposibilă șederea acolo ? Lui 
Nansen îi păru puţin probabilă ipoteza aceasta. În 
orice caz, spunea el, gerurile de iarnă în regiunea 
polului trebuie să fie mai slabe decît în partea de 
nord a Siberiei, unde oamenii trăiesc totuși fără 
prea mari neajunsuri. 

Mult mai de temut ar fi scorbutul, de care au 
suferit în trecut multe expediţii. Șederea îndelun- 
gată într-o climă rece, dacă nu reușești să-ţi procuri 
o hrană proaspătă, predispune la scorbut. Dar și 
această primejdie poate fi evitată, afirma Nansen. 
Produse alimentare variate, care pot fi preparate 
sub forma de conserve închise ermetic, vor înlă- 
tura primejdia acestei boli atit de grave. În plus, 
chiar pînă aproape de pol s-ar putea procura hrană 
proaspătă, căci fără îndoială vor fi urşi, foci și tot 
felul de animale mici. 

În Norvegia planul expediției la Polul Nord a 
fost întimpinat cu multă simpatie. Mulţi explora- 
tori străini însă au declarat, în mod categoric, că 
este o nebunie. 

În noiembrie 1892 Nansen a ţinut la Societatea 
de geografie din Londra, o prelegere despre expe- 

diţia proiectată. Dezbaterile au vădit atitudini foarte 
contradictorii față de comunicarea lui. Eminentul 
explorator al Arcticii, amiralul Mac Clintock, a de- 
clarat : „Mă consider în drept să spun că acesta este 
cel mai îndrăzneț plan din toate cite au fost dezbă- 
tute vreodată la Societatea regală de geografie“. 

Bătrinul amiral a fost de acord că faptele con- 
firmă justețea concepţiilor teoretice ale lui Nansen 
dar și-a exprimat îndoiala că expediţia ar fi în mod 
practic realizabilă. Prea mare era, după părerea lui, 
primejdia de a fi striviţi în lunile de iară, cînd 
„ghețarii care se îngrămădesc în jurul bordurilor 
navei devin adevărate stiînci“. Posibilitatea de a 
scăpa în această perioadă din îmbrăţişarea de 
gheaţă e foarte puţin probabilă. 

Mac Clintock și-a încheiat cuvintarea printr-o 
aluzie delicată, dar fără echivoc : „li doresc docto- 
rului Nansen grabnic și deplin succes. Dar atunci, 
cînd se va întoarce, numeroșii lui prieteni din An- 
glia vor răsufla ușuraţi ; mai ales aceia care cunosc 
cît de cît primejdiile ce pindesc întotdeauna trece- 
rea printre gheţuri, chiar în ţările care nu sînt si- 
tuate atit de la nord.“ 

Un alt explorator polar cu autoritate, amiralul 
George Nares, s-a exprimat și mai fățiș. Întrucît el 
exprima părerea multor oameni de știință, merită 
să reproducem aici partea principală a acestei cu- 
vîntări. „Se ştie, a spus el, că pentru a naviga cu 
succes în ţinuturile gheţurilor, este absolut necesar 
să te mențţii în apropierea vreunui țărm oarecare. 
Cu cît ne îndepărtăm mai mult de lumea civilizată, 
cu atit este mai de dorit să avem în spatele nostru o 
cale raţională, liberă și lipsită de primejdii pentru a 
ne putea întoarce. 

Ideea conducătoare a lui Nansen — de a-și în- 
drepta de bună voie în masa ghețarilor vasul în 
care trebuie să fie concentrată toată nădejdea expe- 
diţiei, dacă are în vedere un sfîrșit cît de cît fericit, 
apare într-o totală discordanță cu această axiomă. 
Aşadar, conducătorul expediției, în loc să-și dirijeze 
vasul spre locuri ferite, se condamnă singur la o de- 

plasare neputincioasă, la bunul plac al mișcării fi- 
rești a gheţurilor în care va fi blocat vasul. Chiar 
dacă ar fi sigur că într-adevăr curenţii sînt așa cum 
crede Nansen, oricum, timpul necesar deplasării în 
derivă împreună cu ghețarii prin regiunea polară ar 
fi de cîţiva ani. În acest răstimp, gheaţa din jurul 
vasului nu va fi, desigur, niciodată în stare de ne- 
mișcare. Chiar dacă se vor ivi în cale insule necu- 
noscute, vasul propriu-zis va fi totdeauna expus pe- 
ricolului de a fi strivit de ghețuri.“ 

Amiralul Nares a criticat în așa fel proiectul lui 
Nansen încît n-a mai rămas, cum se spune, piatră pe 
piatră. A respins categoric ipoteza lui Nansen că 
vasul, datorită formei înclinate a bordajelor, ar pu- 
tea rezista presiunii ghețurilor fiind săltat în sus. 
„Dacă vasul este prins în gheaţa polară, a spus 
Nares, forma lui nu mai are nici o importanţă ; este 
încătușat, și, rămîne imobil în blocul de gheaţă în- 
conjurător, devenind parte integrantă din el. În 
acest caz forma vasului se încrustează în masa ghe- 
țarului în care a fost prins. Acesta este un fapt de 
cea mai mare importanţă, căci nu există nici un fel 
de date despre vreun vas prins între ghețurile po- 
lare care să nu facă corp comun cu ele, ori că, ar 
exista posibilitatea ca cel puţin vara, sub influenţa 
presiunii, să se ridice în sus ca un corp independent 
de gheaţa înconjurătoare.“ 

Mult veneratul amiral n-a fost de acord nici cu 
punctul principal al proiectului lui Nansen referi- 
tor la direcția derivei gheţurilor polare de la est 
spre vest. În primul rînd el a combătut ipoteza că 
deriva este determinată de curentul marin. După 
părerea lui, un rol esenţial în această privinţă îl 
joacă vintul, de unde trebuie trasă concluzia că vîn- 
tul va duce vasul mai curînd spre est, decit spre 
vest. Iar pentru că în caiea spre nord marea va fi 
blocată de gheţuri, nu vede nici un fel de speranţe 
de înaintare în direcţia aceea. În orice caz, vasul nu 
are mai multe șanse decit a avut nefericita Jean- 
nette,’ 

În ultimele cuvinte ale scepticului Nares era 
lesne de întrevăzut aluzia transparentă la soarta 
care așteaptă expediţia proiectată. Lui Nansen îi 
răminea consolarea că cel puţin într-un singur punct 
amiralul s-a declarat de acord cu el, și anume, că 
„Scopul principal al unor astfel de călătorii îl consti- 
tuie cercetarea ținutului polar necunoscut, și nu ne- 
apărat atingerea punctului exact matematic, în care 
este situat capătul nordic extrem al axei globului 
pămintesc“. 

Și alţi savanţi englezi cu autoritate au primit cu 
pesimism ideea lui Nansen, Allen Young a spus : „Mi 
se pare extrem de primejdios pentru o corabie să se 
lase în voia derivei pe o cale unde riscă să se cioc- 
nească de uscat și pe care ar putea fi reținută ani 
îndelungaţi”. Young nu acorda nici o însemnătate 
formei vasului, deoarece, după părerea lui, dacă ar 
fi prins de gheţuri, numai o întîmplare fericită îl 
poate scăpa de la pieire. 

În același sens s-au exprimat amiralul Richards 
şi vestitul explorator şi colaborator apropiat al lui 
Ch. Darwin, Joseph Hooker. Și ei erau de părere că 
dacă vasul s-ar găsi cuprins de gheţuri masive, nu 
i-ar mai rămîne nici cea mai mică speranță de scă- 
pare. Totodată Hooker și-a exprimat convingerea că 
„doctorul Nansen va folosi desigur uimitoarea sa 
îndrăzneală, ingeniozitate și capacitate pentru în- 
făptuirea unei încercări de a descoperi tainele re- 
giunilor arctice, pe o altă cale, mai puţin primej- 
dioasă“. 

Se pare că cea mai sumbră a fost expunerea ge- 
neralului american Greeley care a comandat la vre- 
mea sa o expediție polară, ai cărei membri au pierit 
în cea mai mare parte de scorbut și de foame. Gre- 
eley a publicat un articol în care prevestea lui Nan- 
sen tot felul de nenorociri. 

„Îmi pare aproape de necrezut, scria el, ca planul 
întocmit de doctorul Nansen, să găsească sprijin 
sau chiar simpatie. După mine, el se bazează pe 
reprezentări inexacte despre condiţiile fizice din re- 
giunile arctice. O încercare de realizare a acestui 

plan va da numai rezultate sterile, ca să nu mai vor- 
bim de faptul că expune la pieire ori la suferințe 
membrii expediției. După cite știu eu, doctorul Nan- 
sen nu are nici un fel de experienţă în explorări 
arctice. Călătoria lui prin Groenlanda, ori cîte di- 
ficultăţi ar fi întimpinat, nu depășește în amploare 
o ascensiune bunăoară pe muntele Sfîntul Ilie din 
Alaska. 

Este foarte îndoielnic ca vreun hidrolog să ia în 
consideraţie cu seriozitate teoria lui Nansen despre 
curenţii polari sau ca vreun explorator polar să se 
ralieze proiectului său.“ 

Cu o tenacitate, demnă de o cauză mai bună, 
generalul Greeley, se străduia, pe cît posibil, să 
compromită întregul plan al lui Nansen. Cite n-a 
putut să debiteze acest veninos personaj în arti- 
colul său ! În încheiere a denumit expediţia spre pol 
„Proiectul absurd de sinucidere al lui Nansen”. 

Și asemenea oameni se găseau destui. Însă nu e 
de mirare: rutina se împotrivește și deseori pune 
stavili în calea marilor înfăptuiri. Din fericire ade- 
vărata genialitate nu se teme de ea — geniile pot 
fi rănite, dar nu învinse. 

Patrioţii norvegieni au susținut cu entuziasm 
planul lui Nansen. În storting ! s-a făcut propunerea 
de a se aloca pentru realizarea expediției două 
sute de mii de coroane, ceea ce trebuia să repre- 
zinte aproximativ două treimi din totalul cheltuie- 
lilor. Nansen sconta să obţină restul de bani prin- 
tr-o listă de subscripţie particulară. 

Într-adevăr, colecta publică a dat rezultate bune. 
Pînă și scepticii de la Societatea de geografie din 
Londra au subscris o sumă destul de importantă. 
Unii şi-au luat obligația de a achita costul utilaju- 
lui și echipamentului necesar expediției. Așa, de 
exemplu, cunoscutul Mecena suedez Oscar Dick- 
son, care a acordat întotdeauna sprijin cercetători- 
lor polari (numele lui îl poartă insula de lîngă 

coasta nordică a Siberiei), a luat asupra sa plata 
instalaţiei electrice de pe vasul expediționar. 

A reieșit însă că vasul expediționar va costa 
mult mai scump decît s-a prevăzut la început pe 
baza devizului. Atunci stortingul a mai alocat su- 
plimentar încă optzeci de mii de coroane, iar So- 
cietatea norvegiană de geografie a deschis o listă 
naţională de subscripţii. Totuși, chiar înainte de 
terminarea lucrărilor s-a văzut că banii nu ajung. 
Deficitul a fost acoperit de doi prieteni ai lui Nan- 
sen și de el însuși, care și-a sacrificat toate econo- 
miile personale. 

Vasul polar era construit de cei mai experimen- 
tat constructor de vase norvegian, Colin Archer. 
Proiectele și modelele viitorului învingător al ghe- 
țurilor se întocmeau în numeroase variante, se 
aprobau, ca apoi să fie respinse chiar de construc- 
tori. Colin Archer se străduia să traducă aidoma în 
fapt ideea lui Nansen — vasul să aibă o asemenea 
formă, încît acesta „să lunece din îmbrăţișarea ghe- 
țarilor ca un ţipar”. 

S-a făcut tot ce era cu putinţă ca să se dea va- 
sului maximum de trăinicie. Etrava era formată din 
trei birne groase de stejar, așezate una pe alta, 
avînd o grosime de vreun metru și un sfert. Coastele 
masive ferecate în fier erau confecţionate din stejar 
italian de cea mai bună calitate, care fusese destinat 
flotei norvegiene de război și care stătuse sub aco- 
perămînt timp de treizeci de ani. Pentru chilă au 
fost utilizate două grinzi groase din ulm american. 
Toate celelalte materiale folosite la construcţia va- 
sului erau de asemenea de cea mai bună calitate și 
de sorturi superioare. 

Bordurile bombate ale vasului aminteau, în sec- 
iune, o jumătate de nucă de cocos. Ele puteau să 
opună gheţurilor o puternică rezistenţă. Pentru a 
fi şi mai durabile au fost legate în interior printr-o 
reţea complexă de grinzi, montanti și traverse. 

Nansen s-a arătat foarte exigent cu amenajarea 
cabinelor de locuit. Una din laturile neplăcute ale 

vieţii în expedițiile anterioare spre nord fusese 
umezeala, care, depunindu-se pe pereţii cabinelor, 
se transforma repede în brumă sau se scurgea în 
piriiașe pe paturi și pe dușumea. Adeseori se întim- 
pla ca saltelele de dormit să se transforme în les- 
pezi de gheaţă. Pentru a evita toate acestea, Nansen 
a propus să se amenajeze în mijlocul vasului un 
salon comun, în care ofițeri și echipaj să-și pe- 
treacă cea mai mare parte din timp. 

O asemenea poziţie apăra salonul de pătrunde- 
rea aerului rece din afară. În căptușeala tavanului, 
dușumelei și pereţilor fiecărei cabine se afla un strat 
impermeabil de aer. Afară de aceasta, bordajele va- 
sului erau căptușşite în interior cu piîslă înmuiată în 
catran, peste care era așezat un strat de plută, apoi 
o căptușeală din scînduri de brad, un nou strat de 
pislă groasă, un linoleum care nu permitea aerului 
să pătrundă și din nou un lambriu de lemn. Toate 
aceste măsuri, ca și multe altele, trebuiau să apere 
temeinic încăperile vasului de umezeală și de frig. 

Nansen a acordat o atenţie deosebită alimente- 
lor, deoarece de acestea depindea evitarea scorbu- 
tului și a altor boli. Problema alimentației în ţinu- 
turile nordului a fost analizată minuţios cu specia- 
liști și fiziologi ; toți aceștia au întocmit o listă de 
alimente necesare și au supravegheat conservarea 
lor la temperaturi înalte. La insistenţele lui Nansen, 
s-a hotărît să se excludă cu totul din raţie băutu- 
rile alcoolice, întocmai ca şi în expediţia din Gro- 
enlanda. 

În schimb, a fost selectată o bibliotecă mare, 
care să asigure participanţilor la expediţie o bogată 
hrană spirituală. 

O parte esenţială a echipamentului au constitu- 
it-o instrumentele și aparatele pentru observaţiile 
științifice. Pentru acest scop nu s-a făcut nici o eco- 
nomie de mijloace bănești și s-a achiziţionat în serii 
complete tot ce era mai bun. Merită subliniat și aju- 
torul pe care l-au acordat lui Nansen confrații săi 

întru ştiinţă în privinţa înzestrării vasului cu apara- 
tura științifică necesară. 

Extrem de important era ca expediția să dispună 
de ciini buni pentru atelaje. Nansen a scris la Peters- 
burg, cunoscutului explorator al Siberiei, E. V. Tol, 
cerindu-i sfatul : unde și cum să-și procure cîini de 
ham potriviți ? Savantul rus a răspuns că se va în- 
griji personal de aceasta în Siberia, unde urmează 
să plece în curind, într-o nouă expediţie. Într- 
adevăr el și-a ţinut în totul promisiunea : a achizi- 
ționat cîini minunaţi și i-a trimis lui Nansen în lo- 
calitatea Habarov, la Iugorski Şar. 

Atenţia lui E. V. Tol față de expediţia norvegiană 
nu s-a limitat la aceasta. Din proprie inițiativă, a 
organizat trei mari depozite de alimente pe insulele 
Novosibirsk, pentru cazul cînd Nansen s-ar vedea 
nevoit să se înapoieze pe această cale. 

În general, planul lui Nansen a fost întimpinat 
în Rusia cu multă bunăvoință. Direcţia generală hi- 
drografică i-a expediat toate hărţile mărilor nordice 
editate în Rusia și informaţii despre punctele de pe 
ţărmul siberian. Gloriosul amiral S. O. Makarov i-a 
comunicat, din partea sa, toate datele necesare 
despre regimul apelor din regiunile Mării Bering. 

Deși scepticii s-au străduit cu profeţiile lor ne- 
faste să avertizeze lumea s-au găsit totuși numeroși 
entuziaști dornici să participe la expediţia spre Po- 
lul Nord. Pe adresa lui Nansen soseau din toate 
colțurile lumii scrisori de la solicitatorii care aspi- 
rau să facă parte dintre cei ce porneau în această 
călătorie plină de riscuri. Nu era ușor să alegi din 
numărul uriaș de cutezători care erau de acord cu 
orice condiţii li s-ar fi impus. 

Sănătatea fizică și însușirile morale, erau crite- 
riul de bază în selecționarea participanţilor. Pregă- 
tirea profesională avea mai puţină importanţă, întru: 
cît Nansen considera că oricine, dacă e minat de 
dorinţă sinceră, poate deveni util într-o cauză co: 
mună. Și nu s-a înșelat: toți membrii expediției au 
muncit cu abnegaţie și s-au purtat ca niște tovarăși 
excelenți unul față de celălalt. 

Trebuia să fii un psiholog foarte pătrunzător ca 
să-ți fixezi alegerea asupra unui personaj atit de 
original, ca de pildă, Ivar Mugsta, care în trecut 
fusese pădurar, iar apoi supraveghetor la o clinică 
de psihiatrie. În timpul expediției s-a dovedit a fi 
meșter la toate : revizuia motorul, repara ceasurile, 
dresa cîinii, trăgea fără greș la vinătoarea de urși. 
Adolf Jull, marinar cu experienţă, care timp de 
mulți ani fusese comandant de nave, se hotărise să 
devină bucătarul expediției. Sigurd Scott-Hansen, 
fiu de pastor parohial, ofiţer de marină, a luat asu- 
pra sa conducerea lucrărilor meteorologice, astro- 
nomice și magnetice. Locotenentul de infanterie 
Jalmar Johansen, în vîrstă de douăzeci și şase de 
ani, a părăsit armata ca să devină student la uni- 
versitate. Excelent sportiv, el a cucerit titlul de 
campion european la gimnastică. Dorinţa de a lua 
parte la expediţia lui Nansen era atît de puternică, 
atit de fierbinte, încît, nemaigăsind funcţie liberă, 
Johansen s-a angajat pe vas ca simplu fochist. Mai 
tîrziu i-a fost dat să joace un rol de seamă în cali- 
tate de cel mai apropiat colaborator și prieten cre- 
dincios al lui Nansen. 

Bineînţeles că alegerea căpitanului era de o ex- 
tremă importanţă pentru un vas care pleca într-o 
călătorie atît de plină de primejdii neprevăzute. 
Alegerea lui Nansen s-a oprit asupra unui fost parti- 
cipant la expediţia din Groenlanda, Sverdrup. Avea 
treizeci și opt de ani, dintre care douăzeci i-a pe- 
trecut numai pe mare. Urmaș al curajoșilor vikingi, 
care se avintaseră în cele mai depărtate călătorii, 
Otto Sverdrup era, după spusele lui Nansen, „omul 
cel mai de nădejde“, căruia i se putea încredința 
un vas. 

În totul, participanţii la expediţie, socotindu-l și 
pe conducător, erau în număr de doisprezece. 
Această cifră se bucură de o „bună reputaţie” în 
special printre marinari, care sînt de obicei oameni 
superstițioși. De aceea trebuia să ai calități excep- 
tionale ca să contravii la această cifră prin per- 

soana ta, și să formezi „duzina dracului”. Un astfel 
de om s-a dovedit a fi ofiţerul de navigaţie Bernt 
Bentsen, care a apărut pe bordul vasului chiar în 
ajunul plecării din Tromsoe. La ‘opt și jumătate di- 
mineața Bentsen îi aducea argumente lui Nansen 
pentru a-l convinge să-l ia în expediţie, iar la ora 
zece el se afla pe mare la postul lui. 


FRAM — ÎNAINTE! 


De la ştiut mergea-n necunoscut 
Ca gindul, dus numai de presimţire. 
BJOERNSTJERNE BJOERNSON 


În sfîrşit, vasul putea fi lansat pe apă. În ziua 
aceea de toamnă o mulțime de oameni se adu- 
nase pentru ceremonia solemnă din portul Larvik, 
din apropierea Christianiei. 

Vasul scurt și lat, vopsit în partea de jos în cu- 
loare neagră, iar în partea de sus cu alb, părea o 
enormă coajă de nucă. Trei catarge stăteau încă pe 
mal, dar pe punte două catarge de pavilion se și 
înălțau fluturîndu-și drapelele naționale. Mai era și 
un al treilea catarg pentru stindardul pe care va fi 
înscris numele corăbiei nou-născute. 

Un vânt șuierător resfira barba lungă și albă a 
lui Colin Archer. Cu ce mindrie și emoție stăpinită 
își contempla constructorul naval întruchiparea 
proiectelor sale! Și muncitorii șantierelor navale 
își admirau rodul muncii lor. Iar împrejur se înghe- 
suiau curioșii și gură-cască, care te miri cum și de 
unde, află întotdeauna cînd se întîmplă un eveni- 
ment interesant. 

Toată lumea era curioasă să ştie cum are să-și 
denumească Nansen noul-născut: Eva, Liv, Norve- 
gia ori poate Polul Nord? 

Vacarmul mulţimii deveni și mai puternic atunci 
cînd pe planșeul construit de-a lungul calelor urcă 
un bărbat înalt, la braţ cu o femeie tînără şi zveltă. 

— Ei sînt... Priviţi... Domnul Nansen cu soția | 

Cu pași hotăriți Eva Nansen se apropie de prova 
vasului. Colin Archer îi întinse plin de respect o 
sticlă de șampanie. Freamătul mulţimii încetă din- 
tr-o dată: tradiționala datină marinărească a bo- 
tezării noului vas impunea o liniște ca de rugă- 
ciune. 

Eva Nansen ridică mîna în sus şi dintr-o lovitură 
puternică sparse sticla de etravă. 

— Fram îi va fi numele ! pronunţă ea cu o voce 
clară și sonoră. 

În aceeași clipă pe catargul pavilionului se înălță 
un steag pe a cărui piînză roșie era scris cu litere 
albe Fram, ceea ce în norvegiană înseamnă semețul 
cuvînt „înainte“ | 

Eliberat din păienjenișul de cabluri și de sume- 
denia de montanţi, corpul masiv al vasului se cutre- 
mură și, la început încet, apoi din ce în ce mai re- 
pede, porni să alunece pe grinzile unse cu ulei. De 
obicei vasele se lansează de pe cală cu pupa îna- 
inte : în felul acesta ele revin mai ușor în poziția 
de plutire. De aceea pupa lui Fram se întîlni prima 
cu marea. Pentru constructori, momentul acesta este 
totdeauna cel mai emoţionant: dar dacă vasul va 
lua apă peste bord ? Pas' de-l mai scapă, ca pe un 
înecat ! 

Fram cobora cu pupa din ce în ce mai adinc: se 
părea că, încă o secundă și vasul, luînd apă se va 
ridica deodată ţeapăn, apoi se va lăsa la fund (în 
clipa aceea Colin Archer își acoperi ochii cu mina)... 
Dar iată că și prova vasului atinse apa, și atunci 
tot corpul se îndreptă și încet, lin începu să plu- 
tească. 

Fram se născuse! 

Marea îl primi cu grijă în sînul ei, dar deodată, 
vrind ca să-şi arate firea îndărătnică, trimise spre 
țărm un val atît de ameninţător și înspumat, încît 
era gata să zdrobească de stinci o biată barcă șu- 
bredă. 

Salutul tunurilor și strigătele de „ura“ puternice 
ca tunetul, treziră munţii din împrejurimi. 

Doar Nansen cu soția sa păstrau tăcerea: stă- 
teau nemișcaţi şi nu-și dezlipeau privirile de pe 
Fram. Ce soartă îl așteaptă în depărtările necunos- 
cute unde stăpinesc întunericul, frigul și gheţurile ? 
Nu se poate şti ce-ţi rezervă viitorul... 


Pregătirile pentru expediţie erau pe sfirşite. Se 
apropia data plecării lui Fram în călătorie. Nansen, 
care nu admitea neglijenţă în nici o problemă, se 
adîncise cu totul în muncă. Iar cînd avea cîteva mi- 
nute libere și le petrecea în grădină. 

În zilele acelea sădea cu pasiune meri, peri, tufe 
de coacăze și agrișe. De ce ? Probabil că presimţirea 
unei lungi despărţiri îl făcea să iubească și mai mult 
tot ceea ce era legat de patrie : casa de curînd clă- 
dită, grădinița sădită de mina lui, pinii bătrîni din 
jurul casei cu umbrele lor lungi care învăluiau casa 
și se așterneau chiar peste fiordul grav și pitoresc 
în asprimea lui. 

Simţea o mare bucurie să-și vadă aici prietenii 
— pictori și muzicanți. Werenskiold, Petersen, 
Skredsvig și alți pictori norvegieni erau bucuroși 
să fie oaspeţi în casa primitoare de la Lüsaker ! În 
reuniunile acelea pline de voie bună, rîsul și glu- 
mele nu mai conteneau în cabinetul lui Nansen, în 
care mobila fusese executată după propriile lui 
schiţe. 

Plecarea expediției fusese fixată pentru ziua de 
Sf. Ion. În această zi de sărbătoare populară, norve- 
gienii atit se veselesc și atit își rup pingelele jucînd, 
de parcă ar vrea să-i facă în necaz însuşi lui Scara- 
oțchi. În noaptea din ajun e datina ca localnicii sa- 
telor să aprindă focuri, și în jurul lor tineretul să 
încingă hore, să joace sau să-și ghicească viitorul. 

În noaptea aceea, ultima dinaintea plecării sale, 
a aprins și Nansen pe malul fiordului un foc imens. 
Aici lingă foc, a improvizat o petrecere în care cîn- 
tăreţul Lemers a cîntat despre neasemuita vitejia a 
cutezătorului Roland, apoi deasupra fiordului au 
răsunat, intonate de o voce caldă de femeie, cuvin- 
tele vechii legende despre soția credincioasă a ma- 

rinarului, care așteaptă întoarcerea soţului ei din- 
tr-o călătorie îndepărtată : cea care cinta era Eva 
Nansen. 

Limbile de foc se înălţau tot mai sus, de parcă 
ar fi vrut să atingă cerul, iar Nansen îl înteţea în- 
tr-una aruncînd în flăcări ramuri uscate de pin, care 
trosneau zgomotos împroșcînd scîntei orbitoare, ce 
se reflectau în oglinda fiordului ca o vilvătaie fan- 
tastică. : 

Privea tăcut focul. La ce, la cine se gîndea oare ? 
La Fram, care, ancorat în apropierea capitalei, în 
golful Pippervick aştepta gata de plecare ? La iu- 
bita lui soție ? sau la fiica lui al cărui nume, Liv — 
viață, vădea cît îi e de dragă? Era nespus de fe- 
ricit în mijlocul familiei sale și acum se despărțea 
de ea pentru atîta vreme, poate chiar pentru tot- 
deauna. Ce-l împingea să facă acest pas greu ? Am- 
biţia ? Desigur că nu ! Setea de aventură ? Nici atit! 
Atunci, ce-l mîna să renunţe la fericirea de a fi în 
cercul prietenilor dragi și al familiei ? 

Ce-l împingea la aceasta ? Probabil, același motiv 
pentru care gloriosul său strămoș Hans Nansen por- 
nise pe șubreda-i ambarcaţiune din Copenhaga 
„peste șapte ţări și şapte mări“, pînă la Marea 
Albă ajungind la Kola, mica și uitata așezare de la 
capătul pămîntului rusesc. 

Nu ambiția, nici interesul personal nu-l chemau 
pe Nansen în îndepărtările necunoscute, ci irezis- 
tibila dorință de a cunoaște lumea, ca să poată apoi 
transmite cele văzute întregii omeniri. 

Dar cîte ginduri nu puteau să-l frămiînte pe 
Nansen în noaptea aceea, din ajunul plecării spre 
Polul Nord ! În orice caz, cuvintele adresate atunci 
soţiei lui sînt autentice : „Un om e om numai prin 
meritele sale, nu pentru că e fericit”, 

Oare nu pentru asta a renunțat el la nemăsu- 
rata-i fericire personală ? 


24 iunie 1893... 

Ziua despărțirii. 

Se cernea o ploaie măruntă și tristă. Nansen mai 
cuprinse cu o ultimă privire casa și grădina. Își sim- 

tea inima grea. Cu cîţiva ani în urmă, cînd plecase 
în expediţia din Groenlanda, parcă fusese mai sim- 
plu. Acum își lăsa în urmă familia — soţia și fiica. 
Cine ştie, cîți ani vor trece pînă cînd s-or putea 
regăsi ? Soarta călătorului e atit de nesigură! 

Despărțirea a fost scurtă. Doar cîteva cuvinte 
dacă a schimbat cu soţia lui. Ea hotărise să nu-l con- 
ducă pînă la Fram: cu cît ar fi mers mai departe, 
cu atit mai grea i-ar fi fost despărţirea. Cit despre 
Liv a zărit-o în treacăt, prin geamul ferestrei : ședea 
pe pervaz și, rizind, bătea din palme. Și nu trebuie 
să ascundem că atunci cînd își privi fiica, ochii lui 
Nansen erau umezi. 

O șalupă mică, rapidă, îl duse din portul Liisaker 
în golful Pippervik. Cu-ncărcătura grea ce-l afunda 
mai adînc în apă, Fram stătea sub presiune în aștep- 
tarea semnalului de plecare. Cum se-ntîmplă adesea, 
în ultimul minut, în ajunul unui drum lung, văzură 
că tot mai sînt unele lipsuri mici, dar importante: 
Bucătarul bunăoară, se plingea că nu-i adusese încă 
gheaţa care-i trebuia neapărat pentru alimente. Glu- 
meții îl consolau : „Lasă, că în Arctica o să ai gheaţă 
destulă !“ 

Căpitanul dădu comanda și Fram, slobozind o 
coloană de fum, se urni din loc... Orchestrele în- 
cepură să cînte, mulțimea celor de pe mal care pe- 
treceau vasul izbucni în urale. Însoţit de un roi în- 
treg de șalupe, de iahturi cu piînze, de bărci, Fram 
înainta majestuos pe apa golfului. 

Curind insulele Bigdo și Diinu rămaseră în 
urmă ; de-a lungul țărmului se-nșirau pășuni verzi 
care încetul cu încetul se pierdură din vedere. Aşa 
se rupeau cele din urmă fire care-i mai legau de 
pămîntul natal. Nu întîmplător cineva de pe puntea 
lui Fram a citat cuvintele lui Gunnar din Saga 
despre Njala: „Oh, dragi pășuni din munţi, nici- 
cînd nu mi-aţi părut mai minunate !“ 

Dar iată că în pădure, la extremitatea capului 
Liisaker, apăru casa atit de scumpă inimii lui. Prin- 
tr-o lunetă Nansen putu zări pe bancă, sub un pin, 

silueta singuralică a unei femei în rochie de culoare 
deschisă. 

Fram înainta mereu. Rind pe rind rămaseră în 
urmă vasele mari și mici, care-l însoţiseră, iar si- 
lueta singuratică și luminoasă de sus, de la capul 
Lüsaker se topi ca o vedenie. Nansen lăsă atunci lu- 
neta şi cu pași grei cobori de pe puntea de comandă 
în cabina sa. Mai tirziu, scria că aceasta a fost cea 
mai sumbră clipă din tot cursul expediției. 


Legănindu-se cînd într-o parte cînd în alta Fram 
înainta fără grabă (pentru a economisi cărbune, cu 
pînzele întinse), către largul mării. Bergen și Trom- 
soe rămaseră în urmă. Apoi apăru portul Vardoe. 
Fram aruncă ancora pentru a spune un ultim „bun 
rămas“ pămîntului norvegian. 

Pe tot parcursul acestui drum pescarii și locui- 
torii riverani întîmpinau cu entuziasm trecerea lui 
Fram și a echipajului său. Uneori de pe țărm, din 
mulțimea de oameni și de copii, se auzeau puter- 
nice urale. Vislașii și pasagerii de pe șalupe și iah- 
turi de agrement se opreau cu privirea aţintită spre 
vasul care se îndrepta către ţinuturile misterioase 
ale nordului. Din orașele pe lingă care trecea Fram, 
ieșeau în întimpinare vapoare, de pe care răsunau 
cîntece prietenești, muzică și salve de tun în semn 
de salut. 

Cea mai mişcătoare era atitudinea oamenilor 
simpli — pescari și țărani. Într-una din zile, în apro- 
piere de Helgoland Nansen observă, pe o stiîncă 
înaltă o femeie bătrină, care le făcea semn cu ba- 
tista. 

— Nouă ne face semne? îl întrebă Nansen pe 
pilotul care stătea alături şi care era de prin partea 
locului, 

— Desigur ! îi răspunse acesta. 

— Dar de unde a aflat ea despre noi? 

— Oh, aici nu e o căsuţă în care să nu se vor- 
bească despre Fram. De pe acum se așteaptă cu ne- 
răbdare întoarcerea dumneavoastră. Puteţi fi siguri 
de asta! răspunse pilotul. 

Locuitorii din Vardoe — „capitala“ pescarilor 
din Finmarken — au organizat o primire fastuoasă 
membrilor expediției. Atit de popular era Fram în- 
cît ingeniosul primar a deschis o listă de subscrip- 
ție pentru cumpărarea unei tobe turcești orchestrei 
locale, denumită Polul Nord. 

Vardoe a fost ultimul popas unde civilizația 
le-a mai adus servicii călătorilor polari, înainte de 
a-și începe viața aspră de Robinsoni ai nordului. 
Mai tirziu și-au amintit nu o dată de baia din locali- 
tate, unde s-au spălat și au stat la abur pe săturate. 
După obiceiul din ţările scandinave, băieșițele — 
tinere finlandeze — i-au biciuit apoi repede și tare 
cu măturele de mesteacăn, în vreme ce ei stăteau 
la abur, sus pe laviţele insuportabil de fierbinţi ; te- 
rapia aceasta igienică, deși cam brutală, avea un 
efect atît de înviorător încît Nansen cel veșnic în- 
clinat spre glume, spunea: „Nici chiar Mahomet 
n-ar putea să-și amenajeze ceva mai bun în raiul 
lui“. 

Fram ajunse destul de repede la marea Kara. 
De la prima întilnire cu gheţurile, s-au vădit minu- 
natele calități ale vasului. Entuziast, Nansen nu 
înceta să spună: „Este o adevărată încîntare să-l 
conduci printre gheţurile masive. Îl poți suci și ră- 
suci ca pe o turtiță de unt în farfurie.“ E drept insă 
că în asemenea ocazii cirmaciul era lac de sudoare, 
iar timona se învirtea ca roata viîrtelniţei de tors. 

Spre Iugorski Şar Fram a navigat pe apă liberă, 
cu toate pînzele sus și cu presiune maximă. În loca- 
litatea Habarovo, după cum promisese E. V. Tol, 
expediția era așteptată cu ciinii de ham cumpăraţi 
în acest scop. Sarcină anevoioasă și care-l costase 
multe eforturi, căci vinătorul Alexandr Ivanovici 
Trontheim, care fusese însărcinat să-i predea lui 
Nansen cîinii din Ural, hotărise la început să 
meargă spre lugorski Şar trecînd Peciora, dar cînd 
a aflat că prin acele locuri bintuie ciuma cîinească, 
a ales o altă cale ; s-a îndreptat spre Habarovo, de-a 
dreptul prin tundră. Ocolul acesta neprevăzut, cu 
multe greutăţi, a durat aproape trei luni. 

Norvegienii au fost foarte mișcaţi de solicitudi- 
nea și spiritul de sacrificiu ale acestui om cutezător, 
ca și de faptul că din respect pentru Nansen, 
Alexandr Ivanovici Trontheim a întreprins expe- 
diția prin tundră sub steag norvegian, iar în cinstea 
sosirii lui Fram la Habarovo, a înălţat un fanion cu 
numele corăbiei. 

Prima încercare a lui Nansen de a conduce un 
atelaj de cîini n-a reușit. Ciinii nu-i ascultau porun- 
cile, se încăierau între ei, și se producea o hărmă- 
laie de neînchipuit. Lătrăturile asurzitoare care nu 
mai luau sfîrșit și glumele celor de faţă îi făcură 
destul sînge rău. Lipsa de experienţă în materie de 
atelaje îl descumpănea oarecum. Dar Nansen, nu 
era omul care să se dea bătut nici în cele mai grele 
împrejurări. În scurt timp reuși să-și supună haita 
răzvrătită, ca apoi s-o îndrumeze spre ţintă. 

Habarovo era ultimul punct de unde se mai pu- 
teau trimite vești prin poștă. De aceea toţi membrii 
expediției scriau cu o grabă febrilă scrisori de bun 
rămas acasă ; de-acum înceta orice legătură cu pa- 
tria. Nici o veste nu mai putea răzbate în lume pînă 
cînd, Fram însăşi nu va aduce înapoi știri despre 
soarta tuturora. 

Scrisorile le-a luat Trontheim. 

Nansen îi mulțumi cu recunoștință vînătorului 
rus pentru serviciile aduse expediției. În numele re- 
gelui Norvegiei el îi înmînă Marea medalie de aur 
cu inscripția : „Pentru activitate merituoasă”. 

n același an A. Trontheim a publicat în ziarul 
Buletinul gubernial din Tobolsk impresiile sale des- 
pre întîlnirea cu călătorul norvegian. Iată un frag- 
ment din această interesantă relatare, care-l ca- 
racterizează bine pe Nansen și relaţiile lui cu 
echipajul de pe Fram: 

„Nansen este un om încă foarte tinăr cu o sta- 
tură înaltă ; fiecare gest, fiecare cuvînt al lui re- 
flectă energie, voinţă și fermitate neclintită. Com- 
portarea lui față de cei în subordine, toți oameni 
unul și unul, este plină de grijă și de dragoste. Ai 
zice că e o singură familie animată de o singură 

idee și arzind de dorinţa înfăptuirii ei. Toată munca 
grea, brută se împarte în mod egal între membrii 
echipajului. N-ai să găsești aici deosebire între 
marinarul simplu, căpitan și însuși conducătorul 
expediției, care este totdeauna și în toate un exem- 
plu. Munca în comun constituie veriga de legătură 
a întregului echipaj. 

În vreme de escală, echipajul își: petrece o 
mare parte a zilei împreună. Prin faptul că munca 
este în comun, îndatoririle ce reveneau fiecărui 
membru al echipajului, erau repartizate cu precizie 
pînă în cele mai mici amănunte. Micul dejun și 
masa de prinz o iau împreună, servindu-se reciproc. 
Pe feţele tuturor se citește sănătate și voie bună. 
Încrederea de nezdruncinat a șefului expediției, 
Nansen, în izbînda expediției întreprinse, comunică 
încredere și optimism întregului echipaj.“ 

O admiraţie sinceră răzbate din aceste rînduri. 
Sentimentul de frăţie stabilit între toţi participanţii 
la expediţie era într-adevăr uluitor. Acesta era fără 
îndoială meritul lui Nansen. 


MARE... GHEȚURI... 


Priveşte cu mai mult curaj în viitor! 
Nădejdile surîd cui e cutezător ! 
BJOERNSTJERNE BJOERNSON 


Fram înainta de-a lungul nesfirșitului pustiu al 
peninsulei Iamal. Într-una din zile, Nansen cobori 
pe ţărmul ei lin și printre moviliţele de mușchi găsi 
citeva mici buruieni înflorite, care îi părură nespus 
de frumoase în acest ținut mohoriît al ceţurilor. 

După aceea începură să întilnească în cale 
ținuturi tot mai întinse de gheaţă și tot mai 
greu de străbătut. Curenţi potrivnici, foarte 
puternici, dădură şi ei mult de lucru micului 
echipaj al vasului, iar într-o zi pe cînd împreună 
cu alți cîțiva Nansen se înapoia în barcă, după o 
vînătoare pe țărm, nimerind într-un virtej, erau cit 
p-aci să-și piardă viaţa în luptă cu stihia vrăjmașă. 
Cei cîțiva care-l însoțeau, toţi vinători, deși vin- 
joși şi vislași pricepuţi, nu puteau ieși nici cum 
din năprasnicul curent ce-i mîna cu repeziciune 
vrînd parcă să le taie drumul, și să nu-i mai lase 
să se întoarcă pe bordul vasului. 

De pe Fram fu lansată o geamandură pentru ca 
cei în primejdie să fie trași cu ajutorul ei spre vas. 
Vislașii din șalupă lopătau cu atita putere, încît la 
fiecare opintire aproape că se culcau pe fundul 
bărcii. Totuși distanța pînă la geamandură părea 
că rămîne aceeași. 

Situaţia era aproape disperată, dar Nansen nu-şi 
pierdu prezența de spirit și căută pe cît posibil să 
susțină moralul tovarășilor săi. 

— Hai ! Băieți ! trei lungimi de șalupă, de-or mai 
fi rămas!... două şi jumătate... într-un minut- 
două sîntem salvaţi! Hai, fraţilor, încă două-trei 
visle zdravene și gata! 

Minutele treceau, vislașii avintau nebunește 
lopeţile, dar șalupa tot mai avea pînă la geaman- 
dura salvatoare. 

— Încă o sforţare, copii! răsună vocea încura- 
jatoare. Așa ! Acum. Bravo ! Ne apropiem... Încă o 
dată ! Nu vă lăsaţi! Hai! Acum! 

Istoviţi, vislașii făcură un ultim efort; se aple- 
cară pe visle şi, în sfîrșit, un strigăt de ușurare: 

— Gata, am prins-o !... 

Oamenii de pe șalupă răsuflară ușurați și fața 
li se descreţi într-un zîmbet. Dar auziră din nou: 

— Daţi, daţi din visle, altfel plesnește cablul. 
Trageţi, băieţi ! 

Și puterile fizice și cele morale le-au fost puse 
la o încercare fără seamăn. În însemnările sale 
Nansen descrie emoţiile prin care au trecut în ziua 
aceea. E uimitor cîtă căldură și simţire adîncă sînt 
cuprinse în aceste rînduri simple! 

„Trăiești din amintiri. Cînd mi se întîmplă noap- 
tea să visez, nu visez niciodată Oceanul Îngheţat ; 
nu văd în vis decît patria : cînd scene din copilărie, 
cînd casa noastră, cînd pe ea, pe aceea, care stind 
acolo, dă un sens tuturor suferințelor și tuturor 
visurilor. Nu, trebuie să dorm, să dorm. Am atita 
nevoie ! Închid ochii și încerc să nu mă gindesc la 
nimic, încerc să mă afund în somn, dar din ceață 
apare din nou fiordul cu capul stîncos, podeţul cu 
barca ușoară, legată de el, ţărmul lin și pinii. Iar 
printre copaci, o văd pe ea, în rochia-i de culoare 
deschisă ; o pălărie mare de pai îi apără faţa de 
soare ; și-a dus miinile la spate și, cu un zîmbet 
trist, priveşte marea albastră. 

Apoi se întoarce şi urcă povîrnișul spre casă. 
Un cîine mare, negru, cu capul ridicat, se uită la ea 
cu ochii lui credincioși și o urmează ; ea îl mingiie 
tandru pe cap, se apleacă, îi şoptește ceva. Din casă 
îi vine cineva în întimpinare, purtind în braţe copi- 

lul care ride. Ea întinde miinile spre copil, o saltă 
în sus, iar mititica ţipă de bucurie și bate. din 
palme... Acolo e viața, e casa noastră dragă, 
familia...“ 

Cit de generoasă, cit de sensibilă inimă trebuie 
să ai ca să poți contopi în ea şi impresiile aspre 
de fiecare zi şi cele mai suave amintiri ce par că 
ţin acum mai mult de vis... 


«Zilele se înlănţuiau, deveneau săptămîni. Fram 
răzbătea dirz, tot mai departe spre est de-a lungul 
țărmurilor Siberiei. Lîngă Taimir întilniră insule 
care nu figurau pe nici un fel de hărţi. În cinstea 
întiiului descoperitor al căii maritime nordice, Nan- 
sen le denumi insulele Nordenskjoeld. Iar golful, 
pînă atunci necunoscut, primi numele lui Colin 
Archer, constructorul vasului Fram. 

La un moment dat, din postul de observaţie de 
pe catarg, Nansen văzu că gheţurile din jurul vasu- 
lui se retrag și pînă departe de țărm se întinde apă 
liberă. Prilej unic de a înainta spre nord! Sufla 
însă un vînt ameninţător, în rafale. Prudentul 
Sverdrup fu de părere să rămînă pe loc pînă ce 
va înceta vîntul. De data aceasta însă, conducătorul 
expediției nu era de aceeași părere cu căpitanul, 
dimpotrivă, hotări să ridice fără întirziere toate 
pinzele și să dea presiune maximă la mașini. 

— Trebuie să învingem capul Celiuskin! 
spuse el. 

Niciodată pînă atunci Fram nu a mers cu o 
viteză atit de mare; vasul părea că înţelege gin- 
dul celui care-l mîna. După un timp, privind prin 
lunetă, zăriră ca prin ceață munţii din apropierea 
capului Celiuskin. 

Se întuneca. Sus, în înaltul cerului, licărea o 
stea singuratică. Nansen nu-și deslipea privirea 
de la ea, de parcă l-ar fi atras, l-ar fi ademenit. Nu 
cumva Zeița căminului drag își trimitea cumva su- 
risul, în nădejdea încheierii fericite a îndrăzneţei 
lui călătorii ? 

Prin întunericul deprimant și de nepătruns al 
nopţii, Fram înainta hotărit către cea mai nordică 
extremitate a „Lumii Vechi“. Către ziuă atinse ţinta 
mult visată. 

Clipă solemnă! Pe catargele vasului înălțară 
pavilioane, iar din unicu-i tunuleţ, aproape cît o 
jucărie, răsunară trei salve de salut. În același mo- 
ment, ceasul bătu ora două și întiile raze ale zorilor 
săgetară cerul. Fură risipite farmecele vrăjitorului 
Celiuskin | Reușiseră să evite incătușarea gheţuri- 
lor ce ameninţă corăbiile care se încumetă într-a- 
colo. Calea spre nord le era deschisă! 

Toţi membrii expediției se ridicară în picioare. 
În salonul ofiţerilor, puternic luminat, apărură pe 
masă punșul fierbinte, fructe și ţigări de foi. Cu 
ocazia acestui eveniment festiv, conducătorul expe- 
diţiei rosti un toast, care fu scurt și simplu: „În 
sănătatea voastră, băieţi, vă felicit cu prilejul tre- 
cerii capului Celiuskin!” Apoi orga începu să 
cînte. 

Așa se încheie modesta festivitate. Nansen se 
căţără din nou la postul de observaţie de pe catarg, 
ca să arunce o ultimă privire de bun rămas pă- 
miîntului. Oare cînd îl va mai revedea? După un 
an, doi sau trei ? Sau poate niciodată ?... 

O săptămînă întreagă Fram a navigat pe apă 
liberă ținînd drept spre nord, marți, la 19 septem- 
brie, Nansen notă în jurnalul său: „Aceasta este 
cea mai minunată călătorie pe mare, din cite am 
trăit vreodată. Spre nord, mereu spre nord, cu vînt 
favorabil și cu viteza maximă pe care-o pot permite 
velele noastre și motorul. În marea liberă, o milă 
după alta, cart după cart, pe un drum necunoscut. 

Pînă și gheaţa pe mare pare că este mai puţină. 
Oare mult va mai dura așa ? Plimbîndu-mă în sus 
și în jos pe punte, îmi aţintesc mereu privirile spre 
nord, vrind parcă să pătrund în viitor. În față însă 
se bolteşște mereu același cer întunecat prevestind 
o mare liberă de gheţuri. Planul meu este supus 
acum la o încercare hotăritoare. 

„Sint gata să mă întreb pe mine însumi: oare 
n-or fi toate astea numai un vis? Trebuie doar să 
întilnim un obstacol, oarecare, ca să prețuim cum 
se cuvine succesul! Așa a fost în expediţia din 
Groenlanda, așa va fi, probabil, şi aci. 


Acolo visul devenea realitate, 
Aici realitatea este vis.“ 


Însă chiar a doua zi temerile i se risipiră ca fu- 
mul! Dimineaţa, în vreme ce se apleca deasupra 
hărţii, Nansen simţi deodată o zdruncinătură ex- 
trem de puternică. Lăsă din mînă harta și alergă 
sus pe punte. Acolo, prin vălul des de ceață nu 
putu distinge decît botul vasului, înfipt în gheaţa 
compactă, ca o barieră de netrecut pusă de o mînâ 
nevăzută de-a curmezișul drumului. 

Abia după două zile, cînd ceața se risipi, putu 
vedea mai bine ce se întimplase. În jurul vasului 
se masau ghețarii. Gerul îi împietrea laolaltă. De 
fapt poate gheţurile se străduiau doar să-l încon- 
joare pe Fram făcîindu-i o radă bună pentru iarnă. 

Dacă e așa, își zise Nansen, atunci fiți bine 
veniți, ghețari ! 


Pe zi ce trecea soarele cobora tot mai jos, iar 
temperatura scădea treptat. Se apropia noaptea, 
groaznica, înfricoșătoarea noapte polară. 

Pentru cei ce iernau acolo de voie ori de nevoie, 
noaptea arctică, noaptea care dura mai multe luni, 
constituia o încercare grea, adeseori fatală. Ciţi 
oameni nu i-au căzut pradă, măcinaţi de scorbut, 
nemiloasa boală care nu cruța pe nimeni atunci 
cind îl prindea în gheare. 

Din fericire scorbutul n-a îndrăznit să pășească 
pe bordul lui Fram. În această primă iarnă, Blessing, 
medicul expediției, se plingea de șomaj total. După 
ce zadarnic așteptă timp îndelungat pacienţi, pină 
la urmă, de disperare, se apucă să trateze ciinii. 
Iar la controalele lunare pe care le făcea partici- 
panților la expediţie, nu-i rămînea decit să constate 
că sănătatea lor era din ce în ce mai bună. 

„Acesta era marele merit al conducătorului ex- 
pediţiei care se îngrijea pînă în cele mai mici 
amănunte de starea fizică a echipajului de pe Fram. 
Secretul succesului consta în raţia zilnică de hrană, 
care fusese. calculată cu atita grijă. 

Hrana „spirituală” juca și ea un rol de seamă 
în această privință. Membrii expediției citeau mult 
în biblioteca atit de bogat înzestrată a vasului! 
Cărţile erau pentru ei tovarăși permanenţi și de ne- 
prețuit care transformaseră vasul Fram într-o oază 
de cultură în mijlocul imenselor pustiuri de gheaţă. 

Toţi călătorii de pe Fram făceau sport. Organi- 
zau uneori adevărate întreceri de tir cu revolvere 
și puști, în care învingătorilor li se înmînau premii 
amuzante. Făceau în același timp întreceri de schi 
şi vînau urși, vinătoare care, pe lingă interesul 
sportiv pe care-l prezenta, le sporea simţitor și re- 
zervele de carne proaspătă. 

Munca zilei o dată terminată, după masa de 
seară, parte din echipaj jucau cărți sau șah, alții 
cîntau la orgă, alteori Johansen își lua armonica 
și-i înveselea pe toți cu cîntece populare, ca: O, 
Suzanna ori Trecerea lui Napoleon peste Alpi într-o 
barcă deschisă. 
~ Programul aplicat cu stricteţe și îndeplinirea de 
către toată lumea a îndatoririlor ce și-au asumat 
i-a unit pe participanţii la expediţie într-o sănă- 
toasă familie, în care, conducătorul expediției era 
fratele mai mare. 


Fram fu prins în menghinea de gheaţă încă pe 
la mijlocul lui octombrie. Acesta era pericolul pre- 
zis de adversarii lui Nansen. Gheţarii adunîndu-se 
și îngrămădindu-se unul peste altul, formară pereți 
care apăsau vasul din toate părțile. Părea că-și în- 
cordează puterea lor de titani ca să-l strivească 
și să-l prefacă în pulbere. 

Strînsoarea ghețarilor începea de obicei cu 
trosnituri ușoare și un şuierat de-a lungul bordaju- 
lui, pentru ca apoi, devenind tot mai intensă să 
treacă prin toate tonurile : plingeau jalnic cu note 

inalte, şuierătoare, oftau îndelung cu răutate, bu- 
buiau ca un tunet. 

Cum suporta Fram asalturile ghețarilor ? Corpul 
lui se cutremura, se zbătea și se ridica în sus, la 
început prin zmucituri, iar apoi lin, în tăcere. 
Lucrurile se petreceau întocmai cum a pr&supus 
Nansen cînd a pus la cale construirea vasului. 

Se întîmpla însă ca atacul ghețarilor împotriva 
lui Fram să-i provoace și răni grele. Într-o noapte 
gheţțurile se îngrămădiră în număr atit de mare 
asupra ancorei de la pupă și a cablului ei de oţel, 
încît a fost nevoie să taie cablul. Acum erau în 
primejdie ciinii și bărcile de pe punte. Din fericire, 
în timpul atacului s-a produs în ghețar o spărtură 
adîncă. 

Era un spectacol grandios să urmărești cioc- 
nirile dintre ghețari, cînd blocuri uriașe întiîlneau 
în calea lor alte blocuri tot atit de uriașe. În jurul 
lor totul bubuia, scrișnea, se prăvălea în mare unde 
se căscau hăuri de întuneric, în care apa năvălea 
înspumată cu un vuiet prelung ca de cascadă, de- 
tunăturile lor păreau niște salve de tun. 

Era firesc ca Nansen și tovarășii săi de expe- 
diţie să se mindrească cu nava lor care rezista atit 
de stoic năvalnicelor asalturi ale ghețarilor ! Fram 
era pentru ei aproape ca o fiinţă vie, ca un prieten 
bun și puternic. I-au sărbătorit și ziua de naștere: 
s-au rostit toasturi în sănătatea vasului drag și în 
glumă,  trăgătorilor de precizie, li s-a înmînat, 
Crucea lui Fram, făcută din lemn. 

La sfirșitul lui octombrie soarele a dispărut cu 
totul. Dar în încăperile vasului era lumină : ardeau 
becurile electrice. Noaptea nu te mai îngrozește 
cînd motorul acţionat de vint dă fără întrerupere 
energie electrică. 

O impresie stranie, fantastică, producea acest 
motor, minat de vint, care-și mișca cu siguranţă 
aripile negre în mijlocul îngrămădirii de blocuri 
strălucitoare de gheaţă, ameninţind parcă să pă- 
trundă şi mai adînc în împărăţia moartă a frigului. 

Oamenii trăiesc cu amintiri și cu speranţe. Izo- 
larea de restul lumii îl făcea pe Nansen să re- 
trăiască cu și mai multă intensitate trecutul și să 
spere în bucurii viitoare. Totuși, niciodată nu s-a 
rupt de prezent, care de altfel nici nu se lăsa dat 
uitării. Aici, printre fioroasele îmbrăţișări ale gheții, 
și aurore boreale de o frumuseţe vrăjită, natura, cu 
problemele ei de fiecare zi, îi chema necontenit 
la realitate. 

Aurora boreală... În albastrul cerului pîlpîiau 
neobosite razele strălucitoare ale stelelor. Ca la 
porunca unei baghete magice, se înfiripa un minu- 
nat joc de culori ce tremurau nesigur cînd galbene 
şi  resfirindu-se spre alte fișii verzi, largi, cînd 
rubinii cu ape ca moarul. Și deodată se înălța spre 
ceruri un șarpe de foc; strălucind tot mai puternic 
şi mai orbitor, se destrăma apoi într-o mulțime de 
făpturi arzinde, șerpuitoare ca și el, fugind apoi 
deodată spre zenit, să lumineze în snopi de aur. 

Lumina tremura, izbucnea și mai strălucitoare, 
pălea apoi dintr-o dată și pierea cu aceeași iuţeală 
de vis cu care apăruse. Torente de lumină ardeau 
pe bolta cerului, ca limbi de foc, ca fantasme ce 
depășeau orice închipuire. Fenomene de o frumu- 
sețe uluitoare, ce te striveau prin măreție creînd 
impresia că în clipa următoare vor ajunge la o 
astfel de limită, încît cerul se va prăbuși, se încheia 
printr-o feerie unică și desăvirșită ca o simfonie 
măiastră condusă de mîna nevăzută a unui dirijor 
ce stăpinește la perfecţie instrumentele. Uneori 
întruchipa o simfonie grandioasă și dramatică care 
atingea cel mai înalt patos, alteori atenuată, părea 
un imn de biruinţă cu ploi și jeturi de artificii în 
tinal. 


Anul 1894 a venit pe nesimţite. 

Noaptea de Anul nou, după cum spune Nansen, 
a fost minunată cum mai minunată n-ar putea fi. 

Într-adevăr, în feeria aurorei boreale, cu faldu- 
rile ei fluturinde, întinderea moartă de gheață a 
înviat, iar în lumina ireală se profilau siluetele 
catargelor lui Fram înveșmîntate în brumă. 

Echipajul vasului întimpină sărbătorește anul 
care venea. În salonul comun apărură bunătăţi și 
cadouri pregătite cu grijă pentru această ocazie. 
Nansen rosti cîteva cuvinte prin care mulțumi 
tovarășilor pentru munca lor în armonie și sublinie 
că anul care a trecut a adus de fapt, numai lucruri 
bune. 

Ce importanță are că Fram este purtat în de- 
rivă, cînd spre nord, cînd spre sud ? Atingerea sau 
neatingerea polului este, în fond o chestiune de 
vanitate ; o ambiţie copilărească, ce trebuie biruită. 
Singurul lucru care contează, este doar folosul adus 
științei. 

Fram a trecut de-a lungul țărmurilor Asiei, unde 
scepticii proorociseră mari greutăţi, și a ajuns de- 
parte în nord. Vasul s-a lăsat înconjurat de ghe- 
țari așa cum preziseră ei și suporta în admirabile 
condiţii presiunile gheții, săltindu-se ușor în sus, 
cu toate că era supraîncărcat cu cărbuni. 

Dar oamenii? Ce se putea spune despre ei? 
Nici o expediţie polară nu fusese atît de bine su- 
portată. Toţi membrii expediției erau sănătoși, cu 
un moral ridicat și într-o strînsă unire, împărțind 
laolaltă bucurii și necazuri. Iar faptul că în salonul 
comun, fochistul stă la aceeași masă cu căpitanul, 
n-a adus nici un prejudiciu disciplinei, ci dimpo- 
trivă, a unit și mai puternic echipajul într-un sin- 
gur tot. 

Numai într-o privinţă planurile se dovediră 
deficiente : Nansen făcuse presupunerea că s-ar 
putea întimpla ca într-unele locuri adincimile să 
fie mici și sperase că vor fi în schimb curenți puter- 
nici care să-i poată mîna spre țărmurile Groenlan- 
dei. Dar marea se dovedise a fi atit de adincă încît, 
cu nici una din sondele de pe Fram nu s-a ajuns 
la fund. Prin urmare curenţii n-aveau să fie destul 
de puternici şi vor trebui să conteze și pe forța 
vînturilor favorabile. 

Nansen a ajuns la o concluzie originală: „Co- 
lumb a descoperit America datorită unor calcule 

greșite, de care el nici nu era vinovat. Cine ştie 
unde va duce greșeala mea ? Dar repet încă o dată: 
plaurul din Siberia, lîngă țărmurile Groenlandei, 
nu poate înșela, și noi trebuie să parcurgem aceeași 
cale ca și el.” 

Ce optimism nesecat și ce credință fermă în 
constatările sale vădeau aceste cuvinte. 

După Anul nou zilele începură să crească. Pri- 
mele semne ale primăverii treziră în sufletul lui 
Nansen sentimente contradictorii. Dorul de cei 
dragi începu să-l chinuie peste puteri. Și printr-o 
stranie coincidență tocmai în acea perioadă luă o 
hotărire care amină cu ani de zile înapoierea în 
patrie. 

În jurul lui Fram apărură acum întinderi mari 
de gheaţă. În mintea lui Nansen își făcu loc ideea 
că ar fi un drum minunat pentru sănii deoarece 
într-o singură zi s-ar putea parcurge multe mile: 
Pe măsură ce Fram era purtat în derivă către nord, 
drumul devenea mai bun şi mai ispititor. 

Astfel se născu încetul cu încetul un plan în- 
drăzneț : să părăsească vasul, ca să încerce să 
atingă polul pe sănii trase de cîini, iar înapoi să 
se întoarcă prin țara lui Franz Josef, Spitzbergen 
sau Groenlanda. Doi bărbaţi sînt în stare să ducă 
la bun sfîrșit o asemenea faptă... 

Bineînţeles că ar fi fost o nesocotinţă să por- 
nească de îndată într-o asemenea călătorie. Trebuia 
verificat mai întîi în ce direcţie va continua pe timp 
de vară deriva lui Fram. Şi apoi, are dreptul oare 
conducătorul expediției să-și părăsească tovarășii ? 
Dacă vasului i se întîmplă o nenorocire... cum să 
te întorci acasă fără echipaj ? 

Dar, pe de altă parte, nu învestise poporul nor- 
vegian fonduri pentru o expediție care trebuia să 
cerceteze ţinuturile polare necunoscute ? Conducă- 
torul expediției este dator să facă tot ce-i stă în 
putință pentru a îndeplini voința poporului, cu ris- 
cul propriei vieţi, și al vieţii celorlalţi. 

Gindul la posibilitatea unei expediţii cu săniile 
spre pol punea tot mai mult stăpînire pe Nansen. 


Fram în captivitatea gheţurilor. Ianuarie 1895. 


Spre sud! F. Nansen şi F. Johansen se înapoiază din expedi- 
ţia la Polul Nord. 


Drumul parcurs de Fram și de expediţia pe schiuri a lui 
F. Nansen și F. Johansen în anii 1893—1896. 


ÎN DEȘERTUL ALB 


Nu există decît o singură cale și ea se 
numește înainte... Fram. 
F. NANSEN 


Noaptea polară luă sfîrșit. 

Deși gerurile mari încă mai stăruiau, totuși pe 
zi ce trecea se desprimăvăra. Iată și mult așteptata 
primăvară, dătătoare de viață! Soarele se înălța 
inundînd în lumină întinsurile de gheaţă, iar razele 
lui pătrundeau prin hublourile lui Fram. 

Dar Nansen simţea, ca niciodată pînă atunci și, 
poate, nici mai tirziu o greutate pe suflet. Paginile 
jurnalului său din acea vreme sînt pline de în- 
semnări, care nu erau cîtuși de puţin proprii carac- 
terului său optimist. Nu-ţi vine a crede că sînt cu- 
getările unui om atit de ferm și de voluntar. „Vine 
primăvara, dar nu mă bucură. Aici este același 
pustiu îngheţat, ca și pînă acum ; îţi îngheaţă sufle- 
tul. Încă șapte ani de asemenea viaţă, sau să zicem 
numai patru... Ce se va întimpla cu sufletul meu 
în tot acest timp ? Dar ea ?... Nu îndrăznesc să mă 
gindesc la viitor. Ce se va întîmpla acolo, acasă, 
dacă va trece an după an și nimeni nu se va mai 
întoarce ?“ 

„„„Înţelept a fost acela care a spus : «Dacă există 
ceva mai minunat decît natura, mai minunat decit 
arta, mai minunat decit știința, acel ceva este omul 
care nu se descurajează în nenorocire. Dar mai 
minunat și decit el este căminul drag...»“ scria Nan- 
sen altă dată în jurnalul său. 

Dorul de cei dragi, apropiaţi inimii lui, îl roade 
într-una. Dar oare numai dorul să fie cauza tristeţii 
lui ? Principala cauză a acestei stări trebuie cău- 
tată altundeva. Unde anume ? Și acum tot în rîndu- 
rile scrise în jurnalul său găsim un răspuns direct 
și exact: „...Monotonia inactivă, lipsită de viaţă îl 
apasă și îl deprimă pe om. Nici o luptă, nici o posi- 
bilitate de luptă. Totul e atit de liniștit și de mort, 
împietrit, înghețat sub acoperămîntul de gheaţă... 
Simt că îmi îngheaţă sufletul. Ce n-aș da pentru 
o zi de luptă, pentru o clipă de primejdie ade- 
vărată |“ 

Iată adevărata explicaţie a stării de spirit bol- 
năvicioase și a deprimării psihice. Firea activă a 
lui Nansen nu suportă stagnare : energia acumulată 
cere să fie consumată. Iar el e nevoit să aștepte, 
mereu să aștepte. 

Zadarnic caută Nansen să se convingă de ceea 
ce nu o dată repetase altora: principala sarcină a 
expediției nu constă în atingerea polului, ci în 
cercetarea științifică a regiunilor polare. Și zadarnic 
își spune sieși că observaţiile științifice de valoare 
sînt mai importante decît satisfacerea vanităţii 
personale, căci se zice: „Să urmărești nu atit iz- 
binda, cît adevărul“. Zadarnică era lupta cu el 
însuși — năzuinţa de a ajunge la pol era de ne- 
biruit. 

Dar un asemenea lucru nu se putea face fără o 
matură chibzuinţă. În primul rînd trebuia să afle 
ce direcție va lua deriva lui Fram. Dacă speranţa 
că vintul va mina vasul prin Polul Nord spre 
coastele Groenlandei nu se va justifica atunci va 
trebui „să ardă în urma lui corăbiile” și să se în- 
drepte spre pol pe gheaţă. 

Acesta va fi momentul hotăritor al acţiunii. În 
această expediţie plină de riscuri se va decide: 
victoria sau înfringerea, viața sau moartea. „Dar 
am de ales o altă soluţie ? scrie Nansen. Este ne- 
demn pentru un bărbat să-și propună un ţel și să 
dea înapoi în pragul luptei decisive. Nu există de- 

cît o singură cale, şi calea aceasta se numește 
înainte... Fram 1“ 

` O dată cu sfîrşitul iernii, activitatea științifică 
se învioră. Măsurătorile sistematice ale fundului 
mării au dovedit inexactitatea părerii multor sa- 
vanţi, potrivit cărora Bazinul polar nu este adînc. 
La timpul său Nansen avusese și el același punct 
de vedere, dar acum ajunsese la concluzia că marile 
adiîncimi ale Oceanului Îngheţat sînt tot atît de 
vechi ca și adîncimile Oceanului Atlantic, a cărui 
continuare se pare că este. 

O mare însemnătate științifică o aveau măsură- 
torile temperaturii apei la diferite adiîncimi. Aceste 
măsurători se efectuau de cîte ori permitea starea 
timpului. Rezultatele au fost neașteptate : Sub stra- 
tul de apă rece se găsea un strat destul de gros 
de apă caldă. 

În ciuda tuturor așteptărilor, la latitudinile mari, 
se puteau întilni tot felul de reprezentanţi ai lumii 
zburătoarelor. De cum se desprimăvără, începură 
să zboare în preajma vasului pescăruși albi și 
argintii, și o dată cu ei și alte păsări polare. În 
timpul verii, vizitele lor erau un lucru atit de obiş- 
nuit, încît aproape nu li se mai dădea atenţie. Ră- 
sări și un oaspete rar : pescărușul roz. 

Acest enigmatic locuitor al ținuturilor nordice 
a fost văzut pentru întiia oară de amiralul Ross, 
fapt care îi și atrase denumirea de pescărușul lui 
Ross. De atunci, foarte puţini cercetători ai Nordu- 
lui l-au mai văzut și nimeni nu ştie de uride vine 
şi încotro zboară frumoasa necunoscută cu penajul 
de un roz delicat. 

De cum a ajuns în nord, una din dorinţele arză- 
toare ale lui Nansen a fost să vadă pescărușul 
acesta roz și deseori de sus de la gabie l-a căutat 
cu privirea. Norocul i-a suris în sfîrșit și un stol 
întreg de păsări rare se ivi. Reuşi să împuște citeva. 
din ele pentru colecţia ornitologică a lui Fram. 

În timpul verii pe Fram se desfășura o muncă 
încordată : Pe bună dreptate cei de pe vas spuneau 
în glumă : „Cu excepţia vîntului favorabil, nu există 

vreun lucru între pămînt şi cer pe care nu l-am 
putea face singuri”. Pe punte se deschiseră dintr-o 
dată citeva „fabrici“, în care se coseau pînze, se 
confecţionau șalupe și sănii, încălțăminte de lemn, 
se fabricau cuie, cuțite, harpoane. În atelierele de 
timplărie și lăcătușerie se reparau lămpi, capcane, 
şine de sănii. În lipsă de pacienţi doctorul Blessing 
se apucă de legătorie, dovedindu-se mare meșter 
în această privinţă. În afară de cele enumerate mai 
sus, pe vas funcționau și atelierele de pielărie și 
cizmărie, atelierul fotografic și alte „întreprinderi“ 
de utilitate gospodărească și casnică. Fără îndoială 
însă că activitatea cea mai intensă era aceea a 
scrierii jurnalelor : fiecare membru al echipajului 
își însemna în jurnalul său toate evenimentele 
zilei. 

„Toamna veni, pe nesimţite. În acest timp Fram 
atinsese 82° latitudine nordică, între insulele Novo- 
sibirsk și Țara lui Franz Josef. Participanții la 
expediţie au sărbătorit acest eveniment printr-un 
prinz festiv și dans după muzică de orgă. 

Cu o mișcătoare atenție a fost sărbătorită și ziua 
lui Nansen : împlinea treizeci și trei de ani. În ziua 
aceea au arborat pe vas drapele naţionale, iar lingă 
cabina conducătorului expediției fluturau faldurile 
pavilionului cu numele simbolic al corăbiei. 

Toţi cei doisprezece subordonați își respectau 
şi-şi iubeau cu ardoare conducătorul. Fiecare din 
ei era gata să sară, cum se spune, în foc și apă 
pentru el. Cu atitudinea lui întrutotul tovărășească 
faţă de toți membrii echipajului își păstra o autori- 
tate de netăgăduit; n-a fost niciodată nevoie să 
ridice tonul cînd dădea dispoziţii. Faptul că a dat 
o singură ordonanţă celor de sub comanda lui, și 
această unică ordonanţă se referea la respectarea 
regulilor de pază împotriva eventualelor incendii 
pe vas, este remarcabil. 

Multă vreme Nansen n-a împărtășit niciunuia 
dintre participanţi ideea expediției spre pol. Gran- 
diosul plan trebuia gindit în cele mai mici amă- 
nunte. Capitanul Sverdrup a fost primul căruia con- 

ducătorul expediției i-a mărturisit intenţiile sale. 
Tovarăș credincios de drum al lui Nansen în expe- 
diţia din Groenlanda, el îi împărtășea totdeauna 
părerile. Şi de data aceasta capitanul lui Fram sus- 
pon în totul ideea unei expediții cu săniile spre 
pol. 

Într-o seară de toamnă Nansen convocă întregul 
echipaj în salonul comun pentru a le face o comuni- 
care importantă. Conducătorul expediției era ascul- 
tat cu atenție încordată : prin urmare, el luase hotă- 
rirea definitivă de a părăsi vasul Fram, pentru a 
întreprinde cu săniile o expediție spre Polul Nord. 
În esență această expediție, a subliniat Nansen, 
constă nu atît în atingerea polului însuși, cît în 
explorarea vastelor întinsuri necunoscute ale Ba- 
zinului polar. 

Era o rezervă esențială care dovedește în ce mă- 
sură Nansen-savantul și-a învins intenţia atît de 
firească de a fi primul acolo unde nici un om n-a 
pus piciorul vreodată. Interesele științei erau mai 
presus de orice. Și de dragul lor era gata să re- 
nunţe la gloria descoperitorului. 

Care putea fi anotimpul cel mai prielnic pentru 
plecarea expediției cu sănii? Primăvara! După 
calculele lui Nansen, pînă atunci gheţurile aveau 
să-l ducă pe Fram cît mai la nord cu putinţă, iar 
de aici va începe probabil schimbarea derivei în 
direcția vestică. 

Cîţi oameni vor lua parte la expediţie ? Doi. Ei 
vor lua cu dinșii douăzeci și opt de cîini de ham, 
pentru transportul poverilor. 

De la punctul probabil de pornire al expediției 
cu săniile, pînă la pol sînt șapte sute optzeci de kilo- 
metri. Nu este oare o prea mare cutezanţă să speri 
că această distanță poate fi parcursă în cincizeci 
de zile ? Nu. În cazul în care cîinii se vor dovedi 
rezistenți, expediţia va reuși să înainteze probabil 
cu o viteză de cincisprezece kilometri pe zi. 

În momentul cînd vor atinge polul trebuia să 
rămînă o sută de kilograme de alimente pentru 
oameni, însă rezervele de hrană pentru cîini vor fi 

probabil epuizate. Prin urmare, treptat, cîinii vor 
trebui omorîți, pentru a servi de hrană la înapoiere 
celor rămaşi. 

Nansen prezentă un grafic amănunţit al depla- 
sării expediției cu săniile, calculele raţiei alimen- 
tare zilnice, variantele posibile ale drumului spre 
pol și înapoi. Toate detaliile planului erau studiate 
cu precizie și prevedeau chiar și cele mai mici aba- 
teri ce s-ar fi putut ivi. 

Pînă și latura morală a acţiunii proiectate fusese 
gindită cu seriozitate. 

— Am eu oare dreptul să lipsesc vasul și pe cei 
ce rămîn de echipamentul care va fi necesar expe- 
diției cu sănii? se întreabă Nansen și răspunde: 
faptul că echipajul se va reduce cu doi oameni are 
prea puţină însemnătate, pentru un vas atît de bine 
echipat cum este Fram care poate fi întreţinut și 
de unsprezece oameni. Mai rău este însă că va 
trebui să luăm cu noi toţi cîinii, cu excepția a 
șapte căţei. Pe vas rămîn din abundență alimente 
și echipament de cea mai bună calitate pentru de- 
plasări cu ajutorul săniilor împinse cu mîinile, pen- 
tru ca în cazul că se întîmplă vreo nenorocire mem- 
brii expediției să poată ajunge la Țara lui Franz 
Josef sau la Spitzbergen. 

Cine va porni în expediţia către Polul Nord? 

— Eu și Sverdrup, a spus Nansen, ne-am veri- 
ficat reciproc într-o expediţie de felul acesteia, și, 
este sigur, că noi doi am fi: în stare să ducem lucru- 
rile la bun sfîrşit. Amîndoi însă nu putem părăsi 
vasul Fram. Unul din noi trebuie să rămînă pe loc, 
pentru a-și lua răspunderea înapoierii cu bine a 
celorlalți. Tot atit de evident este însă că unul din 
noi doi trebuie să conducă expediţia cu săniile, în- 
trucît numai noi doi avem experienţa necesară pen- 
tru aceasta. Sverdrup m-ar însoţi fără șovăire. Însă 
știu bine că o primejdie mai mare îl ameninţă pe 
cel care părăsește vasul, decit pe cel care rămîne 
pe Fram. Luîndu-l pe Sverdrup cu mine, înseamnă 
să-i încredinţez lui o misiune mai periculoasă, uşu- 
rînd-o pe a mea. Dacă el ar pieri, n-aş putea să-mi 


166 


iert niciodată că l-am antrenat în primejdie, chiar 
dacă ar fi fost din propriul lui îndemn. El este cu 
nouă ani mai în vîrstă decit mine și fără îndoială 
împrejurarea aceasta face ca răspunderea mea să 
fie și mai mare. 

Specialitatea lui Sverdrup este de a conduce 
vasul, pe cîtă vreme conducerea expediției în an- 
samblul ei, şi în deosebi partea științifică, îmi re- 
vine mie. De aceea eu trebuie să iau asupra mea 
conducerea expediției cu săniile, atît de importantă 
pentru știință. De continuarea lucrărilor pe Fram 
se vor îngriji cei rămași. Așadar datoria mea este 
să plec, iar datoria lui Sverdrup — să rămînă. 

Toţi ascultară încordaţi, cînd Nansen spuse: 

— M-am gîndit să-l iau ca tovarăş de drum pe 
Johansen, omul potrivit din toate punctele de ve- 
dere. Este un schior excelent și este fără egal în 
ceea ce privește rezistenţa... 

Cuvintele acestea n-au fost pentru Johansen o 
surpriză. În ajun Nansen îi vorbise despre intenţia 
lui. „Nu este lucru de șagă — îl prevenise el, la 
fiecare pas îţi pui în joc viața. Înainte de a te hotărî 
la un asemenea pas, giîndește-te bine! Cîntărește 
lucrurile o zi, două și numai după aceea îmi vei 
da răspunsul definitiv.“ 

Johansen i-a răspuns că nu e nevoie să se mai 
gîndească : îl urmează pe Nansen oriunde. El con- 
sideră o mare cinste că alegerea a căzut asupra lui. 

Toţi cei de pe Fram confirmară în unanimitate 
justeţea alegerii lui Nansen. E sigur că nu-și putea 
găsi un tovarăș mai bun. 

Prin urmare, zarurile au fost aruncate | Le ră- 
mînea doar să se întărească în convingerea că 
expediţia la Polul Nord va fi încununată de succes. 

Pregătirile începură fără întirziere. Trebuia pre- 
văzut totul pînă la cele mai mici amănunte și chib- 
zuit cum e mai bine. 

Într-o asemenea expediţie orice detaliu era im- 
portant. Se știa că o expediţie științifică anterioară 
plecată în Novaia Zemlia, n-a ajuns la nici un 
rezultat numai pentru că participanţii uitaseră să 

ia ochelari care să le apere ochii de albul orbitor 
al zăpezii. 

Trebuia să se ţină seama cu strictețe de greu- 
tatea tuturor obiectelor din echipament. Fiecare 
kilogram economisit însemna posibilitatea de a lua 
alimente pentru încă o zi. O mare importanţă avea 
mijlocul de transport al încărcăturii. În acest scop 
Nansen crease o construcţie proprie care era o 
combinaţie între sania eschimoșilor și cea împinsă 
cu mîna. Această originală amfibie, care putea să 
se deplaseze pe gheaţă și pe apă, era în același 
timp ușoară, trainică și rezistentă la poveri. 

Alegerea unei îmbrăcăminţi comode juca de 
asemenea un rol important. Ea nu trebuia să stin- 
jenească mișcările la mersul pe schiuri, și să fie 
suficient de călduroasă, dar nu prea caldă, căci ei 
urmau să tragă sănii greu încărcate. De aceea, după 
probe practice a trebuit să se renunţe la îmbrăcă- 
mintea cu blană de lup și s-o înlocuiască cu îm- 
brăcăminte de lină. 

Cortul, bucătăria de campanie, hamurile pentru 
cîini, medicamentele, esențele vitaminoase... Totul 
trebuia ales cu meticulozitate și împachetat. Apa- 
ratele științifice aveau o importanţă primordială 
pentru expediţia proiectată. Ele erau verificate cu 
atenție, împachetate cu extremă grijă. Ceasor- 
nicele... De precizia cu care vor merge depindea 
corecta determinare, cu ajutorul sextantului, a 
punctului în care se vor afla. Nansen și Johansen 
își verificau zilnic ceasornicele după cronometrul 
de pe vas. 

Experienţa dobindită în expediţia din Groen- 
landa era acum de un nepreţuit folos; le permitea 
să evite multe greșeli acum cînd cea mai mică 
omisiune putea să aibă urmări grave. Expediția din 
Groenlanda fusese un fel de repetiție generală a 
celei înspre Polul Nord. Navigaţia pe Viking, îm- 
bogăţise și ea experiența călătorului! Și chiar 
peregrinările lui Fridtjorf, ca adolescent, prin de- 
sișurile pădurii de la Normarken, cînd începuse să 

descopere tainele naturii, se dovedeau acum folo- 
sitoare. 

Se apropia momentul verificării hotăritoare a 
forţelor și cunoștințelor acumulate, în lupta cu 
Arctica. 


Cei de pe Fram întîmpinaseră încă un An nou 
în pustiul polar. Anul 1895... f 

A fost cea din urmă sărbătorire în comun a 
Anului nou, înaintea despărțirii echipajului de cei 
doi tovarăşi care plecau spre ținuturi necunoscute. 
Aurora boreală participînd și ea la acest eveniment 
aprinse pe cer o măreață cunună de aur, dezlăn- 
țuind dansul vrăjit al razelor sale pe catifeaua 
neagră a nopții. 

Vasul ajunsese la 83°20' latitudine nordică. Fap- 
tul acesta i-a dat prilej lui Nansen, autor al atîtor 
reușite glume, să pregătească o băutură, sărbăto- 
rească cu denumirea pompoasă: Șampanie polară 
83 grade. Băutura se bucură de un succes uriaş din 
partea tuturor membrilor echipajului, deși, după 
mărturisirea inventatorului însuși, fusese preparată 
din „struguri polari“ — adică fructe de mur. 

Printr-o coincidență fericită, chiar o dată cu 
venirea noului an Fram s-a apropiat de graniţa ce- 
lor mai mari latitudini atinse vreodată de om. Iar 
pentru cei de pe Fram era neîndoielnic că în noul 
an vor reuși să obțină succese și mai mari. 

Dar Arctica este perfidă ! Chiar în primele zile 
ale tiînărului an, vasul era cît p-aci să piară în îm- 
brăţișarea ei ucigătoare. 

În noaptea spre trei ianuarie un uriaș lanţ de 
ghețari începu să se apropie de Fram cu detunături 
asurzitoare. Iar din pricina strinsorii foarte puter- 
nice, vasul se înclină mult pe o parte. 

Pentru prima dată în tot timpul derivei, Nansen 
ordonă să se pregătească pe gheaţă o rezervă pen- 
tru caz de avarie. Cu fiecare oră situația devenea 
tot mai alarmantă. Gheaţa crăpă lingă cuștile cîini- 
lor. Apa năvăli în cuști. O parte din cîini avu timp 
să iasă afară, dar unii, speriaţi, se ghemuiseră în 

ungherul cel mai depărtat al cuștilor, fiind în peři: 
col de înec. De abia reușiră să-i scoată de acolo și 
să-i mute într-un ocol de pe punte. 

Frontul de ghețari continua să înainteze. Se 
mişca încet, ca şi cum ar fi savurat dinainte plă- 
cerea de a distruge vasul. Dar Nansen avea încre- 
dere în Fram. „Dacă acum va reuși să se descătu- 
șeze din gheaţa grea în care este prins, atunci nu 
mă mai tem pentru el oricît de primejdios s-ar părea 
frontul de gheaţă care se apropie”, afirmă conducă- 
torul expediției şi, încrezător, se duse să se culce 
în cabină. 

Dar după numai cîteva ore Sverdrup îl trezi, 
căci gheţurile se aflau acum în imediata apropiere 
a vasului. 

Ziua trecu într-o încordare extremă. Spre seară 
presiunea deveni și mai puternică. Piînza de cort 
care acoperea puntea se plecă sub greutatea zăpezii 
și gheții îngrămădite pe ea. Bordurile și coverta 
punţii din jurul catargului principal trosnea și ame- 
nința să se rupă. Se aștepta ca dintr-un moment 
într-altul scara care ducea la cabine să fie blocată. 
Pe punte, în ocol, cîinii urlau sinistru: masa de 
zăpadă ameninţa să rupă pinza de cort întinsă 
deasupra lor și atunci sărmanii cîini ar fi fost în- 
gropaţi de vii. 

Nansen desfăcu zăvorul cu un cuţit, deschise 
ușile și dădu drumul cîinilor din ocol, apoi laolaltă 
cu ceilalţi începură să mute rezervele pentru caz 
de avarie cît mai departe de vasul ameninţat cu 
pieirea. Gheaţa apăsa bordajul lui Fram cu atîta 
putere încît părea că-l va preface pe loc în ţăndări. 
Trosniturile gheţurilor care se rupeau acopereau 
vocile oamenilor. Pe deasupra se mai lăsă și o 
beznă de nepătruns : din neatenţie, careva răsturnă 
lampa de gaz de pe puntea vasului și rămaseră în 
întuneric. 

Oamenii nu se lăsară cuprinși de spaimă. Toţi 
se supuneau cu strictețe ordinelor conducătorului. 
Într-un răstimp scurt depozitul pentru caz de avarie 
fu transportat într-un loc mai ferit de primejdie. 

Dar, minune | În vreme ce oamenii se străduiau 
din răsputeri, strîinsoarea slăbi deodată. Însă ce pri- 
veliște oferea vasul | Bordul stîng era îngropat sub 
un nămete de zăpadă. Noroc că barca cu motor 
fusese luată la timp din locul ei obişnuit, altfel ar 
fi avut o soartă tristă, căci gruile bărcilor nici nu 
se mai vedeau de sub sfărîmăturile de gheaţă. 

Din fericire stricăciunile erau numai exterioare. 
Vasul trecuse cel mai greu examen! Corpul lui, 
așa cum de altfel se și așteptase Nansen, alune- 
case din încătuşarea gheții, în vremea striînsorii, se 
săltase în sus și rămăsese nevătămat. 

Scăldat în lumina lunii Fram se înălța din nou 
mâîndru deasupra pustiului alb și mut. 


DIRECŢIA — SPRE POLUL NORD ! 


Fără lipsuri — nu e luplă; 
fără luptă — nu e viață! 
F. NANSEN 


Miine la drum! 

„Seara de bun rămas s-a prelungit pînă tirziu. 
Niciodată pînă acum în salonul comun de pe Fram 
nu fusese atita tristeţe. Toţi vorbeau și se giîndeau 
numai la cei doi tovarăși care porneau spre împără- 
ţia necunoscută a nopţii și frigului veşnic. Zilele 
de luptă și lipsuri suferite în comun îi înfrățiseră 
şi îi apropiaseră pe toţi într-o familie strîns unită. 
Vor mai reuși ei vreodată să mai fie împreună așa 
ca acum ? Ce le rezervă oare viitorul ? 

Ca în fiecare seară în ultimul timp Nansen nu 
s-a culcat pînă tirziu. Nu trebuia să uite nimic, să 
nu scape nimic din vedere. Scrisorile de adio pen- 
tru cei de acasă, în eventualitatea cînd s-ar întîmpla 
ceva neprevăzut, fuseseră scrise... Mai trebuia să-i 
dea instrucţiuni lui Sverdrup, care preluase con- 
ducerea expediției. 

Penița alerga repede pe hirtie, înșirînd rînduri 
regulate : 

„Către căpitanul Otto Sverdrup, comandantul 
vasului Fram. Părăsind, împreună cu Johansen, va- 
sul Fram, pentru a întreprinde o călătorie în nord 
— dacă va fi posibil, pînă la pol — și de acolo spre 
Spitzbergen, după toate probabilitățile prin Țara lui 
Franz Josef, îţi transmit conducerea expediției, 
pînă la deplina ei încheiere. Din ziua în care voi 
părăsi vasul Fram, tu vei prelua conducerea care 

pină acum mi-a revenit mie, și toţi ceilalţi sînt da- 
tori să ţi se supună fără murmur ţie sau aceluia pe 
care tu îl vei numi conducător. 

„Îţi revine sarcina de a-i duce cu bine în patrie, 
pe oamenii care ţi-au fost încredinţaţi, fără ca să-i 
supui vreunui pericol inutil nici pentru a păstra 
vasul sau încărcătura, nici de dragul rezultatelor 
ştiinţifice ale expediției... Sint convins că în orice 
împrejurare vei dispune în așa fel încît să puteţi 
în termenul cel mai scurt să părăsiţi vasul în cazul 
vreunei catastrofe neașteptate, pricinuită de vreun 
incendiu sau asalt al gheţurilor... În afară de pro- 
viziile necesare, arme, îmbrăcăminte și echipament, 
părăsind vasul Fram, va trebui să iei cu tine în 
primul rînd toate materialele științifice, jurnalele 
de bord, însemnările cu privire la observaţiile fă- 
cute, colecţiile științifice care nu vor fi prea grele, 
iar dacă nu va fi: posibil — mici mostre din ele, 
fotografii — de preferat negativele — plăci și filme, 
iar dacă ele se vor dovedi prea grele, cel puțin 
copiile.“ 

Pe masă teancul de hirtii scrise se înălțase dar 
Nansen nu contenea instrucțiunile. El prevedea tot 
ce era posibil, în cazul cînd Fram ar fi ameninţat 
să piară, pentru salvarea oamenilor și a lucrărilor 
de valoare ale expediției. Ce cale era mai bine de 
urmat la înapoiere ? Unde și cum să înregistreze 
poziţiile vasului ? Ce echipament trebuie ţinut gata 
pregătit pentru caz de avarie ? Nu exista problemă 
la care Nansen să nu se fi gindit, 

„În încheiere — îi scria lui Sverdrup — vă do- 
resc numai bine ție și tuturor celor pentru care 
porţi răspunderea. Să ne vedem cu bine în Nor- 
vegia, pe bordul acestui vas sau altfel. 

Al tău devotat Fridtjorf Nansen 


Fram, 25 februarie 1895.“ 


În post-scriptum autorul scrisorii insista asupra 
rugăminţii ca, oricare ar fi împrejurările, cerce- 
tările științifice să nu fie întrerupte. Dacă se va 
întîmpla să vadă deodată un pămînt necunoscut, 

ătunci, amintea ei, trebuie depuse toate eforturile, 
pentru a determina cu exactitate punctul în care 
este situat. Pentru că „fiecare piatră, fiecare firicel 
de iarbă, fiecare exemplar de mușchi sau lichen 
luat de acolo, fiecare animal — de la cel mai mare 
pînă la cel mai mic — vor avea o mare însemnă- 
tate“. Toate astea trebuiau făcute, sublinia Nansen, 
numai în cazul cînd nu punea în primejdie viața 
oamenilor. 

La 26 februarie, în zori, expediţia cu sănii se 
pregătea să părăsească vasul Fram. La început ni- 
mic nu prevestea un eșec. După ce-și luară un 
scurt şi cordial rămas bun, se dădu semnalul de 
plecare. 

Viscolul de zăpadă fu străpuns, în semn de sa- 
lut, de salva tunului de pe vas. Bicele pocniră, câinii 
începură să latre în hamuri. Patru sănii, încărcate 
din greu, prinseră să alunece, scîrţiind, pe zăpadă. 

Nansen în față, deschidea drumul, în urma lui 
venea Johansen. Cinci membrii ai echipajului de 
pe Fram, în frunte cu Sverdrup, își conduceau 
tovarășii. Toţi mergeau pe schiuri, înșirați unul 
după altul. ` 

Săniile înaintau încet, cu greu, iar la povirnișu- 
rile prea înclinate se opreau. Atunci însoțitorii 
trebuiau să se grăbească să le vină în ajutor, pen- 
tru că era evident că forțele unui singur om nu 
erau suficiente pentru a le urni din loc. 

Expediția nu străbătuse o distanţă prea mare 
cînd cineva strigă din spate că o sanie se des- 
făcuse. Nu rămiînea altceva de făcut decit să se 
întoarcă pentru a o repara și, în genere, de a le 
întări pe toate. Pe viitor asemenea incidente nu 
trebuiau să mai aibă loc. 

La înapoiere se mai strică încă o sanie. Nansen 
era chiar bucuros că defecţiunile s-au produs în 
apropierea vasului, și nu mai departe, undeva unde 
condițiile de reparat ar fi fost mai grele. 

După două zile, cu săniile reparate și întărite 
expediţia porni din nou în direcţia nord. De data 

aceasta au fost luate șase sănii, nu patru, pentru 
ca încărcătura fiecăreia să fie mai mică. 

Sverdrup cu cîțiva oameni își conducea 
tovarășii. Merseră împreună timp de douăzeci și 
patru de ore. Apoi sosi din nou clipa grea a des- 
părţirii. „Desigur, a fost o despărţire demnă de 
niște bărbați — a notat Nansen în jurnalul său — 
oricum însă, o despărțire e totdeauna tristă, mai 
ales la 84° latitudine nordică și în ochii multora 
străluceau lacrimi”. 

Sverdrup presupunea că Nansen va ajunge 
acasă înaintea lui; de aceea l-a rugat să-i ducă 
vești despre el soţiei și copilului său. Dar, oricît 
de dor i-ar fi fost lui Sverdrup de familie, totuși 
pasiunea ce-o punea pentru călătorie era precum- 
pănitoare. Și în ultima clipă a despărțirii el îl în- 
trebă pe Nansen dacă n-are de gînd să plece după 
aceea și la Polul Sud? Dacă da, atunci să aștepte 
înapoierea lui cu Fram. 

Dar toate emoţiile despărțirii au fost zadamice | 

Foarte repede Nansen s-a convins că calculele 
lui au dat greș: cele șase sănii supraîncărcate se 
împotmoleau mereu în bancurile de gheţuri. Tră- 
gîndu-le, erau nevoiţi să parcurgă de cîte șase ori 
una şi aceeași distanţă. Hotărîră să se întoarcă 
din nou. 

Ca experiență, înhămară la o sanie un atelaj 
dublu. Aceasta a avut un efect neobișnuit — cîinii 
porniră cu o asemenea viteză, încît era foarte greu 
să te ţii după ei. În aproximativ două ore, ei reu- 
șiseră să parcurgă aceeași distanţă, pentru care în 
ajun, le-a trebuit trei zile pline. Avantajul unei în- 
cărcături ușoare era vădit. 

Este uimitoare dîrzenia și perseverenţa lui Nan- 
sen pentru a treia pregătire — în vederea expe- 
diției în nord. Primele insuccese nu numai că nu-l 
descurajaseră și nu-i potoliseră zelul, dar îi dădu- 
seră mai multă încredere în rezervele lui de forță. 
Într-un scurt timp revăzu întreaga încărcătură a 


expediției cu sănii. 

„Nimic de prisos!" a devenit o regulă strictă 
la alegerea echipamentului. Și deși înainte li se 
păruse că nici un obiect nu era inutil, multe fură 
lăsate fără milă, ca balast, din sacii încărcaţi. În 
cele din urmă a fost posibil să ia numai trei sănii, 
simţitor ușurate. 

La amiaza zilei de 14 martie Fram dădu pentru 
a treia oară salutul de despărţire. Și pentru a treia 
oară cei de pe Fram își urară unii altora succese 
și noroc. Cît de mult va dura despărțirea? Toţi, 
printre care și Nansen, credeau că expediţia la pol 
se va încheia în același an. Nimeni nu bănuia pe 
atunci că ea se va prelungi pentru foarte mult 
timp. 

Direcţia drept spre nord! Și un tempo rapid! 
Ce importanţă are că gheaţa din calea lor nu era 
netedă și de aceea erau adeseori nevoiţi să ajute 
cîinilor, la trasul săniilor ? 

Gerurile sînt aspre, mercurul îngheaţă în termo- 
metru. Dar Nansen este optimist. Îşi notează în 
jurnal că vremea este minunată, iar „înainte ne 
așteaptă și ziua, și lumina și căldura; mergem în 
întîmpinarea victoriei !“ 

Necesitatea de a ucide cîinii a fost prima mîh- 
nire care le-a umbrit starea sufletească. Nu se 
puteau nicicum obişnui cu acest gînd. Chiar după 
mulţi ani de zile Nansen își amintea că dintre toate 
îndatoririle și amărăciunile călătoriei, cea mai grea 
a fost aceasta și că nu o putuse evita: cîinii de 
ham se hrăneau cu carnea semenilor lor. La început 
refuzau această hrană, însă foamea i-a silit apoi s-o 
primească. 

Nansen și tovarășul său de drum au dat dovadă 
de o răbdare uimitoare. Chiar din primele zile le-a 
trebuit o extremă încordare de forţe. Îmbrăcă- 
mintea la început udă, din cauza transpirației, cu 
tot gerul de —40°, se transformă în curînd într-o 
platoșă îngheţată și rigidă, care la cea mai mică 
mișcare scîrțiia zgomotos. Manșetele hainelor se 
întăreau  într-atit, încît le rodeau încheieturile 
mîinilor, provocindu-le răni adinci. 

Spre sfîrşitul zilei, călătorii, se strecurau cu îm- 
brăcămintea lor înghețată în sacul de dormit. Strins 
lipiți unul de altul, tremurind, clănțănind din dinţi 
din cauza frigului, stăteau culcaţi așa timp de o 
oră, alteori și mai mult, pînă simțeau că se încăl- 
zesc. Îmbrăcămintea se muia și părea să fie o com- 
presă udă. Și cînd te gindești că trebuiau să mai 
pună pe trupul gol mănușile, ciorapii și branţurile 
îngheţate, ca să le usuce ! 

Înainte de-a adormi trebuiau să pregătească cina 
şi să dea de mîncare cîinilor — îndatorire pe care 
o îndeplineau pe rînd. Cina constituia atunci cea 
mai mare delectare și răsplată. Totuși, uneori obo- 
seala era atît de mare încît somnul venea înainte 
ca ei să poată duce lingura la gură : braţul le cădea 
neputincios și mîncarea se vărsa. 

Pînă și în somn li se părea că trag săniile și-i 
îndeamnă pe cîini : „Hi! La nord !”, „Hi ! La nord !”. 
Nu o dată s-a trezit Nansen în strigătele scoase de 
Johansen prin somn: „Pan! Barabas! 'Nainte, 
diavolilor |“, „U-u-u, fire-ați să fiți!”, „Haide! 
hop !!!“, „Na, acum se duce totul dracului !...“ 

Sacul de dormit era mai degrabă o iluzie de căl- 
dură : într-o noapte Nansen s-a trezit cu toate de- 
getele de la mîini îngheţate. În asemenea condiţii 
se miîngiia doar cu gindul că mai rău decit ei o 
duc.cîinii, care dormeau în faţa cortului de-a drep- 
tul pe zăpadă. 

Nansen avea o purtare deosebită față de cîini 
— ajutoarele lui nepreţuite. Un om care iubea atit 
de mult natura și orice întruchipare vie a ei, nu 
putea fi crud. Și dacă totuși se întîmpla să fie, asta 
numai fiindcă era constrîns de nevoie. Iată propria 
lui explicație în această privinţă. „Desigur că ne 
purtam cu cruzime față de bietele noastre dobi- 
toace, şi acum mi-e groază să-mi amintesc. Mă cu- 
tremur tot cînd îmi aduc aminte cum îi băteam 
fără cruţare cu vergele de fier, silindu-i să meargă 
înainte atunci cînd se opreau istoviți, fără să-și mai 
poată tiri picioarele. Îţi sîngera inima cînd îi ve- 
deai şi-mi întorceam privirile în altă parte căutînd 

intenţionat să-mi întăresc firea? Eram nevoiţi. Tre- 
buia cu orice preț să mergem înainte; toate cele- 
lalte considerente treceau pe planul al doilea.” 

Cuvintul „trebuia“ — Nansen subliniază aceasta 
— îl împingea să facă fapte, pe care în viața de 
fiecare zi nu le-ar fi făcut. Împlinirea datoriei cerea 
jertfe și Nansen, fără să șovăie, mergea la sacrificii. 
De aceea înţelegem cuvintele lui: 

„E trist, că în asemenea călătorii înfringi în tine 
cele mai nobile trăsături omenești, te înăspreșşti în 
propriu-ţi egoism. Cînd te giîndești la animalele 
astea minunate, care ne-au slujit cu credinţă și fără 
împotrivire cît le ţineau puterile și care în schim- 
bul trudei lor n-aveau drept răsplată nici o mîn- 
giiere, și uneori nici măcar o vorbă bună, ci numai 
lovituri zi de zi, pînă la ultima suflare, pînă cînd 
moartea venea să-i elibereze în sfîrșit de toate chi- 
nurile ; cînd îţi aminteşti cum își sfirșeau zilele 
acolo, în nordul acela sălbatic, în pustiul de gheaţă, 
care le-a fost martor de credinţa cu care au slujit, 
fără să vrei te simţi pradă unor amare mustrări de 
conștiință.“ 

Ce mai poţi adăuga la aceste cuvinte ? Sint ale 
unui om care și faţă de el însuși era de o asprime 
necruțătoare pe care de altfel i-o cerea datoria. 

După un trai mai îndelung prin pustiurile de 
zăpadă, călătorii încearcă de obicei așa numita 
„sete arctică”. Zadarnic încerci s-o potolești cu 
zăpadă ; dorinţa de a bea este tot mai puternică. 
În timpul expediției din Groenlanda Nansen sufe- 
rise mult din cauza setei. De aceea, pornind spre 
Polul Nord, el şi tovarășul său de drum și-au luat 
cu ei cîte două bidoane cu apă pe care le purtau 
la piept sub haine, pentru a le feri de îngheţ. 

Dar, lucru ciudat, amindoi începură să observe 
că setea intensă scădea treptat și pînă la urmă 
dispăru. Care să fi fost cauza ? 

Explicaţia este simplă și trebuie căutată în re- 
gimul de alimentaţie foarte sever. Nansen și tova- 
rășul său de drum se obișnuiseră să bea apă numai 

dimineaţa și seara. Ziua se mulțumeau cu o bucâ- 
țică de gheaţă cu zahăr. 

Restricţiile pe care și le impuneau în toate îm- 
prejurările îi duseră aproape la un ascetism com- 
plet. 

În același timp, în locul bunei dispoziții de la 
început, îi cuprinse acum un sentiment de nemul- 
tumire : Cînd s-au despărțit de Fram Nansen so- 
cotise că vor înainta spre nord timp de treizeci de 
zile. Dar trecuseră trei săptămîni de cînd erau pe 
drum și ținta rămînea departe. 

„Pe gheața bolovănoasă și cu un număr tot mai 
mic de cîini nu vom reuși să ajungem pînă la Pol |” 
Aceasta a fost concluzia la care a ajuns Nansen la 
3 aprilie. A doua zi reluă totuși încercările de a 
înainta spre miazănoapte. Îl chinuia întrebarea: 
de ce, cu toate eforturile supraomenești, reușiseră 
să atingă doar 86° latitudine nordică? Judecînd 
după scurtimea popasurilor din fiecare zi, ar fi tre- 
buit să fie mult mai departe. 

Nansen calcula distanța parcursă în ultimele 
zile, analiza direcţia vîntului, aprecia mintal viteza 
de deplasare a gheții. Cifre, cifre... 

Toate calculele îl duc la una și aceeași con- 
cluzie : gheața se deplasează în derivă spre sud ! 
lată adevărata cauză care face ca expediţia cu 
sănii să nu înainteze destul de repede spre nord. 
Deriva capricioasă, schimbătoare, în funcţie de 
vinturi și curenţi, este un adversar perfid și ne- 
cruţător. 

Să se dea bătut ? Nu ! Nansen mai încercă încă 
să continuie lupta, deși gheaţa este la fel de bolo- 
vănită, cu aceleași bariere dificile şi aceleași hîr- 
toape perfide. Acoperite de zăpadă aceste hirtoape 
constituiau obstacolele cele mai primejdioase. Fie- 
care din ele lua mult timp și forţe: mai întîi tre- 
buiau ocolite ori găsită modalitatea de a trece 
peste ele, iar apoi de a transporta întreaga încăr- 
cătură. Pe deasupra se mai întimpla să cazi și în 
apă. 

Johansen a păţit-o și mai rău: el avea în grijă 
două sănii. Bărbat călit și puternic, nu se plingea 
de nimic și suporta stoic toate greutăţile. Într-una 
din zile, Johansen tocmai mergea pe lingă sănii, 
fără schiuri, cînd gheaţa de sub el se rupse. În clipa 
aceea Nansen era departe în față și nu putea să-i 
vină în ajutor tovarăşului său care se îneca. Din 
fericire Johansen nu-și pierdu prezenţa de spirit: 
se agăţă de sanie şi ciinii care continuau să 
alerge l-au scos din apă. După această baie, n-a 
avut nici măcar putinţa să-şi usuce, ori să-și 
schimbe hainele care îngheţaseră pe el. Nu-i rămi- 
nea altceva de făcut decît să-și continuie drumul 
şi să aștepte ca îmbrăcămintea să se usuce pe el. 
Gerul era cumplit și hainele se uscară foarte încet. 

La 4 aprilie călătorii se aflau la 86*2/8” latitu- 
dine nordică. Din nou rezultatul era insuficient faţă 
de uriașele eforturi depuse. „Dar ce se poate face 
— scria Nansen în aceeași zi — din moment ce 
gheaţa se mișcă în sens contrariu. Și apoi, nici 
cîinilor nu li se poate cere mai mult; bietele ani- 
male trag și așa peste puterile lor.” 

La 5 aprilie au dat peste o gheaţă și mai 
anevoioasă. Cu toate acestea Nansen își continuă 
încercările de a străbate printre blocuri, copci și 
nesfirșite zăpoare de gheţuri acumulate. 

În ziua aceea călătorii au parcurs cincisprezece 
kilometri, ridicind necontenit săniile la fiecare 
bolovănire de gheţuri, lucru care i-ar fi istovit şi 
pe niște uriași. „Sintem complet sleiţi“, scrie Nan- 
sen în jurnalul său. 

În următoarele două zile și-au pierdut definitiv 
speranța că drumul va deveni mai bun. Blocurile 
se îngrămădeau unul după altul troienindu-se la in- 
finit ; erau nevoiţi să meargă peste sloiuri de pe 
care zăpada fusese spulberată săltind la fiece pas 
săniile peste obstacole. 

Luni 8 aprilie Nansen a plecat cu schiurile să 


cerceteze drumul spre nord, dar și-a dat seama că 
nu mai e nici o posibilitate de a înainta. De pe 

blocul de gheaţă cel mai înalt, cît cuprindeai cu 
ochii, nu se zărea nimic alt decît aceleași îngră- 
mădiri uriașe. Pînă la linia orizontului se întindea 
haosul nesfîrșit, acoperit de zăpezi. 

Nu mai avea nici un sens să continue expediţia. 

Nansen a făcut un ultim calcul, obţinînd cifrele : 
86*13'36” latitudine nordică, 90° longitudine. 

Era cel mai nordic punct care a fost atins 
vreodată. 


INAPOI ! 


La țărm norvegian vikingul cînd va 
acosta ? 


BJOERNSTJERNE BJOERNSON 


Nansen și Johansen și-au sărbătorit epocala lor 
faptă istorică printr-un ospăț festiv: piine cu unt, 
o bucăţică de ciocolată şi apă fierbinte cu praf de 
brînză de vaci. După aceea s-au băgat în sacul de 
dormit și şi-au îngăduit să se odihnească cu o oră 
mai mult decit de obicei. 

Marţi 9 aprilie 1895 începe drumul de înapoiere 
spre sud. Arctica, vrînd parcă să-și bată joc de ei, 
se arată în ziua aceea mai prietenoasă. Viîntul se 
liniști și drumul deveni mult mai bun. Chiar blocu- 
rile de gheaţă și copcile erau mai rare, făcînd loc 
unor întinderi deschise acoperite de zăpadă. 

Încărcătura săniilor era mult mai ușoară și să- 
niile erau mai ușor de tras. Ciinii alergau sprinteni. 
Nu e de mirare că într-o etapă din acestea au 
reuşit să parcurgă douăzeci și doi de kilometri. O 
realizare rară ! 

Totul prevestea succesul. Cînd, dintr-o dată, se 
întîmplă o nenorocire. 

Da, ceea ce în orice altă împrejurare este un 
lucru lipsit de importanţă, în condiţiile pustiului 
polar constituie o adevărată nenorocire: călători- 
lor li se opriseră ceasurile. Uitaseră să le întoarcă... 
Oboseala să fi fost de vină ? Sau fuseseră distrați, 
tot datorită oboselii? Ce importanță mai âvea? 
Un lucru este sigur, că pierduseră posibilitatea de 
a stabili cu exactitate locul în care se aflau. 

Pentru a stabili cel puţin cu aproximaţie ora 
după Greenwich, nu le rămînea decît un singur 
mijoc : să determine deviația magnetică și apoi să 
aprecieze la întimplare distanța parcursă de la 
locul în care expediţia pornise înapoi și unde Nan- 
sen stabilise pentru ultima dată longitudinea. 

E drept că mai exista și o altă posibilitate, mai 
simplă : să calculeze ora după Greenwich, obser- 
vînd distanţele lunii. Dar, cînd Nansen vru să pună 
în practică aceasta, văzură că uitaseră să ia de pe 
Fram tabelele necesare pentru calcule. 

Nu le rămînea decit să recurgă la primul pro- 
cedeu care era mai complicat. Duminica paștelui, 
14 aprilie, trecu cu aceste calcule. Nansen a intrat 
în sacul de dormit ca să facă acolo calculele mate- 
matice. Sacul era îngheţat, hainele de asemenea și 
trebuiau, ca de obicei, să le încălzească cu propriul 
lor trup. Cu degetele înțepenite de frig răsfoia 
tabelele de logaritmi și rezolva pe hîrtie probleme 
cu multe necunoscute. Abia către sfirșitul zilei 
termină această muncă. Totuși Nansen era foarte 
mulţumit : reușise să calculeze mai mult sau mai 
puţin exact timpul și puse ceasul. 

În aceeași seară călătorii porniră mai departe, 
spre sud. 

„Zi după zi, săptămînă după săptămînă conti- 
nuă aceeași luptă cu zăpoarele de gheţuri. Cîinii 
cădeau sleiţi de oboseală, iar oamenii istoviţi, mer- 
geau, mergeau mereu, visînd la clipa cînd în sfîrșit, 
picioarele vor da de pămint tare, și își vor odihni 
ochii obosiţi de albul orbitor al zăpezii, pe negrul 
odihnitor al gliei. 

Aprilie se sfirşi, venise luna mai, dar pămîntul 
tot nu se vedea. Nansen începu să fie cuprins de 
deznădejde. La 4 mai el notează în jurnal : „Încer- 
cările prin care trecem par că nu se mai sfirșesc. 
Ce n-aş da acum să pot simţi sub picioare pămîn- 
tul tare, să am în fața mea un drum sigur pe care 
să-l pot parcurge în etape zilnice apreciabile și să 
fiu scăpat de veșnicele capcane ale ochiurilor de 
apă | Cine știe prin cîte hirtoape din astea va tre- 

bui să mai trecem și cite dezamăgiri să mai întim: 
pinăm înainte de a ne vedea ajunși la uscat! Iar 
în timpul acesta, numărul ciinilor scade mereu. E 
drept că mor la datorie, sărmanii, atît cît îi ajută 
puterile ; dar ce folos? Şi eu sînt atit de istovit, 
încît mă clatin, pe schiuri ; dacă aș cădea, cred că 
aș rămîne culcat, fără ca măcar să pot încerca să 
mă mai ridic.“ 

La o săptămînă după această pesimistă însem- 
nare, în atelajul lui Nansen, nu mai erau decit cinci 
cîini. Credincioși pină-n ultima clipă, se împleti- 
ceau istoviţi, cădeau, se ridicau și tirau din nou 
încărcătura care le depășea puterile. 

Rămăseseră prea puțini, așa încît cei doi călători 
renunţară la una din sănii. 

O dată cu apropierea verii, ochiurile de apă 
erau tot mai frecvente, zăpada deveni afinată, greu 
de parcurs. Era de ajuns să stai pe loc fără schiuri 
ca să fii ameninţat să te scufunzi pînă la briu în 
troiene. Iar să fixezi schiurile de picioare nu se 
putea, pentru că trebuia să tragi într-una săniile 
înţepenite. Nu rămînea nimic altceva decît să te 
tirăști fără oprire tot mai departe. 

Luna mai era pe sfirșite. Și totuși nici cea mai 
mică nădejde de pămînt. Era de neînțeles, un 
mister. 

„Răbdare, răbdare și încă o dată răbdare!“ își 
spunea! Nansen. 

Se arătase soarele. Razele lui nu sădeau în 
inimi obișnuita credinţă și speranţă într-un viitor 
mai bun: fulgii de zăpadă mai cădeau încă din 
cerul de iunie. 

Mai rămăseseră doar cei cinci cîini, care sufe- 
reau de foame. Atiît erau de înfometați încît într-o 
zi au sfişiat niște schiuri părăsite și au mîncat 
hamurile de pînză de cort. 

Și cei doi călători erau ameninţaţi de spectrul 
foamei — proviziile erau pe sfirșite. Nansen și 
Johansen reduseră la ultima limită raţia lor zilnică 
de hrană. 


184 


Trecuseră trei luni decînd s-au despărțit de 
Fram. Cînd vor sfirși oare de rătăcit prin deșertul 
de gheaţă ? N-au greșit cumva drumul? Poate că 
ceasul nu merge bine şi încurcă toate socotelile ? 

Un gind stăruitor îl urmărește pe Nansen : unde 
e pămîntul? Chiar dacă ar presupune că ceasul 
merge înainte cu zece secunde, într-o lună întreagă 
aceasta ar da o diferenţă de calcul de numai șase 
minute, patruzeci de secunde. În acest caz expediţia 
s-ar găsi doar cu 1°40 mai la est decît şi-a propus. 
Iar dacă s-ar presupune că abaterea spre est este 
mai mare, atunci în apropiere ar trebui să se afle 
Țara regelui Oskar. Pe de altă parte s-ar putea ca 
deriva să fi exercitat o influenţă puternică 
și-atunci... 

Grade, minute, secunde... Nansen se străduiește 
să nu scape nimic pentru calcularea exactă a lati- 
tudinii și longitudinii. Ziua, în mers, și chiar noap- 
tea, în somn, nu-l părăsește gîndul: unde-i usca- 
tul ? Era o problemă de viaţă și de moarte. 

De la o zi la alta situația se înrăutăţea, deși 
s-ar fi părut că mai rea decit pînă atunci nu mai 
putea fi. Unul din cîinii cei mai iubiţi ai lui Nan- 
sen, Lisicika, sleită complet de puteri, a căzut și 
n-a mai putut să se ridice în picioare; nu rîmînea 
altceva de făcut decit s-o urce în sanie, peste în- 
cărcătură. Cînd Nansen a luat-o înainte să caute 
drumul, Johansen a omorit-o. 

Nici celălalt cîine drag, Sturreven, nu era în- 
tr-o stare mai bună ; nu numai că-i lipsea orice pu- 
tere să mai tragă sania, dar nici nu se mai putea 
mișca : se clătina, cădea, abia tirîndu-se ; tot timpul 
trebuia ajutat să se scoale, pentru ca sărmanul 
să-și miște cu chiu cu vai picioarele. Un timp l-au 
dus și pe el cu sania, dar la primul popas au fost 
nevoiţi să-l omoare. 

Nansen a notat în ziua aceea : „Prin urmare, eu 
nu-l mai am decit pe Kaifa, iar Johansen, pe Haren 
și Suggen. Pe acești trei cîini îi vom putea hrăni 
din cadavrele celor doi uciși, timp de zece zile. 

Dar cît de departe vom ajunge în acest timp, numai 
Dumnezeu știe | Mă tem că nu prea departe.“ 

Acum călătorii nu se mai puteau baza de loc 
pe ajutorii lor patrupezi, pentru că din hamurile 
cîinilor făcuseră chingi pentru ei. 

În însemnările lor din acele zile răzbat note 
tragice. Nici unul, nici celălalt însă, nu se lasă cu- 
prinşi de panică. Chiar și în aceste împrejurări atît 
de grele își păstrează credința într-un viitor mai 
bun. Și în cele mai critice momente Nansen tot mai 
încearcă să glumească : „Nu-ţi rămîne decît să te 
consolezi cu zicătoarea : «Nici cînd noaptea nu e 
mai întunecoasă decît înainte de revărsatul zori- 
Jor». E drept, totul e să ştii cît de întunecoasă e 
noaptea noastră, pentru că ea, fără îndoială, poate 
deveni și mai întunecoasă. Dar ne punem nădejdea 
în vară. O dată cu venirea verii, situaţia trebuie să 
se îmbunătățească.“ 

Acum călătorii și-au redus și mai mult rația de 
hrană. Dimineaţa după ce miîncau doar cite o 
bucăţică mică de piine uscată cu pemmikan, por- 
neau de îndată la drum. Doar o singură dată au 
reușit să împuște trei pasări care treceau în zbor, 
ceea ce a crescut cu puţin rezerva de alimente. În- 
cercările îndelungate de a prinde pește cu plasa 
n-au dat roade, n-au reușit să prindă în ea decit o 
biată moluscă și cîţiva răcușori mici. 


Așa a continuat pînă sîmbătă 22 iunie. Ziua 
aceasta s-a dovedit a fi cea mai memorabilă din 
tot drumul înapoierii din nord. 

Încă înainte cu o zi, perspectivele lor erau tot 
mai sumbre : drumul părea cu neputinţă de străbă- 
tut, gheața devenea tot mai viscoasă, fără perspec- 
tivă de a întilni vreun vînat mai însemnat, într-un 
cuvint, o soartă înverșunată ! 

Cînd iată că viaţa le suride din nou: Nansen 
și Johansen stăteau culcaţi în sacul de dormit, să- 
tui, mulțumiți, lăsîndu-se legănaţi de visurile unui 
viitor fericit, 

O mică întîmplare schimbase totul! 

Ce se petrecuse ? Cei doi călători traversau în- 
tr-un caiac un mare ochi de apă, cînd deodată, în 
preajmă apăru din apă o focă. Johansen reuși s-o 
nimerească cu un glonte chiar în momentul în care 
foca se pregătea să dispară. Acesta a fost primul 
și singurul animal marin pe care l-au întilnit în tot 
timpul călătoriei. El s-a menţinut la suprafaţă exact 
atit cît i-a trebuit lui Nansen ca să-l agaţe cu har- 
ponul. 

Acum aveau alimente şi combustibil pentru o 
lună întreagă ! 

Pentru prima oară după timp îndelungat oameni 
şi cîini erau sătui. În sfîrșit aveau putinţa să se 
odihnească și să cugete în liniște la situaţia lor. 

Să meargă așa mai departe nu era posibil — în 
privința aceasta nu mai era nici o îndoială, trebu- 
iau să scape de orișice lucru de care, într-un fel 
sau altul, se puteau lipsi, și, apoi, ușuraţi să înain- 
teze cît mai repede, luînd cu ei o rezervă cît mai 
modestă de alimente, caiace, puști și îmbrăcămin- 
tea necesară. Numai în felul acesta mai puteau 
ajunge pe pămîntul tare înainte ca ultimele fărime 
de rezerve să fie mincate. 

` Totul părea că le este necesar, și nu le venea 
prea ușor să se hotărască de ce anume să se des- 
partă. Trusa de farmacie, schiurile de rezervă, ghe- 
trele, rufăria uzată, le aruncară. Dar cortul? De el 
nu se puteau despărţi. Cînd veni rîndul sacului de 
dormit, Nansen și Johansen oftară: sacul de dor- 
mit, în permanenţă ud, devenise greu, dar de el nu 
se puteau lipsi. 

După aceste ultime măsuri, călătorii își legară 
împreună caiacele, pentru traversarea unei lungi 
întinderi de apă. Și atunci se ridică întrebarea : ce 
fac cu ciinii, cum să-i iei ? Dar cîinii rezolvară sin- 
guri această problemă — săriră în caiace și se in- 
stalară așa fel, de parcă acolo le-ar fi fost locul de 
cînd lumea. Frumosul Kaifas se instalase la proră, 
iar ceilalți doi se așezară la pupă. 

La 24 iunie se împlineau doi ani din ziua cînd 
Fram părăsise patria. Nansen și tovarășul său de 

drum au marcat această zi printr-o cină festivă: au 
prăjit sînge de focă cu zahăr și au făcut compot din 
coacăze. Sărbătoarea a fost plină de visuri despre 
zile mai bune în patrie. 

Patria... cu ochii minţii Nansen se și vedea acolo, 
unde vara era în toi, unde totul era în floare — 
fiordul de la Liisaker scînteia, probabil, sub razele 
soarelui fierbinte ; pe malul lui privea în depărtări 
înceţoșate ea, şi alături de ea Liv. Cum o fi arătind 
fetița după doi ani — S-o fi făcut mare? Dorinţa 
de a se vedea acasă era fierbinte și de neînvins. 
Ea îi mobiliza toate forțele fizice și spirituale şi-l 
făcea să înainteze tot mai departe spre sud — 
acasă | 

Era cea mai înaltă școală a răbdării și a edu- 
cării voinţei. 

La începutul lunii iulie se porniră ploile. Totul 
era ca și înainte; singurul eveniment de seamă a 
fost acela că reușiră să împuște citeva foci și urşi, 
așa că hrană aveau acum din belșug! Cu toate 
acestea au trebuit să-l omoare pe Haren, cîinele 
de care Johansen se despărți cu multă tristeţe. 
Credinciosul, sirguinciosul Haren slăbise atît de 
Tău și se șubrezise într-atit, încît ajunsese o po- 
vară. Acum, din întreaga haită de cîini ai expedi- 
ției rămăseseră numai cei mai rezistenți: Suggen 
şi Kaifas. „Ne vom strădui să le păstrăm viaţa cît 
s-o putea mai mult“, a însemnat Nansen în jur- 
nalul său. 

Expediția continua. Pe cer treceau în zbor pes- 
căruși roz — doriţii vestitori ai apropiatei pri- 
măveri. 


PĂMÎNTUL FĂGĂDUINȚEI 


Ghețurile polare şi nesfirșilele nopți 
cu lună cu suferințele şi tristețea lor îmi 
apar acum ca un vis îndepărtat, o vede- 
nie din altă lume — un vis ivit cîndva 
şi care s-a risipit de mult... Dar cît de 
searbădă ar îi viaja noastră, fără astfel 
de visuri ! 

F. NANSEN 


S-a petrecut marea minune! Ceea ce aştepta- 
seră cu înfrigurare de atîta amar de vreme, încît 
pierduseră speranța, apăru deodată în fața lor. 

Pămînt ! Pămînt | 

De cînd visau ei acest pămînt care acum le apă- 
rea ca o vedenie, ca o ţară de basm. Orbitor, stră- 
lucitor se ridica la orizont, asemeni unui norișor 
străveziu, care se destramă. Cu multe zile în urmă 
ei îl luaseră drept o aglomerare de nori. Nici chiar 
prin lunetă nu se zărea pe el vreun punct întune- 
cat, atit era de deasă ceața care învăluia pămîntul 
mult așteptat. 

Johansen observaşe cel dintii deasupra orizon- 
tului o fișie de culoare închisă și a luat-o din nou 
drept un nor. Apoi Nansen a văzut de pe virful 
unui bloc de gheaţă aceeași dungă, și cu cit se 
uita la ea, cu atît mai puternică îi era emoția. A 
fugit după lunetă. De-abia a pus-o la punct şi s-a 
luminat dintr-o dată: dar ăsta-i... pămîntul ! 

— Pămînt! a izbucnit din pieptul lui un strigăt 
puternic. O undă caldă de bucurie i-a cuprins pe 

ămindoi. Ar fi vrut să zburde, să cînte, să strige. 
Dar stăteau nemișcaţi zimbind fericiţi. 

Pămîntul făgăduinţii le păru la început foarte 
apropiat, și își făceau socoteala că vor ajunge la el 
în ziua următoare. Dar trecură multe zile neîn- 
durate, chinuitor de grele, fără ca să-și ajungă 
țelul. 

Blocurile de gheaţă înalte, despicate de fisuri 
adinci acoperite de zăpadă, și ochiuri largi de apă 
continuau să le bareze drumul. Erau nevoiţi aci 
să-și pună schiurile și să tragă cu ajutorul chingi- 
lor săniile greu încărcate, aci să coboare caiacele 
pentru a trece ochiurile de apă. Ciocnirile ghețari- 
lor fărîmaseră gheața ce umplea acum ochiurile 
cu un conglomerat de sfărîmături. 

Cădeau ploi ; sacii de dormit se udaseră pe de- 
asupra din cauza ploilor torențiale, iar pe dedesubt 
din cauza gheții care se topea. Odată ploaia toren- 
țială a ţinut timp de douăzeci și patru de ore. Uzi 
pînă la piele, nu aveau nimic ca să se schimbe; 
rufăria și îmbrăcămintea li se uzase de mult. 

Chiar și sănătatea de fier a lui Nansen se zdrun- 
cină. Johansen căuta să lucreze pentru amîndoi și 
pe neobservate, ca din întimplare, pentru a nu-și 
amări tovarășul slăbit, îi mai împingea cînd și cînd 
sania de la spate. 

După o săptămînă Nansen se făcu mai bine. 
Dar, natura ca și um ar fi vrut dinadins să-i îm- 
piedice să iasă din captivitatea ghețurilor, le jucă 
o nouă farsă. Banchiza de gheaţă pe care mergeau, 
dusă de curent, se depărta de pămîntul mult aş- 
teptat ! Truda grea a atitor zile se dovedea a fi 
zadarnică. 

Luni 5 august 1895 Nansen notează în jurnalul 
său : „O gheaţă mai înșelătoare ca ieri n-am întîlnit 
niciodată. Și totuși am reușit să ne tirîm pe o oare- 
care distanţă. 

S-au petrecut și două evenimente îmbucură- 
toare : primul a fost că pe Johansen nu l-a mîncat 
ursul, al doilea că am descoperit apă liberă lîngă 
mal, la picioarele ghețarului !“ 

Cită inepuizabilă încredere în viață se des- 
prinde din aceste riînduril lată împrejurările în 
care au fost scrise: 

— Blocuri uriașe de gheaţă se răsfirau pretutin- 
deni în jur într-o dezordine haotică. Printre ele se 
înălțau troiene de zăpadă topită. Perfide troiene! 
Cei doi tovarăși se afundau tot mai des în ele și se 
trezeau îngropaţi pînă la briu în zloata rece. 
Ochiurile de apă îi chinuie cumplit. Ca să le oco- 
lească sînt nevoiţi să sară de pe un ghețar pe altul, 
trăgînd după ei săniile și riscînd să se rostogo- 
lească în apă. 

Altă spărtură largă! Nansen își trage primul 
sania lîngă apă. Și așteptindu-l pe Johansen, care 
întîrzie fără motiv, aude din urmă strigind : 

— Ia pușca! 

Se întoarce și vede că un urs uriaș l-a doborit 
pe Johansen pe spate. 

Dar pușca e în toc, la prova caiacului. Nansen 
se repede fulgerător într-acolo, dar în aceeași 
secundă... caiacul alunecă de pe marginea gheții 
în apă. Trebuie tras înapoi pe bordura înaltă a 
gheții. Dar caiacul e prea greu ca să-l poată sălta 

genunchi, cu trupul plecat înainte și lipit de 
puntea care se clatină, Nansen se străduiește să 
ajungă pînă la pușcă. Nu are timp să se uite înapoi 
să vadă ce se întimplă; ar fi și imposibil. Glasul 
lui Johansen se aude din nou: 

— Grăbește-te | Altfel va fi tirziu | 

Nansen și așa se grăbeşte cît poate... 

În sfîrșit reușește să ajungă la toc, să smulgă 
pușca din el, să ridice cocoșul. Ce necaz | În ţeava 
din dreapta e un cartuș cu alice. Ursul e la doi pași. 
Nu-i timp de pierdut ca să mai înalți cocoșul din 
stînga de la ţeava cu glonţul. 

Foc !... Izbindă: întreaga încărcătură de alice 
l-a nimerit pe urs în ureche. Fiara a căzut moartă. 

Deși abia scăpat din gheara morţii, Johansen 
e de un calm imperturbabil, ca și cînd nimic nu s-ar 
fi întîmplat. 

— Ursul, explica el, trebuie să fi fost prea în- 
fometat, dacă s-a luat pe furiș după noi și cît de 
dibaci m-a pîndit! Pînă să apuc eu să-l văd, el 
mi-a și dat o labă de-am văzut stele verzi. Am mai 
găsit puterea să-i înfig mîna în beregată şi am 
strîns cît am putut... Dar în zadar | Fiara-și căscase 
botul chiar deasupra capului meu.. 

— Atunci ai strigat să nu întirzii ? 

— întocmai ! rise Johansen. Împușcătura a ve- 
nit la timp... 

Cei doi călători s-au încins din nou în chingi, 
visînd să ajungă în aceeași zi pămîntul. 

Și au mers necontenit, afundindu-se la tot pasul 
în zăpada moale, fără să ia seama că apa, care le 
intrase în cizmele îmblănite, le plescăie cu zgomot, 
la fiecare pas, în carîmbi, plimbîndu-se în sus și în 
jos ca pompată. 

Cerul întunecat — prevestitor de apă degajată 
de ghețuri — se apropia tot mai mult. Și într-ade- 
văr, curînd sub peretele unui ghețar înalt se auzi 
plescăitul apei libere. Să fie marea ? 

Da, marea era — faţa ei albăstrie sclipea ase- 
menea unei oglinzi uriașe. După peregrinările fără 
sfirșit prin ţinutul ghețurilor plutitoare, marea era 
atit de dorită ! Și-apoi, undeva, dincolo de ea era 
pămîntul... 

O bucurie fără seamăn îi cuprinse. Se părea că 
toate chinurile au rămas în urmă ; marea le deschi- 
dea calea liberă spre casă, spre lume, spre viaţă. 

Nansen și Johansen au privit multă vreme în tă- 
cere apa — și un simțţămînt uimitor de liniștire îi 
cuprinsese pe amindoi. 

Dar cum se întîmplă mai întotdeauna, fericirea 
trebui să le fie umbrită de o amară durere: 

Nu puteau porni pe mare în caiacele şubrede 
împreună cu ciinii. Trebuiau să se despartă de ei... 

Nansen și Johansen se atașaseră foarte mult de 
ultimele lor ajutoare patrupede ! Suggen, totdeauna 
mișcător de supus și ascultător, iar Kaifas mersese 
atit de mîndru pînă la ultimul pas! Trudiseră din 
greu cu credinţă și răbdare pe toată durata călă- 

toriei. Și acum, cînd se iviseră zorile unor zile 
mai bune, viaţa lor se sfirșea, 

Să-i înjunghie, cum făcuseră mai înainte cu cel- 
lalţi, nu mai aveau tăria. După un bloc de gheaţă 
Johansen îl împușcă pe Kaifas care-i aparținuse 
lui Nansen, iar Nansen îl ucise pe Suggen, pe 
care-l iubise atît de mult Johansen. 

„„Caiacele legate împreună înaintau ușor cu 
ajutorul vîslelor. Datorită vintului, care începuse 
să sufle drept în pupă, avură posibilitatea să în- 
tindă și o pînză. Și așa, cu scurte popasuri pentru 
odihnă, reușiră să plutească citeva zile în direcţia 
arhipelagului Țara lui Franz Josef. 

Vineri 16 august Nansen scria în jurnal: 
„Seara am ajuns, în sfîrşit, la insulele spre care 
năzuiam în aceste ultime zile și pentşu întiia oară 
după doi ani am pășit pe pămînt tare. Nu se poate 
reda prin cuvinte ce s-a petrecut în noi în clipa 
cînd, sărind de pe un bloc de granit pe altul, am 
zărit ivindu-se printre morene, mușchi și flori — 
un mac de toată frumuseţea.” 

Pentru întiia oară după mult timp cei doi călă- 
tori adormiră nu în băltoacele de zăpadă topită, ci 
pe pămînt uscat. A doua zi trecură pe insula în- 
vecinată, și mai îmbietoare decît prima. Nansen, 
care nu se entuziasma prea lesne, o descria astfel : 
„Insula pe care ne aflăm acum e unul din cele mai 
minunate colțișoare ale globului pămîntesc.“ Un 
țărm lin, coborînd în terase, presărat cu scoici 
mici albe, de-a lungul țărmului un braţ îngust de 
apă limpede încît, vezi la fund melcii și aricii de 
mare ; la suprafaţă plutesc purici de apă! Sus, pe 
stînci, sute de păsări gălăgioase se înginau pe în- 
trecute, iar lingă noi, ciripind vesel, păsărele zbu- 
rau zglobii din piatră în piatră. 

Prin stratul subțire de nori, soarele se arătă 
deodată și toată împrejurimea păru scăldată în aur. 
Era o viaţă clocotitoare, pămîntul aburind, ieșit de 
sub zăpadă, marea descătușată de ghețarii neiîn- 
cetat în derivă. Pretutindeni se vedeau urme de 
urși, iar pe-alocuri și de vulpe polară. Pe fundul 

mării, chiar lîngă țărm, erau păduri întregi de alge. 
La poalele stincilor, tot mai întilneai cînd și cînd 
troiene de zăpadă pe care soarele punea reflexe 
purpurii.“ 

Cu cît simţ poetic sînt scrise aceste rînduri l 
Numai acela care a fost multă vreme departe de 
viața de toate zilele, putea să se bucure pînă în- 
tr-atit de aceste mărunte daruri ale naturii. 

Dar sorții veșnic schimbători ai călătorului 
luară în curînd o întorsătură dintre cele mai jal- 
nice. S-a stîrnit vintul; vîntul pe care marinarii îl 
denumesc atît de blind proaspăt, dar care în fond 
este puternic, furtunos, distrugător. În cursul unei 
singure nopţi totul în natură se schimbă în chip 
uluitor. Vara dispăru și în locul ei se reîntoarse 
iarna. Marea se acoperi treptat de ghețuri pluti- 
toare, care, îngrămădindu-se și apropiindu-se, s-au 
adunat în zăpoare de netrecut. 

Vintul se înteţea, se dezlănţui furtuna. Nici 
gînd să mai poţi face un pas. Călătorii se văzură 
din nou captivii gheţurilor. Și atunci li se spulberă 
și ultima nădejde de a se mai reîntoarce curînd 
acasă. . 

li aștepta o iarnă lungă, întunecoasă. A treia 
iarnă în pustiul polar... 

Pînă la venirea nopții polare, zilele erau nu- 
mărate. 

. — Trebuie să facem o colibă din pietre, pro- 
puse Nansen. . . 

Tăcutul Johansen, aprobă fără un cuvînt dînd 
din cap. N-aveau unelte, smulgeau pietrele din mo- 
rene, cu mîinile goale. Cînd pietrele îngheţate nu 
cedau sforțărilor, intra în acţiune pirghia — o bu- 
cată de șină ruptă de la una din sănii. Săpau cu 
un hiîrleţ făcut dintr-un os de morsă, iar dintr-un 
colţ de morsă, legat de o frintură de băț de schi, 
au înjghebat un tirnăcop: uneltele erau mizere, 
dar răbdarea și diîrzenia învingeau toate greutăţile. 

Şi-așa, încetul cu încetul, ridicară pereţii co- 
libei, doar de un metru deasupra pămîntului, pen- 
tru ca să se poată ridica în picioare în viitoarea lor 

locuinţă, constructorii au săpat în podea o groapă 
adincă. Acoperișul l-au făcut din piei de morsă, iar 
cu o piele de urs au acoperit intrarea, atit de în- 
gustă și de joasă, încît numai în patru labe te pu- 
teai strecura prin ea. 

În această colibă, sau mai bine zis birlog, doi 
oameni au trăit multe-multe zile și nopţi, la fel de 
întunecoase, la fel de chinuitoare. 

Tăcerea lumii înconjurătoare era deopotrivă de 
apăsătoare cu frigul și întunecimea nopții: viața 
se scurgea într-o monotonie lentă, chinuitoare. 
larna a durat nouă luni. Nouă luni! O uriaşă 
încercare a tăriei de caracter, a nobleţei sentimen- 
telor unor oameni lipsiţi de orice legătură cu restul 
omenirii. 

Cărţi ! Cum visau să aibă măcar o singură carte 
interesantă | Ce minunată li se părea viața pe Fram, 
unde exista o întreagă bibliotecă ! Resturile calen- 
darului și ale tabelelor de navigaţie, care se păstra- 
seră întimplător, le-au citit și recitit de atitea ori, 
încît le-au învăţat pe de rost cuvînt cu cuvînt. Le 
făcea plăcere chiar și numai să răsfoiască aceste 
pagini : simpla vedere a literelor de tipar îi re- 
aducea parcă la civilizaţie. 

Epuizaseră de mult orice temă de discuţie. Nu 
le mai rămăsese nici un gînd pe care să nu și-l fi 
comunicat. Cea mai de seamă dintre puţinele plă- 
ceri rămase era să-şi zugrăvească unul altuia scene 
ale momentului cînd aveau să ajungă în sfîrşit 
acasă, cînd îi vor vedea pe ai lor, pe cei dragi. 

Uneori cînd greutățile îi năpădeau și se simțeau 
copleșiți, visau că în vară s-ar putea să vină după 
ei vreun vas cu pînze. Și-atunci, de-ndată ce se vor 
vedea pe bordul lui, vor face totul ca să-și recom- 
penseze dintr-o dată toată viaţa de lipsuri de pînă 
atunci. Adică s-ar putea ca pe vas să nu se gă- 
sească cartofi și pîine proaspătă ? Ei, dar la nevoie 
ar fi buni și pezmeţi negri... şi zahăr... 

Dar mai bună chiar decît orice mîncare va fi o 
Tufărie curată și haine... Se înţelege, și cărţile... 
gindește-te numai — cărți | 

Ore întregi vorbeau în felul acesta, așezați lîngă 
opaițul fumegind — un fitil de cîrpă muiat în gră- 
sime de urs. Părea de necrezut că pe pămîntul 
acesta mai există şi altfel de viaţă. Or mai ajunge 
ei vreodată să lepede zdrenţele astea grele, îmbi- 
bate de grăsime ? Picioarele sufereau cel mai mult: 
pantalonii năclăiţi de untură de animal deveniseră 
atît de scorţoși, încît în timpul mersului îi zgiriau 
şi le provocau răni sîngerinde. 

— Pînă acum nu mi-am dat niciodată seama ce 
invenţie admirabilă este săpunul | a exclamat într-o 
zi Nansen, încercînd zadarnic să scape de stratul 
gros de funingine și untură de pe corp. 

— Şi ce minunat lucru să te poţi bărbieri! 
adăugă Johansen. 

Nu le mai rămăsese nici o bucăţică de săpun 
şi nu se mai bărbieriseră și tunseseră de multă 
vreme, încît bărbile crescute le acopereau complet 
fața, iar părul le cădea pe umeri. Părul acesta lung 
le dădea o înfățișare sălbatică, primitivă, dar îi 
salva măcar în parte de frigul aspru. 

Zilele se tirau încet parcă, abia deosebindu-se 
de nopți. Coliba-birlog părea chiar primitoare cînd 
afară vîntul furios vuia, rotind virtejurile de ză- 
padă sau cînd se auzeau pînă la ei trosniturile și 
bubuitul ghețarului. Un colos de gheaţă încununa 
muntele cel mai apropiat. Cînd gerul era mare, 
părea că se chircește de frig iar pe imensa suprafaţă 
apăreau crăpături. Atunci se auzeau zgomote puter- 
nice ca niște tunete și pămîntul se cutremura atit 
de tare încît pereţii colibei amenințau să se pră- 
bușească dintr-o clipă într-alta. 

Uneori cei doi exploratori urmăreau un spec- 
tacol splendid: apărea aurora boreală. Era un 
minunat joc de lumini și culori incandescente care 
se agitau în luptă cu bezna nopţii. Totul începea 
cu licărirea unei lumini de un galben livid și sinis- 
tru, asemeni cu vilvătaia unui incendiu îndepărtat. 
Vilvătaia se revărsa tot mai larg și în curînd jumă- 
tate din cer se transforma într-o mare de flăcări. 

Incendiul se stingea treptat și în aceeași clipă 
o fișie luminoasă de ceaţă spinteca cerul. Privirea 
nici n-apuca să se obişnuiască bine cu noul aspect 
şi fîşia se prefăcea în raze care aproape atingeau 
înălțimea zenitului. Un torent de raze de foc! Cu 
o viteză nebună se roteau într-o clipă de la răsărit 
spre apus, tot mai sus și mai sus. 

Dar nici de astă dată tabloul nu dura mult; şi 
cerul lua altă înfățișare. Din înălțimea zenitului se 
lăsa în jos o perdea ţesută din raze diafane cu stră- 
luciri sidefii ca nişte strune de argint subțiri, fremă- 
tătoare. 

În nopțile senine și geroase luna prefăcea ţinu- 
tul de gheaţă într-o lume de basm. Lumina fanto- 
matică a lunii se revărsa peste crestele înzăpezite 
ale stîncilor și întinderile de gheaţă dădeau ima- 
ginea unei planete moarte, acoperită cu marmură 
sclipitoare. Așa arată, probabil, acolo, munţii și 
apele, încătușate de gheaţă și acoperite cu un lin- 
toliu de zăpadă. Și tot așa de lin și tăcut alunecă 
luna, în infinitul spaţiului lipsit de viaţă. 

În astfel de nopți, în jurul lor domnea liniștea, 
o linişte sinistră: marea, nemărginita liniște a 
pustiului polar... 


OAMENI! OAMENI !... 


Un fapt eroic e ca focul; ţine-n el 
aprins în cugete biruitorul jel. 
BJOERNSTJERNE BJOERNSON 


Mult așteptata primăvară veni o dată cu începu- 
tul luj martie. Păsărele zglobii îi fuseseră vestitoa- 
rele. Un stol trecu cu un ciripit zgomotos deasupra 
colibei exploratorilor, anunțindu-le că totul se 
deşteaptă la viață. 

Ele stîrniră în sufletul celor doi călători un imn 
de bucurie : „Fiți binevenite, păsări călătoare |! Ați 
trecut prin Norvegia îndepărtată — vorbiţi-ne de 
patria iubită, despre oamenii dragi inimii noastre, 
despre tot ce s-a petrecut de cînd am plecat!“ 

Și ciripitul viu al păsărilor, și primele raze pri- 
măvăratice îi chemau insistent pe cei doi călători 
să se întoarcă cît mai grabnic acasă. Dar razele 
aurii ale soarelui străluceau pentru prea scurtă 
vreme, iar în locul lor răsărea în lunga noapte 
luna, rece și nepăsătoare. 

Trebuiau să se pregătească pentru o îndelun- 
gată expediţie pe schiuri. Erau multe de făcut: În 
primul rînd trebuia înlocuită îmbrăcămintea care 
se prefăcuse în zdrenţe. Noroc că mai aveau pătu- 
rile vechi; acum erau bune ca să-și croiască din 
ele haine și pantaloni, iar din pieile de urs se 
puteau coase ciorapi, mănuși şi un sac de dormit 
comod. | 

Dar de unde aţă ? Mare le-a fost bucuria cînd au 
reușit să-și procure un lucru atît de folositor. În 
ziua aceea Nansen scria încîntat: „Am descoperit 

că dintr-un capăt de sfoară se pot face douăsprezece 
fire de aţă şi sînt fericit ca un zeu. Acum avem aţă 
de ajuns ca să ne reparăm degrabă îmbrăcămin- 
tea în afară de aceasta putem face aţă și dacă des- 
trămăm țesătura sacului.“ 

Coliba s-a transformat într-un atelier de croito- 
rie şi cizmărie. Din zorii zilei și pînă seara tirziu 
cei doi călători coseau fără pic de răgaz. Unul 
lîngă altul pe sacul de dormit, întins pe patul de 
piatră, coseau într-una, coseau neobosiţi, în tăcere, 
în timp ce gîndurile lor roiau în jurul unui singur 
lucru : întoarcerea în patrie. i 

Vizitele tot mai frecvente ale pescărușilor albi, 
îi vesteau că marea liberă este pe aproape. Lăsîn- 
du-se pe acoperișul colibei, pescărușii ciuguleau tot 
ce găseau. Urşii deveniseră și ei oaspeţi obișnuiți și 
întotdeauna nepoftiţi. Într-o dimineaţă Johansen, 
dînd la o parte pielea care acoperea intrarea în 
colibă, strigă: 

— Un urs! La intrare un ursi 

Într-o clipă luă arma și încercă din nou să scoată 
capul afară, dar îndată se şi retrase înapoi. 

— E aici; alăturil Parcă ar vrea să intre 
înăuntru | 

Johansen îndreptă arma prin deschizătura in- 
trării, gata să tragă, dar nu era de loc ușor să 
ochești, intrarea era îngustă și strîmbă. Mai era și 
blocată de zăpadă. Chircindu-se pe vine vînătorul, 
cu chiu și vai, lipi patul puștii de obraz, dar lăsă 
pușca jos: în grabă uitase să ridice cocoșul, 

Ursul se retrase puţin; în deschizătură nu se 
mai vedeau decit virful botului şi labele din faţă. 
Dar se răzgîndi pesemne, că începu să scormo- 
nească pămîntul cu ghearele ca să pătrundă înăun- 
trul colibei. Atunci Johansen trase fără să mai 
țintească. Auzi apoi un muget înfundat și zăpada 
scîrţii sub paşii grei ai animalului. 

— O ia la fugă! Şi Johansen se repezi pe ur- 
mele ursului rănit. 

Totul se petrecuse atit de repede, încît Nansen 
abia reuşise între timp să iasă din sacul de dormit 


199 


și să înceapă să se încalţe. Ca un făcut, nu-și găsea 
un ciorap. Blestemat ciorap de blană ! După căutări 
înfrigurate dădu peste el, bine înţeles că era chiar 
sub picioare, pe dușumeaua strimbei colibe. ` 

Un minut ori două au trecut pînă cînd Nansen 
să pornească în ajutorul tovarăşului său. N-a tre- 
buit să alerge mult; Johansen se întorcea. 

— L-am doboriti Uite-l, zace acolo... Mă duc 
după sanie, să-l car încoace... spuse vînătorul mul- 
unit. 

— Te felicit pentru asemenea trofeu | 

Nansen porni mai departe ca să jupoaie ursul. 
Învăţase să facă asta repede și cu îndemînare, ca 
un adevărat vinător polar. Mergea fără grabă. Dar 
mare i-a fost mirarea cînd, în faţa lui, ursul „omo- 
rit“ se ridică în picioare și fără să se mai uite 
înapoi, o luă la sănătoasa. 

Nu răminea altceva de făcut decît să se ia după 
„trofeul“ care fugea, dar își dădu repede seama că 
nu era tocmai uşor. Animalul rănit se lăsa greu pe 
una din labe, dar alerga totuşi repede. Încercă 
chiar să se cațere pe un ghețar înalt, alegînd trep- 
tele mai înclinate. 

Cum te puteai aștepta ca „mortul“ să fie în 
stare de așa sprinteneală I 

Începu o adevărată cursă de obstacole. Anima- 
lul trecea mai lesne peste troiene și crăpăturile 
adinci ale ghețarului decît omul, care se afunda în 
zăpadă pînă la briu. Şi — așa, întrecîndu-se în forță 
și îndemiînare, urcau amindoi tot mai sus și mai 
sus, pină cînd animalul sui virful ghețarului. Sus 
sufla un vînt cu rafale atît de puternice, încît ursul 
fu nevoit să se culce pe burtă și să se agaţe cu 
ghearele de gheaţă, în această poziţie era o țintă 
excelentă. Vinătorul nu pierdu ocazia. Țintind cu 
precizie, trase o dată și încă o dată... 

Ursul alunecă de pe virful de gheaţă, şi se 
rostogoli pe zăpadă, la început încet, apoi din ce 
în ce mai repede, pe muchiile de gheaţă, agăţin- 
du-se cu zgomot de pietre și bulgări de zăpadă, 
aruncat de fiecare dată în sus atunci cînd se lovea 

de coamele întilnite în cale. Era ciudat să vezi 
această uriașă namilă albă, zburind în aer ca o 
minge. 

În sfîrșit, după un ultim salt, ursul se lovi deo 
piatră mare și ascuţită şi rămase întins cit era 
de lung. 

— Păcat că n-o să putem duce pielea acasăl 
gîndi Nansen înciudat, uitindu-se la minunata 
blană pufoasă. Va trebui să ne mulţumim cu car- 
nea și grăsimea. O să ne ajungă multă vreme... 

Într-adevăr, bogatul trofeu le completă rezer- 
vele pentru o lună și jumătate. Totuși le mai lip- 
seau încă multe pentru expediția spre sud în care 
urmau să pornească. Nu degeaba Johansen, enume- 
rînd proviziile necesare pentru expediţie, suspină : 

— Ce n-aș da măcar pentru o singură ladă cu 
pesmeţi pentru cîini dintre acelea care se aflau în 
cala lui Fram ! Cu ce plăcere i-aș minca | 

Nu erau cuvinte rostite în van. Cînd scoaseră 
la iveală rezervele de alimente din stocul intan- 
gibil pe care. le îngropaseră în toamnă, au mai 
găsit doar niște rămășițe jalnice, mare parte 
mucegăiseră din cauza umezelii. Făina de ovăz 
prinsese o ciupercă, ciocolata, neprețuita cioco- 
lată, se topise din cauza umezelii, iar pemmikanul 
avea un aspect foarte ciudat. 

Din toată rezerva intangibilă se păstrase doar 
puţină făină de pește și o neînsemnată cantitate de 
pesmețţi, jilavi şi mucegăiţi. 

Cei doi exploratori luară măsuri pentru a salva 
măcar aceste resturi. În ce fel? Foarte simplu: 
amesteciînd totul la un loc și fierbindu-l în gră- 
sime de morsă. Amestecul obținut în urma acestei 
operaţii, l-au ascuns cu grijă pentru caz de mare 
nevoie. 

Zilele treceau una după alta, la fel săptămiînile 
şi lunile... Iarna aspră și primăvara, care nu se 
deosebea mult de iarnă, ținură timp îndelungat în 
îmbrăţișarea lor rece pămîntul polar. Dar pînă la 
urmă soarele învinse întunecimea nopţii veşnice, 
şi o dată cu el veni și ziua cea mare, atit de mult 

așteptată, cind porniră din nou spre sud — spre 
casă | 

Alături de coliba troienită de zăpadă, stăteau 
săniile cu caiacele greu încărcate. Doi oameni 
înalţi, cu bărbile încîlcite și părul ce le cădea pînă 
la umeri, terminau ultimele pregătiri. Controlau 
cu atenţie schiurile, beţele, încheieturile, șinele și 
chingile săniilor, de-a căror trăinicie depindea suc- 
cesul expediției și soarta călătorilor înșiși. 

Apoi fotografiară coliba — adăpost și pavăză 
împotriva viscolelor iernii și a gerurilor aspre. În 
clipa cînd se pregăteau s-o părăsească se minu- 
nară şi ei cum de au putut locui în ea oameni civi- 
lizaţi. Peșterile oamenilor primitivi erau, desigur, 
mult mai încăpătoare și mai primitoare decit vi- 
zuina aceasta joasă și strimtă, 

În sfirșit, totul era gata! Era timpul să se în- 
hame la sănii și să pornească la drum. Dar nu, Nan- 
sen mai rămîne o clipă. De ce? Ca să scrie o scri- 
soare. Cui era adresată această scrisoare ? 

Celor care vreodată, întimplător sau cu bună 
știință, ar ajunge pe-aici. Să afle și ei care a fost 
soarta exploratorilor norvegieni și, în primul rînd, 
care au fost tainele pe care reușiseră să le smulgă 
Arcticei pentru ştiinţă. 

Vîntul îngheţat, pătrunzător, flutura foaia de 
hirtie. Nansen scrise cu degetele îngheţate, reușind 
să-şi păstreze scrisul său ferm, sigur: 

„Marţi, 19 mai 1896. Am fost prinși de gheţuri 
la nord de insulele Kotiolnii, la 22 septembrie 1893. 
În cursul anului următor am fost purtaţi de derivă 
în spre nord-vest. Johansen și cu mine am părăsit 
vasul Fram la 14 martie 1895, cu scopul de a atinge 
latitudini mai mari. La nord n-am găsit nici un fel 
de pămînt. După ce am atins 86°14’ latitudine nor- 
dică și aproape 95” longitudine estică, am fost ne- 
voiţi s-o pornim înapoi, deoarece gheaţa devenise 
prea compactă și de netrecut. Am pornit în direcţia 
capului Fligeli, dar ceasurile noastre s-au oprit și 
n-am mai putut determina cu precizie longitudinea. 
La 6 august 1895 am descoperit patru insule aco- 

perite de ghețari şi am găsit necesar să iernăm aici. 
Ne-am hrănit cu carne de urs. Astăzi pornim spre 
sud-vest, pentru a ajunge pe drumul cel mai scurt 
spre Spitzbergen. Presupunem că ne aflăm în Țara 
lui Giles. 

Fridtjorf Nansen.” 


Această primă relatare a călătoriei sale spre 
Polul Nord au introdus-o într-un tub de alamă al 
unei pompe de primus. Tubul l-au înfundat cu un 
dop făcut dintr-o bucată de lemn și l-au atirnat cu 
o sîrmă sub acoperișul colibei. 

Călătorii aruncară o ultimă privire de adio jal- 
nicei lor locuinţe şi-şi zimbiră fericiţi unul altuia. 

— E timpul l... spuse Nansen. 

— De mult era timpul! întări tovarășul lui de 
drum. 

Se înhămară în chingi și urniră cu greu din loc 
săniile încărcate ; la numai cîțiva pași își dădură 
dintr-o dată seama că după un.iernat atit de lung 
se desvăţaseră să umble. Chiar și Nansen, care era 
un sportiv excelent, şi cu rezistență, obosi repede. 
Şi doar fusese de douăsprezece ori campion al Nor- 
vegiei la cursele de fond pe schiuri și recordman 
mondial la patinaj-viteză. 

„Prima etapă a fost scurtă, deși-i mîna din spate 
dorul de casă! În ziua următoare au întîlnit un 
cap, pe care l-au numit Capul Bunei Speranţe, întru- 
cît sperau că dincolo de el vor da de apă liberă pe 
care vor reuși să lanseze caiacele şi să înainteze 
mult mai repede. 

A doua zi însă avură o deziluzie: n-au dat de 
apă liberă în schimb s-a dezlănţuit un viscol care 
i-a ţinut locului multă vreme. Aceasta e soarta 
călătorului în Arctica ; nu se poate conta: pe stator- 
nicia vremii. 

Dar viscolul s-a potolit. Un vînt puternic și 
constant le-a înlesnit să fixeze pinze la sănii și să 
lunece ușor pe gheaţa netedă. De la o oră la alta 
însă, vintul se înteţea atingînd o asemenea viteză 
încît amenința să răstoarne săniile. Norii învălui- 

seră cerul. Înainte ca furtuna să se dezlănţuie, 
Johansen se opri să lege mai tare de caiac pinza 
înfășurată. Între timp, Nansen „porni înainte în 
recunoaștere. Dar nici n-apucă să facă cîțiva pași, 
cînd simţi că-i fuge pămîntul de sub picioare și se 
văzu afundat într-o crăpătură ascunsă sub zăpadă. 
Numai cu forţe proprii Nansen nu putea să se saite 
în afară din copca de apă; avea schiurile fixate la 
picioare, și-i era cu neputinţă să le ridice cu toată 
zăpada muiată și încărcătura de gheaţă. Pe de altă 
parte chingile de la sanie îi înfășurau pieptul și 
nu-i lăsau mișcările libere. 

Situaţia era disperată. Îl ţinea în loc doar băţul 
de schi cu virful lui ascuţit înfipt în gheaţă de 
cealaltă parte a crăpăturii. Apucîndu-l cu mîna 
dreaptă, iar cu cea stîngă cramponîndu-se de mar- 
ginea ghețarului, Nansen aștepta răbdător ca tova- 
rășul lui de drum să-l ajungă din urmă. Era sigur 
că Johansen a observat ce i s-a întîmplat și că 
aleargă să-i vină în ajutor, dar nu putea întoarce 
capul ca să se încredinţeze de acest lucru. 

Vremea trecea, bățul începu să cedeze sub greu- 
tatea trupului și Nansen se scufunda tot mai mult. 
Apa rece ca gheaţa îi ajunsese mai sus de mijloc. 

— Oho-ho |. Oho-ho! 

Nansen striga cît îl ţinea gura și totuși nu auzea 
nici un răspuns. 

— Ajutor! strigă el cu toată puterea. 

În sfirșit din urmă auzi răspunzindu-i-se: 
„Oho !“ Şi cînd apa îi ajunsese pînă la piept şi din 
clipă în clipă ameninţa să-l înghită cu totul, Johan- 
sen veni în fugă și-l trase afară; fixarea încărcă- 
turii pe sanie îl absorbise într-atit, încît nu mai 
observase ce s-a întîmplat, numai în ultimul mo- 
ment auzi chemarea disperată de ajutor. 

Dar încă nu se putea spune că Nansen era com- 
plet salvat, îl pîndea pericolul unei morți lente 
pricinuite de îngheț. Barba udă se solidificase și 
părea un bulgăre împietrit, iar fruntea, nasul și 
urechile prinseseră o crustă de gheaţă. - 

În jurul lor mugea furtuna, trosneau gheţurile 
sfărimate. Mai e posibil, în asemenea condiţii să 
amenajezi un cort din sănii ridicate în picioare şi 
învelite cu o pînză de cort ? Trebuiau să ajungă cît 
mai repede la pămînt! 

Nu puteau pierde nici o clipă. Vintul le și pre- 
făcuse hainele într-o platoșă de gheaţă. Nansen se 
înhămă totuşi în chingi și porni repede înainte. 
Dar Johansen, prieten grijuliu, se grăbi să treacă 
el înainte — ca să-i servească de pavăză împotriva 
vintului care bătea din față. 


Vara arctică aduse cu sine viscole, viforniţe și 
vînturi puternice. Pe măsură ce înaintau spre sud, 
gheaţa devenea tot mai subțire și mai poroasă. Pe 
sub zăpada topită se strîngea apa. Săniile și chiar 
schiurile se cufundau tot mai des în zăpada muiată. 

Numai cînd și cînd dădeau peste o apă des- 
chisă, care le înlesnea să se folosească de caiace, 
fie vislind, fie ridicînd pînze. Erau cazuri fericite 
dar rare, ce le întăreau încrederea că mai departe, 
spre sud, vor da de marea deschisă, care le va 
ușura întoarcerea acasă. 

Acum întîlneau tot mai des alți vestitori ai pa- 
triei — păsări călătoare. Într-o zi, văzînd o pereche 
de giște pe malul unei insulițe stincoase, Nansen 
observă în glumă: 

— Cind le vezi parcă te simţi pornit pe calea 
spre civilizaţie | 

Zimbetul lui Johansen păru să-i confirme că 
aceasta era și părerea lui. 

Omul acesta, atît de tăcut de obicei, era cuprins 
de o bucurie exuberantă cînd întilneau în cale 
insule ce nu figurau pe nici o hartă geografică. 
Emoţia exploratorului în momentul unei asemenea 
descoperiri nu se poate asemui cu nimic. Şi aveau 
de ce să se bucure: harta lor se acoperea tot mai 
mult cu contururile unor pămînturi pînă atunci 
necunoscute. i 

Da, „petele albe“ dispăreau de pe harta arctică. 
Dar, vai — asta nu ajuta cu nimic la precizarea 
locului în care se găseau călătorii. Misterul conti- 
nua să rămînă nerezolvat. Un singur lucru era lim- 
pede — mergeau spre sud, spre casă !... 

Pe la mijlocul lunii iunie rezervele de alimente 
se împuţinaseră. Veni şi ziua cînd terminară 
ultima rație mizeră de hrană. Doar marea deschisă 
îi mai putea salva ; acolo ar fi găsit vînat ori ar fi 
putut împușca vreo focă, altfel îi ameninţa foamea, 
sfîrşitul. 

Nu o dată cej doi călători s-au văzut la un pas 
de pieire, dar de fiecare dată întîmplarea le adu- 
sese neaşteptat salvarea. Așa s-a întîmplat și de 
data aceasta. 

Se făcuse între timp o vreme minunată. Soarele, 
atîta vreme ascuns în nori grei îi destrămă şi apăru 
deodată vesel și luminos. O dată cu seninul se 
înteţi şi gerul iar săniile cu pînzele întinse începură 
să alunece ușor pe gheaţa întărită și netedă, 

Și iată că într-o zi, ajunse pînă la ei, ca o mu- 
zică divină, clipocitul dulce al valurilor mării. 
Curînd înaintea ochilor li se deschise o privelişte 
minunată : întinsul neîntrerupt și albastru al apei; 
visul se împlinise: Vedeau aievea marea, marea 
pe care puteau pluti neturburaţi, repede și fără 
obstacole, 

Călătorii alăturară și legară împreună caiacele 
pornind la drum cu vînt favorabil. 

Vîntul devenea tot mai rece. Bărcuţele şșubrede 
spintecau valurile cu atita putere, încît apa mai 
trecea și peste bord. Dar ce importanţă mai avea 
cînd zburau, înainte, mereu înainte | 

Plutiră așa toată ziua. Obosiţi, flămiînzi şi 
totuși fericiţi. Căminul drag se apropia cu o iuțeală 
nemaipomenită. Cel puţin așa erau ei încredinţaţi, 
dar le-a fost dat să mai treacă printr-o încercare 
grea. 

Seara au acostat la marginea gheții ca să-și mai 
dezmorţească picioarele, complet înţepenite din 
cauza șederii îndelungate în caiace, 

La coboriîre s-au întrebat : cum să fixeze de țărm 
nepreţuitele lor caiace ? 

— Să le legăm cu o curea! propuse Johansen. 

— Va ţine oare ? își exprimă Nansen îndoiala. 

— Eu cred că va ţine! 

— Da, poate că da | Nu-i nevoie de cine știe ce 
rezistenţă ca să ţii în loc bărcuţele astea ușoare, 
fu de părere și Nansen și fixară caiacele cu o curea 
neargăsită, tăiată dintr-o piele de morsă. 

Drumeţii se cățărară pe blocul de gheaţă cel 
mai apropiat. Se uitară împrejur discutind despre 
direcţia vîntului. Ca întotdeauna, erau de aceeași 
părere: pînzele trebuie întinse cît mai repede, 
pînă nu se potolește vintul. Așa au și hotărit. De- 
odată Johansen strigă : 

— Caiacele sînt luate de apă! 

— Cum? 

Dintr-o aruncătură de ochi Nansen se convinse 
de groaznicul adevăr. 

Se repeziră cît îi ținură picioarele, în jos de pe 
blocul de gheaţă. Prea tîrziu | Cureaua neargăsită 
plesnise și caiacele se depărtaseră destul de mult. 

— Ține ceasul | strigă Nansen și alergă într-un 
suflet spre marginea gheții, scoțindu-și în fugă 
haina de blană. 

. Nu se dezbrăcă mai mult — îi era frică să nu 
îngieţa, Și așa, pe jumătate dezbrăcat, sări în apă. 
nota | 

În apa ca gheața și cu îmbrăcămintea udă era 
foarte greu să înoți, iar vintul bătea dinspre mal şi 
împingea cu repeziciune caiacele ușoare cu catar- 
gele lor înalte. 

Se duceau din ce în ce mai departe. Și o dată 
cu ele se. ducea și ultima speranţă de a se salva, 
pentru că în ele își aveau toată averea, totul, pînă 
și cuţitele... 

în fond, era totuna dacă îngheţa şi se ducea la 
fund ori dacă se-ntorcea cu mîna goală. Dar Nan- 
sen îşi încordă puterile. Obosit, se-ntoarse și înotă 
pe spate. 

Pe mal, Johansen se agita pradă disperării. Săr- 
manul, nu-și putea lua ochii de la apă. Nu mai 
spera ca Nansen să mai poată prinde caiacele și își 
dădea seama că n-ar ajuta cu nimic să se arunce 
şi el în apă în ajutorul prietenului. Nicicînd nu-i 
fusese dat să treacă prin asemenea clipe grele. 

Dar Nansen nu se lăsa. Înota, înota într-una. 
Distanța pînă la catargele care se clătinau pe apă 
se micşorase. Și deși mîinile și picioarele îngheţau 
tot mai mult, îl mîna nădejdea că va reuși să-și 
atingă țelul, 

Printr-un efort de voinţă impuse trupului o su- 
premă încordare a puterilor care-l părăseau și simţi 
că distanța pînă la caiace se reduse! Iată-le, 
aproape de toti Doar să-ntindă mîna și atingea 
bordajul... Dar cît de grea, cît de neputincioasă îi 
este mîna | 

Încă vreo cîteva mișcări ale brațelor, încă una... 
Acum pare să treacă el înainte. Reuși să atingă 
schiul așezat de-a curmezișul pupei. Se apucă de 
el și trase... 

Salvarea ! Dar vai | bucuria i-a fost prematură. 
Nansen încercă să se urce la pupă, dar trupu-i în- 
gheţat nu-i dădu ascultare; îmbrăcămintea îngreu- 
nată de apă îl trăgea la fund. 

Oare tot efortul lui să fi fost zadamic ? Nu I 
Nu se poate | Încă o încercare disperată. În sfîrșit ! 
reușește să-şi treacă piciorul peste bord! 

— A-a-a! izbucnește de pe mal Johansen ne- 
bun de bucurie. Nansen s-a urcat în caiac! 

Trupul îi e atît de rigid, de îngheţat, încît nu 
poate visli. Și apoi e și greu ca un singur om să 
miînuiască visla pentru cele două caiace legate îm- 
preună. lar ca să le dezlege n-are timp — ar 
îngheţa cu totul înainte de a fi reuşit s-o facă. Nu-i 
rămînea altceva decît să-și impună să vislească, 
pentru a se încălzi cît de cît. 

Dirdiind în vreme ce apa prindea crustă de 
gheaţă pe el și clănţănind din dinți, Nansen simţea 
cum aproape își pierdea cunoștința cînd rafalele de 


208 


vint îi treceau prin flanela subțire și udă. Vislea 
totuși, vîslea mereu, strîngînd convulsiv lopata. 

Două păsări se lăsară pe apă și fără nici un fel 
de teamă înotau în preajma caiacelor. Păsări pe 
care nimeni nu le speriase vreodată... 

„O ocazie rară ca să scăpăm de foame |" miji 
pe neașteptate un gînd şi instinctul vînătorului se 
trezi și el. Nansen . apucă pușca și ochind dobori 
dintr-un foc amîindouă păsările. 

Detunătura armei ajunse pînă la mal. Johansen 
tresări surprins. Nu-i putea trece prin cap că într-un 
asemenea moment te mai poți gîndi la vînătoare. 
„Desigur, s-a întîmplat o nenorocire |“ se gîndi el. 
„De ce Fridtjorf o ia în lături, se apleacă în jos, 
culege ceva... Nu cumva și-a pierdut mințile, după 
toate prin cîte a trecut 2...” 

Mai tîrziu, cînd își aminteau de episodul acesta 
cei doi prieteni rideau întotdeauna. Desigur că în 
asemenea împrejurări, patima vînătorii poate părea 
ridicolă. Dar dacă stai să te gîndești mai bine, nici 
nu te puteai aștepta la altceva din partea unui om 
ca Nansen. În orice împrejurare își păstra întreaga 
prezenţă de spirit și voința de a învinge. 

După numai un minut, Johansen trase de pe el 
îmbrăcămintea udă, îl ajută să-și pună hainele 
uscate, lăsate pe mal, şi-l culcă în sacul de dormit, 
întins direct pe gheaţă. Plin de grijă, aruncă peste 
sac pinza şi tot ce mai putu găsi, pentru a-și aco- 
peri cît mai bine tovarășul, de vântul acela tăios 
şi pătrunzător. 

A stat multă vreme culcat dîrdîind cumplit de 
frigul ce-l pătrunsese pină cînd, încet, încet, căl- 
dura reveni și începu din nou să i se reverse prin 
tot trupul. 

Pe nesimţite se lăsă cuprins de un somn adînc. 


Cît de bogată în surprize poate fi viaţa călătoru- 
lui ! După cîteva zile Nansen își începu însemnă- 
rile în jurnal cu aceste rînduri: 

„Sînt treaz ? Nu e un vis? 

Să mă mir sau să nu-mi cred ochilor ? 

Este aievea ce mi se întimplă ? 

Sau nu-i decît vedenie ?“ 

Cît a trecut de cînd înota încă în apa ca gheaţa 
ca să se salveze pe el și pe Johansen de o pierire 
sigură ? Cînd se apăra încă de atacurile urşilor şi 
ale morselor, trăia ca un sălbatic, și era sigur că-l 
așteaptă încă o lungă cale pe gheaţă și pe mare, 
cale plină de fel de fel de primejdii, obstacole și 
încercări ? 

Și n-a trecut mult și iată-l ducînd o viaţă de 
european civilizat, înconjurat de confort și de bine- 
facerile culturii, are din belșug apă fierbinte, să- 
pun, îmbrăcăminte curată, cărți, cărți, cărţi și tot 
la ceea ce visase pînă acum. 

Cum de s-au întimplat toate astea ? 

___Cu o săptămînă în urmă, în timpul unui obosi- 
tor drum pe schiuri, Nansen se cățărase pe virful 
unui bloc de gheaţă. Din largul zării sufla un vînti- 
cel slab aducînd zvon de ciripit de păsări. Privirea 
aluneca pe malul pustiu oprindu-se cînd pe povir- 
nișurile goale, întunecate, cînd rătăcind pe întin- 
derile pustii de gheţuri. 

mprejur nimic. și nimeni... Un linţoliu compact 
și alb de zăpadă. 

Și deodată auzul prinse un sunet care aducea 
atit de mult cu lătratul unui cîine, încît Nansen 
tresări. Sunetul se repetă. Să fie într-adevăr un 
cîine ? Nu, cu siguranţă că i s-a năzărit. Lătratul 
nu se mai auzea, pînă la el ajungea doar ciripitul 
gureș și persistent al păsărilor. I se păruse... 

Privirea aluneca din nou pe întinderile nemărgi- 
nite de zăpadă. Un lătrati Din nou s-a auzit un 
lătrat, la început întretăiat iar apoi prelung, răsu- 
nător. Ciîini lătrau pe două tonuri : unul gros, altul 
mai subţire. Numai încăpea nici o îndoială. Își 
amintea că de curind auzise un alt zgomot, ceva 
ca o împușcătură și el crezuse că sînt gheţuri care 
trosnesc. 

— Johansen! lătrături... Câini... Cîini care 
latră l... 

Nansen strigă atit de tare încit Johansen ieși 
glonţ din cort. 

— Cîini ? Ce cîini ?... Nu-nţelegi Nu, trebuie 
să mă conving eu cu urechile mele... 

Johansen se cățără într-o clipă pe blocul de 
gheaţă și-și ciuli urechile. Trecu un minut, apoi 
altul. Şi spuse și el: 

— Da... mi s-a părut și mie că a lătrat un cîine... 
De fapt... Nu 1... Ştiu eu ? Poate că nu-i decit larma 
pe care-o fac păsările. Sigur că ai luat drept lătrat 
strigătul vreunei păsări. 

Pentru întiia oară prietenii erau de păreri dife- 
rite... Dar pe Nansen nu-l puteai scoate din ale lui. 
El o ţinea una și bună: 

— Tu poţi să crezi ce vrei. Eu unul mă duc în 
întîmpinarea oamenilor | 

— Ce oameni ? rise Johansen. 

— Oamenii cărora le aparţin cîinii... îmbuc 
ceva și pornesc !... 

Nansen era atit de convins că are dreptate, încît 
puse în ceaunaș ultimele rămășițe din rezervele lor 
intangibile, făina, mălaiul mucegăit, amestecate cu 
untură de morsă. lar în timpul micului dejun se 
lăsă cu totul în voia visurilor. 

— Cine ar putea să fie aici? Norvegieni sau 
englezi ? Să fie expediţia engleză a lui Jackson ? 
Cînd am plecat noi ei se pregăteau să pornească spre 
Ţara lui Franz Josef. 

Prietenii hotăriră ca unul din ei să plece de 
îndată în recunoaștere, iar celălalt să rămînă de 
pază la caiace. 

Nansen își luă schiurile, binoclul, pușca. 
Înainte de a pleca, se mai urcă o dată pe blocul de 
gheaţă ca să-și traseze drumul, dar, mai ales, să 
asculte din nou: nu cumva se aude lătrat de cîini, 
foc de armă sau chiar glasuri de oameni ? 

În afară de ţipetele păsărilor nu se auzea nimic. 
Să fi luat într-adevăr strigătul unei păsări drept 
lătrat de ciîine ? 

Mergea încet, ginditor. Dintr-o dată se opri: Pe 
zăpadă erau întipărite clar urme proaspete. Ale 

cui să fie ? Vulpea polară nu putea să lase urme 
atit de mari. Să fie urme de cîine ? Dar putea oare 
un cîine să nu latre aflindu-se în apropierea unor 
oameni străini ? Și e posibil ca în acest caz, lătra- 
tul lui să nu se fi auzit clar? 

Ale cui să fie atunci urmele? Poate că sînt 
urme de lup?... 

Și deodată, încolţi din nou nădejdea: se auzi 
din nou un lătrat mai puternic și mai clar decît 
înainte. Iar urmele se îndesiră. 

O, dacă schiurile nu s-ar împotmoli în perfidele 
acelea de crăpături, ridicături, troienel Și totuși 
pașii lui Nansen zoreau, alergau... Alerga fără să 
ia sema la terenul de sub picioare, cu privirile 
aţintite în depărtările de zăpadă, încordindu-și 
auzul. Dar din nou nu se mai auzea nimic, ba dis- 
păruseră chiar și urmele de cîini... 

Din nou îi veni în gînd: N-o fi fost cumva totul 
rodul imaginaţiei lui înfierbîntate ? 

Și de-o dată — o voce omenească... 

O voce omenească străină | 

Prima voce necunoscută după trei ani! 

Vocea unui om auzită în pustiul polar, suna ca 
o chemare la viaţă, ca o veste din patria îndepăr- 
tată. 

— O-ho-hol! strigă Nansen cît putu de tare, 
punindu-și plămînii la grea încercare. Și pomi în 
goană înainte, atit cît îi permiteau schiurile. 

Curiînd vocea ajunse din nou pînă la el și din 
înălțimea unei creste de gheață reuși să deslu- 
șească ceva negru mișcind printre blocurile de 
gheaţă. Un cîine... și în urma lui... silueta unui om. 

Un oml 

Cine să fie? 

Doi oameni grăbeau acum unul spre altul. Nan- 
sen agită șapca în semn de salut. Necunoscutul 
răspunse în același fel. Cîinele lui mîrîi, și el îi 
strigă în englezește. Așadar un englez. Cine să 
fie ? Poate cunoscutul explorator polar Jackson ? 

Își întinseră unul altuia mîinile, cu multă căl- 
dură. Se salutară în engleză : 

— Bună ziua | 

— Bună ziua | 

De o parte — un european civilizat, într-un cos- 
tum englezesc cu carouri, proaspăt ras, bine tuns, 
mirosind a săpun parfumat. În faţa lui — un sàl- 
batic îmbrăcat în zdrenţe, plin de funingine și un- 
tură de animale, cu părul lung, înciîlcit și barba 
aspră, cu fața atît de neagră, încît culoarea ei 
firească, deschisă, nu apărea nicăiri de sub stratul 
gros de untură și funingine. ; 

Fiecare din ei era nedumerit! Cine se afla de 
fapt în fața lui și de unde a apărut? 

— Nu-ţi închipui cit sînt de bucuros că te-am 
întîlnit ! exclamă englezul. 

— Mulţumesc ! Și eu de asemenea. Sinteţi aici 
cu vasul ? 

— Nu, vasul meu nu este aici. Cîţi sinteţi ? 

— Sînt cu tovarășul meu. E acolo la marginea 
gheții. - 

Mergeau alături discutind cu înflăcăra;e. Auzind 
un cuvînt norvegian, rostit întîmplător, necunos- 
cutul întrebă : 

— Nu sînteți cumva Nansen ? 

— Chiar el | 

Englezul apucă mîna lui Nansen și i-o scutură 
prietenos și îndelung. 

— Pe Jupiter, sînt bucuros, nespus de bucuros 
să vă văd 

Nansen îi explică, cum după deriva vasului 
Fram, timp de doi ani, printre gheţuri, el împreună 
cu Johansen, au părăsit vasul pentru a ajunge pe 
schiuri la pol. A lipsit puţin ca să-și atingă țelul. 
Au pornit înapoi și au iernat pe-aproape iar acum 
se îndreptau spre Spitzbergen... | 

Necunoscutul îi scutură din nou mîna lui Nan- 
sen : 

— Vă felicit din toată inima! Aţi făcut o călă- 
torie minunată. Sint fericit că sînt primul care vă 
felicit pentru reîntoarcerea cu bine. 

Era într-adevăr Jackson — renumitul explora- 
tor polar. Nansen îl asaltă cu nenumărate întrebări 

despre patrie, despre cei dragi, despre treburile 
politice, dar „noutăţile“ lui Jackson nu prea erau 
„Noi“ : trecuseră doi ani de cînd pornise și el în 
expediţie. Pe atunci în familia lui Nansen toţi 
erau sănătâși ; în Norvegia, ca și în restul lumii, nu 
se petrecuseră nici un fel de evenimente impor- 
tante. 

Între timp se apropiară cîțiva membri ai expedi- 
ției lui Jackson. Toţi îl salutară la fel de călduros 
pe Nansen. Unul dintre ei, botanistul Fischer, re-" 
marcă în glumă: 

— De departe încă, zărind un om pe gheaţă, 
m-am gindit că trebuie să fie Nansen. Dar am res- 
pins de îndată acest gînd: prea nu semeni de loc 
dumneata cu dumneata | 

— Probabil că am început să semăn cu un urs 
alb ? 

— Nu, nu dimpotrivă! Auzise că sînteţi 
blond, iar acum și părul și barba vă sint negre ca 
pana corbului... 

— Mă spăl bine și redevin blond | rise Nansen. 

Ciîţiva bărbaţi se grăbiră să se ducă după Johan- 
sen, iar Jackson îl conduse pe Nansen către casă, 
mai bine zis, o baracă de biîrne, care după coliba 
biîrlog îi păru oaspelui un adevărat palat. Pereţii 
cabinei erau tapisaţi cu pînză, pe care atirnau foto- 
grafii, gravuri, tablouri. De jur împrejur erau rafturi 
cu cărți. În sobă licăreau plăcut cărbunii aprinși. 

Un simțămînt straniu de fericire îl cuprinse pe 
Nansen cînd se văzu într-un asemenea interior. 
Cît de schimbătoare este soarta | Cum a spulberat 
într-o singură clipă toate grijile care-l apăsaseră 
timp de trei ani îndelungaţi. Sfirșite sînt de acum 
nenumăratele neliniști și primejdii, care-l pîndiseră 
la fiecare pas. S-a potolit, s-a stins tristeţea singu- 
rătăţii veşnice în mijlocul pustiului polar. 

Au dispărut toate; au rămas departe în urmă. 

Munca s-a încheiat, datoria a fost împlinită ! 
Acum se pot odihni, odihni, odihni... Numai tova- 
rășii rămași pe Fram, să fi ajuns cu bine în patrie. 
Ce-o fi cu ei? 

Jackson îi înmînă o cutiuţă de tablă sudată cu 
grijă. În ea se găseau scrisori din Norvegia, vechi 
de doi ani. În vreme ce deschidea cutia, mîinile 
lui Nansen tremurau : în ea erau vești de-acasă... 

Veștile erau bune. Un simțămînt neobișnuit de 
linişte și pace îi umplu sufletul. 

Bucuriile veneau acum una după alta. 

— N-aţi vrea să faceţi o baie fierbinte și să vă 
schimbaţi ? propuse Jackson. 

— De cînd visez la aceasta ca la o mare feri- 
cire |... exclamă Nansen. 

Lepădind zdrenţele murdare, se spălă de gră- 
simi și funingine, își tunse laţele lungi, își rase 
barba înciîlcită și lungă, îmbrăcă haine curate, moi ; 
fericirea clipei pe care o trăia nu se poate exprima 
în cuvinte. 

Curînd sosi și Johansen şi de îndată fu supus 
aceleași transformări. Cei doi prieteni se uitau 
rîzind unul la altul. Cît de mult își schimbaseră 
înfățișarea | 

— Nu te recunosc | Nansen se prăpădea de ris, 
uitindu-se la tovarășul său de drum care, după 
baie și primenirea hainelor se instalase într-un fo- 
toliu comod și aprinsese o ţigară de foi aromată. 
Nu te recunosc! Unde e zdrenţărosul murdar care 
mă însoțea ? Unde a dispărut omul cavernelor mîn- 
jit cu funingine și grăsimi ? Tu să fii dragul meu 
tovarăș Frederic Jalmar Johansen ? 

— Eu sînt, eul... Dar trebuie să recunosc că 
am şi devenit un răsfăţat în acest confort. 

— Cînd ai reuşit ? 

— Chiar din clipa cînd am fost întimpinat de 
gazdele noastre atit de primitoare. Venind încoace, 
nu m-au lăsat nici să mă mai ating de sănii. Au 
cărat singuri toate bagajele noastre. Eu mergeam 
pe de lături ca un turist. Și am să-ţi spun un secret: 
dintre toate modurile de a călători pe gheţuri în 
derivă, un asemenea mod este fără îndoială, cel 
mai comod... 

Johansen devenise vorbăreţ și era vesel ca nici- 
odată în tot timpul îndelungatei expediţii. Și cum 

ar fi putut să fie altfel! Ca şi Nansen, el încerca 
sentimentul. minunat al faptului împlinit. 

Nu are nici o importanţă că nu au reușit să 
ajungă chiar pînă la Polul Nord. De aci înainte 
calea spre pol este cunoscută | Alţi exploratori în- 
drăzneţi vor relua acest drum și vor realiza ceea 
ce nu s-a putut încă înfăptui în cucerirea atotpu- 
ternicei Arctice. 

Și nu e de mirare că cei doi oameni maturi au 
Tis în ziua aceea ca niște copii, fără nici un motiv. 
Acum le rămînea doar să aștepte un vas care să-i 
ducă în patrie. Iar ei se obișnuiseră să aștepte, să 
rabde, să lupte şi să învingă I 


TRIUMFUL 


Pe steagul nostru-i el — erou nein- 


iricat | 
BJOERNSTJERNE BJOERNSON 


Dis-de-dimineață Nansen se trezi din somn; 
cineva îl trăgea de picioare. Era Jackson. Radios 
ii aducea vestea că sosește vaporul Windword. 
Nansen sări din pat și privi pe fereastră. Într-ade- 
văr vaporul se apropia de țărm. Ce straniu i se 
părea să vadă din nou un vas! Ce uriașe păreau 
catargele ! lar corpul vasului se înălța ca o insulă. 
Sol mult dorit din îndepărtata lume | 

Jackson și colaboratorul său, finlandezul Blomk- 
vist alergară primii la țărm. După un minut, 
Blomkvist, gifiind din greu, venea în fuga mare 
înapoi : Jackson îl însărcinase să-i aducă lui Nan- 
sen cît mai degrabă noutăţile de pe continent: 
„Acasă la Liisaker totul e bine! Dar despre Fram 
deocamdată nu se aude nimic...“ 

Prevenitorul englez întrebase în primul rînd 
despre acest lucru pe cei de pe bordul lui Wind- 
word. 

Cînd Nansen se apropie de țărm, fu întimpinat 
cu un „ura“ entuziast al întregului echipaj aliniat 
pe punte. Căpitanul Brown invită pe călătorul nor- 
vegian în salonul ofițerilor, neobișnuit de cald şi 
de primitor. Totul îi părea nou și surprinzător; de 
pildă, la gustarea de dimineaţă, s-au servit între 
altele cartofi proaspeţi prăjiţi și alte delicatese de 
acest fel. 

Iar noutăţile din lumea civilizată păreau aproape 
de necrezut. Se spunea că un oartcare Roentgen 
inventase un aparat cu ajutorul căruia putea foto- 
grafia interiorul corpului omenesc printr-o ușă de 
cîțiva țoli grosime. Cu acest aparat, povestea că- 
pitanul Brown, se poate fotografia și un glonţ care 
ar fi pătruns în corp. Mai află apoi că japonezii 
duc un război crud împotriva chinezilor şi multe 
alte noutăţi uluitoare, printre care şi știrea că lu- 
mea întreagă se interesează acum de Arctica. 
Spitzbergen devenise locul de predilecție al turiș- 
tilor. Compania norvegiană de navigaţie stabilise 
chiar o cursă regulată pînă la această insulă. S-a 
construit pe ea şi un hotel, un oficiu poștal și s-au 
emis timbre poştale proprii. 

Un fapt interesant era că pe Spitzbergen se afla 
suedezul Andre, care aștepta doar vintul favorabil 
ca să decoleze de acolo cu balonul spre Polul 
Nord... 

Era absolut evident că expediţia lui Fram de- 
clanșase un curent, stîrnind un interes uriaș pen- 
tru regiunile polare. Faptul în sine era foarte im- 
portant. Ce va fi atunci cînd și Fram se va înapoia 
cu bine? 

Fără sfîrșit i s-a părut lui Nansen escala vasu- 
lui Windword la capul Flora. Abia după zece zile 
operaţiile de descărcare fură terminate și vaporul 
părăsi Țara lui Franz Josef. Pe bord se aflau cei 
doi călători norvegieni. Inima le era plină de o 
nețărmurită bucurie ; căpitanul vasului se îndrepta 
direct spre Vardoe. 

La 12 august departe, la orizont, se zărea ceva 
întunecat. O fișie îngustă neîntreruptă... Nansen 
nu-și lua ochii de pe ea. Norvegia ! 

Dimineaţa vaporul intră în portul Vardoe. Aici 
se urcară pe bord piloţii locali — tatăl și fiul. Cînd 
Nansen li se adresă în norvegiană, ei nu dădură 
nici o importanţă faptului. Dar de cum pronunţă 
căpitanul numele lui Nansen, bătrînul pilot transfi- 
gurat de bucurie îi strinse mîna compatriotului 

său și-l felicită cu căldură pentru glorioasa fna- 
poiere în patrie. 

Încă înainte de'a se fi dat comanda de aruncare 
a ancorei, Nansen și Johansen porniră cu o barcă 
la țărm, unde se afla oficiul telegrafic. . 

Pe chei nimeni nu-i recunoscu pe cei doi că- 
lători. Singura vietate care le acordă atenţie fu o 
vacă. Lui Nansen i se păru chiar că se uită mirată 
în urma lor. Vaca aceasta, simbol al verii care 
venise, îl înduioșă într-atit pe Nansen, încît cu greu 
se stăpini să n-o sărute din toată inima. Abia acum 
simţea din plin că se află într-adevăr în Norvegia. 

— O parte din telegrame aș dori să le expediez 
cît mai degrabă ! se adresă Nansen telegrafistului. 

Funcţionarul poștei se uită încruntat la teancul 
gros și la textele lungi de două-trei mii de cuvinte, 
dar văzînd iscălitura, exclamă : 

— Nu o parte, ci toate vor fi trimise neîntir- 
ziat | 

În aceeași clipă aparatele începură să ţăcă- 
nească, vestind Norvegiei și lumii întregi că doi 
dintre eroii expediției polare s-au înapoiat cu bine 
în patrie și că Fram trebuie așteptat în toamnă. 

Primele telegrame erau adresate Evei Nansen, 
mamei lui Johansen și familiilor celor de pe Fram. 
Nansen scria guvernului norvegian : 

„Primului Ministru Hagerup : Sînt mulțumit că 
pot să vă comunic atit dumneavoastră cît și guver- 
nului norvegian că expediţia şi-a îndeplinit planul, 
a pătruns în Marea polară, neexplorată, la nord de 
insulele Novosibirsk, și a cercetat regiunea de la 
nord de Țara lui Franz Josef, pînă la 86°14 latitu- 
dine nordică. La nord de 82° nu s-a descoperit 
pămînt. 

Locotenentul Johansen și cu mine am părăsit 
vasul Fram şi pe ceilalți membri ai expediției la 
14 martie 1895 lingă 84° latitudine nordică și 102%27 
longitudine estică. Am pornit spre nord pentru a 
cerceta marea care se întinde la miazănoapte de 
drumul lui Fram, iar apoi ne-am îndreptat spre 

Ţara lui Franz Josef, de unde am sosit cu Wind- 
word. 
Sper ca Fram să se înapoieze în acest an. 
Fridtiori Nansen.” 


Cît de mult se deosebeau cuvintele acestea 
simple de rapoartele pompoase ale altor cercetători 
care-și trimbiţau tuturor succesele lor mult mai 
mici | Comunicarea lui Nansen, sumară și discretă 
nu pomenește nimic despre greutăţile trăite și în- 
vinse, nu face aluzie la proporţiile faptei săvirșite. 
Egoistul „eu“ era întotdeauna înlocuit la Nansen 
prin cinstitul „noi“. 

Şeful oficiului telegrafic din Vardoe se grăbea 
să-i relateze ilustrului său vizitator o mulţime de 
noutăţi de tot felul. Dar nici n-a apucat să-i spună 
că renumitul meteorolog, profesorul G. Mon se 
găsește la hotelul din localitate, că Nansen și 
alergă într-acolo. Era şi de așteptati Mon era 
prietenul lui apropiat, care-l ajutase mult la echi- 
parea expediției. Cum să nu alergi să îmbrăţișezi 
pe un asemenea om ! 

Pînă la hotel Nansen nu alergă, zbură. Întrebă de 
camera profesorului Mon, ciocăni la ușă și, fără să 
mai aștepte răspuns, intră buzna. Profesorul stătea 
culcat pe divan fumind dintr-o pipă cu ciubuc lung. 
În clipa aceea, după cum povestea mai tirziu, pro- 
fesorul se gîndea la Nansen, la clipa cînd se văzu- 
seră ultima oară la Tromsoe, în ziua cînd Fram 
părăsea Norvegia. Atunci Mon rămăsese multă 
vreme pe țărm făcînd semne de salut cu mîna celor 
care plecau în necunoscut. 

E lesne de înțeles uimirea lui cînd în prag apăru 
silueta înaltă, atît de cunoscută. Pipa îi căzu pe 
podea și profesorul transfigurat de bucurie ex- 
clamă : „E posibil ? Fridtjorf Nansen ?” Se vede că 
Mon se temuse să nu fie cumva o halucinație. 

Da, înaintea lui era Nansen. Același de mai îna- 
inte? Nu! Încă mai plin de forţă vitală și de un 
curaj nestrămutat, cu faţa radiind de lumina speci- 
fică oamenilor stăpiniţi de o idee înaltă. 

Ochii lui Mon se umeziră de lacrimi: „Slavă 
domnului, prin urmare ești în viață !” 

Se aruncară unul în braţele celuilalt. O bucurie 
fără margini îi stăpînea şi întrebările și răspunsu- 
rile nu mai conteneau. 

Între timp, vestea sosirii celor doi eroi făcu 
înconjurul orașului. Străzile orașului Vardoe se 
umplură de o mulțime de oameni cuprinși de entu- 
ziasm, pe toate catargele din port erau arborate 
steagurile norvegiene. 

Din ziua aceea, pretutindeni în țară începură 
serbări strălucite. Întreaga Norvegie glorifica fapta 
eroilor săi naţionali. La Hammerfest, unde Nansen 
şi Johansen sosiră curînd, fură întimpinaţi în tri- 
umf. Întreg orașul, de la țărm şi pînă în vîrful 
muntelui era pavoazat cu steaguri și flori. Casele se 
goliră — toţi localinicii ieșiră pe străzi să-i salute 
pe glorioșii oaspeţi. 

n aceeași zi sosi aici și ea, cea care dăduse 
numele lui Fram — Eva Nansen. Orașul Hammer- 
fest organiză. în cinstea soților o serbare de gală. 
Din toate colțurile lumii porniră avalanşe de tele- 
grame de felicitări, urări de fericire și mărturii de 
bucurie cu prilejul marei fapte eroice săvirșite în 
numele ştiinţei. Se aprindeau zorii gloriei mon- 
diale... ae 
Un singur gind îl mihnea pe Nansen : pe unde 
o fi rătăcind Fram ? Cu cît mai mult se giîndea, cu 
atit mai puternică era convingerea că vasul trebuie 
să fi ieşit din zona de gheţuri, dacă nu i se întîm- 
plase vreo nenorocire. Dar dacă nenorocirea s-a 
întîmplat ?! Cît de chinuitoare poate fi așteptarea | 

La 20 august, în zorii zilei, Nansen abia se tre- 
zise cînd i se comunică vestea că un necunoscut 
vrea neapărat să-i vorbească. Nansen răspunse că 
încă nu e îmbrăcat. „leșiţi așa cum sînteţi |“ spuse 
omul din spatele ușii. O asemenea grabă îl miră, 
dar se vede că era vorba de ceva care nu suferă 
amînare. 

Omul care insistase atît de mult se recomandă 
ca șef al oficiului telegrafic din localitate și îl 

anunţă că s-a primit o telegramă care pare să fie 
foarte importantă ; de aceea s-a gindit s-o aducă el 
însuși destinatarului. 

— Este importantă pentru mine ? exclamă Nan- 
sen. Pentru mine acum nu este important decit un 
singur lucru | 

Cu mîinile tremurinde desfăcu telegrama : 


„Skjoerve. 20.8.1896. Ora 9 dimineaţa. 
Doctorului Nansen 
Fram a sosit astăzi aici. Totul e în ordine. Tot 
echipajul sănătos. În clipa aceasta pornim spre 
Tromsoe. Vă salutăm în patrie. 
Otto Sverdrup.” 


Nansen simți un nod în gît. Cu greu reuși să 
spună: „A sosit Fram!“ Chipul lui Johansen, care 
se afla alături, se lumină, radiind de fericire. Iar 
şeful oficiului telegrafic era și el bucuros de efec- 
tul telegramei și de faptul că Nansen a citit-o și 
răscitit-o de nenumărate ori, ca să se încredințeze 
că nu visează. 

Chiar a doua zi Nansen sosi la Tromsoe și 
alergă spre Fram. 

Revederea celor treisprezece fu atît de înfrigu- 
rată și entuziastă, încît nici unul din ei nu mai sim- 
țea în clipa aceea nimic în afară de bucuria de a 
fi din nou împreună ! Împreună! 

Acasă ! În Norvegia | 

Și cu misiunea îndeplinită | 

Fram — domol și greoi, fapt care-l făcea și mai 
solemn, se îndreptă din Tromsoe de-a lungul coas- 
telor Norvegiei spre sud. Încercatul vas care cu- 
noscuse furtunile polare și chinuitoarea captivitate 
a ghețurilor trezea acum un sentiment nou, deose- 
bit. După ce înfruntase cu cinste toate intemperiile 
Arcticei, stătea acum liber şi mîndru într-un port 
din ţară. 

Inima întregului popor norvegian fremăta în 
întimpinarea celor de pe Fram. Părea că o auzi 
pulsînd pe corăbiile tixite de cetăţeni îmbrăcaţi în 


222 


haine de sărbătoare, ca şi pe sărăcăcioasa barcă de 
pescar, ce se legăna singuratică printre insulitele 
de coastă dintre fiorduri. „Părea, spunea atunci 
Nansen, că însăși patria-mumă, minunata noastră 
Norvegie, ne strînge în îmbrăţișarea ei caldă la 
sînul ei şi ne mulțumește pentru ceea ce am înfăp- 
tuit”. 

Modestia eroului este aproape uitare de sine. 
Nansen se întreba uneori: „in fond, ce faptă atît 
de deosebită am săvirșit? Ne-am făcut datoria; 
n-am îndeplinit mai mult decît sarcina pe care 
ne-am luat-o asupra noastră. Noi mai degrabă, 
noi ar trebui să-i mulțumim patriei pentru dreptul 
ce ni l-a dat de a călători sub egida ei.” 

Fram înainta de-a lungul coastelor Norvegiei, 
de la un oraș la altul, de la o festivitate solemnă 
la alta și în sfîrșit, în fața lui apăru capitala. Aici, 
în golful Christianiei, i s-a făcut vasului-erou o pri- 
mire fără precedent: vechile cuirasate acoperite 
de glorie Steaua Nordului și Elida, tînărul și fru- 
mosul iaht Valkiria, și rapidele torpiloare îl escor- 
tau cu toate onorurile printre flotilele de șalupe, 
goelete, vapoare pavoazate. Răsunau salve de sa- 
lut, se auzeau fără încetare urale, oamenii fluturau 
batistele, pălăriile, făceau semne cu mina. Întregul 
fiord se contopise parcă într-un singur salut entu- 
ziast. 

Tot portul Pipperwik era o masă compactă de 
vase, oameni, steaguri și flamuri fluturinde. Ve- 
chea cetate Akeershus salută sosirea lui Fram 
prin treisprezece salve de tun. Iar munții din îm- 
prejurimi, parcă în unison, răspunseră salutului 
prin ecoul lor de tunet. 

O săptămînă întreagă sărbători capitala întoar- 
cerea membrilor expediției Fram. În toate aceste 
zile se rostiră discursuri de elogiere, nu încetară 
vesele retrageri cu torţe pe străzile şi în piețele 
orașului. În sălile universităţii, teatrului, palatului 
regal se organizau adunări festive. Au fost insti- 
tuite fondul și premiul Nansen, pentru cele mai 

remarcabile descoperiri și cercetări. În scurt timp 
s-a strîns o jumătate de milion de coroane. 

Această sumă depășea cu mult suma pe care 
odinioară Nansen o strinsese pentru expediţia la 
Polul Nord. Vorbind în mod figurat era dobînda 
produsă de „capitalul“ expediției: realizările ei 
științifice şi morale. 

Nu există domeniu de cunoștințe pe care expe- 
diția să nu-l fi îmbogăţit. Deosebit de valoroase au 
fost cercetările în domeniul geografiei și oceano- 
grafiei. În ciuda părerilor care existau pînă atunci, 
se confirmase presupunerea lui Nansen despre 
existența unui Bazin polar la nord de insulele No- 
vosibirsk. Cercetările făcute de expediţie au de- 
monstrat de asemenea că în apropierea polului nu 
există uscat, ci numai mare, acoperită cu gheaţă. 

S-a confirmat și ipoteza lui Nansen că Țara lui 
Franz Josef nu se întinde prea departe la nord și 
că însăși „Țara“ nu este altceva decît un grup nu- 
meros de insule. Țara lui Wilczek s-a dovedit a fi 
o mică insuliţă, iar Țara lui Zicci un lanţ de mici 
insule și stînci. Afară de asta, în timpul navigării 
lui Fram de-a lungul coastelor Siberiei, au fost des- 
coperite multe insule noi, necunoscute pînă atunci ; 
s-a stabilit că fiordurile sînt mult mai adînci decât 
se menţionează pe hărţi. 

Un aport foarte important pentru ştiinţă l-a con- 
stituit studiul curenților marini și al mișcării ghe- 
țurilor în Bazinul polar — de la strîmtoarea Bering 
și ţărmul Siberiei înspre mare, între Spitzbergen și 
Groenlanda. S-a putut deci dezminţi în mod convin- 
gător teoria potrivit căreia acolo ar exista o platoșă 
imobilă de gheaţă. Totodată Nansen și-a formulat 
teoria cu privire la formarea ghețurilor polare și a 
cauzelor derivei lor. ' 

Observațiile celor de pe Fram au furnizat date 
deosebit de prețioase pentru climatologie, pentru 
că doar nordul decide așa-zisa „bucătărie a vremii“. 
Biologii au dobindit și ei date tot atît de intere- 
sante : pînă la latitudinile cele mai nordice cei de 

F. Nansen după înapoierea din expediţia la 
Polul Nord. 


Urs alb adulmecînd urmele schiurilor. Litografia lui 
F. Nansen. 


pe Fram întilniră numeroși reprezentanţi ai lumii 
animale și ai celei vegetale. 

Se poate afirma fără exagerare că nici o ramură 
a ştiinţei legată de studierea Arcticei nu căpătase 
pînă atunci un material atît de amplu și de variat, 
ca acela pe care i l-a furnizat expediția de pe 
Fram, 

Rezultatele științifice obţinute de Nansen și de 
glorioșii săi tovarăși de drum a stirnit admiraţia 
întregii lumi. În faţa omenirii, obosită de războaiele 
coloniale, se deschideau orizonturi noi. Prin exem- 
plul lor, membrii expediției de pe Fram, au dovedit 
că progresul nu se cucerește prin forța armelor, ci 
prin puterea morală a oamenilor. 


Fridtjorf Nansen deveni un erou naţional recu- 
noscut. 

La sărbătoarea populară organizată în cinstea 
lui, luă cuvîntul poetul norvegian Bjoernstjerne 
Bjoernson. Mulţimile de oameni sorbeau cuvintele 
acelui care le exprima gîndurile. El spunea: 

„Marea faptă a lui Fridtjorf Nansen a crescut 
din noi toţi, din mijlocul poporului nostru. El a dus 
în lume steagul nostru iar noi am fost toată vremea 
cu inima alături de el. 

Simțul datoriei a fost chezășia faptei eroice a 
lui Nansen. Și cu drept cuvînt ! Dar nici un om, nici 
chiar o generaţie întreagă, nu este în stare să 
creeze ceva din nimic. Dragostea de muncă, cinstea 
și curajul care sălășluiesc într-un popor, într-un 
anumit moment istoric se manifestă printr-o faptă 
măreață a unui om. Așa s-a întîmplat și de data 
aceasta. 

Noi nu ne închinăm în fața idolului al cărui 
nume este Izbînda, iar poporul nostru nu este plin 
de bucurie numai pentru faptul că Nansen ne-a 
arătat drumul către ţinutul polar necunoscut. Nu 
de aceasta, ci pentru că ne-a arătat calea către noi 
înșine | 

Tineri și tinere! Fapta lui Nansen nu v-a învă- 
țat să respectaţi cultura fizică? N-a trezit în voi 

curajul și încrederea în forţele proprii? Vi l-au 
ales pe Nansen ca ideal. Foarte bine ! În persoana 
lui Nansen sînt întruchipate eroismul și omenia 
autentică. Şi este bine că în adincul sufletului fie- 
căruia dintre voi prinde viaţă dorinţa plină de ne- 
răbdare de a vă dovedi folositori. Idealul vostru 
vă obligă la acest lucru. Rupeţi cătușele fricii și 
sentimentului de inferioritate, care vă ferecă cele 
mai înalte aptitudini! Îndrăzniţi |... Daţi vieţii ar- 
doarea sufletului vostru, și atunci bogăţiile poporu- 
lui vor crește | Aveţi încredere în voi, aşa cum vă 
învață exemplul lui Nansen, ieşiţi din cadrul strîmt 
al cotidianului ! 

Năzuiţi spre țeluri înalte și încordaţi-vă toate 
forţele pentru atingerea lor!“ 

Chemarea înflăcărată și plină de pasiune a poe- 
tului reflectă uriașa influență morală a faptei lui 
Nansen, care nu a îmbogăţit numai știința, dar a 
zguduit pînă în adincuri cugetele și cele mai bune 
sentimente omeneşti. 

Și eminentul savant norvegian și militant pe 
tărîm social, profesorul Bregger a subliniat în cu- 
vîntarea sa marea însemnătate pe care o prezintă 
expediția polară pentru întreaga omenire: „În 
aceste zile toată atmosfera este plină de numele 
lui Nansen, al tovarășilor săi și al lui Fram. Po- 
porul norvegian se bucură și se mîndrește cu eroica 
lor faptă, care a dus în lumea întreagă renumele 
Norvegiei, mai grăitor ca niciodată pînă acum. Ne 
mîndrim cu rezultatele științifice obținute, sîntem 
fericiți pentru fapta săvirșită de norvegieni, cin- 
stim forţa care trezește sentimentul nostru național, 
și vedem cum, datorită acestor eroi, se consoli- 
dează și poziția și importanța noastră ca stat. 

Dar țin să atrag atenţia asupra încă unui fapt: 
asupra acelei uimitoare forţe care înalţă sufletul și 
care are importanță nu numai pentru poporul 
nostru ci şi pentru întreaga omenire, forța pe care 
o poate cuprinde în sine fapta unui om.” 

Oratorul a relevat această idee argumentînd-o 
într-un mod original. „Toţi oamenii — a spus el — 

în manifestările lor se mărginesc la limitele profe- 
siunii lor, ale căminului, ale patriei. Dar există și 
o noţiune mai largă — întreaga omenire. Noţiunea 
aceasta capătă pentru noi o deosebită forță, cînd 
se săvirșește o faptă în folosul tuturor. :O forță 
puternică se degajă din asemenea acțiuni eroice, 
ele trezesc tot ce e mai bun în sufletul oamenilor 
și-i învaţă să vadă țelurile înalte care stau în fața 
întregii omeniri.” 

„Aceasta este după părerea mea — și-a încheiat 
ideea profesorul Bregger — aproape cel mai de 
seamă rezultat al faptei săvirșite de Nansen și de 
tovarășii săi.” 

Nansen — eroul zilei! Ziarele din întreaga 
lume vestesc cu litere uriașe numele său. Acade- 
miile, societăţile de știință îl aleg membru de 
onoare. Guvernele îl copleșesc cu ordine și titluri 
înalte. Președinți, regi, magnați financiari se întrec 
în a-și manifesta admiraţia lor. După cum se ex- 
primă atît de reușit un contemporan al lui: „Pari- 
sul i se aşterne la picioare, Berlinul îi dă onorul, 
Petersburgul îl sărbătorește, Londra îl aplaudă, 
New York-ul clocotește“. 

Dar în cele mai diferite țări toți oamenii erau 
de acord cu un lucru: Nansen a împins mai de- 
parte graniţele lumii, a făcut cunoscut și a supus 
omenirii marele necunoscut. Geografi, geologi, 
oceanografi, fizicieni, meteorologi și savanți din 
alte domenii ale științei au recunoscut că munca 
depusă de Nansen înseamnă începutul unei ere noi 
în studierea Bazinului polar. Pînă și Knud Rasmus- 
sen — renumitul explorator polar — se înclină în 
faţa lui, ca un elev în faţa maestrului. 

Poate pe nici un om de știință omenirea nu l-a 
glorificat atit de mult ca pe Fridtjorf Nansen. 

Minunată și primejdioasă glorie ! Pe cîți eroi nu 
i-a orbit razele ei strălucitoare ori i-a făcut să de- 
vină sclavii ei supuși | 

În această privinţă lui Nansen nu i se poate 
aduce nici o învinuire ; a rezistat cu bărbăţie ispi- 
telor triumfului, după cum mai înainte rezistase 

asalturilor aspre ale naturii. Într-una din zilele cînd 
încă mai răsunau salvele de salut ale tunurilor și 
se mai auzeau cintece triumfătoare de fanfare, 
Nansen își nota în jurnalul său : „Gheţurile polare 
şi lungile nopți cu lună, cu toate suferinţele și tris- 
tetea lor îmi apar acum ca un vis, o vedenie dintr-o 
altă lume, un vis ivit cîndva şi care s-a risipit de 
mult... Dar cît de searbădă ar fi fost viaţa noastră, 
fără astfel de visuri ?” 

Nansen a subliniat aceste cuvinte. Cu ele și-a 
încheiat şi cartea sa despre expediţia vasului 
Fram. Nu poţi să nu fii de acord cu sensul lor 
adînc. Sint scrise de omul care-și transformă visele 
în realitate, atingindu-și cu îndrăzneală țelul măreț. 

Într-o singură privinţă s-a dovedit Nansen, dacă 
nu prizonierul, tributarul propriului său triumf ; oa- 
menii îl glorificaseră și voiau să-l vadă și să audă 
cuvîntul aceluia pe care l-au slăvit. Din sentimentul 
datoriei, triumfătorul se supuse acestei cerințe 
grele pentru el. 

Începură peregrinările din ţară în ţară, din ca- 
pitală în capitală, la început în Europa, apoi în 
America. 

Pretutindeni ia cuvintul în fața unor săli arhi- 
pline. Mii și mii de oameni în admiraţie îi sorb 
cuvintele despre Arctica. Și din nou, numele desco- 
peritorului acestui ţinut misterios răsună solemn 
și puternic. Nansen este proslăvit ca „geniu“, ca 
„gigant al voinţei”, ba unii îi spun chiar „supra- 
om“, 

Cu eu își poartă Nansen povara propriei sale 
glorii. Îl obosește de moarte agitația oamenilor din 
jurul său și este descurajat cum n-a fost niciodată 
în decursul chinuitoarelor clipe ale expediției spre 
nord. Pare de necrezut că cel despre care s-a spus 
că este un „supra-om“ a putut să scrie aceste cu- 
vinte : „Niciodată nu m-am simţit atît de sărac, de 
neînsemnat, ca acum, în calitate de erou tămiliat. 
Sint atît de obosit de toată agitația asta! Unde 
vor duce toate astea?“ Și mai departe: „Sufletul 
meu este parcă prădat, terfelit de oameni neche- 

maţi. Aș vrea să fug și să mă ascund, ca să mă 
regăsesc pe mine însumi.“ 

Încetul cu încetul Nansen învinge această grea 
criză sufletească. El se regăsește în muncă — în 
descrierea în două volume, a expediției pe vasul 
Fram și a drumului cu sănii spre Polul Nord. Noi 
izvoare se trezesc în sufletul lui. Scrie cu pasiune, 
cu înflăcărare. Tonul jurnalului său se schimbă 
uimitor: „Ce delectare este să munceștil Parcă 
niciodată n-am muncit cu atita ușurință ca acum. 
Mereu îmi vin alte idei noi. Probleme asupra că- 
rora am reflectat îndelung și zadarnic, prind să se 
lămurească și, de unde înainte vreme mergeam ca 
printr-o ceață și nu puteam găsi calea cea bună, 
dintr-o dată vălul cenușiu se topește, depărtările 
se luminează din ce în ce mai mult și atit de uimi- 
tor de repede încit nici nu-mi dau seama. Mi se 
deschid perspective vii, luminoase, și fiecare pas 
mă apropie de ţel.“ 

Nansen muncea cu pasiune; condeiul său um- 
plea pagini vii, originale care nu semănau de loc 
cu obișnuitele dări de seamă ştiinţifice. 


Arctica — pustiul de gheaţă, care a fost întot- 
deauna întruchiparea grozăviilor și suferințelor 
pentru oricine s-a încumetat s-o cunoască, apare 
în această carte de o frumuseţe nemaiîntilnită. Din 
descrierea luptei îndiîrjite cu puterile întunecate 
ale nordului, din relatările emoționant de vii despre 
fenomenele naturii, din încrederea mîndră în victo- 
ria finală și totodată în recunoașterea slăbiciunii 
sale, a temerilor, a tristeţii și singurătăţii, se des- 
prinde chipul lui Nansen, omul voinței nestrămu- 
tate şi al acțiunilor hotărite, omul de știință în 
continuă căutare, artistul receptiv, visător și poet 
al vieţii — într-un cuvînt, chipul unui om întreg 
cu toate contradicţiile acestuia. 

Autorul și-a închinat lucrarea celui mai stator- 
nic prieten : soției sale. „Celeia care a dăruit nu- 
mele vasului și a avut curajul să aștepte“, scria el 
pe prima pagină a manuscrisului. 

Cartea Fram în Marea polară a apărut în Nor- 
vegia şi apoi a fost tradusă în multe alte limbi. Nu 
mai e nevoie să spunem cu ce interes uriaș au 
întîmpinat-o cititorii din acea vreme. Chiar după 
trecerea atîtor decenii ea rămîne un model clasic 
de literatură geografică. 


VALURILE MĂRII ȘI VALURILE VIEȚII 


Natura-i rece, la-nceput, închisă de n-o 
poți pătrunde, 
Nu te-ntrista, ci mergi-nainte — căci 
taine minunale-ascunde ! 
W. WHITMAN 


Marea este izvorul a tot ce e viu pe pămint. 
Oamenii trăiesc din darurile ei. Este un uriaș acu- 
mulator și totodată regulator de “căldură: marea 
este cauza vinturilor, ea influențează starea timpu- 
lui și se încumetă chiar să determine clima. De la 
ea își adună pămîntul umezeala fără de care nimic 
n-ar putea viețui. 

Noi oamenii, dacă vrem să constrîngem puterile 
vii ale naturii să ne slujească, trebuie mai întîi să 
le cunoaștem în profunzime. Nu merită atunci să-ţi 
închini viaţa studiului mării ? 

Tainele mării l-au atras pe Nansen în călătoria 
lui pe Viking, de-a lungul coastelor Groenlandei, 
ca și în timpul derivei lui Fram. 

Dar oceanografia l-a prins cu desăvirșire în 
mrejele ei, după scrierea cărţii despre expediţia 
lui pe Fram. Faptul acesta n-a fost o simplă întim- 
plare. Cartea reunea și rezuma observaţiile oceano- 
grafice făcute în cursul expediției. Totodată în faţa 
autorului s-au ridicat probleme încă nerezolvate, 
care nu puteau să nu-i stirnească interesul lui ca 
om de știință. Temperatura apelor mării... salinita- 
tea lor... curenţii... deriva ghețurilor... 

Oceanografia, știință tînără, impunea folosirea 
unor noi metode de studiu, crearea unei noi apara- 

turi de măsurare mai precise. Numai în acest caz 
eg la speranțe de a smulge tainele adincurilor 
mării, 

Nansen s-a apucat de lucru cu mult zel şi, fapt 
care-i era caracteristic, foarte metodic. A perfec- 
ționat mai întîi aparatele necesare lucrului. Unele 
din aparatajele lui originale au căpătat chiar denu- 
mirea sistem Nansen. Astfel, era important, de 
exemplu, să ai un termometru anume, necesar pen- 
tru măsurarea temperaturii apei la adincimi mari, 
care să aibă o precizie pînă la o sutime de grad. 
Nansen a creat un asemenea termometru. Bena 
Nansen pentru obţinerea probelor de apă de la 
mari adincimi şi dispozitivul pentru determinarea 
sării conţinute în apă au permis efectuarea unor 
cercetări de mare însemnătate. 

Guvernul norvegian a construit un vas special 
pentru lucrări oceanografice. Drept omagiu pentru 
meritele științifice ale tatălui Evei Nansen, vasu- 
lui i s-a dat numele lui — Mikael Sars. Asemenea 
Olandezului zburător el apărea în cele mai ne- 
așteptate și îndepărtate „colțuri“ ale mărilor, de 
la insulele Azore pînă la limitele ghețurilor, la nord 
de Spitzbergen. 

În acest laborator plutitor Nansen, împreună 
cu alți savanţi, au efectuat un vast program de 
cercetări ştiinţifice. Încă pe Fram atenţia i-a fost 
atrasă de faptul că deriva gheţurilor nu coincidea 
cu direcția vintului, ci se abătea spre dreapta, și 
întotdeauna sub un anumit unghi. Nansen a expli- 
cat acest fenomen prin rotația Pămîntului. Rotaţia 
Pămîntului, spunea el, acţionează nu numai asupra 
straturilor superioare ale apei, ci și asupra adîncu- 
rilor mării. La mari adincimi devierea înspre 
dreapta este şi mai puternică și de aceea curentul 
poate lua chiar o direcție opusă viîntului. 

Ipoteza lui Nansen a fost respinsă în mod cate- 
goric de majoritatea oceanografilor și fizicienilor 
cu autoritate. Atunci el l-a rugat pe savantul suedez 
Ekman să verifice concluziile lui prin metoda mate- 
matică. Rezultatul a fost că datele obţinute de Nan- 


232 


sen cu ajutorul aparaturii sale perfecționate, au 
coincis în totul cu calculele matematice ale lui 
Ekman. Mai mult decit atit: aceste calcule, denu- 
mite spiralele lui Ekman, au devenit atît de una- 
nim cunoscute, încît au fost incluse în toate ma- 
nualele de oceanografie. 

Cercetarea atentă și amănunţită l-a dus pe Nan- 
sen la ideea existenței în mările nordice a trei 
straturi de apă. Stratul superior îl formează apele 
riurilor Siberiei, Americii de nord, Scandinaviei și 
apele ghețarilor care se topesc. Datorită conţinu- 
tului neînsemnat de sare din acest strat, el are o 
greutate mai mică, în schimb îngheață mai repede, 
formînd prin stratul de gheaţă și zăpadă un izola- 
tor pentru stratul de apă mijlociu, mai cald, prove- 
nit din oceanul Atlantic. 

Stratul mijlociu, îndreptindu-se spre nord, se 
răcește treptat, se tasează și formează virtejuri de 
apă care influenţează curentul. Prin aceste virte- 
juri, Nansen a explicat și fenomene ca migraţia 
peştilor — lucru important pentru pescarii norve- 
gieni. 

Multe controverse a stirnit afirmaţia îndrăz- 
neață a lui Nansen că masele de apă ale mărilor 
nordice sînt agitate de valurile de adincime. Dar 
şi în acest caz nimeni n-a putut rezista argumen- 
telor lui atit de convingătoare. Discuţii și mai mari 
a provocat ipoteza lui cu privire la direcția curen- 
ților din preajma țărmurilor sudice ale Europei. În 
ciuda părerii existente că acolo curenţii se în- 
dreaptă spre sud, Nansen a expus un punct de ve- 
dere contrar. La început ipoteza lui a dus la o ati- 
tudine cu totul negativă a majorității oceanografilor, 
dar treptat a început să fie considerată ca foarte 
plauzibilă. 

Cercetările lui Nansen surprindeau prin felul 
original și lipsit de rutină, în care aborda explica- 
rea fenomenelor naturii și în același timp se deose- 
beau printr-o neobișnuită simplitate și putere de 
argumentare științifică. 

Nu intotdeauna talentul unui om de știință 
coincide cu caracterul rodnic și eficient al lucrări- 
lor sale. În cazul de faţă talentul se îmbina în mod 
fericit cu generozitatea manifestărilor lui. Lucrările 
de specialitate ale lui Nansen au fost publicate, 
constituind volume groase. Afară de aceasta el a 
scris multe articole pe diferite teme de știință cu 
caracter popular. 

Interesul lui nu se limita numai la prelucrarea 
unei cantități uriașe de cercetări proprii. El avea 
o atitudine plină de atenţie și înțelegere față de 
lucrările altor exploratori polari. Îndrăzneţele că- 
lătorii ale lui Rual Amundsen s-au transformat 
într-un eveniment științific, datorită lui Nansen 
care l-a ajutat pe Amundsen în prelucrarea mate- 
rialelor adunate. El l-a ajutat mult și pe profesorul 
Hansen să-și editeze lucrările sale de oceanografie. 

Pe atunci oceanografia era încă o ştiinţă tînără, 
care datorează mult lucrărilor valoroase ale savan- 
ților norvegieni. Era de altfel absolut evident că 
dezvoltarea ei viitoare nu era posibilă fără o cola- 
borare internațională. Și Nansen a obţinut încu- 
viinţarea de a întemeia la Christiania un fel de stat 
major în care savanții — reprezentanţi ai diferite- 
lor naţiuni — să dezbată problemele generale de 
oceanografie. 

Activitatea lui Nansen în această perioadă a 
fost pur și simplu uluitoare. Ca profesor universitar 
ține prelegeri în faţa studenţilor, muncește intens 
în laboratorul său, călătorește adesea cu iahtul 
Mikael Sars, participă la viaţa politică a ţării. Pînă 
și timpul său liber și-l consacră călătoriilor de 
studii. 

În munţii Telemarken, departe de agitația oa- 
menilor, în mijlocul unei liniști depline, și-a con- 
struit o cabană. 

Cit de adînc vibra sufletul său în ambianța 
aceasta. Cerul străveziu de la Telemarken îl face 
să viseze la tot ce este mai bun și mai înalt pe 
pămîntul norvegian. Învăluite de o ceaţă albăstruie, 
se înalţă virfurile Skorvoe şi Lified, jos se întinde 

verdele adînc al brădetului, în fund vezi lacurile 
strălucind ca argintul. Văzute din pădure, de de- 
parte lacurile par neobişnuit de calme, liniștitoare. 
La fel și pădurile: dacă nu ești prea aproape ai 
putea crede că mîna pustiitoare a omului nu a 
ajuns încă pînă la ele. 

Norvegia... Patrie iubită... 

Mulţi nici nu știu dacă această mică ţară este 
un stat independent sau o provincie suedeză ? Dar 
în același timp întreaga lume civilizată e în admi- 
rația marilor ei oameni: Henrik Ibsen, Bjoernst- 
jerne Bjoernson, Edvard Grieg, Knud Hamsun și cîţi 
alți admirabili poeţi, muzicanți, artiști, savanţi nor- 
vegieni | Este uimitor cum un popor relativ mic 
numericește a adus un atît de mare aport la tezaurul 
cultural al omenirii. 

Cu atît mai nedreaptă și ingrată este starea de 
dependenţă a acestei ţări. Statul vikingilor, odini- 
oară puternic, a căzut încă din evul mediu sub 
stăpînirea regelui danez care a reunit sub coroana 
sa trei state nordice: Danemarca, Suedia, Nor- 
vegia. 

Prin constringeri politice, și sprijinindu-se pe 
biserică și școală, danezii instaurau în Norvegia 
obiceiurile și ordinea lor ; limba naţională era pri- 
gonită, cei care o vorbeau se ascundeau cu teamă 
în fiordurile îndepărtate și în trecători de munte 
inaccesibile. 

Țara a stat sub stăpînire străină, timp de cîteva 
secole, pînă cînd Napoleon a pus capăt domina- 
ției daneze asupra Norvegiei. Dar după căderea 
lui Napoleon Norvegia, în calitate de „aliat minor“, 
a trecut sub suzeranitatea Suediei, unde pe acea 
vreme, printr-o ironie a soartei, a devenit rege 
fostul mareșal bonapartist Bernadotte. 

Faptul acesta a stirnit protestul vehement al 
poporului. Dar Bernadotte a reprimat rezistenţa prin 
forţa armelor și cu ajutorul englezilor, care amenin- 
tau cu blocada. 

E adevărat că regele Bernadotte a fost nevoit 
să facă unele concesii, depunind jurămint de cre- 

dință pe constituţia statului „aliat“. Norvegienii 
dornici de libertate (un rol însemnat l-a jucat în 
această acţiune bunicul lui Fridtjorf Nansen, înflă- 
căratul patriot Hans Seyerdahl Nansen) au obținut 
satisfacerea altei cereri : Suedia a recunoscut Nor- 
vegia ca un partener egal în drepturi în relaţiile cu 
alte state. 

Totuși în cadrul uniunii forţate, sub frazele so- 
lemne despre libertate și frăţie, se ascundea ger- 
menul disensiunilor. Norvegienii considerau situa- 
ţia în care se aflau o înfrîngere a lor, iar suedezii 
se socoteau învingători. Bogata Suedie conserva- 
toare, unde predomina nobilimea funcţionărească, 
asuprea ţara care năzuia spre democraţie, care des- 
fiinţa în interiorul ei privilegiile de castă și titlurile 
de nobleţe. 

La mijlocul secolului al XIX-lea între cele două 
popoare „aliate“ izbucni un conflict fățiș. Pretextul 
a fost hotărîrea suedezilor de a încredința condu- 
cerea politicii externe unui ministru ce nu era răs- 
punzător față de stortingul norvegian. 

Lupta politică ce a izbucnit între cei doi aliaţi 
a luat un caracter acut. Din nou Norvegia a suferit 
o înfrîngere — suedezii au reușit să-și impună 
punctul lor de vedere, făcînd doar mici concesii con- 
stituționale. 

Cu toate acordurile formale, Norvegia fierbea. 
De la an la an situaţia din interiorul țării devenea 
tot mai încordată. Grupările patriotice cereau acți- 
uni hotărîtoare și în primul rînd desfacerea acestei 
umilitoare uniuni. Unul din conducătorii radicali ai 
grupărilor sociale norvegiene, Bjoernstjerne Bjoern- 
son, care se bucura de o mare influenţă asupra în- 
tregului popor, lansă următorul apel: „E timpul să 
desfacem acordul, care face din noi niște paria !“ 

Poetul Bjoermstierne Bjoernson era în strînse 
relaţii cu Nansen. În afara sentimentelor calde de 
prietenie, îi unea orientarea comună a concepțiilor 
politice. Nansen milita și el cu pasiune pentru des- 
facerea uniunii cu Suedia și renunţarea la tutela 
asupritoare a acesteia, 

Înii:adevăr situația Norvegiei devensă de nesu- 
portat. Suedia căutind să ocupe o poziţie privile- 
giată, a stabilit taxe vamale avantajoase pentru co- 
merțul ei subminînd în felul acesta economia țării 
„surori“. Iar în acest timp flota comercială a Norve- 
giei devenise una din cele mai mari din lume, de- 
pășind de trei ori flota suedeză. 

Relaţiile dintre „surorile“ învecinate se înrăută- 
eau tot mai mult ; tot mai des izbucneau crizele de 
guverm și se schimbau cabinetele ministeriale. În- 
cercările de a reglementa problemele litigioase pe 
calea tratativelor nu numai că nu duceau la slă- 
birea încordării, ci dimpotrivă intensificau disputele 
şi învinuirile reciproce. Suedezii perseverau în pre- 
tenţiile lor politice şi economice, iar norvegienii nu 
cedau apărîndu-și cu și mai multă îndirjire dreptu- 
rile. 

Nansen nu rămîne străin de lupta pentru inde- 
pendenţa naţională. Om al acţiunilor hotărite el nu 
se mulțumea să fie alături de grupările care cereau 
modificarea constituţiei și desfacerea uniunii. Arti- 
colele gloriosului cercetător, care apăreau în presă, 
au stirnit ecouri entuziaste și dincolo de hotarele 
patriei sale. Însăși titlurile articolelor lui arată 
orientarea și țelul lor: Curajul, Calea, Bărbaţii... 
„Acum este vorba nici mai mult, nici mai puţin, de 
independenţa și onoarea Norvegiei“, scrie Nansen 
într-unul din articolele sale. Poziţia lui este fermă 
și neabătută și o afirmă în toate articolele sale. „Re- 
gele, scrie el în alt articol, este dator înainte de 
toate să apere independenţa și onoarea naţiunii. 
Pentru aceasta este rege. Voința regelui Norvegiei 
nu poate fi alta decît voinţa poporului.“ 

Norvegienii se înflăcărează de cuvintele aprige 
ale eroului lor. Dar conducătorii poporului nu acţio- 
nează cu destulă hotărire. Nansen le adresează un 
apel : „Curaj ! Unii încearcă să ne intimideze, spu- 
nînd că lucrurile pot lua o întorsătură gravă dacă 
pornim pe calea cea dreaptă, singura pe care o so- 
cotim clară și acceptabilă... vor să ne intimideze 

spunîndu-ne că ne abatem spre o poziţie ilegală, că 
vom rămîne multă vreme izolaţi de Europa, că vom 
fi ameninţaţi de un atac al Suediei. Veşnica teamă |! 
Și nimeni nu vorbește de curaj. Dar oare, întregul 
popor, nu poate fi caos ? Cîndva totuși, Norve- 
gia avea curaj |...“ 

Chemare înflăcărată a unei inimi înflăcărate ! 
De altfel, nici nu trebuia să te aștepți la alte cuvinte 
din partea unui om pe care-l dezgustă orice senti- 
ment de teamă, de nesiguranță, de lipsă de voință, 
Calea lui este fără compromisuri, de-a dreptul — 
spre libertate ! 

Nu este de mirare că norvegienii îl roagă pe 
eroul lor național să preia conducerea politică. Unul 
din oamenii politici radicali i se adresează lui Nan- 
sen în asentimentul general: „Dumneavoastră ați 
scris: «Avem nevoie de oameni hotărîți!» Aveţi 
dreptul la aceasta, pentru că sînteţi un bărbat. Și 
aveţi dreptul să strigaţi : «Curaj !», pentru că aţi do- 
vedit dumneavoastră înșivă curaj. Ne spuneţi că nu 
puteţi fi ministru de stat, întrucît ați renunţat la re- 
ligie. Dar vreau să vă amintesc cunoscutele cuvinte 
ale lui Henric al IV-lea: «Parisul face cît o litur- 
ghie !» Luaţi cîrma în mîinile dumneavoastră, Fridt- 
jorf Nansen ! În acest moment sînteţi stindardul 
Norvegiei !“ 

Glasul acesta nu era întimplător, izolat. Cunos- 
cutul scriitor norvegian’ Gunnard Heiberg, în nu- 
mele multor cetăţeni, îl roagă de asemenea pe Nan- 
sen să ia cîrma în mîinile sale. El spune : „În aceste 
zile Nansen a dovedit că și în politică poate să ne 
insufle curajul, energia și sentimentul uriaș al răs- 
punderii pe care și-o asumă. Nu o răspundere biro- 
cratică cu șovăiri şi nesiguranţă, ci o adevărată con- 
ştiinţă a datoriei unui conducător spiritual care 
pune la cale planuri grandioase și le și înfăptuieşte 
cu toată puterea voinţei sale, gata să-și jertfească 
viaţa pentru crezul său...“ 

Cu toate rugăminţile Nansen refuză cu hotărire 
să conducă mişcarea naţională, întrucît nu-şi simte 

vocaţia de om politic. El vrea să-și slujească patria 
în alt fel. 

Cum își înțelege Nansen misiunea sa ? Răspunsul 
ni-l dă jurnalul său, acest subiectiv, dar cinstit mar- 
tor al celor mai însemnate stări sufletești. Pe Nan- 
sen îl frămiîntă un întreg noian de gînduri, care cer 
să fie transpuse în viață. Ținta lor este de fapt una 
singură — creația, munca. În numele cui? În nu- 
mele generaţiilor viitoare care prin exemplul său vor 
şti să simtă viața în toată forţa și plenitudinea ei, să 
se pătrundă de frumuseţea purificatoare a naturii. 

Munţii din Telemarken... Acolo, cel ce trăiește în 
cabana singuratică se gîndeşte la datoria sa de om. 
Gindul acesta îl stăpînește totdeauna, pretutindeni : 
în zile de vară, lingă pîriul de munte, cînd razele 
soarelui ce se răsfring, în undele tremurătoare, lă- 
sînd să se vadă și pietricelele din fundul apei ca și 
în serile înstelate de iarnă, cînd pinii drepţi și înalţi 
îşi întind atît de protector ramurile peste tufișurile 
acoperite de zăpadă. 

Gindul acesta este nestrămutat cum nestăvilit 
este și glasul conștiinței și neobosita căutare a ade- 
vărului. De pe înălţimea munţilor Telemarken omul 
căruia oamenii îi datorează cucerirea Arcticii, își 
îndreaptă cu încordare privirea ageră spre infinitul 
universului, și buzele sale șoptesc un gînd sacru: 
„O lume nouă trebuie clădită și vreau s-o clă- 
desc !”... 


Tirziu în toamna anului 1905 Nansen fu deo- 
dată tulburat în izolarea lui din cabana de pe Tele- 
marken. Din valea îndepărtată, în fugă prin întu- 
nericul de nepătruns al nopții, veni un tînăr care 
aduse o telegramă urgentă: guvernul norvegian 
roagă pe Fridtjorf Nansen să vină neîntirziat în 
capitală pentru o importantă problemă de stat. 

Pămiîntul îl chema să coboare din nori... 

Fără să mai aștepte zorile Nansen ajuns pe că- 
rările stincoase ale munţilor la lacul Sjoerkjoe, sări 
într-o barcă, visli pînă la malul celălalt, de acolo 
urcă pe o bicicletă şi goni tot restul nopții, ca să 

prindă trenul de dimineaţă ce avea să-l ducă a doua 
zi la Christiania. 

Capitala, ca marea în furtună, se agita, fierbea, 
ieşită din făgașul zilelor obișnuite. Țara era în pra- 
gul războiului : Suedia dăduse un ultimatum în care 
cerea din partea „ţării surori“ răzvrătite, supunere 
deplină. 

Consiliul de miniștri îl ruga cu insistență pe 
Nansen să plece neîntriziat la Londra. De ce ? În ce 
scop ? În Anglia autoritatea eroului Arcticei era 
foarte mare. El singur putea așadar să-i convingă pe 
englezi, interesaţi în menţinerea relaţiilor de prie- 
tenie cu tînăra Norvegie, să cheme la ordine pe 
„sora mai mare“, care a întrecut măsura în amenin- 
țările sale. Desigur că suedezii vor fi intimidaţi de 
o eventuală intervenţie a marii puteri, atît de expe- 
rimentată cînd e vorba de intrigi politice, 

O zi mai tîrziu Nansen se afla la Copenhaga, 
unde ducea tratative cu ministrul de externe danez, 
şi ambasadorii britanic şi german. În aceeași seară 
plecă la Londra, iar în drum spre capitala Angliei 
adresă un apel către concetățenii săi. 

Cu fiecare ceas situația devenea tot mai încor- 
dată. Patrioţii norvegieni smulgeau steagurile sue- 
deze, călcindu-le în picioare și aruncîndu-le în mare. 
Chemările la libertate răsunau în toată țara, de la 
sătucurile risipite de pescari, pînă în capitală, unde 
stortingul, care cutezase să ceară desfacerea uniunii, 
lucra febril, fără încetare. 

Suedezii înverșunaţi calificau acţiunea drept fo- 
car revoluţionar primejdios, care trebuie stirpit prin 
orice mijloace. 

Despre război se șoptea, se vorbea, se striga în 
gura mare. În amindouă ţările se mobilizau armatele. 

În clipa aceasta hotărîtoare răsună glasul omului, 
a cărui integritate și spirit de dreptate nu îndrăz- 
nise nimeni, nici chiar vrăjmașii s-o pună la în- 
doială. 

„Ce vrem noi ? se adresă Nansen compatrioţilor 
săi în chemarea sa. Nu vrem război și dezbinări în 

peninsula Scandinavică. Aceasta ar fi o crimă poli- 
tică, care ar elimina o dată pentru totdeauna posibi- 
litatea de înțelegere reciprocă și de prietenie cu 
țara vecină. Acest lucru trebuie să fie limpede 
pentru toţi de o parte și de cealaltă a graniţei... În- 
crederea în noi înșine nu trebuie să ne întunece 
mintea. Dacă forța noastră a crescut, cu atît mai 
ușor ne vine să facem concesii... După cum noi nu 
vrem să fim umiliţi, nici noi nu trebuie să umilim 
pe alţii. O asemenea comportare ar fi o dovadă de 
cultură inferioară şi de politică josnică.“ 

Nansen luptă cu vorba și cu fapta pentru pre- 
întîmpinarea războiului. La Londra se grăbeşte să 
întîlnească pe toţi oamenii influenţi, care ar putea 
să-l ajute în îndeplinirea misiunii sale: miniștri, 
membri ai parlamentului, reprezentanţi ai presei. 
Timpul nu așteaptă ! stăruie el. Războiul poate iz- 
bucni dintr-un moment în altul. Dar încă nu e prea 
tîrziu, e] mai poate fi oprit dacă intervin oameni de 
bună credinţă... Ajutaţi-ne! Ajutaţi-ne! Ajutaţi-ne 
să preîntimpinăm un război între ţări surori.“ 

Nansen nu căuta să înduplece, nul — el dă 
alarma. 

Îndemnurile omului pe care lumea întreagă îl 
venera, găsiră un teren prielnic nu numai pentru 
că englezii îi cinsteau numele. Războiul ar fi dăunat 
legăturilor economice în continuă dezvoltare dintre 
Anglia și Norvegia, și, dimpotrivă, ar fi întărit Sue- 
dia, care era sprijinită de Germania. 

Iată de ce, în cele din urmă, Whitehall-ul! își 
plecă urechea la apelurile pentru pace ale luptăto- 
rului norvegian și își spuse cuvintul său hotăritor: 
ambasadorii britanici de la Berlin, Stockholm, Chris- 
tiania fac demersurile necesare și flacăra războiului 
pe cale să izbucnească se stinge. 

E greu de spus dacă fără intervenţia lui Nansen 
lucrurile ar fi luat același curs. În orice caz, ziarele 
norvegiene și suedeze anunțau fericite: „Pace! 
Pace |...“ 


1 Casa albă (nt). 

„Pace !“ se bucurau ambele popoare, care cu 
puţin în urmă erau gata să se extermine fără milă 
unul pe celălalt. 

„Pace...“ zîmbea luminos acela care era gata 
la rîndul lui să se jertfească fără preget pentru 
această măreaţă cauză. 


ADEVĂRUL TE CHEAMĂ... 


Este oare cu putință ca o cultură care 
a creat o lume de o frumusețe atît de 
înălțătoare cum este muzica, cultură 
care se avintă tot mai sus în străluci- 
torul ei triumf, este oare posibil ca 
această cultură să poată duce la o atii 
de brutală sele de putere, la o aseme- 
nea goană după strălucire aparentă ? 

F. NANSEN 


Norvegia îşi alege regele. 

Se aud voci care cer ca pe tron să urce eroul 
național. căruia țara îi este atit de mult îndatorată. 
Dar omul acesta renunță cu hotărîre la onorurile ce 
i se oferă. 

O face nu pentru că el a și urcat pe un tron re- 
gesc în ştiinţă, sau pentru că onorurile ce se acordă 
capului încoronat al statului nu-i spun nimic. Nu, 
el își propune țeluri cu mult mai înalte și anume de 
a fi în slujba poporului norvegian şi a întregii ome- 
niri prin bogăția cunoștințelor acumulate și prin 
marea sa conştiinţă. Da, conştiinţa, deoarece lumea 
are nevoie de oameni cinstiți, tot aşa cum are ne- 
voie de pîine, de apă, de cărbune... 

Ca rezultat al unor meșteșugite intrigi interna- 
tionale, după tratative febrile, este ales rege al Nor- 
vegiei, cumnatul regelui Angliei — prințul danez 
Carol, care ia numele de Hokon al VIl-lea. 

Tînărul stat independent avea nevoie de bărbați 
care să-i poată apăra interesele peste hotare. Acest 
lucru era deosebit de important mai ales în relaţiile 

cu Anglia—= înâre putere care influenţa direct viața 
țării învecinate — Norvegia. Cine, dacă nu Nansen 
întrunea mai mult de cît oricare altul calităţile ne- 
cesare pentru a îndeplini acest rol de răspundere ? 
Era de la sine înţeles că guvernul avea să apeleze 
la el: 

„Să devin diplomat ! Nu, n-am nici cea mai mică 
înclinație pentru așa ceva, răspunde Nansen. Inte- 
resele mele se referă la tot ce ţine de sfera ştiinţei, 
a cunoașterii tainelor universului, și nu a politicii 
internaționale.“ 

Dar în același timp în faţa lui se ridică simboluri 
măreţe cum sînt Patria, Datoria. Credincios acestor 
idei, el a cedat pînă la urmă puterii lor de neînvins 
și a acceptat să ocupe postul de ambasador norve- 
gian la Londra... 

Partizan hotărît al libertăţii naţionale, el era 
duşmanul înrobitorilor : cuvîntările lui în care com- 
promisul nu-și află loc lovesc fără cruţare în cei 
care, ascunzîndu-se după fraze răsunătoare despre 
dragostea de aproape, înrobesc popoare mai slabe. 

Politica lui este claritatea, diplomaţia lui — sin- 
ceritatea. La curtea reginei britanice cu ceremoni- 
alul ei rigid, ambasadorul norvegian pare o „cioară 
albă“. Nansen tratează pe toată lumea de la egal la 
egal, ca și cum ar vorbi cu vechiul său prieten pic- 
torul Werenskiold, cu căpitanul Otto Sverdrup, sau 
cu laponul Balto, care l-a însoţit în expediţia cu 
schiurile prin Groenlanda. Chiar și la recepțiile de 
la palatul Buckingham el se comportă cu atit firesc, 
de parcă s-ar afla printre savanți-confraţi, nu în 
prezenţa a tot ce e mai select în „înalta societate“ 
engleză. 

Masa de lucru a ambasadorului norvegian la 
Londra capătă adesea o înfățișare ciudată. Notele 
politice, actele, rapoartele sînt pur și simplu date 
de o parte. În locul lor apar hărţi geografice, lucrări 
de oceanografie, geologie, metrologie, rapoartele 
expedițiilor polare. 

Pentru el, politician prin forța împrejurărilor, 
activitatea ştiinţifică constituia o odihnă. Cit de 

mult îl obosește contactul permanent cu falsitatea, 
şi strălucirea aparentă a mulţimii pestriţe a diplo- 
maţilor! Ceea ce pentru diplomaţii de profesie, 
obișnuiți să peregrineze dintr-o ţară în alta, însemna 
carieră, pentru el, puternic legat de pămîntul său 
natal, însemna un exil. 

Ambasadorul norvegian la Londra își așterne 
sentimentele pe paginile intime ale jurnalului său : 
„Visul meu este de a rupe cătuşele ce mă leagă; 
mi:e dor de pădure şi de munţii mei liberi. Nu e chip 
să fiu domesticit.“ 

Mai era şi o altă pricină foarte serioasă pentru 
care șederea lui la Londra era extrem de obositoare. 
Cu mult înainte, încă din vremea cînd călătorea pe 
Fram, Nansen analizase împreună cu prietenul său, 
căpitanul Sverdrup, posibilitatea unei expediţii la 
Polul Sud. În decurs de peste zece ani, ceea ce pă- 
ruse un vis aproape irealizabil lua tot mai mult în- 
fățișarea unui plan minuţios pregătit. 

Cucerirea Polului Sud trebuia să însemne bilan- 
țul întregii experiențe a exploratorului polar, să 
constituie încununarea tuturor înfăptuirilor lui. Dar 
viața îl obliga să amîne data acestei expediții. Mai 
întîi a fost absorbit multă vreme de cercetările 
oceanografice, elaborate la cererea guvernului nor- 
vegian, spre a fi puse în slujba pescuitului. Expe- 
diția a fost proiectată apoi pentru anul 1905, dar 
chiar atunci s-au declanșat în ţară evenimentele 
politice care l-au prins pe Nansen ca într-o viltoare. 

În ianuarie 1907, cînd înapoiat acasă pentru 
scurtă vreme din Londra, Nansen a primit vizita 
exploratorului polar Amundsen care i-a împărtășit 
planul său, de o cutezanță nemaipomenită, de a 
atinge Polul Nord într-un cort sau o colibă con- 
struită pe gheaţa care merge în derivă de la strîm- 
toarea Bering înspre pol, Nansen i-a spus că în 
asemenea condiţii este puţin probabil să poată ob- 
ține rezultate care ar merita riscul uriaș al unei 
plutiri în derivă. Pentru a fi de real folos științei 
trebuie să plece pe un vas amenajat așa cum a 
fost Fram. 

— Atunci cedaţi-mi vasul Fram | a spus Amund- 
sen, care era totdeauna foarte prompt în luarea 
hotăririlor. 

— Nu! De Fram voi avea nevoie pentru noua 
mea expediţie, i-a ripostat din nou Nansen. 

— Expediţie | Unde ? 

— La Polul Sud. 

— Admirabil | În acest caz pot să contez că mă 
veţi lua și pe mine în această călătorie ? 

— Dal 

— Vă mulţumesc! Dar după aceea mi-l veţi 
ceda totuși pe Fram pentru derivă spre nord ? 

— Nu vă sfătuiesc să sacrificați atîția ani de 
tinereţe ca să-i petreceţi printre gheţuri, glumi 
Nansen. Dar, cine ştie...“ 

Era ceva care părea că-l oprește să-i zădărni- 
cească lui Rual Amundsen speranţa de a-și înfăptui 
planul. Nu era oare omul potrivit care să ducă mai 
departe opera începută de el, Nansen, în Arctica ? 
Și era oare cinstit să stai în calea tînărului cercetă- 
tor îndrăzneț, ca să poţi dobiîndi tu un triumf 
în plus ? 

— Vă dau la toamnă răspunsul meu definitiv... 
a spus Nansen. 

Era o hotărire greu de luat. Expediția la Polul Sud 
trebuia să fie o încununare a activităţii lui. Prea 
multă vreme îl frămîntase gîndul acesta, prea în 
amănunt își elaborase planul ca acum să poată re- 
nunţa cu ușurință la el. Era limpede: să-i înles- 
nească lui Amundsen călătoria însemna să renunţe 
pentru totdeauna la visul lui. 

Pină în ziua aceea de septembrie cînd i s-a 
comunicat că Amundsen îl așteaptă în hol, Nansen 
încă nu luase o hotărire definitivă. A ieșit atunci 
din biroul de la etaj și a coborit să-l întîmpine pe 
oaspetele său. Pe scară se întilni cu soția care, 
vădit emoționată, și cu un tremur în voce îi spuse: 

— Ştiu! Ştiu ce are să se întimple!... Ai să 
pleci din nou... 

Nu reușea nici cum să-și stăpinească emoția ce 
o sugruma, El o privi în tăcere și cobori în fugă 

treptele pînă jos în hol, unde il aştepta Rual 
Amundsen. 

Cind Nansen îi zări chipul viril cu nasul acela 
energic acvilin și ochii ageri scăpărind de voinţă, 
ce nu reușeau să ascundă nerăbdarea încordată cu 
care aștepta răspunsul, înţelese deodată că nu-i 
va tăia lui Amundsen calea pe care poate o va 
parcurge cu cinste și glorie și că el, Nansen, va 
avea o victorie mai puțin. În faţa lui stau mult mai 
multe probleme științifice decît poate el rezolva. 
Și-apoi, Eva... 

Prea însemna mult fiinţa aceasta pentru el. Și 
oare, gloria lui n-o datorează şi anilor de suferință 
din viaţa ei? Puțin a pătimit ea în așteptarea în- 
toarcerii lui Fram ? 

+— Am venit, ca să... începu Amundsen, dar o 
voce hotăriîtă îl întrerupse : 

— Vi-l cedez pe Fram! 

„De atunci n-au trecut decît trei luni. Nansen 
s-a înapoiat la Londra pentru a încheia aici unele 
lucrări și a remite îndatoririle sale noului amba- 
sador al Norvegiei. În cei doi ani petrecuţi în 
Anglia, cu uriașa sa autoritate, Nansen a ridicat 
prestigiul internaţional al tinărului stat norvegian. 
Cu sentimentul datoriei împlinite, putea acum să 
părăsească postul diplomatic pentru care nu-şi 
simţea nici o înclinare, și să se dedice din nou în 
întregime științei lui dragi, să se reîntoarcă după 
o lungă despărţire, la familia lui. 

Mai trau însă multe zile pînă la înapoierea în 
Norvegia. Dar o telegramă neașteptată îl făcu să 
părăsească Londra în mare grabă: medicul ìi 
anunţa că Eva Nansen era grav bolnavă. 

Nansen ajunse acasă prea tirziu... 

Sufletul îi era îngheţat. Pentru el soarele a 
încetat să strălucească. Căută uitarea într-o intensă 
activitate ştiinţifică. Catedra de la universitate .-- 
era modesta lui însărcinare în acele zile grele. 

La toate amărăciunile se mai adaugă o dezamă- 
gire ; cauza pentru care luptase cu toată ardoarea 
sufletului : Norvegia... era aceea care i-o pricinuia. 

Eliberarea ei de sub asuprirea suedeză îi apăruse 
odinioară ca o eră nouă, care va deschide ţării o 
cu totul altă cale: calea spre libertate, frăţie, în- 
florirea celor mai bune forțe ale poporului. Dar 
beţia naționalistă a înăbușit realizarea visurilor lui. 

Lozinca „Norvegia — norvegienilor !“ a stiruit 
micile pasiuni, a dus la degenerarea sentimentelor 
cu adevărat patriotice. În loc să ridice nivelul con- 
științei poporului, naționaliștii au început să perse- 
cute tot ce, după părerea lor, era dăunător, adică 
le amintea de vremurile stăpînirii suedeze și da- 
neze. În întreaga ţară au fost schimbate denumirile 
satelor și orașelor. Cei care nu vorbeau o norve- 
giană pură erau persecutați. Erau bănuiţi de lipsă 
de loialitate faţă de stat toţi cei ce nu respectau 
întocmai obiceiurile și datinile tradiţionale. 

Nansen se împotrivea cu înverșunare manifes- 
tărilor brutale de naționalism. Nimic impus din 
afară, spunea el, n-ar fi în stare să facă cu adevărat 
naţional gîndurile și sentimentele, așa cum nici un 
vesmînt pompos n-ar putea da măreție unui om de 
nimic. Teama de a nu părea destul de norvegian 
prin grai ori înfățișare exterioară nu poate veni 
decit din lipsa unui fond serios. Teama în faţa unei 
culturi străine nu înseamnă altceva decit o insufi- 
cientă încredere în tine însuţi. Ce dezgustătoare 
sînt, spunea cu indignare Nansen, falsul patriotism 
şi toată lăudăroșenia pe care o atrage după sine. 

El nu se mulțumea numai să condamne, ci căuta 
şi căile pentru a „curăța viața pentru muncă“. 
Pentru asta trebuie, scria el, „să fie nimicit veninul 
din relaţiile între popoare și să se unească forţele 
nu pentru distrugerea sau asuprirea altora, ci pen- 
tru construirea unei societăți omenești, în viața 
căreia să nu existe groază. În acest scop, cîrma 
statului trebuie luată din mîinile degeneraților, 
criminalilor și nebunilor ; relaţiile dintre popoare 
trebuie eliberate de viclenia ticăloșilor și de morala 
gangsterilor și statornicite în conformitate cu prin- 
cipiile etice.“ 

Nansen îşi verifică propriile ginduri cu multă 
exigenţă, fără pic de cruţare. Corespund ele ade- 
vărului ? Crezul lui este dragostea neobosită pentru 
adevăr, adevăr în toate, fie că este vorba de ştiinţă, 
fie că este vorba de relaţiile dintre oameni. 

lată de ce a rupt cu protestantismul și în ge- 
neral cu religia. La întrebarea ce l-a determinat s-o 
facă, el a răspuns: „Adevărul științei m-a determi- 
nat. Cînd Copernic a nimicit legenda că Pămiîntul 
ar fi centrul universului și l-a zvirlit ca pe un infim 
firicel de praf, în infinitul spaţiului şi timpului, 
aceasta a însemnat o revoluţie în gîndire. Pămin- 
tul și tot ce e pămîntesc s-a comprimat atunci pînă 
la o părticică minusculă, care gonește în cosmos. 
Noţiunea naivă a oamenilor despre minunea lumii 
astrale a pălit, în schimb ei au dobîndit un adevăr 
măreț. 

Știința modernă rupe tot mai mult legăturile cu 
religia. Slujitorii religiei se străduiesc în zadar să 
ridice o stavilă în calea torentului atotputernic al 
științei.“ 

Pe vremea cînd încă era ambasador la Londra, 
Nansen a ţinut în fața unui auditoriu numeros o 
prelegere cu tema Știința și morala. La prima ve- 
dere, e o îmbinare de noţiuni neașteptate şi ciu- 
date. Dar potrivit convingerii profunde a lui Nan- 
sen, ştiinţa modernă impune o morală deosebit de 
înaltă. De ce? Pentru că știința este de pe acum 
atit de înaintată încît devine primejdioasă pentru 
un om nepregătit. Înlăturarea vechilor noţiuni 
înainte ca locul lor să fi fost luat de noile adevă- 
ruri, reprezintă o ameninţare încă de pe acum și 
va deveni și mai periculoasă în viitor. 

Nu este oare pesimistă o asemenea părere ? Nu! 
Adevărul trebuie privit drept în față: dezvoltarea 
mijloacelor tehnice în mîinile unor fiinţe slabe și 
insuficient dezvoltare moralicește, poate avea ur- 
mări catastrofale. 

Dar oare pentru aceasta știința trebuie bleste- 
mată ? Nicidecum ! Ar însemna condamnarea pro- 

priei noastre năzuinţe spre adevăr. Și unde este 
scris că adevărul nu poate fi și amar ? Trebuie să 
se înțeleagă, în sfirșit, că adevărul nu este o desfă- 
tare și nici nu se poate cocheta cu el. Ori cercetezi 
în spiritul adevărului, luînd asupra ta consecinţele, 
ori renunți pur și simplu la ştiinţă. De mult s-a 
spus că: „A vedea adevărul și a nu merge pe 
calea lui, este o lipsă de curaj“. Putem adăuga și 
faptul că este lipsit de sens să luptăm împotriva 
propriei noastre năzuinţi spre cunoaștere. 

Care sînt căile de obţinere a cunoștințelor ade- 
vărate ? La această întrebare Nansen răspundea 
cam în felul următor: învățămîntul modern, aşa- 
zis superior, se limitează la aceea că îmbuibă capul 
tineretului în formare, cu adevăruri statice și de- 
prinderi tehnice. Aceasta reprezintă o primejdie 
pentru întreaga cultură, căci în felul acesta ea este 
descompusă în elementul „cunoștință“ și „acţiune“, 
fără o idee morală călăuzitoare. Prin urmare edu- 
carea tineretului în spiritul unei moralităţi ferme 
constituie o problemă de importanţă vitală a cul- 
turii moderne. 

De cînd moartea i-a răpit ființa cea mai apro- 
piată şi mai dragă, Nansen se închide tot mai mult 
în sine. Chiar și înfăţişarea i s-a schimbat mult: 
trăsăturile feţei au devenit mult mai blînde, deși 
voința lui neînduplecată îi lăsase pe chip urmele 
dirzeniei sale. 

Sensibilitatea și bunătatea imprimă forță inimii 
sale curajoase. Într-o zi i s-a comunicat că o oare- 
care personalitate a vieţii publice îl clevetește, 
învinuindu-l de propria sa greșeală. La întrebarea : 
„Veţi tolera oare așa ceva?“ Nansen a răspuns 
fără ezitări: „Da, desigur! Pentru că eu voi su- 
porta aceasta pe cînd el...“ 

Și atunci cînd traducătorul în limba franceză a 
lucrărilor lui, Charles Rabot, îndoliat de moartea 
unicei sale fiice, îi scrie lui Nansen, împărtășindu-i 
durerea lui, într-o scrisoare plină de duioșie, Nan- 
sen îi răspunde atit de pătruns de parcă vestea 

aceasta i-ar fi zdruncinat propria lui inimă de pá- 
rinte. „Prin mine însumi știu, scria el lui Charles 
Rabot, ce înseamnă mîhnirea, știu ce-nseamnă cînd 
totul în jurul tău se întunecă, cînd viaţa îţi devine 
un chin : ceea ce era pentru noi ca lumina soarelui 
s-a stins pentru vecie și privim neputincioși în 
noapte. De aceea pot înțelege mai bine decit ori- 
cine pierderea ce ați încercat-o. Deși aceasta este 
o slabă consolare, să știți că aici, în singurătate, 
trăiește un prieten care vă trimite gîndurile lui de 
dragoste și simpatie și ar vrea să vă fie un sprijin. 
Din păcate nu putem face mare lucru — tristeţea 
nu ne-o pot alunga alţii : ziua și noaptea trebuie să 
lupţi singur împotriva ei.“ 

Așa scria omul care nu ştia că în curînd și pe 
el îl va ajunge aceeași durere: fiul său cel mai 
mic, Aasmund, în vîrstă de doisprezece ani, avea 
să moară de o boală cerebrală. Era copilul lui cel 
mai drag și Nansen făcu tot ce era posibil ca să-l 
salveze. Dar în zadar... Cu mîna tremurîndă Nan- 
sen a notat în jurnal: „Astăzi Aasmund a încetat 
din viaţă tot atit de liniștit cum a trăit... Dimineaţa 
se simțea mai bine, dar apoi a început să respire 
tot mai rar și mai rar, pînă cînd... a intrat în marele 
repaus... N-am cunoscut pe nimeni care să fie atit 
de tandru și de bun, cum ai fost tul Ultimul tău 
gind a fost, la ceea ce ai putea dărui fraţilor și 
surorilor tale, cînd te vei însănătoși. Erai prea bun 
ca să trăieşti... Nicicînd n-a fost pe lume un suflet 
mai curat. Și de aceea ai murit. Mai bine aș fi fost 
eu în locul tău, iar tu ai fi rămas în viață, ca să 
arăţi lumii ce înseamnă să fii bun.” 

Singurătatea se adîncea. Încă mai demult, la 
7 iunie 1910, a avut de suportat o altă lovitură, 
care a făcut să-i sîngereze inima. În ziua aceea, din 
turnul casei lui, Nansen a văzut cum din fiord 
ieșea în larg Fram, cu Rual Amundsen pe puntea 
de comandă. 

A uitat el oare clipa aceea? Probabil că nu! 
Asemenea suferinţe nu se uită, rămîn întipărite 

pentru toată viața. Și e sigur că de atunci marea 
îl atrăgea cu o putere și mai mare decit 'în trecut. 
A construit un iaht mic pe care făcea călătorii în- 
depărtate și a ajuns chiar mult mai la nord de 
Spitzbergen. Iar toamna cînd, după pierderea fiului 
iubit, a primit din Rusia invitaţia de a întreprinde 
o călătorie de-a lungul ţărmurilor Siberiei, Nansen 
a acceptat-o. 


ÎN ŢARA VIITORULUI 


Ce consolare să te convingi cu propriii 
tăi ochi că pe pămînt este încă mult 
loc unde se pot întemeia milioane de 
cămine fericite. 

F. NANSEN 


Societatea cu care a pornit Nansen în noua sa 
călătorie îndepărtată poate părea neașteptată și 
chiar întrucîtva ciudată. 

În ziua de 2 august 1913 se afla pe peronul 
gării din Christiania în așteptarea tovarășilor săi 
de drum. Primul apăru pe peron un domn elegant 
îmbrăcat, încărcat cu o mulțime de valize, saci de 
voiaj, truse de călătorie : era secretarul ambasadei 
ruse din Norvegia, Loris Melikov. Apăru apoi al 
doilea călător, un om rotofei, cu barbă, cu cizme 
înalte și cămașă scrobită, tipul negustorului rus 
europenizat. De altfel așa și era: marele negustor 
şi industriaș, proprietar de mine de aur, din Sibe- 
Tia, membru al Dumei de stat, Vostrotin, trecea în 
cercurile frecventate de el drept un liberal şi, într-o 
oarecare măsură, chiar „progresist“. 

Directorul Societăţii Siberiene pe acţiuni, de 
navigație, de industrie și comerţ, Iona Ivanovici Lid 
completa această societate care la prima vedere 
părea disparată. 

Cum și de ce se afla Nansen printre ei? Nu 
fără umor, vorbește el însuși despre acest lucru în 
descrierea călătoriei : „Cum și de ce mă aflam eu 
în compania aceasta a rămas chiar și pentru mine 

un mister: căci nu pot fi în nici un caz considerat 
comerciant, iar cu Siberia n-am avut niciodată 
vreo legătură, am trecut doar o dată de-a lungul 
țărmului ei nordic. De altfel, m-a interesat întot- 
deauna foarte mult această regiune de necuprins, 
și aș fi vrut s-o cunosc mai îndeaproape. Nu știam, 
de asemenea, să fi avut vreo calitate excepţională 
care să facă prezența mea de dorit. Poate numai 
pentru că odinioară navigasem pe marea Kara și 
că în general am o oarecare experienţă în ceea ce 
privește navigația printre gheţuri. De aceea Lid mi 
se adresase în citeva rînduri cerîndu-mi părerea 
despre posibilitatea stabilirii unor curse anuale 
prin marea Kara. Se poate ca, tocmai cu această 
ocazie să-şi fi format el părerea, că pe mine mă 
interesează și problema în sine. Așa se face că 
într-o bună zi am primit din partea Societăţii sibe- 
Tiene pe acţiuni invitaţia de a întreprinde, în ca- 
litate de oaspe, pe vasul Korrekt o călătorie pînă 
la gurile fluviului Enisei. Tot atunci am primit din 
partea lui E. D. Vurţel, directorul căilor ferate de 
stat din Siberia, o invitație neobișnuit de amabilă 
de a-l însoţi mai departe, în sus pe Enisei, iar apoi 
pe calea ferată în Siberia răsăriteană și în ţinutul 
Amurului, pentru a vizita noua cale ferată care se 
construiește acolo. Iar ministrul rus al căilor de 
comunicaţie a adăugat la invitaţia amintită măgu- 
litoarea sa propunere de a mă considera pe timpul 
călătoriei drept oaspete al Rusiei.“ 

Nansen a primit cu satisfacție invitaţia. Pro- 
blema căii maritime nordice îl interesa de multă 
vreme, apoi dorea să cunoască Siberia. De altfel, 
ca un autentic vilegiaturist, considera călătoria 
aceasta ca un minunat mijloc de a-și „petrece va- 
canța“. 

Bineînţeles că I. Lid, iniţiatorul expediției pe 
Korrekt, nici n-ar fi putut găsi un tovarăș de drum 
mai indicat decît Fridtjorf Nansen. Întreprinzătorul 
industriaș își dădea seama că însuși numele glo- 
riosului explorator polar + va imprima prestigiu în- 
tregii acţiuni. 

Intreprinderile comerciale și industriale ale ca- 
pitaliștilor din Siberia, într-o impetuoasă dezvol- 
tare, aveau de urgenţă nevoie să se deschidă o 
cale pe apă, ieftină. Cheresteaua, cerealele, uleiul, 
blănurile și multe alte mărfuri se transportau din 
Siberia peste hotare numai cu trenul. Importul 
mărfurilor străine se făcea în același mod. Calea 
aceasta era scumpă și după cum s-a văzut din 
trista experienţă a războiului ruso-japonez cu 
transportul pe calea ferată siberiană nu se putea 
face față sarcinilor ce creșteau an de an. 

În aceste condiţii calea maritimă din Europa în 
Siberia deschidea perspective nelimitate. Calea 
aceasta era folosită din vremuri îndepărtate, deși 
nu se știe cînd a fost ea descoperită. În orice caz 
încă în 1620, printr-un ucaz al țarului rus, navi- 
gaţia vaselor străine pe aici a fost interzisă, de- 
oarece negustorii siberieni se temeau de concu- 
rența mărfurilor europene, în comerțul cu po- 
poarele din nord. 

Țărmurile siberiene pe de altă parte atrăgeau 
mult pe industriaşii europeni, întrucît de-aici ei 
tindeau să pătrundă în China. În acest scop, între- 
prinzătorul venețian Sebastian Cabot, care își pe- 
trecuse toată viața în Anglia, a înfiinţat la Londra 
Societatea negustorilor-cercetători pentru descope- 
rirea fărilor, pămînturilor, insulelor, statelor și po- 
sesiunilor necunoscute sau pînă în prezent nevizi- 
late pe căi maritime. 

În anul 1553 trei corăbii ale acestei companii 
fură expediate în mod solemn de la gurile Tamisei 
spre țărmurile siberiene. Aceasta a fost prima ex- 
pediţie din istorie pentru descoperirea căii nord- 
estice de trecere. Expediția s-a încheiat printr-un 
eșec. Două corăbii au pierit pe drum și doar a 
treia, sub comanda lui Richard Chancellor a atins 
Dvina de nord. De aici Chancellor a sosit la Mos- 
cova unde, prezentindu-se țarului Ivan cel Groaz- 
nic, stabili legături cu rușii. El a fost de altfel pri- 
mul englez care a vizitat Moscova. 


După doi ani timonierul corăbiei lui Chancellor, 
Steven Barrov, a încercat din nou să ajungă în 
China pe Calea maritimă nordică. Bătrînul condu- 
cător al Societății negustorilor-cercetători Cabot 
(pe atunci avea peste optzeci de ani) a organizat o 
expediție și mai impunătoare. După spusele unui 
contemporan, „bătriînul și bunul gentleman, bucu- 
ros de a vedea cu cît zel se fac pregătirile în ve- 
derea expediției, a luat el însuși parte la dansurile 
tineretului entuziast și ale mulţimii vesele.“ 

Steven Barrov a atins Porţile Kara și strîmtoa- 
rea Vaigaci. N-a reuşit să treacă mai departe, dar 
a aflat de la marinarii ruși că de aici drumul spre 
estuarul fluviului Obi le este bine cunoscut. 

Într-adevăr, cu multă vreme înainte navigatorii 
ruși cunoscuseră țărmurile mării Kara. În anul 
1601, în ţinutul Obi, a fost creat chiar orașul Man- 
gazea, centrul comercial și administrativ important, 
judecînd după faptul că avea curte voievodală, o 
casă de oaspeţi, o casă a vămii, un han pentru 
călători şi o închisoare. 

Unul dintre primii care a ajuns la golful Obi a 
fost „un oarecare oaspe din Moscova, pe nume 
Luka“, cum scrie în letopiseţ, în care se spune că 
între anii 1584 și 1598 „s-a dus oaspele moscovit 
Luka, cu tovarășii săi, să cerceteze gurile fluviului 
Obi cu trei coci“. Cocile — nişte vase mici, dar 
ușoare și îndeminatice — ajungeau la Mangazea 
venind și din Dvina, Mezen și Pustozersk. 

Calea spre Mangazea era socotită anevoioasă, 
cu „locuri rele, de netrecut, și gheţuri masive”, 
unde trebuie să înduri „tot felul de lipsuri“. Cu 
toate acestea, după cum se spune în letopiseţ, „în 
fiece an, mulți oameni cu coci merg la Mangazea, 
parte negustori, parte industriași cu fel și fel de 
mărfuri nemţești și cu grîu.“ 

În secolul al XVII-lea navigatorii ruși cercetau 
țărmurile Siberiei pătrunzind tot mai departe spre 
răsărit. Un anume Fedot Alexeev împreună cu ca- 
zacul Semion Dejnev au dovedit prin călătoria lor 
din Kolîma în Oceanul Pacific că Asia este sepa- 


256 


F. Nansen cu inginerul E. D. Vurţel, şeful căii 
ferate siberiene. 


Fridtjort şi Eva Nansen în casa lor Pulhegda. 


rată de America doar printr-o strîmtoare. E drept 
că cei doi cutezători nu și-au dat seama de uriașa 
însemnătate a descoperirii făcute de ei şi veștile 
despre călătoria lor au ajuns în Europa apuseană 
abia după un secol. 

În istoria cuceririi Căii maritime de nord tre- 
buie înscrise de asemenea cu litere de aur numele 
lui Bering, Malighin, Ovţin, Rozmislov, Vasili și 
Maria Pronișevi, Celiuskin, Hariton și Dmitri Lap- 
tev, Pahtusov, Tivolk, Kruzenștern, Litke și ale 
multor eminenţi exploratori polari ruși. 

Pe la începutul veacului al XX-lea experienţa 
utilizării Căii maritime de nord dăduse rezultate 
foarte încurajatoare. Chiar în lipsa legăturii prin 
radio și a informaţiilor necesare despre mișcarea 
gheţurilor, unele vase reuşeau să ajungă din por- 
turile europene pînă la gurile fluviilor Obi, Enisei, 
Lena. 

Sarcina principală a societăţii pe acţiuni în frun- 
tea căreia se găsea I. Lid, era să stabilească legă- 
turi comerciale permanente între Siberia și alte 
țări, folosind Calea maritimă de nord. Lid era un 
om energic pe care întiia încercare nereușită de a 
supune perfida mare Kara nu-l descurajă. În acest 
scop el afretase vaporul norvegian Tulla, construit 
special pentru gpavigaţia printre gheţuri. Încărcat 
cu mărfuri pentru Siberia, vaporul ieși în marea 
Kara. În întimpinarea lui, spre gurile fluviului 
Enisei, fuseseră trimise din Krasnoiarsk cîteva șle- 
puri cu încărcătură. 

Negustorii din Siberia își puneau mari speranţe 
în această acţiune, întrucît nutreau speranţa că se 
vor deschide curse regulate pe Calea maritimă de 
nord. Guvernul țarist, pe de altă parte, a acordat 
și el atenţia cuvenită acestei acțiuni şi-un întreg 
detașament de jandarmi și polițiști, avind în frunte 
chiar pe șeful poliţiei din Irkutsk, a pornit într-o 
călătorie de două mii șase sute de verste spre gu- 
rile Eniseiului, pentru a curma pe loc orice încer- 
care de „răscoală“. 

Dar, vai | așteptările au fost zadarnice. Tulla n-a 
reușit să se strecoare printre gheţurile masive din 
marea Kara și s-a înapoiat fără de nici un rezultat. 
Au fost nevoite să se întoarcă la Krasnoiarsk și 
șlepurile cu încărcătură. Fără nici o izbindă și-au 
reluat îndelunga călătorie și reprezentanţii puterii 
polițienești. 

-Dar Lid nu se lasă descurajat și încrezător în 
succesul unei a doua încercări, porni din nou. De 
data aceasta Nansen era cu el! Și Nansen era bine 
dispus — expediția nu prezenta nici o greutate 
pentru el, iar tovarășii lui de drum ruși erau oa- 
meni energici, cultivați și se putea înţelege foarte 
bine cu ei întrucît cunoșteau la perfecţie cîteva 
limbi străine printre care și norvegiana. 

Membrii expediției au ajuns cu trenul în portul 
Tromsoe, unde îi aștepta vasul Korrekt, încărcat 
cu cimentul destinat căii ferate siberiene. Acest 
vas modest, cu un tonaj de numai o mie cinci sute 
tone, avea o viteză redusă și era destul de solid. 
Bordajul gros de oţel și căptușala suplimentară din 
biîrne de stejar îl fereau de strinsoarea gheţurilor 
și de șocuri. Vasul avea instalaţie de radio pentru 
legătura cu staţiile nordice de pe țărm. Dar, după 
cum a reieșit ulterior, amenajarea completă a sta- 
ţiilor încă nu fusese terminată din, care cauză nu 
funcționau. Totuși existența unui mijloc de comu- 
nicaţie atît de sigur, a fost la început de mare folos, 
întrucît insufla tuturor mare încredere. 

Pe Korrekt se afla bătrînul pilot cu experienţă 
Hans Christian Johansen, care călătorise mult pe 
Oceanul Îngheţat și luase parte și la expedițiile lui 
Nordenskjoeld cu vasul Vega spre gurile Lenei. 
Ceilalţi membri ai echipajului — oameni de cele 
mai diferite naţionalităţi — erau de asemenea ma- 
rinari încercaţi. 

Nu e de mirare că drumul lui Korrekt, printre 
ghețurile mării Kara și mai departe, de-a lungul 
coastelor Siberiei, s-a desfășurat fără dificultăţi 
prea mari. Pregătirea minuțioasă a vasului, echi- 
pajul excelent, pilotul cu experienţă și sfaturile lui 

Fridtjorf Nansen — toate la un loc au asigurat o 
călătorie fără primejdii. La data stabilită, 28 august 
1913, vasul Korrekt a ancorat la gurile fluviului 
Enisei. 

În ajun sosise aici, pe Enisei, vasul remorcher 
cu șlepurile încărcate. „Întilnirea“ avu loc cu o 
precizie excepțională. Faptul era cu totul remar- 
cabil dacă ţinem seama că vasul Korrekt a par- 
curs trei mii trei sute de kilometri printre gheţuri, 
iar şlepurile au făcut două mii două sute de kilo- 
metri pe dificilul canal navigabil al fluviului. 

Nansen manifesta un viu interes pentru posi- 
bilitatea unui schimb de mărfuri cu Siberia. Ce 
aduseseră șlepurile ? Buşteni uriași de cedru, pin, 
brad, baloturi de in și cînepă, piele, lînă și grafit 
excelent. Chiar şi cămilele exotice și urșii bruni 
au intrat în categoria mărfurilor siberiene de ex- 
port! „Simţeai — nota Nansen în jurnalul său — 
că te afli în pragul unei ţări puternice, care cu- 
prinde o vastă întindere, din nord de la tundră la 
taiga, pînă în pustiul Mongoliei de sud”. 

Începu transbordarea mărfurilor, care luă multă 
vreme. Între timp la gurile fluviului sosiră din 
Krasnoiarsk încă două vapoare. Dar ele nu au fost 
de nici un ajutor, pentru că în locul utilajului ne- 
cesar pentru încărcare, aduseseră un detașament 
întreg de jandarmi, poliţişti și chiar un agent se- 
cret. Nansen a fost mirat de asemenea repartizare 
de forţe: „la lucrările de transbordare erau ocu- 
paţi doar opt oameni, care aveau la dispoziţie o 
singură macara, iar alături își iroseau timpul fără 
nici un folos nouă jandarmi și polițiști de diferite 
grade. Nu putea să nu te mire o diviziune atit 
de ciudată a profesiilor!“ — menţiona Nansen în 
descrierea călătoriei. 

În schimb călătorul nostru nu-și pierdea vre- 
mea în zadar. În așteptarea posibilităţii de a se 
deplasa mai departe, el culegea un material vast 
și variat pentru caracterizarea regiunii şi a popu- 
laţiei sale. Nimic nu scăpa privirii agere, cercetă- 
toare a omului de ştiinţă. Trăsăturile etnice și felul 

de trai al popoarelor nordului, viața economică lo- 
cală, îndeosebi dezvoltarea pescuitului, prospec- 
țiunile geologice, problemele imigrației și coloni- 
zării, condiţiile de existență ale exilaţilor politici 
— nici o latură a vieţii pe lingă care trecea n-a 
omis-o pătrunzătorul cercetător. 

Natura din nordul Siberiei l-a fermecat pe că- 
lător : „Poezie, melancolie, visuri luminoase” totul 
l-a entuziasmat, și albastrul lacurilor, și verdele 
luxuriant al întinderilor ierboase, și ruginiul roșcat 
al frunzișului atins de toamnă. 

Ca savant l-au interesat mamuţii, rinocerii cu 
păr, precum şi animalele preistorice rare găsite în 
solul îngheţat al tundrei. Nu comunicările „senza- 
tionale” despre acest uimitor și misterios fenomen 
al naturii îl preocupau. Ci cauzele datorită cărora 
chiar și după trecerea mai multor milenii, cada- 
vrele animalelor preistorice s-au păstrat intacte, cu 
oase, cu carne și păr, și despre care a scris un în- 
treg tratat. 

Mintea analitică a omului de știință se îmbina 
cu simţirea caldă a omului care-şi iubea cu ar- 
doare patria. De aceea era obsedat de un gînd: 
„Stau și mă gindesc la particularităţile misterioase 
ale acestei păduri. Ne aflăm sub 67° latitudine nor- 
dică și condiţiile climatice sint aici mult mai pu- 
țin favorabile decit în oricare loc din regiunile 
cele mai nordice ale Norvegiei... Atunci de ce aici, 
într-o asemenea climă și un teren îngheţat pădurea 
crește atit de bine?” Concluzia lui Nansen era 
simplă și practică: pe pămîntul Norvegiei trebuie 
plantați arbori siberieni rezistenți la climat aspru 
şi care cresc repede, cum sînt cedrul, bradul, zada. 

Vurţel n-a putut veni la gurile Eniseiului, să-și 
întîmpine personal oaspetele norvegian, dar a tri- 
mis pentru el un vas special. Cu acest vas Nansen 
a făcut o călătorie lungă pe marele fluviu, pînă la 
Krasnoiarsk. 

Necunoașterea limbii ruse îl împiedica să-și 
dea seama de viaţa din jur în măsura în care ar fi 
dorit. A reușit totuşi să vadă, să înțeleagă și să 

simtă multe. Şi deși Nansen scria: „Te duce la 
disperare să călătorești printr-o ţară a cărei limbă 
n-o înţelegi și unde tu însuţi nu ești înţeles“, to- 
tuși cartea lui despre Siberia dovedește că privi- 
rea autorului a fost caldă și pătrunzătoare, iar 
auzul ascuţit. 

Taigaua cu pădurile de necuprins... Apele bo- 
gate în pește... Subsolul cu zăcăminte de aur, ar- 
gint și pietre preţioase... Din timpuri îndepărtate 
Siberia era renumită pentru toate acestea. O cît 
de sumară luare de contact cu această regiune îţi 
dădea posibilitatea să apreciezi uriașele perspective 
de dezvoltare în viitor a industriei metalurgice, 
cărbunelui și petrolului. 

Dar numai un om ca Nansen, care știa să vadă 
în profunzime și în viitor putea să remarce și o 
altă perspectivă a dezvoltării Siberiei, pe atunci 
încă nebănuită. Sursele de prosperitate ale „ţării 
viitorului“ se află nu numai în subsolul ei, afirma 
Nansen, „adevăratul aur al Siberiei este cernozio- 
mul“. El este chezășia viitoarei înfloriri a unei 
mari părți a Siberiei! 

Pămiînturile înţelenite... Acesta-i aurul Siberiei ! 
Foarte puţini dintre contemporanii lui Nansen, 
chiar dintre cei mai înaintați, ar fi putut să se 
laude cu atîta clarviziune. 

Cu atît mai mult, sublinia el, este necesar să 
se deschidă o cale maritimă ieftină pentru viitoa- 
rele transporturi de cereale. „Uriașele rîuri sibe- 
riene, scria Nansen, par să fie create tocmai în 
scopul unor asemenea comunicaţii. Transportul pe 
cursul apei în jos este neobișnuit de lesnicios și 
toate aceste rîuri indică nordul, Oceanul Înghețat, 
ca o ieșire din situaţia de fapt.” 

Siberienii l-au primit pe gloriosul călător nor- 
vegian cu ospitalitatea specifică rușilor. Nansen 
era mişcat de primirile care i se făceau pe drumul 
spre Krasnoiarsk, apoi în Siberia răsăriteană și pe 
drumul de întoarcere, prin Ural, la Petersburg. 

E drept că în modestia lui Nansen considera că 
i „se acordă atenţii și laude nemeritate”. Cu atît 

mai mult prețuia ardoarea cu care oamenii ruși 
cinsteau aportul adus de el științei. A fost 
emoționat pînă la lacrimi cînd în îndepărtatul, 
pe-atunci uitatul Habarovsk, cineva a interpretat 
în cinstea lui cîntecul credincioasei Solveig. „E 
surprinzător să-l întilnești deodată aici, în Extre- 
mul Orient pe Grieg și Ibsen... scria Nansen în 
jurnalul său. În clipa aceea mi s-a părut că prin 
ceața albăstrie apar stincile Norvegiei.“ 

Nansen a descris mișcat primirea caldă pe care 
i-au făcut-o locuitorii din Eniseisk. Vorbind des- 
pre laudele „nemeritate“ la adresa lui, el subli- 
niază că erau rostite „în cea mai pură limbă rusă, 
cu totul inaccesibilă mie. De altfel, cîte ceva mi se 
traducea. Directorul gimnaziului a rostit un dis- 
curs în esperanto, dar nici această limbă n-o înţe- 
legeam și nici nu s-a găsit vreun interpret. Așadar 
nimeni n-a înțeles nimic. Eu, la rîndul meu, răs- 
pundeam la toate cuvîntările în limba engleză, pe 
care n-o înţelegea nimeni dintre gazde. E adevărat 
că Vostrotin traducea cuvintele mele în rusește şi, 
judecînd după modul cum au fost primite, bănuiesc 
că traducerea a fost mult mai bună decît originalul. 

Locuitorii Krasnoiarskului, cu toată ploaia to- 
renţială au așteptat de la amiază pînă seara tirziu 
sosirea oaspetelui norvegian. Orașul era pavoazat 
sărbătorește cu steaguri, pe străzi ardeau focuri, 
torţe, lampioane. Trăsura în care venea de la de- 
barcader Nansen era aproape imobilizată de mul- 
țimea de oameni care-l salutau. Strigăte entuziaste 
de „ura“ umpleau străzile pe tot drumul parcurs 
de oaspete. 

Eroul Arcticii a fost primit cu același entu- 
ziasm şi în multe alte orașe și sate din Siberia. Iar 
una din staţiile căii ferate din ţinutul Amurului a 
fost denumită Nansen. 

La rîndul său, Nansen a manifestat aceleași sen- 
timente calde față de acest ţinut și pentru locui- 
torii săi. Şi a regretat că n-a avut mai de mult pri- 
lejul: să cunoască minunata natură și oamenii Si- 
beriei : „Pare ciudat că aceste întinsuri de necu- 

prins, cu apele şi indigenii lor, n-au captivat nici- 
odată fantezia copiilor ca pădurile virgine ale 
Americii cu pieile ei roșii. Denumirile fluviilor: 
Enisei, Lena, Angara, Tunguzka, Baikal şi ale po- 
poarelor — orteaci, tunguzi, iakuţi — n-au avut 
niciodată rezonanţe atît de ademenitoare în ure- 
chile băietanilor, ca Hudson, Delavar, Lacurile 
mari, udricanii, delavarii ori sinii. Oare nu pentru 
că pădurile Siberiei nu și-au găsit încă un Cooper 
al lor? Viaţa însăși nu este mai puţin fantastică 
aici.“ 

Frumusețea marilor fluvii siberiene, romantis- 
mul aspru al Taigalei, caracterul viguros al sibe- 
rienilor îl captivau pe călătorul norvegian. Și el 
a remarcat pe bună dreptate că Siberia, cu natura 
ei variată, minunată și viața plină de necurmate 
primejdii a vînătorilor din taiga, merită mult mai 
multă atenţie, decit preerile exotice ale Americii 
şi locuitorii lor cu piei roșii, descriși de Fenimore 
Cooper. 

„Siberia nu și-a găsit încă un Cooper al ei!" 
spune Nansen cu părere de rău. În schimb Nansen 
„a găsit“ Siberia şi descriind-o în cartea sa Ìn fara 
viitorului, el a risipit imaginea falsă pe care o 
aveau despre ea numeroşi europeni, ca despre o 
țară sălbatică, misterioasă. 

Cartea aceasta este scrisă cu adîncă cunoaștere, 
clarviziune și dragoste fierbinte pentru Țara viito- 
rului şi oamenii ei. Nu degeaba autorul o încheie 
cu o mărturisire atit de nostalgică : „Fără să vreau 
mă cuprinde melancolia la gîndul că mi-am luat 
rămas bun de la pădurile vaste și îngîndurate ale 
Siberiei, de la natura ei aspră și solemnă, cu con- 
tururi simple și măreţe. Am îndrăgit ţara aceasta 
uriașă, întinsă în lung şi în lat, ca o mare, de la 
Ural pînă la Oceanul Pacific, cu vastele ei cîmpii 
și munţi, cu țărmurile îngheţate ale Oceanului 
Îngheţat, cu întinsul pustiu al tundrei și desișurile 
tainice ale taigăi, cu stepele-i învălurate, cu munţii 
împăduriţi, ce par albăstrii...“ 

CÎND NU POȚI FI DOAR SAVANT... 


Lupul Fenris e în libertate ; lîngă peş- 
tera lui Gnip urlă monstrul Garm. 
F.. NANSEN 


Călătoria prin Țara viitorului, cum a denumit 
Nansen Siberia, și pe întinsurile pămîntului rusesc, 
în Urali, prin regiunea Volgii, precum și prin 
multe orașe ale Rusiei l-a îmbogăţit cu impresii cu 
totul noi și interesante. Din această călătorie s-a 
întors înaripat, plin de planuri grandioase pentru 
studierea în viitor a țării și a poporului, care-i de- 
venise atît de apropiat sufletește. 

Nansen hotărise ca de îndată ce se va ivi posi- 
bilitatea, să viziteze din nou Rusia. Dar toate 
propunerile, planurile, intenţii și speranţe... s-au 
spulberat dintr-o dată: lumea părea cuprinsă de 
nebunie ! În iunie 1914, în micul orășel sîrbesc Sa- 
rajevo, pînă atunci necunoscut, a fost ucis arhidu- 
cele Austriei, şi faptul a fost suficient ca să ser- 
vească drept pretext pentru izbucnirea războiului 
mondial. 

Mii, sute de mii, milioane de oameni se nimi- 
cesc unii pe alţii. Toate cunoștințele omenești, 
toate forţele, toate posibilitățile servesc unui sin- 
gur scop: distrugerii. Savanţii își încordează spi- 
ritele pătrunzătoare pentru a inventa arme și mai 
diabolice de ucidere în masă. În Germania pastorii 
cheamă credincioșii să-i nimicească pe englezi, 
ruși, francezi și alţi „dușmani“. În Anglia, Rusia, 
Franţa şi în alte țări preoţii înalță rugăciuni ca 
domnul să lovească pe nemți. În America i se aduc 

mulţumiri lui Dumnezeu pentru că a crescut cursul 
la acţiunile fabricanţilor de armament. 

Războiul zguduie lumea din temelii; ecourile 
lui răspund de pretutindeni. Ele ajung şi în Nor- 
vegia neutră. Şi aici se repercutează grozăvia mă- 
celului din întreaga omenire. 

Nansen nu caută un colţişor, în care să se as- 
cundă de nebunia care a cuprins lumea. Nu se 
ascunde nici după steagul neutru al patriei sale. 
Soarta oamenilor este soarta lui. De aceea nu-şi 
mai găsește pacea nici în liniștea laboratorului. Nu 
poate răbda să rămînă de o parte atunci cînd știința, 
arta, toate comorile raţiunii umane sînt nimicite, 
cînd cultura acumulată de oameni este sortită 
pieirii. 

De ce a izbucnit războiul? Nansen înţelege 
foarte bine că ceea ce s-a întîmplat în orășelul sîr- 
besc n-a fost cauza, ci doar pretextul măcelului 
mondial. „Putea fi oare altfel? scrie el. O cultură 
care își propune ca cel mai înalt ţel asuprirea, nu 
poate duce omenirea înainte și pînă la urmă ea tre- 
buie să ducă inevitabil — la pieire...“ 

În raţionamentele sale Nansen nu folosește 
termenul „imperialism”, dar calea gindurilor lui era 
aproape de adevăr. Concurența dintre state și sis- 
temul asupririi statelor mai slabe de dragul îmbo- 
gățirii, scrie el mai departe, au dus inevitabil la 
autodistrugere, „oamenii sînt nevoiți să se devo- 
reze unii pe alţii“. 

Toţi afirmă că au fost atrași în război împotriva 
voinţei lor, că luptă pentru cele mai înalte idea- 
luri. De ce s-a întîmplat așa? îşi pune Nansen 
întrebarea şi răspunde: „Așa trebuia să se întim- 
ple. Cultura europeană a înșelat omenirea, ea s-a 
dovedit putredă. Şi de îndată ce s-a dezlănţuit 
furtuna ea s-a prăbușit ca un copac găunos dintr-o 
pădure. Cultura ? Care mai este valoarea ei dacă 
nu îmblînzește fiara sălbatică? Nu salvează de 
barbarie ? căci doar aceasta ar fi menirea ei ade- 
vărată ; altfel nu e decit un înveliș lipsit de con- 
ținut” ? | 

Cuvintele lui Nansen sună ca un act de acuzare 
împotriva orînduirii burgheze. Nansen este profund 
dezamăgit de orinduirea care trezește în oameni 
instinctele josnice şi-i împinge pe calea sălbăti- 
ciei. Cultura generată de ea, exclamă el, și-a trăit 
traiul şi „trebuie trimisă la turnătorie, în cazane, 
pentru a fi retopită”. 

Pe oamenii slabi sufletește dezamăgirea îi duce 
la pasivitate, dar Nansen are un caracter prea ferm 
pentru ca să nu caute ieșirea din impas. lată pă- 
rerile lui din articolul Rondanii şi Soelenijoeill, 
apărut în acel timp. Pămintul „ascunde în el re- 
surse pentru noi generaţii de oameni ai muncii. Să 
nu fim miîhniţi ! Dacă generaţiile vechi n-au existat 
decit să se sfișie unele pe altele, înseamnă că e 
timpul să vină altele noi. Dar din ce parte vor ră- 
sări ? Unde vom găsi generaţii proaspete, neatinse ? 

„Trebuie să vină o renaștere — o eră nouă cu 
idealuri noi, în care valorile spirituale să devină 
din nou țelul principal, iar cele materiale doar ac- 
cesorii, o eră în care mediocritatea și nulităţile nu 
vor mai conduce lumea, iar minţi luminate vor 
călăuzi pe oameni în domenii mai înalte, unde fie- 
care descoperire a minţii, fiecare victorie în do- 
meniul spiritului vor fi salutate cu același entu- 
ziasm cu care azi e primit tot ce e material, cînd 
oamenii vor trăi o viaţă mai nobilă, mai frumoasă 
și mai simplă.” 

Aceste rînduri sînt cheia înţelegerii întregii 
activități desfășurată ulterior de Nansen ; ele se 
încheie prin cuvinte optimiste, pline de încredere : 
„În această lume se pot naşte oamenii unei epoci 
noi, conturate prin linii simple, mărețe, oameni 
întregi lipsiţi de echivocurile unei morale făţar- 
nice”, 

Gloriosul cercetător,  pătrunzătorul om de 
știință, se convinge tot mai mult că nici natura, 
nici știința nu pot rămîne izolate de zbuciumul 
vieţii, de zguduirile sociale. Spre deosebire de ma- 
joritatea covirșitoare a confraţilor săi savanţi Nan- 

sen nu se închide în citadela ştiinţei. Viaţa îl 
cheamă și el merge în întimpinarea ei. 

înaltul sentiment al datoriei, atit de propriu 
firii lui, se manifestă şi mai puternic în zilele răz- 
boiului. Norvegia a rămas printre puţinele ţări care 
n-a luat parte la război. Dar neutralitatea nu este 
o rugăciune adresată sfinţilor ca aceștia să pă- 
zească de foc casa ta și s-o aprindă pe a vecinului. 
Neutralitatea impune față de toţi oamenii îndato- 
rirea de a salva cele mai mari valori de pojarul 
distrugător. Așa înţelegea Nansen datoria sa de 
cetățean, de om. 

De aceea el adresează concetăţenilor săi ape- 
lul: „Fie ca dreptatea și nu bunul plac să stăpi- 
nească popoarele ! Vai nouă, dacă nu vom depune 
toate eforturile în acest scop ! Cu fiecare zi Europa 
se apropie de ultima limită, de catastrofă. Pretu- 
tindeni sînt ruine... Pînă nu e prea tirziu, să spu- 
nem : «Opriţi-vă !» celor ce se războiesc.” Acesta 
era sensul chemării lui. 

Dar era o chemare în pustiu. Eroul naţional 
începu să fie considerat aproape un răzvrătit. Şi 
cum putea să fie altfel, el cere amestec în treburile 
„marilor puteri“, al căror război este atît de avan- 
tajos pentru negustorii norvegieni ; căci Germania 
înfometată cumpără de la ei pește la preţuri nemai- 
întilnit de ridicate, iar Rusia și chiar Anglia na- 
vlosesc vase pentru transportul echipamentului 
militar. Banii curgeau gîrlă în ţară. 

„Este o bunăstare înşelătoarel“ îşi previne 
Nansen poporul și guvernul. Și pe-o grămadă de 
bani poţi muri de foame; ţara noastră nu este în 
stare să-și asigure propria ei piine; ea depinde 
întru totul de importul de griu. 

În 1917 America a intrat în război împotriva 
Germaniei. În același timp în Christiania s-a primit 
din partea ambasadorului Norvegiei la Washington 
avertismentul că americanii intenţionează să sis- 
teze vînzarea griului către ţările neutre. 

- Spectrul foametei plutea asupra Norvegiei. 

„Trimiteţi un reprezentant cu prestigiu pentru 
tratative cu departamentul de stat!” cere disperat 
ambasadorul norvegian. 

La al cui glas își poate pleca urechea Wa- 
shingtonul ? Guvernul se adresează lui Fridtjorf 
Nansen ca, pentru salvarea țării, să ia asupra lui 
această misiune. 

Nansen se pregătește cu grijă pentru îndeplini- 
rea acestei însărcinări : studiază indexurile de co- 
merţ, statistica consumului de alimente, posibilită- 
tile de tonaj ale flotei. Înarmat cu toate aceste 
date şi însoţit de un întreg stat-major de consilieri, 
trimisul special al guvernului pleacă peste ocean. 

Cînd ajunse la Washington, pentru ţările neuire, 
toate ușile erau definitiv închise. Cei de acolo erau 
îndeosebi furioși pe Norvegia fiindcă aproviziona 
Germania cu peşte. Zadarnic încercă Nansen să 
demonstreze că aceasta se face în conformitate cu 
acordul comercial, a cărui nerespectare ar echi- 
vala cu ieşirea din neutralitate. Americanii nu erau 
dispuși să facă nici un fel de concesii: şi-apoi ex- 
tinderea teatrului de război era în interesul lor. 

Tratativele se tărăgănau. Spectrul foametei se 
apropia tot mai mult de Norvegia. Speculind fap- 
tul, Washingtonul iși intensifică presiunile. Dar 
Nansen rămîne ferm pe poziția sa: mai bine foa- 
metea decit războiul. 

Adevăr, partenerii așezați alături de Nansen, la 
masa tratativelor, aud din gura lui numai purul 
adevăr. Le-a vorbit despre oamenii simpli ai Nor- 
vegiei, pe care-i ameninţă moartea, dacă poporul 
american nu le va întinde la timp o mînă de aju- 
tor. Le dezvoltă un proiect amplu de ajutorare al 
Belgiei şi a altor ţări europene, ruinate de război. 
„Ajutaţi-le, salvaţi-le ! se adresează Nansen inimii 
și raţiunii oponenților săi. Daţi-le prisosul vostru 
de griu, iar noi vom ajuta cu flota noastră, să-l 
transportăm în Europa aflată în nenorocire.” 

Războiul era pe sfirșite. Americanii înțeleg în 
cele din urmă înţelepciunea proiectului : este uman 

şi... avantajos. În astfel de condiţii business-ul de- 
vine o îndatorire aproape sacră. 

Fără să mai aștepte aprobarea guvernului său, 
bazindu-se doar pe prestigiul lui personal, Nansen 
semnează la Washington un acord cu privire la 
livrările de cereale. Numai după citeva zile stor- 
tingul ratifică acordul care capătă denumirea de 
acordul Nansen. 


Alaiul războiului trecuse cu vacarm, dar în 
sfirșit, încetase. Oamenii se întorceau la munca 
pâşnică, sau mai bine zis, la vindecarea rănilor 
grele, provocate întregii omeniri. Pe „cîmpul de 
onoare“ au rămas unsprezece milioane de victime : 
împușcați, junghiaţi, asfixiaţi, otrăviţi, arşi, striviţi, 
înecaţi sau pur și simplu morţi de foame și de boli. 

Afară: de asta, milioane de oameni au rămas 
în ţări străine ca prizonieri de război. Iar alte multe 
milioane de oameni, aflaţi în refugiu, erau lipsiţi 
de cămin şi de hrană. 

Era oare cu putinţă să te ascunzi de toate acestea 
în liniştea cabinetului sau laboratorului tău ? La ce 
mai foloseau descoperirile științifice, cînd viaţa pe 
pămînt era la un pas de pieire? La ce bun toate 
cunoștințele noastre, arta şi așa-numita cultură, 
cind în lume încă domnea haosul, foametea și dis- 
perarea generată de ele ? 

Nu poţi evita întrebările care își cer cu insis- 
tenţă răspunsul. Căutarea adevărului nu se limi- 
tează doar la sfera curenților marini, a curenților 
de aer, a radiaţiilor solare. Relaţiile sociale au tot 
atita nevoie să fie studiate, căci progresul științei 
nu este posibil fără reglementarea relaţiilor dintre 
oameni. 

La chemarea datoriei, omul de știință Nansen 
a devenit în repetate rînduri diplomatul Nansen. 
Acum politica pătrunde tot mai mult în viaţa lui. 
Și el privește acest lucru ca inevitabil: omenirea 
a pășit într-un asemenea stadiu, cînd știința și po- 
litica trebuie să meargă miînă-n mînă. 

Lumea postbelică se află în plină agitaţie. În 
Rusia regimul absolutist a fost măturat de popor. 
Ecourile revoluţiei au zguduit întreaga Europă, 
America și chiar îndepărtatele colonii din Asia şi 
Africa. Trufaşa monarhie dunăreană a Habsburgi- 
lor s-a năruit, iar în Germania regimul Kaiserului, 
care părea de neclintit, s-a prăbușit și el. În multe 
alte regate și principate, tronurile se clătinau și se 
prăbușeau. 

Omenirea se afla la un punct de răscruce. „Care 
este calea ei viitoare?” se întreba Nansen. Încă 
mai de mult el afirmase că adevăratul progres 
constă în cunoștințe şi ideea morală. Acum era 
definitiv convins de acest adevăr. 

Însufleţiţi de adevăr, oamenii de bună credinţă 
trebuie să ia cîrma omenirii în mîinile lor și s-o 
ducă mai departe. Popoarele trebuie unite într-o 
singură familie internaţională, și în acest scop tre- 
buie creată o Ligă a Naţiunilor: în aceasta vedea 
Nansen un panaceu pentru ca nenorocirile prin 
care a trecut omenirea să nu se mai repete în 
viitor. 

În minţile multor oameni se contura aceeași 
idee : Crearea Ligii Naţiunilor ar însemna salvgar- 
darea omenirii. Acolo s-ar rezolva toate problemele 
litigioase. În diferitele ţări ale Europei au și în- 
ceput să se înființeze asociaţii pentru sprijinirea 
acestei organizaţii internaţionale. Iniţiatorii aso- 
ciaţiei norvegiene i-au propus lui Fridtjorf Nansen 
să ia conducerea activităţii lor. 

Şi astfel omul de știință este antrenat tot mai 
mult în politica activă a lumii. În februarie 1919 ia 
cuvîntul la Londra, la conferința asociaţiei brita- 
nice a Ligii Naţiunilor. 

Nici unul din numeroșii oratori n-a fost ascultat 
cu o atenţie atit de încordată. Englezii insistă ca 
el să plece neîntirziat la Versailles, pentru a in- 
fluenţa tratativele de pace care se desfășurau acolo. 

Versailles... Aici, în vechea reședință a regilor 
Franţei, avea loc conferinţa „de pace”, la care cele 
douăzeci şi nouă de state, ce învinseseră Germania, 

făceau să renască tradiţiile tilhărești ale evului 
mediu. E adevărat că așa-numitele „ţări mici“ au 
jucat aici doar un rol de figuranţi. Marile puteri 
le dictau voinţa lor. Această orchestră de hrăpă- 
reţi era dirijată de primul ministru francez Clé- 
menceau, supranumit „tigrul”. 

Se alcătuia din nou harta lumii: învingătorii 
împărțeau prada și se certau între ei pentru bu- 
căţile mai grase, fostele colonii germane din Africa 
și Asia. Convenţia lua naștere în urletele de invi- 
die ale unora și miriîitul ameninţător al altora. 
Versailles, care fusese odinioară simbolul manie- 
relor galante, devenise arena vrajbei de neîmpă- 
cat. Şi cu toate că vorbele „pace și prietenie“ se 
auzeau în fiecare clipă, ele nu puteau ascunde ade- 
văratul sens al celor ce se petreceau acolo: impe- 
rialiştii se întreceau în lăcomie şi cupiditate. În- 
trecere în care cei puternici îi reprimau fără milă 
pe cei slabi. 

Pe fondul corului sinistru a răsunat singuratic 
glasul omului care chema popoarele să se unească 
într-o familie frățească şi să declare război hotărît 
războiului. Nu erau cuvintele pompoase, goale, 
care răsunau de obicei acolo. Nu, oratorul propu- 
nea ca vorbele să fie întărite prin fapte. Şi în pri- 
mul rînd să se înceteze intervenţia împotriva tine- 
rei Țări a Sovietelor. 

Așa a vorbit președintele Asociaţiei norvegiene 
a Ligii Naţiunilor, Fridtjorf Nansen. Ura va naște 
ură, spunea el cu convingere. Nu numai Rusia va 
deplinge milioane de jertfe, dar Europa însăși se 
va apropia din nou de prăpastie... 

Orbiţi de ură, spunea el, procedaţi nebunește! 
Urmaţi exemplul Danemarcei, o ţară mică dar care 
a dat dovadă de cea mai mare mărinimie. Danezii, 
în loc să cheltuiască pentru înarmare, au luat să 
crească mii de copii înfometați ai celor care pînă 
nu demult le-au fost dușmani: germanii. 

Nansen aduce argumente, imploră... Zadarnic | 
Reprezentanţii marilor puteri rid fără să se ascundă 
de „idealismul și sentimentalismul“ lui. 

De fapt nici nu putea fi altfel și nu este nimic 
de mirare. V. I. Lenin a caracterizat astfel situaţia 
de atunci: „Liga Naţiunilor este o minune numai 
pe hirtie, iar în fapt este o haită de animale de 
pradă; se bat între ei și nu se încred unul în- 
tr-altul“ 1. 

Cuvintele lui Nansen au găsit răsunet numai în 
patria lui. Deși submarinele germane au scufundat 
în timpul războiului vase norvegiene care navigau 
sub pavilion neutru, chemarea nobilă a lui Nan- 
sen a stins sentimentul de răzbunare din inimile 
celor din țara sa. Familiile norvegiene au acordat 
adăpost unui număr de șaizeci de mii de copii ger- 
mani înfometați. Mai mult, pentru copiii bolnavi şi 
debili, norvegienii au amenajat chiar în Germania 
sanatorii speciale. 

Între timp politicienii „realiști” ai Antantei chel- 
tuiau fonduri uriașe pentru intervenţie, ca să înă- 
bușe „pericolul roșu“ în Siberia, Ucraina, Ural, Cau- 
caz, în regiunile apusene și nordice ale Rusiei. Şi 
care a fost rezultatul acestei politici nefaste ? .Noi 
nenorociri, moartea a o mulţime de oameni, nu nu- 
mai pe front, ci şi în spatele frontului. 

Una dintre urmări era situația grea a prizonie- 
rilor de război împrăștiați în întreaga lume. ` 

Soarta milioanelor de prizonieri părea aproape 
disperată. Fronturile create de intervenţioniști au 
izolat pe prizonierii de război germani în Rusia şi 
pe cei ruși în Germania. În țările ruinate tifosul și 
foametea decimau oamenii care-și căpătaseră li- 
bertatea, dar care erau lipsiţi de posibilitatea de a 
se folosi de ea. 

Crucea Roșie Internaţională nu prididea să 
acorde atitea ajutoare. Numai eforturile unite ale 
națiunilor îi mai puteau salva. 

În martie 1920 această problemă tragică a fost 
pusă în discuţia Ligii Naţiunilor, întrunită la Ge- 
neva. Liga Naţiunilor a găsit o soluție originală, 
care mai curind putea fi numită trecerea obligațiilor 


1) V. 1. Lenin, Opere, vol. 31, p. 149. 


272 


După moartea soţiei, F. Nansen a rămas singur 
cu copiii... 


F. Nansen pe vasul Korrekt în drum spre 
Siberia. 1913. 


F Nansen în Armonia. 1925. 


F Nansen după apariția cărții sale Rusia și lumea. 
Anul 1923 


Profesorul Helard Hansen și F. Nansen în timpul expediției 
pe insulele Azore. 1974. 


Fridtjort Nansen, fiica sa Liv şi Amundsen. 


sale pe umerii altora. „Rezolvarea acestei probleme, 
se spune în hotărîrea Ligii, trebuie încredințată 
unui om care se bucură de prestigiul și recunoştinţa 
generală pentru aptitudinile sale organizatorice, 
pentru energia, talentul și măreţia sufletească.” 

Unde să găsești un astfel de om? După părerea 
generală, singurul om care corespundea întru totul 
unor cerinţe atît de înalte, era Fridtjorf Nansen. În- 
tregii lumi îi erau cunoscute curajul, cinstea, ener- 
gia acestui eminent om de știință și militant pe tă- 
rîm social. Între altele, el studiase bine „enigma- 
tica” Rusie, a fost în „țara viitorului“ — Siberia. 
Chiar şi ministrul afacerilor externe al Marii Bri- 
tanii, lordul Curzon, care nu avea înclinații spre 
efuziuni sufletești, a recunoscut că „Fridtjorf Nan- 
sen este singurul om de pe pămînt în faţa căruia se 
deschid larg ușile ministerelor din toate statele“. 

Liga Naţiunilor și Crucea Roșie Internaţională 
îi trimit telegrame propuniîndu-i să se ocupe de re- 
Dag ca prizonierilor de război. Răspunsul lui este : 
„Nu 1* 

„De ce au ei nevoie pentru acest scop de un om 
de știință ? se adresează Nansen nedumerit priete- 
nului său, pictorului Erik Werenskiold. — Să mă 
rup din nou de munca mea dragă și să-mi închin 
viaţa unei probleme care-mi este străină, și de care 
alții caută să se debaraseze ?“ 

Dar iarăși binele omenirii îl obligă să renunţe 
la adevărata sa vocaţie. La început, participarea la 
crearea unei Norvegii independente, apoi un post 
diplomatic la Londra. Mai tirziu, războiul mondial 
l-au împiedicat să întreprindă călătoria în insulele 
Azore, a întrerupt cu totul cercetările lui oceano- 
grafice. În locul studiului și cercetărilor a trebuit 
să facă intervenţii în America timp de aproape un 
an, pentru a-și salva patria de foametea ce o ame- 
ninţa... În sfîrșit, lungi și zadarnice tratative la' Liga 
Naţiunilor. Și acum cînd a început să intre pe fă- 
gașul obișnuit al activității științifice, din nou este 
distras. 

Dar Liga Naţiunilor nu poate să se lipsească de 
singurul om în stare să salveze situaţia. La Liisaker 
sosește un diplomat cu experienţă, secretarul Ligii 
Naţiunilor, Noel Baker. Scopul venirii lui este să-l 
convingă pe Nansen și va cheltui multă energie în 
îndeplinirea acestei misiuni. 

— În curînd împlinesc șaizeci de ani; e timpul 
să încep o viaţă mai liniştită, ripostează Nansen 
oaspetelui său. Misiunea pe care vreţi să mi-o în- 
credințaţi, îmi va lua cîţiva ani. Înseamnă că în tot 
acest timp va trebui să-mi părăsesc lucrările știin- 
țifice, să renunţ la speranța unei vieţi în cercul 
familiei... 

În cercul familiei? Dar copiii lui sînt suficient 
de maturi și trăiesc o viață independentă. Da, așa 
este, dar Nansen a întemeiat o familie nouă. Fridt- 
jorf Nansen s-a căsătorit a doua oară cu Siegrun 
Miinte, văduva unui pictor renumit. Asta s-a în- 
timplat în 1919 și a constituit o surpriză chiar și 
pentru cei mai apropiaţi prieteni. 

Noel Baker insistă totuși. Da, postul de înalt 
comisar al Ligii Naţiunilor pentru problemele pri- 
zonierilor de război este într-adevăr împovărător. 
Dar poţi oare să-ţi aperi liniștea trecînd cu vederea 
suferințele atitor oameni, care se chinuie pe melea- 
guri străine ? 

Mamele, soțiile, copiii așteaptă să-și revadă fiii, 
soţii, părinţii ! 

Și mai era un argument pe care l-a folosit Noel 
Baker. „Dacă vom reuși să rezolvăm cu succes pro- 
blema înapoierii prizonierilor de război, spunea el, 
aceasta va restabili autoritatea zdruncinată a Ligii 
Naţiunilor, căci pentru popoarele slăbite, istovite de 
războiul care a trecut, Liga este simbolul salvării. 
Şi trebuie întărită credinţa oamenilor în această or- 
gânizaţie, instrument al păcii și înţelegerii reciproce. 

Omenirea în suferinţă își îndreaptă spre dum- 
neavoastră privirile pline de speranţe, Fridtjorf 
Nansen !“ 

Cuvintele emfatice ale diplomatului îl înciudau 
mai degrabă decît să-l convingă. Dar nu putea să 
nu-și dea seama că ele cuprindeau o doză de ade- 
văr : trebuie susținută credinţa, pe cale să se stingă, 
a oamenilor în familia prietenească a popoarelor. 
Acestea sînt imperativele datoriei, și ele trebuie 
îndeplinite ! 

— „Consimt !“... a rostit Nansen. 


ÎN SLUJBA OMENIRII 


Omul! Ce minunal!! Ce mindru sună 


acest cuvint ! 
M. GORKI 


Omul acesta este pretutindeni prezent, astăzi la 
Genua, miine la Paris, apoi la Moscova, la Ber- 
lin, la Londra... 

Pretutindeni insistă : „Bani... Trebuie bani!" Şi 
după nesfirșite strădanii, demonstraţii, tratative cu 
reprezentanţii diferitelor state, reușește să obțină 
de la banca internaţională un mare împrumut cu 
garanţie. 

În ceea ce-l privește, el muncește gratuit, făcînd 
economie în toate : locuieşte în camerele de la man- 
sardă ale hotelurilor ieftine, călătorește cu trenuri 
cu tarif redus, ia cu dinsul doar o mică valiză de 
mînă, ca să nu cheltuiască cu hamalii. 

Trec mai bine de doi ani, în griji încordate, ne- 
sfirșite. Oamenii de stat din ţările Europei fuseseră 
generoși în promisiuni, dar zgirciţi în îndeplinirea 
lor. Iar pentru repatrierea unei jumătăţi de milion 
de prizonieri de război era nevoie de multe: nu 
numai bani, ci și mijloace de transport, care fuseseră 
distruse în războiul trecut ; era nevoie de alimente, 
şi nici un popor nu avea alimente suficiente, tot din 
cauza războiului. Erau necesare și medicamentele 
care lipseau, și instrumente medicale, îmbrăcă- 
minte... Și apoi era o nevoie acută de oameni cin- 
stiți, plini de abnegaţie, care să nu-și precupețească 
forțele pentru binele altora. Nici ca să găsești ase- 
menea oameni nu era lucru usor. 

Guvernul sovietic încerca prin toate mijloacele 
să-l ajute pe Nansen în îndeplinirea grelei sale mi- 
siuni. Dar în acele zile Țara Sovietelor nu stătea 
încă temeinic pe picioare. După istovitorul război 
imperialist izbucnise războiul civil și începuse in- 
tervenţia de jaf a celor paisprezece state străine. 
Rezultatul era că în transporturi domnea haosul. 
Populaţiei nu-i ajungeau alimentele. Industria ajun- 
sese într-o totală decădere. 

Cu toată situația extrem de grea, tînărul stat re- 
voluționar și-a mobilizat toate forțele pentru a ajuta 
la repartizarea prizonierilor de război. Guvernul 
sovietic a încheiat cu Nansen un acord, pe baza 
căruia săptăminal, la graniţa apuseană a ţării, tre- 
buiau să sosească cel puţin două trenuri cu foşti 
prizonieri de război, acord care era adus la înde- 
plinire cu stricteţe și precizie. 

Înaltul comisar al Ligii Naţiunilor nu mai avea o 
clipă de răgaz. Tot atit de dificilă era și evacuarea 
unui mare număr de prizonieri ruși, aflați în Ger- 
mania și pe teritoriul fostei Austro-Ungarii. Țara 
Sovietelor nu avea cu ei relaţii diplomatice. Pe lingă 
aceasta, Comisariatul poporului pentru afacerile ex- 
terne, care-l ajuta prin toate mijloacele pe Nansen, 
nu era pe atunci membru al Ligii Naţiunilor. Ceea 
ce complica și mai mult situaţia era faptul că Po- 
lonia se găsea încă în război. 

Cum să-ţi poţi duce la îndeplinire sarcina în ase- 
menea condiţii ? 

Pentru a găsi o ieșire din această dificilă situa- 
ție, Nansen a organizat în orașul Kovno o întîlnire 
a reprezentanţilor guvernelor Rusiei, Germaniei, 
Austriei, Poloniei. La această originală conferinţă a 
fost înființată o organizaţie independentă de Liga 
Naţiunilor denumită simplu și scurt, dar în fond, 
foarte just : Comitetul Ajutorul Nansen. 

Comitetul și-a desfășurat o -muncă bine organi- 
zată, pe baze științifice. Raza de activitate a lui 
Nansen era într-adevăr vastă — de la țărmurile bri- 
tanice pînă la țărmurile Oceanului Îngheţat și Pa- 
cific. Trebuia să se îngrijească și de înapoierea pri- 

zonierilor din ţările balcanice, din coloniile africane 
și asiatice. 

Comitetul Ajutorul Nansen lucra cu un corp re- 
lativ redus de colaboratori care desfășurau însă o 
muncă la fel de intensă şi plină de abnegaţie ca și 
șeful lor. Datorită acestui fapt, cu sume foarte mo- 
deste, s-a realizat extraordinar de mult. 

Aceasta este perioada în care s-a născut priete- 
nia dintre Nansen și marele scriitor rus M, Gorki. 
E drept că de departe se cunoscuseră încă din 1916. 
M. Gorki se adresase atunci lui Nansen cu rugă- 
mintea de a scrie biografia lui Cristofor Columb, 
pentru editarea, proiectată de el, a unor cărţi în- 
chinate vieţii oamenilor de seamă. Nansen răspun- 
sese afirmativ. Dar războiul l-a împiedicat să-și 
pună în aplicare intenţia. 

Au trecut apoi cîţiva ani și iată că în 1920, în 
Petrogradul înfometat, cei doi care se cunoșteau de 
la distanţă au avut prilejul, în sfîrşit, să se întil- 
nească. Nansen sosise la Petrograd pentru tratative 
cu privire la evacuarea prizonierilor de război. În 
convorbirile lui cu M. Gorki, el a cules o mulțime 
de date de folos pentru acțiunea lui. Dar, pare-se, că 
o însemnătate și mai mare a avut pentru el, spriii- 
nul moral al umanistului proletar. Părerile lor co- 
incideau în multe privinţe, inimile lor băteau la 
unison cînd era vorba de idealul cel mai de seamă 
al amândurora : ajutorarea omenirii în suferință. 

Întîlnirea cu Gorki a produs asupra lui Nansen 
o impresie de neuitat; o dovedește însăși scrisoa- 
rea lui, trimisă curînd după aceea de la Lusaker, 
scrisoare plină de grijă şi dragoste fierbinte pentru 
prietenul și tovarășul rus animat de aceleași idei: 
„Din clipa cînd ne-am despărţit, scria Nansen, mă 
gindesc mult la dumneavoastră și la tot ce mi-ați 
vorbit. Mărturisesc că sînt foarte îngrijorat pentru 
dumneavoastră, deoarece la întîlnirea noastră nu 
arătați prea bine; găsesc că aveţi neapărată ne- 
voie să schimbaţi mediul și alimentaţia. Ar fi foarte 
bine să părăsiţi pentru un timp Rusia. Cred că v-ar 
prinde. bine să vă stabiliţi de exemplu pentru un 

timp în Norvegia, sau poate undeva în sud, dacă 
preferați. În momentul de față clima Petrogradului 
vă face rău. Sănătatea dumneavoastră este prea 
șubredă ca s-o suporte, ar fi chiar primejdios să ră- 
mîneţi la Petrograd și în iarna care vine. 

Îmi dau prea bine seama, și dumneavoastră tre- 
buie să înţelegeţi, desigur, că viața dumneavoastră 
este prea prețioasă atît pentru Patria dumneavoas- 
stră cit și pentru întreaga omenire, ca să o negli- 
jați pînă-ntr-atit. Faceţi dar tot ce este indispen- 
sabil pentru sănătatea dumneavoastră. 

„.Dacă vă pot ajuta cu ceva în organizarea călă- 
toriei dumneavoastră, vă rog să-mi comunicaţi. 
Deocamdată vă trimit, după cum v-am promis, cîteva 
cărţi. Cărţile lui Hans-Hink nu sînt o lectură ușoară, 
dar este nespus de talentat, și socotesc că în mo- 
mentul de față este cel mai bun scriitor al nostru. 

Cu adinc respect pentru dumneavoastră, iubite 
Gorki, și credeţi-mă, vă urez numai bine, al dum- 
neavoastră sincer 

Fridtjori Nansen.“ 


La aceste cuvinte prietenești, pline de solicitu- 
dine, Gorki a răspuns : „Scumpe Fridtjorf Nansen | 
Sînt foarte mișcat de scrisoarea dumneavoastră 
și vă mulțumesc din toată inima pentru invi- 
tația de a veni în Norvegia, ai cărei oameni și a 
cărei literatură le preţuiesc de multă vreme, sincer. 
E posibil ca să răspund afirmativ la invitaţia dum- 
neavoastră în decembrie sau în ianuarie. Sînt în- 
tr-adevăr obosit și aș fi bucuros să mă odihnesc pu- 
țin și să lucrez la cartea pe care am de gînd s-o 
scriu, 

Încă o dată, primiți mulțumirile mele "pentru 
binevoitoarea dumneavoastră atenţie; e un lucru 
atit de preţios și de important acum, cînd legăturile 
dintre oameni se rup cu atîta ușurință și cînd pre- 
tutindeni se iscă o vrajbă, adeseori lipsită de orice 
sens și justificare...” 

M. Gorki n-a reușit să-și traducă în fapt intenţia 
de a trăi cîtva timp în Norvegia. Dar prietenia lui 

cu Nansen nu numai că nu s-a întrerupt, dar s-a în- 
tărit tot mai mult. 

După un an, Nansen a comunicat adunării gene- 
rale a Ligii Naţiunilor că două sute de mii de oa- 
meni s-au înapoiat la căminele lor. În cuvîntarea sa 
declara : „Niciodată în viață n-am văzut atitea su- 
ferinje și nenorociri ca în această inevitabilă con- 
secință a războiului, care a răsturnat totul cu capul 
în jos. De aceea, a subliniat oratorul, sarcina prin- 
cipală a Ligii Naţiunilor este de a preîntîmpina po- 
sibilitatea repetării unei asemenea catastrofe, care 
aduce în mod inevitabil după sine suferinţe îngrozi- 
toare.“ 

Un an mai tîrziu, în septembrie 1921, la Geneva, 
Nansen raportează din nou Ligii Naţiunilor despre 
bilanţul activităţii sale : 447.604 foști prizonieri de 
război de douăzeci și șase naţionalităţi s-au înapo- 
iat în patria lor din cele mai îndepărtate colţuri ale 
globului pămîntesc. S-a cheltuit necrezut de puţin 
— în medie mai puțin de o liră sterlină de fie- 
care om. 

Adunarea generală a Ligii Naţiunilor a mulțumit 
înaltului comisar pentru îndeplinirea în mod strălu- 
cit a însărcinării sale. Nu puteai să nu fii de acord 
cu cuvintele lui Noel Backer: „Nu există ţară pe 
continentul european, în care mame și soţii să nu 
verse lacrimi de recunoștință pentru cele înfăptuite 
de Nansen”. 

în sfirșit s-a ivit și posibilitatea reîntoarcerii la 
Lusakerul atît de drag inimii lui, la familie, la 
munca lui obișnuită. Aici, pe ţărmul fiordului, la 
umbra pinilor zvelţi, nu departe de vechea casă 
Gothaab se înălţase, încă de pe cînd trăia Eva Nan- 
sen, o casă nouă cu etaj, căreia îi puseseră numele 
Pulhegda. 

Împreună cu prietenul său, pictorul Werenskiold, 
Nansen a pictat pereţii casei în vechiul stil norve- 
gian. De asemenea și interiorul — mobila, obiectele 
casnice, erau executate tot într-un strict și auster 
stil naţional. În căminul lui domnea o atmosferă 

intimă şi de bun gust capabilă să dispună deopotrivă 
la muncă şi la odihnă. 

La Pulhegda Nansen inuncea mult. În afara pro- 
blemelor de oceanografie, îl muncea gîndul unei 
noi expediţii mari. Unde ? Din nou către cel mai nor- 
dic punct al globului pămîntesc sau către altă îm- 
părăţie a frigului, spre Polul Sud ? Nu! Îl preocupa 
ideea unei călătorii în Asia Centrală. 

Ce-l atrăgea oare spre inima Asiei ? Motivul era 
lesne de înţeles. Asia Centrală a fost explorată timp 
îndelungat de cercetătorul sueldez Sven Hedin. Dar 
acesta paralel cu scopurile științifice, sau mai bine 
zis, mai presus chiar de ele, își impunea cercetări 
în alt domeniu decît știință și anume — spionajul. 
Tibetul... atrăgea de mult spre el pe spionii state- 
lor europene, care visau să pună mîna pe ţara as- 
cunsă în tainicele înălţimi ale munților. Spionii en- 
glezi pătrunseseră nu o dată acolo sub înfățișarea 
unor călugări budiști, pelerini hinduși, negustori. 
Sven Hedin încercase să ajungă acolo sub înfățișa- 
rea omului de știință. 

În realitate nimeni nu-și propusese studierea 
ştiinţifică a Asiei Centrale, de aceea ea rămînea 
încă în multe privinţe o enigmă, și un ţel inaccesi- 
bil. Să înfăptuiască ceea ce nu au făcut alţii, deveni 
visul scump al lui Nansen. 

Dar vai !... Nu i-a fost sortit să realizeze această 
călătorie, care cu siguranţă că ar fi îmbogăţit con- 
siderabil tezaurul cunoștințelor omenești. 

În noaptea spre vineri 12 august 1921 cei de la 
Pulhegda au fost treziti de un curier special, care 
aducea o telegramă urgentă de la Geneva. Citind-o, 
Nansen a fost foarte emoţionat : președintele Crucii 
Roşii Internaţionale, Ador, îl ruga să consimtă să 
preia neîntirziat conducerea ajutorării înfometați- 
lor din Rusia. 

Nansen prevenise de mult Liga Naţiunilor de 
primejdia ce ameninţa. Dar cei de care depindeau 
destinele omenirii erau atît de orbiţi de ură, încît 
în loc să preîntimpine catastrofa, au precipitat-o 
prin acţiunile lor. Intervenţia... Cîtă nenorocire a 

adus ! Oameni cu totul nevinovaţi au trebuit să plă- 
tească cu viața pentru urmările ei. 

În regiunea Volgăi seceta nemaipomenită dis- 
trusese recolta. Surveni o foamete îngrozitoare. Țara 
devastată de război, nu putea să acorde un ajutor 
suficient populaţiei lipsită de piine. Milioane de oa- 
meni erau ameninţaţi de moartea neîndurată prin 
înfometare, Era o situație disperată. 

încă la începutul primăverii rasunase în întreaga 
lume glasul lui Maxim Gorki : „Se apropie o neno- 
rocire |...“ Marele umanist făcea apel la întreaga 
omenire să-i ajute pe cei ce sufereau de foame. 
Unul dintre primii care au răspuns la această che- 
mare a fost Nansen. El a propus organizarea neîn- 
tîrziată a unei ajutorări a celor înfometați din re- 
giunea Volgăi. Dar cercurile reacționare din Europa 
s-au ridicat împotriva acestei propuneri. Să-i ajute 
pe bolșevici ? Dar ei vor prăda trenurile cu ali- 
mente | 

Nansen respinse categoric această calomnie. 
„Eu ştiu — scria el — că în taberele de prizonieri de 
război din Siberia s-a trimis îmbrăcăminte și ali- 
mente pentru 600.000 de oameni și totul, pînă la un 
fir de aţă, a ajuns la destinaţie. Mai știu și că gu- 
vernul sovietic și-a îndeplinit pe deplin toate obli- 
gaţiile ce decurgeau din acordul cu privire la schim- 
bul de prizonieri de război”. 

Valul defăimărilor se opri. Stringerea de fonduri, 
organizată în Norvegia, a permis să se trimită ce- 
lor înfometați o oarecare cantitate de alimente. Dar 
era doar o picătură în ocean. Foametea se extindea 
cuprinzînd regiuni tot mai întinse ale ţării. 

Omenirea îi cere lui Nansen : „Luaţi cauza sal- 
vării înfometaţilor în mîinile dumneavoastră ferme, 
cinstite |” 

Ce putea să răspundă el? 

Să preia asupra lui ajutorarea înfometaţilor din 
ținutul Volgii înseamnă că trebuie să renunţe la 
munca științifică, la însăși raţiunea „existenţei 
mele“, spune prietenului său cel mai apropiat, 
C. Werenskiold. Acesta ripostează: „După cite te 

cunosc eu, îți pot spune un singur lucru : niciodată 
n-ai să-ți găseşti liniște cîtă vreme vei spune nul“ 

Fără îndoială era purul adevăr şi Nansen era 
conștient de aceasta, 

Iată de ce, în acord cu imboldul conştiinţei sale, 
răspunsul trimis la Geneva este: „da“. 

După cîteva zile se afla la Moscova unde începe 
tratativele cu guvernul sovietic. I se fac cunoscute 
proporțiile calamităţii care a lovit poporul. Datele 
sînt uluitoare... Nu trebuie pierdută nici o clipă! 

Peintru a salva oamenii de la moartea prin foa- 
mete e nevoie de cel puţin patru milioane tone de 
grîne. Ţara va putea da, în cel mai bun caz, numai 
jumătate din această cantitate. Restul trebuie cum- 
părat din străinătate, ceea ce va necesita două sute 
cincizeci milioane de franci. 

Unde și cum se pot procura aceste fonduri ? Prin 
împrumuturi de la guvernele altor ţări? Da, dar 
pentru ca acestea să deschidă un credit atit de 
mare va fi nevoie de garanţii. 

„Trebuie să ne adresăm Ligii Naţiunilor | hotă- 
răște Nansen, Popoarele trebuie să se ajute unele 
pe altele în nenorocire...” 

Într-un timp foarte scurt încheie cu guvernul 
sovietic acordul cu privire la ajutorarea înfome- 
taţilor. Și îndată după semnarea acordului aleargă 
la gară și se urcă în trenul care pleacă spre apus. 

Despre energia nestăvilită și ritmul muncii lui 
din acea vreme stau mărturie telegramele, trimise 
din drum. Nansen n-a uitat nici o organizaţie, nici 
un om, care ar fi putut să fie de ajutor. Telegra- 
fiază Asociaţiei internaţionale Salvați copiii! cu 
rugămintea da a se adresa bărbaţilor, femeilor și 
mai ales copiilor din lumea întreagă să dea tot de 
ce se pot lipsi, pentru a salva pe micuţii înfometați 
din Rusia. „Niciodată în decursul istoriei universale, 
scrie el, oamenii n-au avut o atit de mare nevoie de 
ajutor. Fiecare minut este preţios!“ 

La Londra, Nansen duce tratative cu organizaţii 
guvernamentale și obşteşti, se străduieşte să-şi asi- 
gure' sprijinul unor prieteni influenţi, face agitaţie 

prin presă, iar citeva zile mai tirziu, pleacă la Ge- 
neva, unde are loc adunarea generală a Ligii Na- 
țiunilor. 

La nouă septembrie Fridtjorf Nansen ia cuvîntul 
la ședința Ligii. Se îndreaptă spre tribună. Sala amu- 
țește cînd el îi aruncă cuvintele tăioase ale ade- 
vărului : 

— E bine că Liga Naţiunilor și-a inaugurat lu- 
crările deschis la lumina zilei. Metodele diploma- 
ţiei secrete, care se teme de claritate, atrag după 
ele consecinţe grave. Să privim faptele în faţă! în 
interesul întregii omeniri și al viitorului Europei, 
este necesar ca Rusia să fie ajutată fără întirziere. 
Și nu cu daruri în natură, ci cu un împrumut. Rusia 
garantează restituirea capitalului împrumutat. 

Îşi vor respecta oare Sovietele angajamentul ? 

Am lucrat cu guvernul sovietic vreme îndelun- 
qată, cînd am organizat repartizarea prizonierilor 
de război. Trebuie să spun că, cu toate nenumăra- 
tele dificultăți, Statul Sovietic și-a respectat toate 
convențiile, și-a ţinut toate promisiunile. Asa, 
bunăoară, reprezentanţii sovietici au propus ca în 
fiecare săptămînă să se transporte la graniţă, în 
vederea trimiterii lor mai departe, patru mii de pri- 
zonieri. Am ripostat : „Vă luaţi o sarcină peste pu- 
terile voastre, întrucît sînteți în stare de război cu 
Polonia“. Mi s-a răspuns : „Vom face acest lucru !” 
Și într-adevăr, și-au ținut cuvîntul depășind chiar 
cuantumul de prizonieri. 

Cheltuielile pentru înarmarea statelor membre 
ale Ligii Naţiunilor ajung la sute de milioane de 
lire sterline anual. Mai puţin de zece la sută din 
această sumă, și doar sub formă de împrumut, ar 
preveni o catastrofă fără precedent... 

Nansen și-a încheiat înflăcărata lui cuvîntare 
cu cuvintele : 

— Sînt convins că oricine își dă seama de si- 
tuaţie, va spune: „Europa nu poate rămîne deo- 
parte, va trebui să salveze viețile omenești, și să 
le salveze fără întirziere !“ 

Nansen a părăsit tribuna. Balcoanele unde se 
aflau reprezentanţii presei și publicul au izbucnit 
în strigăte entuziaste. Dar delegaţii din sală au 
păstrat multă vreme tăcere, ca și cum respectul 
în faţa forţei morale a adevărului le-ar fi impus-o. 
Iar atunci cînd au luat cuvintul spuşele lor au fost 
pline de ipocrizie. Bineînţeles n-au uitat să amin- 
tească de mila creștinească, de dragostea față de 
aproape, de frăția dintre popoare și de datoria mo- 
rală. Vorbe trumoase, sonore, sub care se ascun- 
dea ura înverșunată împotriva tinerei țări revolu- 
ționare. Doar un singur delegat, pe care l-a luat 
gura pe dinainte, a exprimat fără să-vrea, gîndul 
ascuns al tuturor: „Trebuie să salvăm Rusia, fără 
să salvăm prin asta bolșevismul“. Aceasta aducea 
a formulă politică. 

Exact cu un sfert de veac în urmă, tot la 9 sep- 
tembrie, Nansen se înapoiase acasă pe Fram, după 
expediţia la Polul Nord. Acela fusese cel mai mare 
triumf al vieţii lui. Să-i fi fost dat acum să sufere 
cea mai mare înfrîngere a sa? Nicicînd, în Nor- 
dul îngheţat n-a simțit atmosfera de gheaţă care 
emana aici din inimile omenești aflate în sală. Ura 
și indiferența lor erau ucigătoare. 

Care a fost hotărirea pe care a luat-o Liga Na- 
țiunilor în cadrul ședinței sale ? Să se creeze o co- 
misie pentru studierea propunerii doctorului Nansen. 

Zilele se scurgeau chinuitoare. Comisia nu dă- 
dea nici un răspuns. Şi asta cînd fiecare ceas, fie- 
care minut erau prețioase! 

În sfîrșit, după ce au trecut două săptămini, 
comisia a binevoit să comunice că „nu poate fi de 
acord cu cele propuse de doctorul Nansen“. 

Nansen urcă din nou la tribuna Ligii Naţiunilor. 
Cu capul puternic dat pe spate, cu faţa palidă și cu 
vocea tremurindă, abia stăpînindu-și indignarea 
spune : 

— Intenţia mea era să nu fac apel la spiritul 
de caritate al persoanelor particulare. Am pus pro- 
blema înaintea guvernelor. Ele au rămas surde la 
apelul meu. În ciipa aceasta douăzeci și trei de 

milioane de oameni sînt ameninţaţi de pieire prin 
foamete. 

Dacă ajutorul nu va veni în două luni, soarta lor 
este pecetiuită. Guvernele au refuzat totuşi să 
acorde credite. Nu cred că se procedează drept. 
Nu cred nici că se procedează înţelept. Nu pot 
spune decit că este o greșeală cu urmări fatale! 

Sintem așadar nevoiţi să ne adresăm carităţii 
publice. Vom face tot ce ne va sta în putință. Dar 

i aici calomnia și-a ridicat capul împotriva noastră. 
n jur mișună zvonuri false, infame. S-a spus că 
primul tren trimis în Rusia a fost prădat de Armata 
Roșie. Este.o minciună. Cu toate acestea ziarele 
europene o repetă într-una. Sint acuzat că aș fi 
trimis în Siberia o expediţie care să furnizeze arme 
pentru revoluţie. Este o minciună! Se spune că 
prietenul meu, căpitanul Sverdrup, a condus această 
expediţie. În realitate ea a dus în Siberia unelte şi 
mașini agricole. 

Este limpede, că toate aceste clevetiri murdare 
pornesc de la un organ central. Dar de unde ? Fără 
îndoială, de la oameni interesaţi să împiedice orice 
fel de ajutorare a celor înfometați. Îmi vinej a crede 
că știu ce-i călăuzește pe acești oameni. Teama că 
activitatea noastră va întări Puterea Sovietică. Sînt 
convins că ideea lor este greșită. Dar să admitem 
că ar fi fost într-adevăr așa: Se va găsi oare în 
această adunare măcar un singur om care să poată 
spune : „Mai bine să piară treizeci de milioane de 
oameni, decît să fiej ajutat guvernul sovietic!“ Cer 
adunării să-mi răspundă la această întrebare ! 

O liniște îngrijorătoare domnește în sală: vor- 
beşte conștiința Europei. Cuvintele adevărului lo- 
vesc fără cruţare ca o sabie ascuţită. Privirile diplo- 
maţilor, în genere atit de reci și impasibile se 
agită neliniștite. Dar sus, în ochii oamenilor de la 
balcoane s-a aprins lumina nădejdii. 

— Guvermele au declarat — continuă Nansen 
— că nu sînt în măsură să procure ceje cinci mi- 
lioane de lire sterline necesare. Așadar toate gu- 
vernele împreună nu pot da pentru înfometațţii din 

Rusia jumătate din suma care reprezintă costul 
unui dreafnought modern! 

Chem ţările europene la lupta cu cea mai mare 
calamitate din istoria omenirii. Iarna este aproape. 
În curînd fluviile din Rusia vor îngheţa, iar trans- 
portul pe; uscat va fi îngreunat de troienile de ză- 
padă. Vom admite noi oare ca iarna să oprească 
pentru totdeauna inimile a milioane de oameni? 
Mai este timp, dar puţin. 

«Nu-mi vine a crede că în decursul lungilor luni 
de iarnă popoarele Europei vor sta cu mîinile în- 
crucișate privind cu nepăsare cum mor încet de 
foame milioane de oameni. 

~ Anul acesta în Canada, recolta a fost atit de 
bogată, încît Canada singură poate exporta de trei 
ori mai mult decît cerem noi! În America griul 
putrezește în magazii, pentru că nu se găsesc cum- 
părători. În Argentina excedentele de porumb sînt 
atît de mari, încît spre a scăpa de el îl ard în cup- 
toarele locomotivelor. În porturile Americii și Eu- 
ropei stau zadarnic vase nenavlosite, în vreme ce 
departe, dincolo în răsărit, suferă de foame milioane 
de oameni... 

Vocea tremurindă de indignare capătă fermitate; 
forța convingerii ei poate frînge gheaţa îndoielii 
din orice om. 

— Sînt convins, se adresează Nansen minţii și 
inimii oamenilor, că nu veţi rămîne deoparte și nu 
veţi răspunde cu indiferenţă: ne pare rău, dar nu 
putem ajuta. În numele umanităţii, în numele a tot 
ce este înălţător și sfint pentru noi, fac apel la toţi 
cei care au familii, copii, să se giîndească ce gro- 
zăvie e să vezi cum pe soţia și copiii tăi îi așteaptă 
moartea. De la această tribună, fac apel la guver- 
nele, la popoarele Europei, la lumea întreagă să 
vină în ajutor! 

Grăbiţi-vă, acţionaţi, pină nu e prea tirziu!... 

Nansen părăsi tribuna. 

Pentru o clipă întreaga sală a încremenit într-o 
tăcere deplină. Apoi balconul a izbucnit în aprobări 

atit de furtunoase, cum Liga Naţiunilor nu auzise 
încă niciodată. 

Numai jos, în sală, unde se aflau politicienii 
del profesie, diplomaţii, oamenii de stat, continua 
să domnească tăcerea. 

Totuși, trebuiau să spună ceva. Reprezentanţii 
noii ordine a lumii n-au riscat să pronunţe în mod 
deschis sentinţa lor canibalică: Adunarea Ligii 
Naţiunilor a hotărît să convoace la Bruxelles o 
conferință, pentru a discuta încă o dată problema 
ridicată. Toată lumea a înţeles foarte bine că asta 
era o grosolană farsă politică. 

Nansen părăsește palatul Ligii Naţiunilor cu 
capul plecat. În urma celor trăite simte o durere 
aproape fizicâ. Ziua aceasta i-a aduş cea mai mare 
înfrîngere din viaţa lui. Oh, dacă această înfrîn- 
gere l-ar privi numai pe el! Nu, sentinţa de moarte 
fusese pronunţată de Liga Naţiunilor, în al cărui 
scop nobil și în a cărei dreptate crezuse atît de 
mult! Oare credinţa lui să fi fost neîntemeiată € 
Să fie el însuși doar un idealist, un romantic, care 
se înșală atit de naiv și de tragic ? Nu, nu, mai bine 
să nu se gindească la asta. Nu trebuie, pierdut nici 
un minut. Fiecare clipă care trece costă vieți ome- 
nești. Dar diplomaţii europeni nu se grăbesc. Con- 
ferinţa de la Bruxelles se întrunește abia după trei 
săptămîni. Puternicii acestei lumi nu mai consideră 
necesar să se ascundă în dosul unei măști. Con- 
ferința își anunță hotărîrea : se refuză ajutorarea 
înfometațţilor din ţinutul Volgii. 

Pentru ce ? Pentru ce? 

Numai pentru că Puterea Sovietică n-a recu- 
noscut datoriile ţariste. Cît timp ele nu vor fi achi- 
tate, creditul pentru cumpărarea griului nu va fi 
acordat. Înfometaţii devin așadar ostateci. Aceste 
este sensul hotăririi conferinţei. 

Singura speranță care mai rămine este carita- 
tea publică. Și timpul pierdut trebuie recuperat! 
Nansen dă în folosul înfometaţilor toate mijloacele 
sale disponibile. Deschide la Geneva Biroul central 
de ajutorare. La Berlin își desfășoară activitatea 

ajutorul său, doctorul Frik. Toate donațiile sînt tri- 
mise la Riga. De acolo ele merg mai departe, în 
Rusia. La Moscova, un birou special repartizează 
alimentele raioanelor din ţinuturile Volgii, care au 
cea mai mare nevoie de ajutor. 

La Paris Nansen se consultă cu experţii finan- 
ciari. La Varșovia cumpără grine. La Helsingfors 
caută ajutoare care să cunoască limba norvegiană 
și rusă. El este omniprezent, acționează rapid, ope- 
rativ, Cit spirit de abnegaţie este în acest om, care 
trăiește extrem de modest și nu-și permite nimic 
numai pentru ca din sumele donate să nu ia nici 
un ban pentru nenumăratele sale deplasări. 

Primele trenuri cu alimente au plecat spre ţinu- 
turile Volgii neobișnuit de repede. De pază nu mai 
era nevoie: Cuvîntul magic Nansen servea pretu- 
tindeni drept garanţie. 

Pleacă el însuși în Rusia. Două luni şi le pe- 
trece în ţinuturile unde singură foametea e stăpînă. 
„Să-i salvăm ! Să-i salvăm |“ este unicul gind care-l 
stăpinește pe Nansen în acele zile. 

și înfrînează orice alt simțămînt. Prea e impor- 
tantă problema pe care trebuie s-o rezolve cu orice 
preț. La fel a fost și cînd, învingind frigul și bezna, 
a mers înainte, tot înainte, spre țelul visat — Polul 
Nord. Şi-atunci forţele stihinice i s-au supus lui, 
omului însuflețit de o idee nobilă. Bineînţeles că 
şi acum întunecimile se vor risipi și lumina va în- 
vinge. Înainte, și numai înainte, în numele oameni- 
lor care așteaptă ajutorul lui. 

Mesajul de Crăciun al lui Nansen zboară în 
toate ţările, către toți oamenii a căror inimă nu s-a 
prefăcut încă în piatră. „Ajutaţi ! Salvaţi-i pe cei ce 
mor de o moarte lentă, de foame!“ sună chemarea 
lui curată, nobilă. Dușmanii afirmă că donațiile 
voastre le ia Armata Roșie. E o minciună sfruntată | 
Este lansată de, politicienii ticăloșşi, care pentru 
propriul lor interes sînt gata să aducă pierzarea 
atitor vieţi omenești. Eu, în care v-aţi încrezut în- 
totdeauna, vă încredinţez că fiecare bănuţ dăruit 
de voi, ajunge la destinaţie. 

Tot în zilele acelea de Crăciun el se adresează 
telegrafic șefului guvernului englez, Lloyd George : 
„Ajutaţi-i ! Altfel se va dezlănțui o catastrofă şi 
mai mare, și se va ivi focarul unor noi calamităţi. 
Un împrumut de cinci milioane de lire sterline 
poate face minuni pe Volga...“ „Dacă pot într-o cît 
de mică măsură să vă fiu de folos, vă stau cu totul 
la dispoziţie“, își încheie Nansen telegrama. 

Lloyd George nici nu răspunde omului care e 
gata să-și dea viața drept răsplată pentru ajutora- 
rea celor înfometați. În legătură cu aceasta Her- 
bert Wells a observat pe bună dreptate: guvernul 
britanic, care a cheltuit o sută de milioane de lire 
sterline pentru o intervenție ilegală în treburile 
fostului său aliat, s-a acoperit din nou de ruşine, 
refuzînd să-i ajute pe cei ce mor de foame. „Cît de 
puțin am învăţat ce înseamnă solidaritatea umană, 
oricît de drastică a fost lecţia pe care ne-a dat-o 
războiul mondial!“ a fost concluzia amară a lui 
Herbet Wells. 

Ajutoarele insuficiente se epuizau repede. Do- 
naţiile noi nu erau în număr prea mare. Nansen 
pleacă în capitalele europene, pentru ca prin in- 
tervenţia sa personală nemijlocită să contribuie la 
sporirea ajutorului dat de donatorii particulari. 

De data aceasta îi vine foarte greu să-și păstreze 
calmul. Telegramele care sosesc din Rusia sînt din 
ce în ce mai alarmante: dacă pînă în primăvară 
nu vin alimente, puţini vor rămîne în viaţă. Și deși 
îi vine să strige, ca un animal rănit, se stăpiînește 
în fața auditoriului atras de numele lui. 

Întotdeauna și pretutindeni războiul aduce ne- 
norocire, spune el. De-a lungul a șapte ani Rusia 
a avut de suferit plaga războiului, la început cel 
mondial, apoi cel civil, a luptat cu intervenţia și 
în cele din urmă cu blocada. Economia ei este 
zdruncinată, transportul complet dezorganizat. Dar 
cauza principală a foametei este seceta îngrozi- 
toare care a piîrjolit griul pe ogoare. Uriașul gri- 
nar, care înainte vreme furniza grine întregii 
Europe, este pirjolit. 

Spectrul: foametei pluteşte deasupra satelor și 
orașelor, pregătindu-se să culeagă o recoltă și mai 
bogată decit războiul. În ţinuturile Volgii are loc 
o tragedie de proporţii nemaicunoscute. Suferințele 
oamenilor nu pot fi descrise. Te urmăresc ochii care 
imploră ai copiilor, femeilor și bărbaţilor care de 
multă vreme n-au mai văzut o fărimă de piine. 

Celor neiîncrezători Nansen le arată documente 
zguduitoare : fotografii luate chiar de el. Infernul 
lui Dante... Adevărul zguduitor, hîd, e acum în 
văzul acelora care încă de curind încercau să-l 
ocolească, să-l renege, să stea de-o parte. 

Numărul donațiilor creștea. Dar în același timp 
se dezlănțui și un nou val de minciuni mon- 
struoase : „Fotografiile. lui Nansen sînt false!“ a 
declarat un mare ziar parizian, organ al bancheri- 
lor. Un alt ziar bulevardier repetă vechea cleva- 
tire : „Armata Roșie reţine alimentele trimise”. 

Defăimătorii acționau după un sistem bine 
cunoscut și anume: minciuna cea mai sfruntată 
sfirșește prin a fi crezută dacă este repetată ne- 
contenit. Mereu aceeași propagandă diabolică ! În 
mod perseverent otrăvea o cauză pe care cu atita 
greutate reușiseră s-o îndrepte pe făgașul cel bun! 
Şi cîtă putere irosită în zadar în lupta cu ticăloşia 
calomniatorilor | g 

Nansen călătorea din țară în țară, din oraş în 
oraş, făcînd cunoscută tragedia din Rusia. Din 
Scandinavia pleca în Elveția, de acolo în Franța, 
apoi în Anglia. Cu trei zile În urmă luase cuvîntul 
la Londra în fața unui auditoriu imens, în cursul 
aceleași zile la Liverpool, ca seara 'să vorbească la 
Manchester ; astăzi era ascultat la Edimburg, ca a 
doua zi să fie la Glasgow, apoi la Newcastle, Bir- 
mingham, Cardiff... 

Pe drum la întoarcere Nansen întilni la Londra 
un vechi prieten din Norvegia care-i reproșă : „De 
ce te-i fi străduind tu atita pentru bolșevici ?” Lu- 
crul acesta îl indignă atît de mult pe Nansen, încît 
scos din fire ridică pumnul în fața prietenului, 

strigindu-i : „Dacă ai fi văzut și tu ceea ce am 
văzut eu, n-ai fi îndrăznit să vorbeşti aşa |“ 

Adevărul despre Rusia... Chiar și oamenii cei 
mai buni și cinstiţi au o părere eronată despre ceea 
ce sq petrece acolo. Cum să lupţi cu minciuna şi 
clevetirile îndreptate împotriva tinărului stat re- 
voluționar ? Cu adevărul! În acest scop Nansen 
organizează la Geneva un birou de informaţii pen- 
tru presa europeană. Corespondentul special al 
acestui birou, un gazetar elveţian cu autoritate, 
trimite zilnic de la Moscova informaţii obiective. 

Este surprinzător cît de mult poate să facă un 
om stăpinit de o idee măreaţă! Rămii uluit cînd 
te gindești cum reușea Nansen să rezolve noianul 
de probleme care se ridicau în faţa lui. Zi de zi, 
ceas de ceas trebuia să se ocupe de lucrurile cele 
mai diferite : răspundea la un număr uriaş de scri- 
sori și telegrame care soseau din toată lumea, 
încheia acorduri cu firmele comerciale pentru 
livrarea de griîne, pește, îmbrăcăminte, medica- 
mente, rezolva nenumăratele plingeri, cereri, dădea 
interviuri... Și trebuia să se deplaseze: să călăto- 
rească tot timpul, pentru a încuraja acţiunile de 
binefacere particulare. 

După un turneu prin Europa, ajunge în America 
unde argumenta, solicita, apela: „Ajutaţi-i pe oa- 
menii din ţinutul Volgii 1“ 

Muncește fără preget, adesea nedormit, hrănin- 
du-se în fugă, pe-apucate. Uneori îl cuprinde dispe- 
rarea. Nu se mai simte în stare să continue lupta 
inegală cu dușmanul nevăzut, dar aprig; atunci își 
zice: „N-am voie să obosesc!“ și-și duce mai de- 
parte lupta neîmblinzită cu foametea. 

Raza caldă a generozităţii omenești îl încălzește 
și-i susține puterile în această luptă. Vechiul lui 
prieten Holdt, din Bergen îi trimite la Fondul Nan- 
sen banii strînși de el în spital, printre care și cinci: 
zeci de coroane de la un lepros, care a dat tot ce 
putea el numi al său. Aproape cincizeci de mii de 
franci s-au primit de la un poet francez care a ţinut 

să rămînă necunoscut. Un muncitor din Monte- 
video a trimis douăsprezece mii de pesos — toată 
averea sa, strînsă în decursul unei vieţi de muncă. 

Niciodată în istorie apelul unui om n-a întilnit 
un ecou atît de puternic în inimile oamenilor. La 
Fondul Nansen se string donațiile oamenilor de 
toate naţionalităţile, din cele mai diferite straturi 
sociale : şi de la cei avuţi, dar mai ales de la cei 
nevoiaşi, care cunosc spectrul hid al mizeriei. 

La Fondul Nansen s-au strîns peste patruzeci de 
milioane da franci. Pentru vremea aceea suma era 
fabuloasă ! Cu acești bani s-au realizat mult mai 
mult decît s-ar fi crezut. Cum? De ce? Mai întîi 
pentru că majoritatea colaboratorilor lui Nansen 
munceau ca și el, fără salariu, cu o totală abnegaţie 
și din toată inima. Entuziasmul lor făcea minuni 
mai ales că era canalizat de metoda de lucru — 
Nansen — planificarea științifică, spirit de organi- 
zare, îndeplinirea chibzuită. 

Zeci, sute, mii de vagoane cu alimente, îmbră- 
căminte, medicamente cumpărate din fondurile 
strînse, soseau în ţinutul Volgii. Toate acestea 
erau repartizate populaţiei înfometate cu stricteţe 
și dreptate. Fondul Nansen a fost utilizat în terme- 
nul cel mai scurt cu o eficacitate excepţională. Nu 
degeaba înțelepciunea poporului spune: „Cine 
ajută repede, ajută dublu |“ 

Guvernul sovietic a acordat o înaltă prețuire 
activităţii umanistului norvegian. Ca o recunoaș- 
tere a marilor sale merite, Congresul al IX-lea al 
Sovietelor din Rusia, din anul 1921, i-a înmînat o 
Diplomă de Onoare, cu care pină atunci nu fusese 
distins nici un străin : 


„Cetăţeanului Fridtjorf Nansen. 
Congresul al IX-lea al Sovietelor din Rusia, 
luînd cunoștință de eforturile dumneavoastră no- 
bile pentru salvarea ţăranilor din ţinuturile Volgii 
care erau amenințați să piară, vă exprimă cea mai 
adîncă recunoștință în numele miliganelor de 
oameni ai muncii din R.S.F.S.R, 

Poporul rus va păstra în amintirea sa numele 
marelui savant, explorator și cetățean F. Nansen, 
care a deschis eroic drumul prin ghețurile veșnice 
ale Nordului lipsit de viață, dar s-a dovedit ne- 
putincios să învingă cruzimea fără margini, cupidi- 
tatea și indiferența claselor conducătoare ale țări- 
lor capitaliste. 

Președintele Congresului al IX-lea al Sovietelor 

M. Kalinin 
25 decembrie 1921. 


În luna decembrie a aceluiași an Sovietul de 
deputaţi ai oamenilor muncii din Moscova l-a ales 
pe Fridtjorf Nansen deputat de onoare. 

Numele lui Nansen era simbol al curajului, 
umanismului, al pacificării. Dar vîrsta îi argintase 
părul, și-i brăzdase cu urme adinci chipul slăbit. 
Doar ochii, ochii lui de ginditor și luptător pentru 
cele mai bune idealuri ale omenirii, ardeau și acum 
cu același foc nestins. 

Era timpul, de mult era timpul să lase să se 
odihnească inima obosită. Dar nu ; viaţa îl cheamă 
la o nouă luptă, la noi eforturi. Și din nou, de dra- 
gul salvării multor vieți. 

Năpasta, ca toate năpastele s-a abătut se părea 
pe neașteptate. De fapt germenul ei încolţise de 
mult, și pe încetul, în condiţiile cele mai favora- 
bile pentru ivirea tuturor calamităţilor: în timpul 
războiului. Conflictul de lungă durată care s-a ivit 
între turci și greci s-a încheiat în. toamna anului 
1922 cu înfrîngerea grecilor. Învingătorii se răfuiav 
fără cruţare cu învinșii. Populaţia pașnică a țărmu- 
lui Anatoliei, formată din armeni și greci, fugea 
îngrozită din faţa cavaleriei turcești, care siluia, 
jefuia, ucidea. Aproape un milion de oameni cu 
totul nevinovaţi au căzut jertfă cruzimii barbare a 
turcilor. 

Cei care au reușit să scape s-au adăpostit la 
Constantinopole sub paza oștilor europene. Viaţa 
le devenise un chin. Foametea cu însoțitorii ei in- 

separabili — bolile — secerau oamenii lipsiţi da 
adăpost. 

Pe Nansen soarta lor nu-l putea lăsa indiferent. 
Din inițiativa lui a fost creat Comitetul internaţio- 
nal de ajutorare a refugiaților din Anatolia. Bine- 
înțeles că a fost însărcinat cu conducerea activi- 
tăţii acestui comitet. Şi astfel își luă pe umeri o 
nouă povară. Nansen plecă de îndată în Balcani. 


PRIVIRE DE VULTUR 


Aceia vor fi socotiți cei mai buni, care 
vor îmbrățișa cu inima mai largă lumea. 
M. GORKI 


Drumul descoperitorului este greu și complex, 
mai ales dacă se avintă pe cărările înciîlcite ale la- 
birintului politic. Și nu arareori șuvoiul limpede al 
adevărului curge prin făgașele rătăcirii. 

Năzuinţa de a-i sluji pe oameni l-a dus pe 
Fridtjorf Nansen, savant înţelept, dar politician naiv 
și lipsit de experienţă, la Liga Naţiunilor. Tragică 
rătăcire | Acolo, credința lui naivă în raiul pămîn- 
tesc s-a lovit de cinismul conducătorilor, care nu 
recunoșteau decît legea junglei. 

Se deapănă firul vieţii. Înaintea ochilor minţii, 
ca vedenii fantomatice, apare imaginea celor trăite. 
Amintirile despre Liga Naţiunilor sînt nespus de 
penibile. Cite clipe amare i-a fost dat să trăiască 
acolo, cîtă durere sufletească i-au pricinuit dezamă- 
girile care au făcut să pălească visurile lui lumi- 
noase. i 

Dușmanii juraţi ai Rusiei revoluţionare condam- 
nau la pieire milioane de oameni înfometați. Spect- 
rul războiului plutea în palatul comunităţii națiuni- 
lor. Și cu toate că cuvintele „pace“ și „umanitate” 
erau rostite la fiecare pas, ele sunau ca o profanare. 

Unde să cauţi ieșirea ? 

Răspunsul avea să-l dea cartea Rusia și lumea. 
Iat-o în raft, în faţa ochilor. Pe cotorul ei, cu litere 
gravate, este scris numele autorului : Fridtjorf Nan- 
sen. Cine, dacă nu el, care a cutreierat Rusia în lung 

şi în lat, de la Marea Baltică la țărmurile Oceanului 
Pacific, care a colindat Siberia, Uralu! și ţinutul 
Volgii, putea să înţeleagă sufletul poporului rus. 
Englezul Herbert Wells considera că Rusia trăiește 
în întuneric. Trebuie spulberată această profundă 
eroare despre țara căreia îi este sortit un viitor 
măreț. 

Ura şi prostia au înălțat în jurul poporului rus 
un zid de nepătruns. Dar zadarnice sînt încercările 
de a izola acest popor de cultura și civilizaţia ome- 
nirii întregi, și nu încape îndoială că el își va înde- 
plini misiunea în viața Europei, și a lumii întregi. 


REFE TE] 


lui vor înflori într-un ritm nemaivăzut în condițiile 
favorabile ale noii orînduiri sociale. 

Se mai poate oare aştepta o asemenea renaştere 
în Europa vlăguită, șubrezită ? De-abia s-a potolit 
furtuna războiului mondial și din nou se adună nori 
întunecaţi. Foștii aliați se dușmănesc între ei, se 
pregătesc de un nou război sîngeros. 

Se apropie catastrofa... Cum s-o preîntimpini ? 

Numai o acţiune pașnică, comună, și susținută e 
în stare să salveze Europa de pieire. Războiul a 
arătat în mod evident cît de uriașă e dependența 
reciprocă dintre statele contemporane. Pentru o 
viață pașnică constructivă este nevoie de o şi mai 
strinsă colaborare a'tuturor forțelor economice și 
culturale. Prosperitatea generală este posibilă numai 
cu condiţia ca Europa să fie „un singur organism 
economic, și nu o îmbinare de părți rău încheiate“. 
Iată de ce Apusul și Răsăritul trebuie să-și întindă 
unul altuia mîna. Numai astfel va păși Europa pe 
calea progresului economic şi spiritual. 

Acestea sînt ideile principale cuprinse în cartea 
Rusia şi lumea. Își vor pleca oare oamenii urechea 
la glasul autorului ? Nu. Europa apuseană va pormi 
mai departe pe calea funestă a vrajbei. 

De neuitat va rămîne ziua de decembrie a anu- 
lui 1922 cînd a sosit vestea decernării premiului 
Nobel pentru pace lui Fridtjorf Nansen. Sentimentul 

cu care l-a primit a fost o îmbinare de bucurie și 
amărăciune. Distincția aceasta. însemna o mare 
cinste! Dar care era contribuţia reală a statelor 
europene la consolidarea păcii ? Chemau popoarele 
la o nouă „cruciadă“ împotriva bolșevicilor. 

Premiul îi ardea mîinile. Cu o satisfacţie de neîn- 
chipuit, a contribuit cu cea mai mare parte a pre- 
miului său, la amenajarea și utilarea unor stațiuni 
agricole model pe Volga și în Ucraina. Restul banilor 
a servit la ajutorarea grecilor refugiați din Turcia. 

Ce scandal au făcut ziarele cînd au aflat de ges- 
tul laureatului Premiului Nobel | Îi ajută pe bolșe- 
vici | Așadar și el e bolșevic ! Să ia aminte, Nansen, 
pînă nu e prea tîrziu ! 

Printr-o fericită coincidenţă, concomitent cu pre- 
miul, editorul danez Ericksen i-a trimis și el o sumă 
tot atît de importantă. Și suma aceasta a destinat-o 
aceluiași scop : Rusiei și refugiaților greci. Să știe 
toată lumea : Cuvîntul lui Nansen e una cu fapta | 

Îşi amintea cu drag de întîlnirea cu tineretul en- 
glez, cînd reușise să-și expună în public opiniile 
sale. Era în 1926. Studenţii Universităţii Sf. Andrei 
din Scoţia își alegeau, conform unei vechi tradiţii, 
un lord-rector. În anul acela, pentru întîia oară în 
istoria universităţii, alesul de onoare a fost un 
străin — Fridtjorf Nansen, ceea ce însemna că tine- 
retul îl recunoscuse drept conducător spiritual. 

În cuvîntarea-mesaj adresată studenţilor, lordul- 
rector le-a vorbit despre progres : 

— Nimeni nu contestă, a spus el, că omenirea 
este într-o continuă dezvoltare. Dar în ce direcţie ? 
O mișcare cu adevărat progresistă trebuie să aibă un 
scop al'ei bine definit. Din păcate, Europa de astăzi 
nu urmărește un asemenea ţel. 

Să ne închipuim un moment că un gînditor din 
antichitate, Socrate bunăoară, și-ar face apariţia în 
societatea noastră contemporană. Cum e și firesc, 
ne-am mîndri cu uimitoarele noastre invenţii și des- 
coperiri ştiinţifice. Să se mire şi să ne invidieze, 
cit de mult am pășit noi înainte | Numai de n-ar ride 

de noi cu îngăduinţă, așa cum ridem noi de copiii 
naivi care ne arată jucăriile lor preferate, 

Este îndoielnic să-l putem convinge de superio- 
ritatea omului așa-zis „civilizat“ față de strămoșii 
săi „necivilizaţi“. Să fim mai modești | Dezvoltarea 
noastră de la nivelul maimuţelor s-a oprit la omul 
de Cro-Magnon și asta, înainte de toate, din cauza 
condiţiilor sociale. 

E adevărat că specia umană continuă să se 
schimbe şi se schimbă repede. Dar dacă apucă o 
direcţie greşită ? 

Ce-ar zice locuitorii unei alte planete cînd ar 
vedea cum ne comportăm noi pe mica noastră pla- 
netă ? Ar avea ei oare impresia că oamenii de pe 
pămînt sînt fiinţe inteligente ? Mi se pare că Ber- 
nard Shaw spune că nu știe cum or fi trăind locui- 
torii altor planete, dar convingerea lui este că 
aceștia foloseau planeta noastră drept casă de 
nebuni. 

Cu toate că lordul-rector le-a înfățișat viața în- 
tr-un chip destul de sumbru, tinerii îi sorbeau fie- 
care cuvînt. Era mult adevăr în spusele lui și apoi, 
nici lor viitorul nu le apărea prea luminos. 

— Să avem totuși credinţa, a continuat lordul- 
rector, că trăim o primăvară sortită să devină o 
vară fecundă și luminoasă. Tineretul trebuie să fău- 
rească prin el o lume în care fiecare să poată trăi 
conform aptitudinilor lui. Curajul și simțămiîntul 
libertăţii sînt însușirile strict necesare pentru a 
străbate prin viață; adesea sînt mult mai de preţ 
decit realizările tehnice. 

Mai este însă necesar și un al treilea element: 
romantismul. El e cel care-i inspiră pe oameni în 
cunoaștere, îi mînă înainte. Romantismul trezește 
în oameni spiritul de vitejie și năzuinţa veşnică de 
a învinge greutăţile pe căile neumblate ale căutări- 
lor. Romantismul insuflă omului forţe supraome- 
nești pentru a trece în țara de dincolo de banalitate, 
este un resort puternic al sufletului omenesc care-l 
împinge la înfăptuiri măreţe, 


Pentru majoritatea muritorilor de rînd viața este 
doar o călătorie de la un port la altul, de-a lungul 
unor țărmuri lipsite de primejdii. E drept că se pot 
ivi stinci ori bancuri de nisip, dar există hărți și 
indicatoare pentru căile de urmat, și chiar dacă se 
întîmplă ceva neprevăzut, tot mai rămîne putinţa 
de a te adăposti în cel mai apropiat port. Sînt oa- 
meni pe care-i așteaptă o existenţă confortabilă 
deși cam anostă. 

Sînt însă și oameni pe care o călătorie lingă 
țărm, nu-i atrage. Ei năzuiesc spre țeluri înalte, 
singurele pentru care merită să trăiești și să mori. 
Al lor, al celor care merg pe căi noi, neumblate, 
este viitorul | 

Cuvintele acestea le adresa cu convingere tine- 
retului, căci fără falsă modestie el putea să afirme 
că nu năzuise nicicînd la un lucru pe care l-ar fi 
putut înfăptui și alții. 

— Tineri prieteni | a continuat lordul-rector. Fie- 
care din voi trebuie să-și găsească o cale proprie. 
Recunoaşteţi valorile consacrate, respectaţi bătri- 
neţea, dar bizuiţi-vă și mai mult pe propria voastră 
părere, fiți cu ochii larg deschişi | Adevărul, la care 
ai ajuns tu însuţi, fie chiar neînsemnat, este de zeci 
de ori mai de preţ decît cel expus de-a gata de alţii, 
pentru că el nu numai că ţi-a lărgit cunoștințele, ci 
ţi-a ascuţit şi capacitatea ta de a vedea. În viaţă, 
problema de căpetenie este să te găsești pe tine 
însuţi | 

Și nu vă îngreuiaţi zborul cu lucruri mărunte 
cărora li se spune de obicei necesităţile vieţii. Ţineţi 
minte : îngreuniînd trupul, ne scurtăm aripile. 

Nu o dată m-am gindit cărui fapt datoram eu 
succesul traversării pe schiuri a Groenlandei, cea 
mai izbutită realizare a mea din tinereţe : era faptul 
că am „ars corăbiile“ și „am aruncat în urma mea 
în aer toate punţile“, ca să nu mai am prilejul să 
dau înapoi și să pierd vremea uitindu-mă înapoi. 
Nu mai puteam face altceva decit să merg înainte. 
Să ajung sau să pieri 

O, tinereţe, tinereţe |... Ce cuvint minunat! În 
fața voastră, tineri, se deschid lumi necunoscute, în- 
văluite în ceața dimineţii. Porniţi în întimpinarea 
lor. Răsar în faţa voastră insule misterioase, care vă 
îmbie să le vedeţi, se înalță munţi fermecaţi care 
vă așteaptă să le urcați culmile, se întind păduri 
nepătrunse, care vă cheamă să le exploraţi, întin- 
suri nesfirșite, care vă cer să le străbatețţi. 

Liberi, ca păsările cerului, plutiţi spre soare cu 
pînzele întinse, străbateţi globul pămîntesc... 

Ce minunat să priveşti cum se ivesc zorile, să 
știi că înaintea ta mai e o cale lungă prin pămînturi 
virgine | Sfidaţi riscul și băteți-vă joc de primejdii | | 
La cîrmă este siguranța triumfătoare a tinereţii care 
nu se teme de furtuni! Și priviţi! în zarea tulbure 
apare o nouă ţară fermecată... 

Fiecare din noi trebuie să-și caute îndepărtata 
lui ţară fermecată | Datoria noastră e să ne croim 
calea într-acolo : Drum lung, greu, dar însăși țelul 
vieţii ne cheamă înspre ea și trebuie să-i urmăm 
chemarea. Aceasta ne face mai profunzi, mai nobili, 
ne înalţă... 

Astfel și-a încheiat Nansen cuvîntarea către stu- 
denţi. Forța dătătoare de viaţă care e ascunsă în 
năzuința nepotolită de înfăptuiri a tineretului, îi 
insufla credinţa într-un viitor mai bun al omenirii. 
Căci doar primăvara își înfăptuieşte fără greș minu- 
nile ei pe pămînt. 

Fridtjorf Nansen nu și-ar putea reproșa că n-a 
trăit conform concepţiilor sale. Nici chiar virsta 
nu-i înfrîna veșnica năzuință spre îndepărtata ţară 
a visurilor. Îşi pleca cu sensibilitate urechea la 
chemarea vieţii, care te-ndeamnă să cauţi, să acţio- 
nezi neobosit. Și desigur n-a fost vina lui, ci doar 
nefericirea lui, faptul că el neobosit luptător pentru 
adevăr, s-a încrezut cu naivitate în putinţa insta- 
urării frumuseţii și dreptății în lumea burgheză. 

În al șaizeci și cincilea an de viaţă Nansen pleacă 
în Armenia, studiază limba armeană, cercetează în 
amănunt istoria, cultura, literatura acestui popor. 
Nu era oare aceasta o sarcină prea grea pentru 

puterile lui ? Dar putea el să procedeze altfel dacă 
îl preocupa problema plasării unui milion de armeni 
refugiaţi din Turcia ? . 

Înapoindu-se prin Caucaz și ţinuturile Volgii în 
Europa Apuseană, el, veșnicul apărător al omenirii 
în suferinţă, intervine de astă dată la Liga Națiuni- 
lor pentru soarta armenilor izgoniți din patria lor. 
„Singura regiune, declară el, unde pot fi găzduiţi 
în momentul de față refugiații săraci, este Armenia 
Sovietică. Aici, unde abia cu cîțiva ani în urmă 
era ruină, mizerie și foamete, acum datorită grijii 
guvernului sovietic, a fost instaurată pacea și ordi- 
nea, iar populaţia dispune de oarecare belșug.“ 

Liga Naţiunilor ascultă vocea „conștiinței po- 
poarelor Europei“. Oamenii de stat fac din nou pro- 
misiuni să-i ajute pe refugiații aflaţi în nenorocire, 
rostesc fraze răsunătoare despre „drepturile invio- 
labile ale omului“, despre „datoria sfintă a crești- 
nilor“ și, desigur, despre umanismul lor. 

Dar, ca și mai înainte (pentru a cita oară |), toate 
acestea se dovedesc fățărnicie, fariseism, joc politic 
murdar. Numai unui număr de cîteva zeci de mii de 
refugiați armeni li se dă adăpost în Siria. Ceilalţi, 
aproape un milion, au fost lăsaţi în voia soartei. 

Oamenii de stat din Europa au denumit aceasta 
„politică realistă“. Un asemenea cinism te putea 
face să-ţi pierzi curajul. Dar nu, și „conştiinţa Eu- 
ropei“ și-a continuat cu dirzenie lupta. Arma lui 
este cuvintul tăios rostit şi tipărit. În 1927 apare 
cartea lui Prin Armenia, document acuzator despre 
situația poporului izgonit. 

„Oh, dacă cel puţin voi, oameni de stat ai zilelor 
noastre, n-aţi mai rosti cuvinte pompoase despre 
umanismul vostru, și nu aţi răpi altora credinţa că 
în ciuda întregii istorii s-a mai păstrat și ceva sacru 
în viaţă |” — sunau cuvintele pline de mînie ale au- 
torului cărţii. Și, ca de obicei, cuvintele lui erau 
însoțite de fapte: la șaizeci și șase de ani, între- 
prinde o lungă călătorie prin orașele Americii, pen- 
tru ca prin conferințe să poată aduna fonduri în 
folosul refugiaților, lipsiţi de acoperiș și de hrană. 

Era riposta lui la „politica realistă“ a celor din Liga 
Naţiunilor ! Conștiinţa lui era împăcată ; îi urmase 
chemării și făcuse tot ce îi sta în putinţă pentru a 
ajutora omenirea, 

“În casa lui stau înşiruite în rafturi rînduri în- 
tregi de cărți. Acolo, alături de lucrarea despre Ar- 
menia, se află cartea Prin Caucaz, la Volga, o cule- 
gere de note, pătrunse de o dragoste fierbinte 
pentru ţara și oamenii pe care a avut prilejul să-i 
întîlnească pe acest drum. 

Alături stau lucrări din cu totul alt domeniu: 
despre variațiile climei în Nord, despre variațiile 
climei în perioada istorică şi postglacială, despre 
formele scoarţei la suprafața pămîntului răbdător, 
care a pătimit multe. 

Da, știința nu se poate plinge că Nansen a 
uitat-o, că a părăsit-o. Dimpotrivă : în ultimii ani a 
reușit să înfăptuiască multe. Privirile lui s-au în- 
dreptat din nou înspre regiunile unde odinioară 
Fram navigase în derivă. 

Se părea că în Arctica totul rămăsese în aceeași 
situație. Tot așa, stăpinea frigul și întunericul, 
gheaţa își urma deriva, supunîndu-se unor legi ca- 
pricioase ; urși singuratici rătăceau prin pustiul 
alb, deasupra căruia strălucea sublima auroră bo- 
reală. 

Nu, timpul, stăpîn atotputernic, și-a impus și aici 
schimbările-i miraculoase: Arctica cea moartă a 
înviat | 

încă din 1809; primul constructor al aerostatului, 
călugărul portughez Bartolomeo Guzmao, arăta că, 
cu ajutorul acestui aparat vor putea fi descoperite 
țările situate în preajma Polilor Pămîntului. A fost 
însă nevoie de aproape două veacuri pînă au în- 
ceput primele cercetări în această direcţie. Pionierul 
acestor acțiuni a fost inginerul suedez Solomon 
August Andre, care a hotărit să atingă Polul Nord 
cu ajutorul unui aerostat. Îndrăzneaţa iniţiativă a 
lui André a avut un sfîrşit tragic; el a pierit fără 
să-și fi atins ţinta. 

Sclav al vintului — aerostatul, nesupus comen- 
zilor, nu era indicat pare-se pentru o acţiune atit de 
complexă și dificilă. Dar iată că au apărut avioanele, 
aparatele de zbor care se supun voinţei omului. Pri- 
mul care a riscat să folosească avionul în Arctica, a 
fost pilotul rus Nagurski. În anul 1914 el a efectuat 
cinci zboruri la nord de Novaia Zemlia, în căutarea 
expediției dispărute a lui G. I. Sedov. 

De atunci aviația a început să fie utilizată tot mai 
mult în Arctica. 

Îndrăzneţ pînă la nesocotinţă, dar înclinat spre 
senzaţional, Rual Amundsen a organizat o expediţie 
cu două avioane pentru a atinge Polul Nord. Acţi- 
unea aceasta riscantă s-a soldat printr-un eșec. 
După ce a aterizat forțat pe gheaţă și: a abandonat 
unul din avioane, s-a înapoiat cu celălalt, cînd toată 
lumea îl socotea pierdut. 

La 9 mai 1926, la un an după Amundsen, ameri- 
canul Richard Bird, împreună cu aviatorul F. Bennet 
au ajuns cu avionul la Polul Nord. Descriind un 
cerc deasupra punctului sacru al globului pămîn- 
tesc, Bird s-a reîntors cu bine la Spitzbergen. Tot 
zborul care a durat 14 ore şi 40 de minute a fost 
executat de el cu o precizie desăvirșită, dar n-a dat 
aproape nici un fel de rezultate ştiinţifice. 

Exact după trei zile Amundsen, cu dirijabilul 
Norvegia nu numai că a repetat acest zbor, dar a 
zburat mai departe, pină în Alasca. Însă și acest 
zbor-record a adus științei foarte puţin folos. 

Italianul Umberto Nobile a hotărît în anul 1928 
să cerceteze Arctica centrală pe dirijabilul Italia. 
După prima experiență reușită, cu prilejul celui de 
al doilea zbor al dirijabilului Italia s-a produs o 
catastrofă. i 

Un însemnat număr dintre participanţii acestei 
expediţii nenorocite au fost salvaţi de aviatori și 
marinari sovietici. Pe ceilalți oameni dispăruți fără 
ştire a plecat să-i caute, cu avionul Amundsen. În- 
drăzneţul și bătrînul viking, pornind la această 
faptă eroică, a pierit el însuși în mare. 

La plimbarea de dumi- 
nică. 1918. 


Fridtjorf Nansen cu fiica 
sa Immila pescuit. 1927. 


Un student al Univer- 
sităţii din Scoţia îl în- 
timpină pe F. Nansen, 
ales  lord-rector. 1926. 

Punicul cu nepoţica sa Eva şi cîinele Peli. 7927. 


Nansen şi Amundsen zboară spre Polul Nord. 
caricatura pictorului U. Gu'mnbrans-:Son. 


F. Nansen şi G. Ekke- 
ner, căpitanul dirijabi- 
lului, discutina despre 
zborul spre Polul Nord. 


F. Nansen în ultimii ani ai vieţii. 


Nereușite tragice... Dar s-a întimplat vreodată în 
istorie ca primele nereușite să oprească în loc pro- 
gresul? E adevărat că riscul pe care-l implică tot 
ce-i nou i-a speriat întotdeauna pe cei lipsiți de 
curaj, care nu știau să privească înainte. Îndeosebi 
acest lucru se întîmplă adeseori cu cei care se culcă 
pe laurii vechi și se cramponează pe gloria lor 
perimată | 

Nimeni nu va îndrăzni să-i reproșeze lui Fridtjori 
Nansen că n-a mers în pas cu noile metode de 
explorare a Arcticei. El a fost primul care a recu- 
noscut că expedițiile pe schiuri și cu sănii trase de 
cîini, atît de mult verificate de el, trebuie acum să 
treacă în domeniul legendei. Din iniţiativa lui a luat 
fiinţă Asociaţia internaţională Aeroarctic, pentru 
studierea Arcticei cu ajutorul navelor aeriene. Şi a 
bine-meritat alegerea ca președinte pe viață al 
Asociaţiei. 

În calitate de președinte al Aeroarcticei a propus 
un proiect de studiere a părţii centrale a Bazinului 
polar prin înființarea unor staţiuni de iarnă pe ghe- 
ţuri în derivă. Aceste laboratoare plutitoare trebuiau 
plasate de către un dirijabil de tipul Zeppelin, în di- 
ferite raioane dinainte stabilite. 

Autorul proiectului a avut de întimpinat multe 
obiecţii : „Fantastic | Prea îndrăzneţ ! Prea riscant | 
Și cine se va găsi să pună în practică un proiect atit 
de complicat ?“ spuneau scepticii și neîncrezătorii, 
„Eu | Eu am să zbor cu Zeppelinul !“ a răspuns pre- 
şedintele asociaţiei Aeroarctic. După care s-au auzit 
exclamaţii nedumerite : „Dumneavoastră ? La virsta 
asta...“ „„Bătriîneţea nu e atît de înspăimiîntătoare, 
mult mai primejdioasă este îmbătrînirea — rămîne- 
rea în urma vieţii“, a ripostat președintele. 

Cînd o boală grea te-a țintuit la pat, este greu să 
te mai crezi în stare să înfăptuiești chiar și proiecte 
mai puţin grandioase. Dar Fridtjorf Nansen lucra cu 
rîvnă la realizarea proiectului său. 

În primul rînd erau necesare fonduri pentru pro- 
curarea Zeppelinului. Era nevoie de bani mulţi. Pen- 
tru strîngerea fondurilor, a fost nevoie să recurgă 

la metoda încercată în repetate rînduri : să ţină un 
ciclu de conferințe prin diferite orașe ale Americii 
și Canadei. Nu era ușor; cu atît mai mult, cu cît 
conferenţiarul avea aproape șaptezeci de ani. Se 
găseau unii să spună că în general e umilitor pentru 
un om ilustru să se coboare la ceva atît de prozaic. 
Dar Nansen riposta rizînd : „O stea nu se teme. că va 
fi luată drept licurici“. 

Interesul uriaș al auditorului îl susținea pe Nan- 
sen, îi dădea puteri noi. De un succes deosebit se 
bucura mai ales tema: Transportul arctic în anul 
2000. Zborul îndrăzneţ al gîndirii în viitor îi per- 
mitea să înfăţișeze priveliștea fără seamăn a cuce- 
ririi depline a Nordului de către om. Cite lucruri 
interesante nu rezerva viitorul | 

Ce păcat că puterile încep să-l părăsească l... 
Abia cu un an în urmă, cînd primise vestea tristă a 
morţii viteazului Amundsen el, Fridtjorf Nansen, a 
aruncat în mare o coroană de flori. După un obicei 
din bătrîni aceasta era o ofrandă adusă mării, în 
amintirea eroului mort. Pe atunci Nansen nu se gîn- 
dea la propia-i moarte. Nu i se apropie oare clipa 
cînd avea să-și urmeze și el prietenul mai tînăr ?... 


ŞI VULTURII ÎNCHID OCHII 
PENTRU TOTDEAUNA 


În faja nimănui el capul nu-şi pleca. 
Nesupusul, mândrul meu Rumsdalen. 


BJOERNSTJERNE BJOERNSON 

În Norvegia era primăvară. Cu fiecare an, stă- 
pinul de la Pulhegda încerca o emoție tot mai mare 
la apropierea ei. De multe ori pleca în întîmpinarea 
primăverii în alte ţări. Și acolo era minunată, dar în 
Norvegia părea că n-are asemănare. 

Se năștea din pămîntul înnoit, stăpîna înmires- 
mată și voioasă a întregii firi. O vedeai, o auzeai, o 
respirai în pădurile de pin din Liisaker, în apele 
liniștite ale fiordului, în munţii din jur. Pretutindeni 
primăvara își cînta al său imn al vieţii. 

Lumina dimineţii este plină de promisiuni. Poate 
de aceea stăpînul Pulhedgei se scula dimineaţa de- 
vreme. Primul lucru pe care-l făcea era o plimbare 
prin pădure. Acolo, în liniștea răcoroasă cugeta mai 
în voie la viaţă. Veneau aducerile aminte care-l 
purtau în copilăria îndepărtată, ce nu se mai în- 
toarce. Iată muntele abrupt cu pante înzăpezite, de 
lingă Store-Froen ; de pe virful lui coboară ca un 
vîrtej micul Fridtjorf. Schiurile lui nu semănau unul 
cu altul, par mai curînd două scînduri strimbe. Nu 
e de mirare că mereu se dă de-a rostogolul. Dar ce 
schiuri minunate i-a dăruit prietenul tatălui său, 
Fabrizius. Cu ele era și firesc să vrea să ajungă 
campion, cum a și devenit de altfel : campionul lumii 
la schi. Încă de foarte tînăr primele raze ale gloriei 
i-au atins fruntea. 

“Dar și pe atunci gloria nu-l încînta pe Fridtjorf 
Drept e că, pe vremea aceea încă nu-și găsise ade- 
văratul scop al.vieţii. Mai mult la chemarea inimii, 
decit la porunca raţiunii, plecase atunci în îndepăr- 
tata călătorie pe Viking. 

Chemarea inimii nu l-a înșelat : aici în împă- 
răția necunoscută a gheţurilor şi a nopţii și-a aflat 
țelul vieții: Arctica... El, Fridtjorf Nansen, trebuie 
să descopere tainele ei spre binele întregii ome- 
niri. 

Îndrăzneaţa traversare pe schiuri a Groenlandei 
n-a fost decit preludiul măreţei lui fapte eroice. 
Deriva lui Fram și expediţia cu tovarășul său cre- 
dincios Jalmar Johansen spre Polul Nord au fost 
un triumf ce a făcut ca numele lor să rămînă veș- 
nic în istoria omenirii. S-ar fi părut că gloria lui 
Nansen și-a atins atunci apogeul. 

Nu, el a mers mai departe, înainte | Mereu îna- 
inte | Deviza vieţii lui este: fram. Eroul naţional 
al Norvegiei este în drept să spună despre sine că 
nu în măgulirea oglinzilor îşi căuta propria-i fru- 
museţe. 

O, dacă viața n-ar fi atit de scurtă şi omul ar 
avea mai mult timp să lupte pentru sublimul pentru 
care e născut și dacă n-ar trebui s-o irosească 
atita, în lupta cu ura oamenilor, cu rivala ei — in- 
diferența și cu prostia mulțumită doar de sine, 
înzorzonată cu medalii... Multe forţe și-a irosit 
Nansen în asemenea lupte. 

Deși are aproape șaptezeci de ani, înainte de 
ivirea bolii distrugătoare nu-l puteai în nici un caz 
numi bătrîn. Energia-i era nesecată, glasul puternic 
avea rezonanţe tinerești, ca glasul unui căpitan 
obișnuit să dea comanda echipajului și să conducă 
cu încredere corabia pe timp de furtună și printre 
stînci. Luminile ochilor cenușii străluceau de ace- 
eași profunzime interioară. Mergea repede, cu pa- 
sul elastic de sportiv. 

Spiritul său creator răminea la fel de viu. Fap- 
tul că părul alb se rărise, iar vinele de pe frunte 
erau mai proeminente nu însemna nimic. Savantul, 


308 


cercetătorul, artistul continua să-și ducă mai de- 
parte viața de muncă și visare. Nu, să nu se creadă 
că plutea în nori. Studiul ştiinţific, pe care îl con- 
cepe acum este consacrat formării și mișcării ghe- 
țarilor. Planul zborului proiectat cu zeppelinul era 
studiat temeinic în toate amănuntele. 

Şi în afară de aceasta mai avea o sumedenie de 
probleme curente : grijile legate de aranjarea ar- 
menilor refugiați din Turcia, preocupările pentru 
construirea în Norvegia și Alaska a catargelor de 
fixare pentru dirijabil, pregătirea în vederea emo- 
ționantei cuviîntări rostită în capitală la 17 mai — 
cu un sfert de veac în urmă, în această zi patria 
lui pășise pe drumul independenţei. 

Nansen își cheltuia cu generozitate resursele 
sufletului său. Se ivi însă o boală nemiloasă. l 

Primul semn de alarmă s-a ivit în ajunul noului 
an 1930. La o plimbare cu schiurile, Nansen, care 
de obicei mergea mai repede decît toți ceilalți, de 
data aceasta fără nici un motiv rămînea în urmă, 
iar distanța dintre el și ceilalți s-a mărit conside- 
rabil. Tovarășii de drum îngrijorați s-au reîntors 
în grabă la el. L-au găsit pe jumătate leșinat, și 
numai bățul de schi de care se rezema nu-l lăsa 
să cadă în zăpadă. 

La început medicii au constatat o inflamație a 
venei la un picior, iar apoi embolia vaselor din 
plămîni. Avea nevoie de repaus total! 

În decursul întregii sale vieți Nansen nu și-a 
permis niciodată să rămînă inactiv și repausul for- 
țat îl obosea mai mult decît orice. Atîtea probleme 
se cereau rezolvate și cîte lucrări nu așteptau să 
vadă lumina zilei |... 

Iarna trecea greu. Cînd, în sfîrșit a venit primă- 
vara, glasul ei fermecat a trezit în sufletul lui Nan- 
sen forțe ascunse. Cum se întîmpla în tinereţe şi 
în anii maturității, așa s-a întîmplat și acum. Boala 
a dat repede înapoi, de parcă s-ar fi speriat de 
afluxul forţelor vieţii. Nansen a părăsit patul și s-a 
simțit atit de bine, încît s-a apucat de lucru. 

Masa de lucru și chiar patul, împodobit cu sculp- 
turi în lemn în vechiul stil norvegian, erau pline 
de cărți, manuscrise, hărţi. În foarte scurt timp era 
gata pentru zborul' la Polul Nord. 

Visa să plece mai tirziu într-o călătorie cu 
iahtul în jurul lumii, ca să vadă Egiptul, India, 
insulele Oceanului Pacific. De asemenea voia să 
ajungă în Asia Centrală. A 

Căpitanul Otto Sverdrup, profesorul Worm 
Miller, pictorul Werenskiold veneau adeseori în 
cabinetul din turnul casei Pulhegda. Vechii prieteni 
glumeau, rideau, discutau despre călătoria cu iah- 
tul în jurul lumii, pe care urmau s-o întreprindă 
împreună. 

Uneori discutau literatură şi atunci începea in- 
variabil conflictul : „Care e mai mare ? Ibsen sau 
Dostoevski ?“  Amiîndoi scriitorii îl pasionau pe 
Nansen prin forţa și subtilitatea artei lor. Cu mulți 
ani în urmă, piesele lui Ibsen au exercitat o mare 
influenţă asupra dezvoltării caracterului tînărului 
Fridtjorf, insuflîndu-i năzuința nestăpînită de a-și 
educa voința. Dar o dată cu trecerea anilor punea 
tot mai mult stăpînire pe el geniul scriitorului rus, 
neobișnuita lui putere de pătrundere în adîncurile 
sufletului omenesc. Prinţul Mișkin și Alioșa Kara- 
mazov erau eroii lui preferaţi... Și e lesne de în- 
țeles : şi unul și altul erau atit de sensibili şi de 
receptivi la suferințele omenești ! 

Ca întotdeauna, omenirea în suferință era cea 
dintii preocupare a lui Nansen. Fără voie, ori de 
cite ori se gîndea la cele ce se petrec în Europa pe 
chipul său se așternea o umbră; o neliniște mereu 
crescindă îi inspirau puterile întunecate, care ridi- 
caseră capul în Germania. 

Numai venirea lui Liv cu copiii îi descreţea 
fruntea întunecată de gînduri. 

— N-ai obosit, tată ? îl întreba ea îngrijorată. 

— Nu, nu, nici gînd. Mă simt ca peştele în apă ! 
Dar mă tot gindesc cite mai sînt de făcut!... 

— Te simţi mai bine, bunicule ? Micuța Eva se 
cățăra voinicește pe genunchii bunicului, 

— Mai bine, desigur, drăguţo ! Ca miine ies cu 
tine la plimbare ! 

Micul Fridtjorf, doar de trei anișori, mult mai 
sfios ca soră-sa se aținea la intrarea în cabinet. 

— Intră, Fridtjorf ! | 

Și de îndată începea jocul preferat al celor doi: 
bunicul și nepotul. 

— Bul Bu! îl speria nepotul, făcînd pe ursul 
fioros. 

— Vai, vai!... se speria bunicul. 

Oricît de obosită i-ar fi fost inima, nicicînd, 
faţă de nimeni nu era indiferentă. 

În ultimele zile gindurile lui se îndreptau tot 
mai des spre vechiul lui coleg de şcoală Karl 
Daues. I se părea curios cînd se gîndea că priete- 
nul lui este acum amiral în rezervă. Pe masă se 
află o scrisoare încă neexpediată: „Pulhegaa. 
11 mai 1930. Dragă Karl! Stau în pat și îmi amin- 
tesc de tine. Acum citeva zile am citit articolul 
tău, atît de inteligent. Apoi am primit și scrisoa- 
rea... Mi se pare de necrezut că sîntem doi bătrîni. 
Parcă abia ieri eram încă tineri și plini de spe- 
ranţă. Viaţa se deschidea înaintea noastră ca un 
tărim de basm, necunoscut. Ce vremuri minunate 
erau acelea... Trebuie neapărat să ne revedem. Să- 
nătatea mea se ameliorează treptat. Sper în curind 
să ne putem întilni.“ 

Și tot.mai des își amintea de Fram — prieten 
credincios și încercat. Cu cît stoicism suportase 
asalturile furtunii şi ghețarilor în Arctica, cît de 
bine rezistase şocurilor năprasnice și presiunii lor 
ucigătoare fiind numai la un pas de pieire. Tovarăș 
credincios, bătrina corabie slujise cu devotament 
știința vreme îndelungată : navigase cu Sverdrup 
în extremul nord al continentului American, fusese 
cu Amundsen în Arctica, în sfîrșit, făcuse o călă- 
torie de onoare : trecuse, ca vas-amiral al navelor 
din întreaga lume, prin canalul Panama, la festivi- 
tatea inaugurării lui. 

Acum Fram se află în retragere pe țărm. Dea- 
supra lui s-a construit un adăpost, pentru ca de-a 

lungul veacurilor oamenii să poată admira pre- 
țioasa relicvă și să-și aducă aminte de tinereţea 
vasului, de curajul şi faptele eroice săvirșite de 
echipajul său în expediţia la Polul Nord. 

13 mai 1930: cifrele negre ale acestei date um- 
pleau întreaga filă a calendarului aflat în camera 
din turnul Pulhegdei. Acele ceasornicului de perete 
se apropiau de ora cinci. Nansen se sculă de la 
masă. În ziua aceea lucrase bine, fără greutate; 
teancul de foi de pe birou dovedea că scrisese 
mult : lucrarea despre proveniența ghețarilor îna- 
intase mult. 

Prin fereastra camerei din turn se vedeau 
munţii, pe care iarba nouă timpurie îi înveșmîntase 
în verde, oceanul albastru al cerului cu corăbiile 
plutitoare ale norilor, pădurea cu miile ei de braţe, 
care se reflectă în oglinda albastră a fiordului. Cît 
de atrăgătoare e frumuseţea naturii | 

Nansen ieși în balcon. Se așeză în fotoliul pe 
care Cora, soţia fiului său Odd, îl scosese pentru el. 

Copacii de lingă casă crescuseră înalți, iar tu- 
fele se îndesiseră. Merii, împodobiţi cu flori albe, 
își revărsau farmecul luminos în tăcerea grădinii, 
într-un contrast izbitor cu țepoasele ace ale pinilor 
și brazilor. 

Căldura se îmbina cu răcoarea, într-o adiere 
primăvăratică. Cu aripa-i ușoară, vintul atingea 
frunzișul din care pornea un susur molcom. Undeva 
prin apropiere un piîrîiaș zglobiu sărea, rizînd, din 
piatră în piatră, în vreme ce de sus, ochiul de stă- 
pîn al soarelui își cerceta cu grijă posesiunile lui 
de pe pămînt, 

Ce delectare să-ți scalzi faţa în razele soarelui, 
într-o asemenea zi | 

Nansen închise ochii... Prin jocul de lumini şi 
umbre al frunzelor, natura părea că mingiia ca o 
mamă chipul lui obosit, legănindu-l și parcă șoptin- 
du-i : „Odihnește-te ! Ai înfăptuit tot ce putea în- 
făptui un om...“ 

— Ce bine că avem atiţia pomi în grădină | 
spuse Cora. 

— Numai teiul n-a înverzit încă bine | răspunse 
încet Nansen. Dar o să înfrunzească... şi cu el intru 
şi eu într-o nouă primăvară | 

Nu-și sfirși gindul. Faţa lui, îndreptată spre 
soare, părea că zimbește unui gind înţelept, plin de 
bunătate. 

— Cit de proaspăt e verdele teilor tineri. Ai 
zice că primăvara o să fie lungă... Nu? 

Nansen nu-i răspunse nurorii lui. Zimbetul îi 
mai stăruia pe buze. Deodată însă, capul lui puter- 
nic se plecă înainte, apoi pe o parte, de parcă ar 
fi vrut să se așeze mai comod la soare. 

Cora se repezi spre el și încercă să-i ridice 
capul căzut, Nansen deschise pentru o clipă ochii, 
sărută fruntea Corei plecată asupra lui și oftă 
adinc, fără zgomot. A fost ultimul lui suspin... 


Norvegia nu-l mai avea pe Nansen. Dal în- 
treaga lume pierduse în el un Om. 

1917 — misiune diplomatică în S.U.A. 

Si oferă Diploma de onoare. Este ales deputat de onoare 

CUPRINS 


Băiatul din Store-Froen 
Un om se caută pe sine 
Un om se găsește pe sine 
În ajun 

Marea expediţie 

Numai om de știință? Nul 
Acasă și printre străini 
Pregătiri 

Fram — Înainte | 

Mare... Gheţuri... 

În deşertul alb 

Direcţia — spre Polul Nord 
Înapoi 

Pămintul făgăduinţei 
Oameni | Oameni l... 
Triumful 

Valurile mării şi valurile vieţii 
Adevărul te cheamă 

În ţara viitorului 

Cind nu poţi fi doar savant 
În slujba omenirii 

Privire de vultur 


Şi vulturii închid ochii pentru totdeauna 

